
ION FINTEŞTEANU 


Regizor şi actor 


De aproape un an de zile are loc in presă (vd. „„Contemporanul') o discuţie 
de amploare puţin obișnuita pentru viața noastră teatrală: regia de teatru și 
raporturile ei cu textul dramatic, cu arta actorului, cu celelalte arte comple- 
mentare. Meritul de a fi deschis această largă dezbatere revine regizorului Val. 
Mugur, care, constatind că regia a rămas in urmă fată de măiestria actorului, 
a dezlănțuit participarea unui lot impresionant de oameni de teatru, in majoritate 
regizori, dintre care cei tineri au dat discuţiei tonul cel mai bâtâios. În fond, 
s-ar putea spune câ problemele regiei sint „rufele“ regizorilor şi, ca atare, eru 
firesc să și le spele in familie, de altfel neașteptat de numeroasă. Problemele 
regiei nu se pot detașa totuși de problemele complexe ale teatrului și, in conse- 
cință, de preocupările actorilor, autorilor și criticilor dramatici. Or, din aceste 
dezbateri publice au lipsit cu sirg — cel puţin pină acum, în septembrie, cind scriem 
aceste rinduri — autorii (in afară de Victor Eftimiu), criticii dramatici (prea solemni 
ca să descindă din turnul de fildeş într-o discuţie de stradă) şi — mai ales -- 
actorii, cu excepţia lui V. Maximilian și a Dinei Cocea. 

In articolul său (Să fim optimişti), Sică Alexandrescu — fâcind un bilanț 
al discuţiilor purtate — remarcă cu amârâciune cá „dreptul de a vorbi in numele 
teatrului se ciştigâ pe scenă" şi „nu l-au dobindit toţi participanţii la discuție”. 
Desigur că această părere nu trebuie interpretată ca o opreliște in manifestarea opi- 
niilor. Totuşi, nota lor polemică a depășit pe alocurea cadrul discuţiei şi alti- 
tudinea profesională... reală. Din acest punct de vedere, Sică Alexandrescu are 
dreptate. Cum nădăjduiesc că satisfac condiţiile puse (de altfel prea tirziu, la 
sfirșitul dezbaterilor !) de Sică Alexandrescu, in afară de faptul câ nu m-am 
lăudat vreodată cu prodigii făcute... la Rodos, pot intra şi eu in această discuție, 


incercind a situa locul regiei şi răspunderile ei in relatiile cu celelalte discipline 
ale teatrului; dar, in primul rind, raporturile dintre regizor şi actor. 


În cursul dezbaterilor acestora, s-a fâcut o greșeală de fond: excluderea 
actorului din problemă sau minimalizarea roului acestuia, atunci cind totuşi discuţia 
se impiedica de el. Minimalizarea se datoreşte, în primul rind, modului neorganizat 
al discuţiei, lăsată la inițiativa polemică a regizorilor, care i-au impus un caracter 
preferenţial, absolutis! ; ceea ce a determinat pe Sică Alexandrescu şi — mai 
ales — pe Ion Şahighian sá ia poziție categorică impotriva tendinței de a consi- 
dera regia o arti in sine. Neparticiparea actorilor la discuție intârește această 
tendință a regiei de a se socoti independentă de munca şi arta actorului. 


Definirea regiei ca artă in sine este rezultatul unui adevărat cult al per- 
sonalității regizorului, datorit desigur tonului incandescent la care unii regizori 
tineri au ridicat discuţia. Astăzi, teoria lansată de Gaston Baty că montarea 
unei piese este o operă cu valoare în sine (pentru a stabili dreptul de proprietate 
artistică al regizorului) este depăşită; insăşi demonstrația practică pe care Baty 
a făcut-o prezentind un film cu montarea piesei Dibbuk n-a convins decit sub 
aspectul lui nou, documentar, de arhivă şi, eventual, de studiu. 

Regia este o disciplină de teatru, dependentă de text şi de actor, fără de 
care nu poate trăi, fiindcă fără unul și celălalt nu s-ar fi putut naște. Definirea 
mecanică a regiei prin potenţialul ei de tehnicizare s-a plasat totdeauna la originea 
crizelor in teatru. În schimb, arta teatrală a prosperat cit timp regia şi-a indeplinit 
funcția ei artistică, determinată de interpretarea textului şi coordonarea tuturor 
elementelor care concurează la inchegarea fidelă şi armonioasă a unui spectacol. 
În ceea ce priveşte primatul in teatru, măiestria regizorului ca și cea a actorului 
trebuie să fie permanent in slujba textului. Regizorul și actorul care uită acest 
principiu fundamental nu servesc arta. Jacques Copeau spunea cu patos că „cu 
cit un text dramatic este mai bogat in conținut literar, poetic, psihologic, moral, 
cu cit e mai profundă opera şi cu cit e mai mare frumusețea ei interioară, mai 
realizată forma el, mai originală íin stilul ei, cu atit vor fi mai numeroase și mai 
delicate problemele de regie pe care ea le va ridica“. Primatul textului este inconte- 
stabil; pentru a pune artisticeşte Ín valoare textul, s-a născut actorul cu măiestria 
lui şi s-a făcut necesar regizorul cu viziunea lui, care trebuie să valorifice in mod 
cinstit bogăţia de idei a piesei. 

Regizorul este  indrumătorul ideologic şi artistic al actorului, acesta fiind 
totdeauna şi totdeodată interpretul ideii autorului. K. A. Zubov, prim regizor el 
Teatrului Mic, duce mai departe această teză, cind spune că regizorul trebuie 
să se „dizolve“ in actori. Regia nu trebuie ințeleasă in sensul ei vulgar tehnic; 
ea trebuie să fie mai mult, să intuiască şi să exprime, fără a ieşi din limitele 
procesului ei de creație. Atunci cind evadează din el, incercind a recrea textul, 
umblind prin el ca pe coclauri, ori impunindu-i actorului o linie artistică ruptă 
de procesul de justă intuire a personajului, spectacolul va purta marca regizorului, 
dar opera dramatică este cu certitudine [alsificată. Din aceste motive s-a născut 
acel „mal d'immodestie“, cum denumește Louis Jouvet maladia cultului personali- 
(ătii regizorului. Regizorul trebuie să aibă capul bine prins intre umeri, ca să 
nu ajungă să creadă că „Shakespeare şi Goethe habar n-aveau de teatru”. 

De acest râu al „lipsei de modestie“ dau dovadă cu prisosință unii dintre 
regizorii mai tineri, care sint excelenți vorbitori „ex cathedra“, dar care nu-și 
întemeiază teoriile pe sacra muncă de ucenicie a artistului. Ucenicia nu trebuie 
inţeleasă in sensul „contingentării” regizorilor ; ucenicia e munca de zi de zi, de o 
viață, pentru a cumula experienţa fără de care ideile rămin hiperbole. Este admi- 
rabil că regizorii tineri sint frămintaţi de probleme. Nu este bine insă că acestea 
nu le-au fost incă sistematizate, iar pripeala de care dau dovadă spre a rezolva 
totul, dintr-o dată, prin sentinţe — inainte de a fi migălit cu trudă această 
nobilă meserie —, nu este de loc salutară. Strigătul de luptă „indrăzniţi!“, lansat 
cu splendidul lor elan tineresc, imi aminteşte de apelul lui Ion Eliade Rădulescu 
„Scrieţi băieţi, numai scrieţi !* Apelul acesta era valabil cantitativ, intr-un moment 
in care producţia noastră literară se afla in fașă. Dar îndrăzneala cu orice preț 
in domeniul regiei noastre — care are o tradiție puternică și valoroasă — este 
un fel de sfidare făcută ei inseşi. Şi este nemeritată! De altfel, chiar promotorul 
acestui curent al „,cutezătorilor'” simte nevoia de a o limita cind precizează că „nici 
indrăzneala pentru indrăzneală nu e recomandabilă“. 

Nu sint impotriva „indrăznelii* in arta teatrală. Dimpotrivă, eu fac parte 
dintre cei care au „indrăznit“' mereu. Dar cum trebuie ințeleasă această armă 
fără miner ? Numai ca o stare de spirit permanentă și vigilentă pentru a ne feri de 
platitudinea conformismului cuminte. Ce-ar fi dacă această „stare de spirit” ar fi 
pusă in „stare de alarmă“, pentru ca, la rindul ei, să nu cadă in spiritul de frondă 
cu care au confundat unii dintre tinerii regizori, lozinca „indrăznelii” ? Căci, iată 
pericolul, așa cum reiese dintr-un articol (,Autenticitate şi creaţie”) al lui Radu 
Stanca : „E nevoie, fără indoială, de o mare indrăzneală pentru a ataca chestiunea 
indrăznelii in arta regizorală. Căci, pe un plan mai inalt, justificarea indrăznelii 
regizorale aduce cu sine însăşi justificarea regiei ca artă cu specificul ei propriu. 
A indrăzni să fii tu însuți inseamnă a indrăzni să exiști ca atare, independent de 
alți factori din afara ta“ (subl. n.). Plecind de la ecuația acceptată axiomatic 
indpăzneală = originalitate, căreia ii găseşte, pentru a o confirma probabil, 9 
excepție („Nu orice indrăzneală este purtătoare de noutate"), — Radu Stanca 
descoperă apoi un element nou, autenticitatea, care „aduce cu sine şi stilul, atit 
Ge mult căutatul stil“. Încit, formula generală a lui M. Raicu („indrăzniţi !*), pentru 
care a militat și Sorana Coroamă (,„,indrăzniţi să fiți voi inșivă !'), chemarea aceasta 
magică primește la Radu Stanca o amploare deosebită şi plină de seducţie („indrăz- 
niți să fiți autentici !''). Am o deosebită afecțiune pentru fraza fină și felul de a 
gindi ale lui Radu Stanca, care dovedește o remarcabilă cultură, dar incercarea 
de justificare a regiei ca artă cu specificul ei propriu şi independentă de alți factori 
dinafară, pe simplul considerent că „indrăzneala de a fi autentic” (adică, „el 
insuși“') reprezintă  apanajul regizorului, este cu atit mai primejdioasă pentru 
coezistența creatoare a regizorului cu actorul, cu cit ideea semnalată mai sus i-a 
inflăcărat in mod deosebit pe tinerii noștri regizori. 

Nimeni nu oprește regizorul să fie el insuși, să fie autentic, să fie cutezător, 
să fie novator. Este chiar bine să fie toate acestea laolaltă. Dar e foarte greu să 
fii astfel la virsta artistică a tinerilor noștri regizori. Măiestria artistică este rodul 
maturității și se ciștigă din confruntarea repetată și de lungă cursă cu textul și 
actorii. lată cum ne impiedicăm iarăşi de buturuga aceasta mică a teatrului —- 
actorul —, care, in cadrul dezbaterilor semnalate, a fost socotită o simplă recuzită. 
N-am văzut nicăieri, in articolele „,cutezătorilor*“* noștri, o perioadă mai lungă de 
gindire acordată actorului, pe care Sică Alexandrescu il consideră (impropriu spus) 
„materia primă“ a regizorului. Materia (primă sau prefabricată) e neinsuflețită, docilă, 
maleabilă şi fără conștiință. Actorul (acest „om-actor“” cum ii spune Stanislavski, 
tocmai pentru a-l distinge) este o ființă cugetătoare, care interpretează gindurile 
și sentimentele conţinute in textul dramatic, este un creator de imagini; acest 
„om-creator“ este dirijat, indrumat să intuiască rolul, de câtre regizor, care trebuie 
să aibă grijă ca acesta să nu se trezească, ca in exemplul citat de Kedrov, cu inven- 
tatorul de automobil de mare viteză, care n-a „studiat aritmetica şi legile elementare 
ale fizicii și tehnicii“. Actorul nu este această buturugă fără insemnăâtate in dezbaterile 
regizorilor noștri, care au lunecat îndrăzneț spre indrăzneala de a indrăzni orice, 
afară de indrăzneala de a indrăzni să cunoască actorul, apropiindu-se cu grijă, cu 
tact, cu incredere, cu dragoste (şi chiar cu stimă, fiindcă uneori o meritâ) de el, 
așa cum il povăţțuia Stanislavski pe Gorceakov să o facă zilnic „la școala de teatru, 
in studio şi în viață“. Dar, de ce să o facă? Mâcar pentru motivul câ teatrul 
s-a născut in punctul de interferență a actorului cu textul; apoi au trecut vreo 
două milenii pină cind — la o răscruce a evoluţiei teatrale — s-a ivit regizorul 
coordonator şi animator. 

Teatrul fără actor nu poate exista, iar regia fărâ actor devine muzeu. Teatrul 
este „o imagine şi un simbol al societății, un microcosmos“ — așa cum spune 

profesorul Tudor Vianu — iar actorul este purtătorul lui de idei și un maestru 
de limbă literară, acţionind direct şi puternic, prin arta lui, asupra oamenilor. De 
ce s-a ajuns atunci la situații ca aceea semnalată cu amărăciune de Ion Şahighian, 
a actorilor „tratați ca niște sălbăticiuni care trebuie dresate“'? Autocratismul și 
dresajul ca metodă de regie sint consecința acelui cult al personalității regizorului, 
de care am pomenit inainte. Regizorul dictator, străin de misiunea artei, a fost la 
obirşie un regizor tinăr și el, care a indrăznit fără măsură, a indrăznit pentru 
plăcerea de a indrăzni să devină „el insuși* și care, in măsura în care a reuşit, 
a socotit textul ca un pretext pentru ca viziunea lui să fie „ea însăși“, iar pe actor 
l-a socotit o marionetă (chiar „,supramarionetă“, ceea ce l-a izolat in turnul de fildeş 
al fanteziei sale pe Gordon Craig) și spectacolul — o operă „în sine“, care era 
numai „a lui insuşi“. Ei bine, asemenea regizori nu cuceresc inima actorilor. Nu mică 
ne-a fost bucuria deci, citind mărturisirea de credință a unui tinăr regizor (Miron 
Niculescu) care, luind poziţie faţă de aceşti „mici dumnezei“ ai scenei, scria; „,...noi, 
regizorii, trebuie să ştim a fi modeşti“”. Regizorul nu trebuie să fie temut, ci iubit 
și stimat. Şi acum ajungem la nodul problemei raporturilor dintre regizor și actor. 

Textul dramatic, arta actorului şi măiestria regizorului sint elementele funciare 
din a căror colaborare se naşte spectacolul. In procesul de creație, in afară de 
măiestria actorului şi nivelul concepției regizorale, mai este nevoie de ceva care să le 
armonizeze : de capacitatea de duruire a amindurora. Dacă nu există această dăruire, 
rezultatul colaborării va fi uscat. Actorul, ființă foarte sensibilă prin insuși specificul 
muncii sale, se simte stingherit dacă nu primeşte dragostea și increderea regizorului. 
Tinăr sau virstnic, actorul este gingaș sub aspectul sufletesc. Un exemplu mare il con- 
stitule insuşi faptul că actorii bătrini lucrează cu același spirit de disciplină şi sub 
regia unui maestru, şi sub aceea a unui tinăr. Oare acest fapt nu este un imbold 
pentru regizorii tineri care caută toate soluţiile marilor probleme (autenticitate, stil, 
artă autonomă), dar nu o văd pe singura, practică și necesară: ucenicia cu actorii 
bătrini, din experiența cărora au numai de invăţat, fiindcă toți marii regizori au 
invăţat meseria de la marii lor actori contemporani şi nu s-au sfiit s-o mărturisească. 


S-a vorbit mult in cadrul acestor dezbateri despre cauzele majore ale crizei 
de regie, citindu-se in special nivelul scăzut al măiestriei regizorale. Ba s-a dat chiar 
cu piatra in fondul nostru de tradiţie ; un regizor din generaţia de mijloc (N. Massim) 
socotește că, in ultimii 12 ani, s-a simţit nevoia de a se părăsi „căile false și intor- 
tochiate, umblate pină atunci”. Care sint aceste cài false și intortochiate ? Nu cunosc 
alte căi decit cele deschise de Matei Millo, C. Nottara şi Paul Gusty, care au creat 
școala realistă rominească in teatru, Căile acestea au fost preluate și prelungite de 
lon Şahighian la Teatrul Naţional, de Victor Ion Popa la Teatrul „Ventura“ și pe scena 
din Uranus ; iar Tony Bulandra, Lucia Sturdza-Bulandra, lon Manolescu și Gh. Storin 
au purtat cu cinste făclia pe care le-a trecut-o Al. Davila, acest reformator al tea- 
trului rominesc, despre care se vorbește prea puţin. Teatrul de bulevard nu ne intere- 
sează, pentru că el a constituit un soi de poteci abătute de la drumul cel mare pe 
care azi continuă firul tradiţiei. Incit, intilnirea cu sistemul lui Stanislavski a fost 
o confluență de ape limpezi şi cu aceeași compoziţie. De ce se pling unii regizori 
din pricina interpretării mecanice şi aplicării in rețete a sistemului ? Vina este a 
lor că l-au socotit ca pe un sistem importat, cind el era de fapt lămurirea științifică 
a insàşi tradiției noastre artistice. De ce nu şi-au apropiat lentilele de măiestria 
actorilor noştri mari ? Ar fi inţeles, analizindu-le jocul, multe din aşa zisele „reţete“ 
ale sistemului. S-a trecut in schimb printr-o criză de „,științifism“, regizorii soco- 
tindu-se singurii deținători „intelectuali“ ai „„misterului“ Stanislavski, iar actorii 
râminind iremediabil inadagtabili, in special cei bătrîni. De aci şi pină la neincrederea 
reciprocă n-a fost decit un pas. A fost nevoie ca un om de teatru sovietic, Klujnikov, 

să ne comunice că noi am avut un mare regizor realist, pe Paul Gusty, pentru ca 
— în sfirşit — regizorii noștri să-l descopere și, odată cu aceasta, să descopere 
şi baza pe care studierea sistemului Stanislavski să devină o necesitate științifică 
uşor de asimilat. 

De vreme ce regizorii tineri primesc o instrucție științifică în Institut, din 
Clipa in care au intrat in teatru ei trebuie să studieze metodele regizorilor virstnici 
şi tehnica actorilor maturi. Dar nu mecanic, ci viu, trăind in ambianța lor, con- 
fesindu-li-se, solicitindu-le amintirile, opiniile şi sfaturile. Soluția preconizată de 
“Sorana Coroamă, soluţia „echipei regizorale“, este o soluție ideală, fermecătoare, 
dar nu este practică (mai ales practicabilă) și nu e in avantajul formării regizorului 
tinăr. Ajunși la maturitate, unii regizori — care au avut colectivul lor restrins, ca 
Victor Ion Popa sau Marietta Sadova — au putut lucra astfel. «Numai in cadrul 
unei echipe — spune Sorana Coroamă in articolul „Indrăzneala este acolo unde incepe 
arta“ — regizorul iși poate urmări consecvent, de la spectacol la spectacol, ideea lui 
primordială. Numai in cadrul unei echipe se poate discuta, caracteriza și afirma 
„opinia regizorului““». Teoria „echipei regizorale“, dacă s-ar aplica, ar insemna impăr- 
ţirea teatrului pe echipe care ar deveni repede „bisericuțe“, iar „bisericutele” in 
teatru sint o calamitate. Regizorul n-ar invăța nimic, dar in schimb ar deveni un 
mic autocrat, iar teatrul, un Bablion. Marii regizori care au făcut „şcoli“ şi au deter- 
minat „curente“ nu au fost mari pentru că au avut la dispoziţie „echipe regizorale“, 
ci fiindcă au avut ceva de spus, o inaltă concepție artistică şi o metodă. Acolo 
unde regizorul nu a avut aceste elemente, dar a avut echipă, n-a izbutit decit 
să schimbe personalitatea actorilor, formindu-i „la indigo“ după chipul și asemănarea 
sa, ceea ce nu e recomandabil. 

Secretul biruinței regizorale nu stă in „echipă“, ci in spiritul in care lucrează 
această echipă și in felul in care a lost făcută distribuirea rolurilor. Aci se dove- 
deşte meşter regizorul. El trebuie să creeze o plăcută ambianță și să se impună 
prin felul just in care a distribuit piesa, urmărind ca actorul să-şi iubească personajul. 
Bunăoară, Sică Alexandrescu a realizat in Chestiunea personală un mare şi real 
succes, tocmai pentru că a știut distribui rolurile cu mare intuiție, ieşind su 
hotărire din șablon. La fel se explică succesul obținut cu Citadela sfărimată, 
triumful Teatrului Naţional la Paris. În schimb, Îndrăgostiții şi Trestiile de aur 
nu au fost sincer imbrățișate de actori, iar rezultatul a fost insuccesul acestor 
spectacole. 

Regizorul are datoria să-și cunoască bine colectivul, să cunoască toată gama 
de posibilități a fiecărui actor, să țină seama de sensibilitatea, temperamentul, pre- 
gătirea, felul de a lucra, de capacitatea de muncă, de virsta şi visurile actorului. 
Mai ales, de visurile acestuia. Sint roluri, intr-un repertoriu, care pot implini aceste 
așteptări, dar regizorul nu le distribuie bine, fie pentru că nu are sensibilitatea nece- 
sară pentru a face cea mai justă distribuție, fie pentru că iși are „bisericuța“ lui, 
fie pentru că n-are incredere decit in „capete de afiş“; pretextind câ „servește 
teatrul și piesa“, acest regizor iși ascunde de fapt neputința in spatele distribuţiilor 
tari, servindu-se doar pe sine. În asemenea condiţii, actorul va suferi, apoi va aduna 
un zaț gros de amărăciune in sufletul său dacă va fi distribuit de mintuială în 
roluri cu care nu are corespondențe sufletești și artistice, sau care nu-i justifică 
măcar prezența în scenă; și aşa, incet-incet, artistul din el va muri, credința lui 
in artă se va stinge, in timp ce actori fără flacără, fârâ chemare, vor beneficia de 
roluri nemeritate, trecind prin ele ca imaginea prin oglindă, rece şi beatâ de orgoliu. 
Mă gindesc cu amărăciune la marele nostru dispărut, N. Bâltâţeanu, care nu a fost 
utilizat, in ultimii ani ai vieții lui și la apogeul maturității sale artistice, așa cum 
se cuvenea. De ce imagini artistice a fost lipsită memoria noastră! 


Repertoriul trebuie făcut pe posibilitățile de interpretare ale actorilor, nu pe 
cele de punere in scenă ale regizorilor; sistemul acesta din urmă constituie una 
din deficienţele importante ale regiei noastre. Această greşeală se face desigur din 
lipsa de capacitate profesională a unora sau din timiditatea altora, din lipsa lor de 
curaj. Cei dintii ilustrează fenomenul de «inflație prea mare de „teatraliști'» cu pre- 
tinsă vocaţie, pe care-l scoate la iveală, curajos, Radu Stanca; aceștia trebuie sá 
se dea la o parte. Ceilalţi trebuie sprijiniți de actorii și regizorii maturi, pentru a ieși 
din complexul lor de inferioritate. 


Datorită incompetenței unor regizori, repetițiile sint lungi, greoaie, lipsite de 
interes și obositoare, actorul neputind intra în actul de creaţie in mod normal. 
Repetiţiile trebuie duse intr-o atmosferă de incredere reciprocă intre regizor și actori, 
respectindu-se disciplina de muncă, orele de repetiţii cu participarea activă și pre- 
zentă a actorului, chiar cind actorul nu este în scena care se repetă. Repetiţia 
trebue să creeze 9 comunicare permanentă intre regizor și actori. Tinăr sau bătrin, 
regizorul trebuie să albă personalitatea bine conturată și metoda de lucru definită; 
să ştie ce vrea şi ce să ceară, mai ales. Din păcate, mai avem regizori care bijbiie, 
nu izbutesc să analizeze sau să plaseze acţiunea in spaţiu şi timp. Dar nici nu trebuie 
să se cadă in extrema cealaltă, a preţiozităţii. În artă, totul se face cu măsuri, 
chiar atunci cind se îndrăznește ori se inovează. 


În teatrul nostru, regizorii au o formaţie diferită: unii provin din Institut, 
alții din teatru şi citiva din alte sectoare, Care sint de preferat ? Singurul criteriu 
de preferință este nivelul la car» regizorul işi valorifică măiestria. Tinerii regizori 
creați de Institut aduc o cultură deosebită, multilaterală și o pregătire științifică 
temeinică. Nu le rămine decit să intre cu dragoste şi putere de muncă în viața de 
stup a teatrului, cu antenele minţii indreptate in toate sensurile. Este recomandabil 
ca regizorul să aibă şi o pregătire actoricească. Marii regizori au fost și mari actori 
(K. Stanislavski, C. Nottara, Charles Dullin, Pitoeff, Louis Jouvet, Leonidov, Zavadski), 
lar lon SŞahighian, Sică Alexandrescu, Marietta Sadova, Al. Finţi au jucat teatru 
inainte de a deveni regizori, 

© chestiune care trebuie să dea de gindit și să dobindească o rezolvare este 
următoarea : pentru ce nu sc face apel şi la actori: virstnici, care au mai pus în 
scenă, cu lon lancovescu, lon Manolescu, G. Ciprian şi alții ? Nu văd de ce colectivele 
de regizori din teatru se opun solidare, uitindu-şi subit controversele, de indată 
ce unul din actorii enumerați solicită să facă, după o lungă carieră actoricească, 
ceea ce a făcut, spre fericirea teatrului, inaintașul nostru Nottara. Mă indoiesc 
că un actor bun, cu experiență mare, ar putea pune Ín scenă mai prost decit un 
regizor foarte doct, dar fără experienţă. Regizorului i se cere, inainte de toate, 
să fie artist, iar actorul, a cârui măiestrie a fost indelung verificată, poate să fie artist 
— ca regizor. 

S-a ridicat cu o deosebită fervoare problema stilului in spectacol. Problema e 
de o deosebită finețe şi merità a fi dezbătută; s-a mers atit de departe, incit 
s-a preconizat ca fiecare regizor și fiecare teatru să-și aibă stilul său. Stilul este 
legat indisolubil de personalitatea artistică a regizorului în speță; cit privește 
teatrul, stilul e dependent de profilul lui artistic, apoi de personalitatea regizorului şi 
actorilor prceminenți, indiferent de virsta lor artistică. Ansamblul acesta de forțe 
concurente cere timp pentru a realiza, din dialectica lor, stilul unui teatru. Ca atare, 
inainte de a defini stilul unui teatru sau al regiei, e bine să punem teatrul şi 
regia in condițiile favorabile dezvoltării unui stil. Regia (şi, în consecință, teatrul) 
nu-şi va putea defini stilul, atita timp cit in teatrul nostru arta teatrală va fi 
ccpleşilă de artele vecine, ajutătoare : arhitectura, pictura, muzica şi baletul. 

Aduse in cimpul de mişcare al artei dramatice, prin complezența unor regizori 


speriați de splendida modestie a teatrului, artele ajutătoare s-au instalat fără 
termen, inghesuind actorul in decoruri fastuoase, integrindu-l ca element plastic 
în paleta policromă a decorului, izgonindu-l din scenă pentru a-i reda coregrafie 
simțămintele, iar cuvintul a fost estompat in melodia muzicii de scenă. Profesorul 
George Călinescu se arată, pe bună dreptate, neplăcut impresionat de muzica de 
scenă adaptată piesei Apus de soare. „Adevărata uvertură a unei piese — scrie 
in „Cronica optimistului“ — rămine tăcerea inainte de ridicarea cortinei, prin care ne 
pregătim să trecem din planul vieții in cel al oglinzii ei“. Regizorii noştri să-şi 
insemne sub frunte acest admirabil verset: „Adevărata uvertură a unei piese rămine 
tăcerea..."'. Apoi, pot porni in căutarea stilului. 

Regizorii noştri par a se găsi pe un drum greșit, antrenați intr-o adevărată 
cursă a inarmării lor cu mijloace tehnice din cele mai năzdrăvane, fără să se 
gindească că scena devine o uzină sau un laborator, iar spectatorul nu mai este 
atent la replici, urmărind scena care umblă, trapele care se deschid, flăcările care 
țișnesc ca niște sonde și alte cite și mai cite. Regizorul care ascunde replica după 
sunete sau „hocus-pocus nu poate ajunge la stil. 

De mare folos ii este regiei scenogratul, chemat să sugereze prin culoare și 
forme plastice, in decor sau costum (așa cum sint utilizate in scop sugestiv şi lumi- 
nile în teatru), intenţiile de regie ale textului. La noi, insă, scenografia s-a decretat 
„artă in sine" şi lipsa de autoritate sau de pricepere a regizorului a dat scenogra- 
fului un rol precumpănitor, nejustificat, in spectacol, acceptind astfel ca spectacolul 
să fie gol pe dinăuntru și frumos investmintat, pe dinafară. Decorul trebuie să 


fie — cum spune maestrul V. Maximilian — acela care foloseşte spectacolului ; 
-„Vreau decoruri care să intensifice simțămintul personajelor din piesă şi să nu 
răpească, prin ciudățenia lor, atenția spectatorilor de la acțiunea piesei“. Decorul 


nu poate fi un scop in sine, el e un mijloc de interpretare, deci un auxiliar al 
textului și al actorului (G. M. Zamyrescu). Altfel acceptat, regia nu poate avea stil. 


În dezbaterea acestei multitudini de probleme, am remarcat neparticiparea 
criticii dramatice. Așa cum problemele de regie nu sint numai o chestiune de familie 
a regizorilor, cum problemele artei actorului nu aparțin exclusiv actorilor, toate 
la un loc trebuie să angajeze preocuparea vie și permanentă a marii familii a tea- 
trului, din care — alături de autori, actori și regizori — fac parte (chiar ca rude 
de gradul a! doilea !...) și criticii dramatici. Cu atit mai mult cu cit lipsurile sem- 
nalate și problemele ridicate de regizorii participanți la discuţii trebuie sá intere- 
seze şi critica dramatică. Nu cumva, criticii dramatici nu sint strâini de lipsurile 
noastre ? Nu cumva, problemele de stil, de „reteatralizare“ a teatrului, de autenti- 
citate, de metodologie, raporturile reciproce dintre autor-actor-regizor etc., etica 
actorului şi a regizorului nu sint probleme care se cereau dezbătute şi de critica 
dramatică ? 

În afară de acestea, M. Zirra are in parte dreptate cind semnalează câ lipseşte 
o „critică dramatică competentă, bine documentată, scrisă cu autoritate, constructivă, 
dar mai ales obiectivă“, propunind ca regizorii și actorii sá scrie şi ei cronici dra- 


matice. Să zicem că, așa cum regizorii se opun cind un actor vrea så pună in 
scenă, așijderea vor face probabil şi cronicarii dramatici, in fața unor asemuitoare 


primejdii. Dar — mă intreb — de ce regizorii şi actorii n-ar interveni atunci cind 
ru Sint satisfăcuți de cronică, sau cind cronica intirzie undeva ín sertarele cerebrale 
ale criticului dramatic, ca sâ-și spună punctul de vedere. În U.R.S.S. si in tarie 
occidentale cu veche tradiție teatrală, această participare este frecventâ. Aş da un 
exemplu strălucit : ancheta impresionantă în jurul lui Racine, pornită nu din țeasta 
lui Jupiter, ci din dialogul public dintre Jean Vilar și Jean-Louis Earrault, care 
sint actori-regizori, nu critici dramatici. 


În general, critica dramatică și-a făurit un sistem eliptic de apreciere, cu care 
actorii nu sint de acord. Cronica discută in proporție de nouă zecimi tema piesei 
şi cadrul ei social-politic şi abia, departe, citeva rinduri deasupra semnăturii, se 
Ocupă oarecum de protagonist și, foarte lapidar, la grămadă, de restul distribuţiei. 
O piesă de teatru are autor, temă, regizor, actori, decor, costume, lumini — ele- 
mente vii sau neinsuflețite care colaborează intim la realizarea unui spectacol. Toate 
acestea trebuie cercetate cu grijă și in mod organizat şi, mai ales, regizorului şi 
actorului să li se spună clar ce au realizat bine, ce anume a fost slab şi neconvin- 
ător şi să li se explice toate acestea analizindu-se cu dragoste munca lor. Croni- 
carii noștri sint foarte docţi, dar nu li se umezesc ochii cind ne privesc. Aș da 
exemplul unui critic de teatru care nu-şi scria cronica decit după ce vedea spectacolul 
a doua oară, citeva zile după premieră, pentru a avea siguranța că nu face vreo 
apreciere greșită asupra actorului. Acesta a fost F. Sarcey, care iși ocupa cu același 
interes fotoliul la teatru și in serile cind intrau dublurile. De aceea, cuvintul lui 
era foarte apreciat chiar cind era dojenitor sau greşit orientat. Actorii apreciau cinstea 
lui profesională şi marea lui dragoste pentru teatru şi actor. 

În ultimul timp, „Contemporanul“ a încredințat fotoliul cronicii teatrale profe- 
sorului acad. Tudor Vianu. Actorii au salutat cu emoție şi incredere prezența sa din 
nou printre ei, pentru că — atunci cind era directorul Teatrului Naţional — l-au 
văzut, la repetiţii sau spectacole, umezindu-i-se ochii... 


În concluzie, teatrul trebuie iubit şi înţeles ca o muncă colectivă foarte 
serioasă, El reprezintă o artă a cărei suveranitate e Bine definită și nu ingăduie 
disciplinelor ei componente să se considere „in sine“, să se pulverizeze in fragmente 
necimentate prin forţa de sinteză a artei. 


CAMIL PETRESCU 


Despre unele probleme 


Necazurile musştei îndirjite 


Într-un artico! publicat in „Contemporanul“, în care intorcea pe toate fețele, 
in perspectivă, viitoarea. stagiune a teatrelor rominești, tov. Paul Cornea constata 
cu amărăciune, intre unele vederi optimiste, că problema repertoriului rămine O 
problemă gravă. „Se observă, scrie d-sa, tendința unor teatre de a alerga după ceea ce 
se numeşte cu un termen impropriu „succese de casă". Noi credem cá toate piesele 
trebuie să aibe „succese de casă“, pentru cá cel mai adesea aceasta constituie expre- 
sia și a succesului creator, insă, in numele teatrului adevărat care convinge şi educă, 
luptăm impotriva pervertirii gustului public prin piese triviale sau fáră mesaj'!, 

Da, e trist că o seamă de directori, pe care d-sa ii mustră pe drept cuvint, 
aleargă după „,piesişoare frivole“, după cum se agită de atitea ori steril și in celelalte 
sectoare : „Adesea munca decurge dezordonat cu lungi perioade de acalmie și asal- 
turi furioase in ajun de premiere. Se lucrează orbecâind, fără o perspectivă a vilto= 
rului“. Ei, această perspectivă a viitorului, această vedere a soluției adevărate e fărd 
indoială problema cea mai grea care se pune azi, unor atit de agitați și dezorientați 
slirectori de teatru si chiar unor regizori şi autori, care sar de la un program poate 
prea auster, la un libertinism, care nu mai e libertate. 

Imprejurarea imi sugerează o problemă pe care aş numi-o „problema muştei 
indir jite.“ 

lată datele acestei probleme 

Să zicem că avem o fereastră cu două rinduri de geamuri. Sfertul de sus 
cl ei are ciurciuveie proprii şi se deschide separat ; acum e dat ca deschis, pe cind 
restul e inchis. Din intimplare, prin deschiderea de sus, pătrunde intre cele două 
rinduri de geamuri în jos, o muscă mare ca un muscoi verzui, vijelioasă și 
biziitoare. 

Întrebare. Ce va face musca noastră, cind va constata jos, pe tocul ferestrei, 
că a nimerit intr-o furdătura ? 

Răspunsul nu e de loc simplu E probabil că mai intii musca se va repezi de-a 
dreptul in geamul dinafară, convinsă că doar acolo este ieşirea adevărată, De ucolo, 
dezamăgită, se va năpusti în geamul interior deducind prin judecată opozitivă, că 


1 E locul să amintim cu acest prilej frumoasa formulare a lui L. Rebreanu care cerea direc- 
torilor de teatre: ,„,Excedente în artă. nu excedente la casâ. 

numai aci poate fi ieșirea căutată. Va simţi din izbitură că iar a nimerit-o prost. 
După logica ei fulgerătoare, dacă geamul interior nu are ieșirea căutată, atunci 
desigur s-a înșelat totuși de rindul trecut, și se năpustește din nou îndirjită, in 
geamul dinafară, pe unde firește nu poate trece. S-a năpustit atit de tare încit e 
zuirlită de-a dreptul în geamul interior, de unde tocmai propria ei forță şi sete 
de evadare c vor trimite ca pe un proiectil în geamul dintii. Fireşte că nici de data 
asta nu scapă din fundătură. Biziie furibundă, exasperată, dintr-un geam într-altul, 
pină cind va cădea buimacă, istoviti, jos pe tocul ferestrei. Cind s-a trezit și odihnit, 
cu o furie turbată o ia de la început. Cade iar în amorțire şi cînd se trezește din 
nou, cuprinsă de nebunie, se repede sfiriind fără nici un folos, unde nimereşte. 
rorta cu care s-a repezit intr-un geam închis o proiectează în celălalt geam 
inchis și el, unde ea ar fi jurat că este soluția. Ce mai încolo și încolo, e o adevărată 
dramă, drama muştei zăpăcite din îndirjirea ei între cele două poziţii fără soluție: 
adevărată. 

Comentariu. De ce se zbate musca între cele două geamuri? Fiindcă ochiul 
cirpit din fațete nu vede decit două solutii: geamul dinafară si geamul dinăuntru. 
Nu vede deasupra, mai modestă, dar mult mai greu de nimerit, soluția adevărată, 
ieșirea din fundătură, căci această soluție se nimereşte rar, foarte rar, la noroc și la: 
intimplare. Trebuie ochi bun și judecată. 

Morala problemei. Nu te repezi orbește in geamul din stinga, ca să nu te trezești 
zvirlit în geamul din dreapta. 

Lenin, cu privirea lui arzătoare și ageră, numea repezirea oarbă în geamul din 
stinga „boala copilăriei comunismului“, iar noi ştim că repezirea oarbă în geamul 
dimpotrivă este lăcomie comodă și neghioabă, cu scadență falimentară. 


TUDOR ARGHEZI 


Reminiscențe 


În cartea lui, Le Style, Rémy de Gourmont (despre care fiziologii italieni afir- 
mau că reprezintă o formă nouă și, comparativ cu maximum normal de irtelect, un 
grad în plus de inteligență) ridiculizează argumentat `o epidemie literară, ivită pe 
timpurile răscoalelor noastre ţărăneşti. Un sir Antoine Albalat, care nu se bucura in 
măsurătorile fiziologiei de aceleaşi dimensiuni de cerebralitate ca mai sus numitul, 
autor al! unei admirabile La physique de Pamour, răspindise în public un sir de volume 
cu titluri așteptate de un public lettré dornic, în problematica neputinței native, să 
scrie realizindu-se ilustru. Rind pe rind, spiritul subaltern al grămăticului a scos: 
„Arta scrisului, învățată în 20 de iecții“, „Formarea stilului, prin asimilarea autorilor“ 
şi „Munca in stil, învățată din manuscrisele corectate ale scriitorilor mari“. 

Cu citeva chei descuiai jucindu-te lacâtele și broaștele talentului, inadmisibil şi 
supărător pentru anume didactici belferizanţi, iritaţi că din aceleași boarfe şi catrafuse 
ale învăţămintului și citeodată din chiar mai puţine, poate să iasă, pe fringhia de rufe, 
în lumină, te miri cum şi fără autorizație de la catedră, pe lingă ciorapi purtaţi, 
rădragi cu găuri şi cămăși petecite, cite o hlamidă de aur. 

Desigur că au apărut multe manuscrise de pe urma rețetei. Metoda existase şi 
. mai-nainte de instrucţiunile (prix 3 francs 50) căpătate. Ea consista, mai puţin dog- 
matizată şi cugetată, pur şi simplu din pastişare. Plagiatul direct, irdirect şi răstur- 
nat face parte, pe cit. se pare, vreo 90 la sută din ce s-a tipărit. Cui nu i-a venit, 
citind o carte, să-și ascută pana, ca să scrie (ah! a scrie) una mai bună, nimerind-o 
proastă ? Orișicum, sistematizatorul metodei, dator prin definiţie să devie un prozator 
genial, a scris două mizere romare şi s-a lăsat. Mai multă pierdere decit profit. 

Un plagiat care nu implică răspunderea, scriitorului decit în privinţa absenței de 
necesar, e reminiscența. Poate că de bună credinţă, el se avintă iri domenii de aparte- 
nenţă străină. E deajuns ca autorul să dispuie de oarecare abilitate şi lectură, că 
șurubelnița, gura de lup, croșetarea și săritura pe geamul din dos au intrat în 
funcţiune. E faza eroică. Îndeobște, ìn artă, abilitatea e un gentil samsarlic al ideilor, 
imaginilor şi situaţiilor, limitate la un număr acceptat de variante. Remiriscența da 
alcoolul şi reminiscentul apa: asta vine din robinet şi robinetul e vocabularul filtrat. 
Desigur că ieşirea în public a unui scamator innăscut sau obţinut presupune sau 
inocenţă, sincer inconștientă, sau nerușinare. Condiţia, obligatorie de politeţe, de etică 
şi decenţă, in orice meserie artistică, poate îi cu volubilitate călcată. 

Am asistat, ca orice spectator, la marile aplauze iri teatru, meritate de aceleași 
scene jucate cu felurite nume de publicitate de feluriţi prestidigitatori, adesea penibili. 

Franțuzii, pricepuţi în nuanţe, definesc impresia martorului din fotoliu al unei piese: 
le sentiment du déjà vu. „Nu ştiu de unde vă cunosc“ răspunzi cite unui cetăţean, 
cind ţi se recomandă. Nu l-ai mai văzut poate niciodată, dar el seamănă mai leit 
sau neleit cu altul şi cu alţii, văzuţi. Cu Iorgu Cantacuzino şi cu barbetele lui, m-am 
intilnit în gară la Buzău, în! Montmartre și la Londra... O fărimă de Bernstein, o 
fărimă de Bataille, ceva din Mistinguette, o leacă de Mann, de Rostand, de Pirandello, 
puțin bulevard, o fracție de amor, sărutări în plină sală pot foarte bine să dea o 
comedie şi un! succes. 

Pe cind eram mai tînăr, preferam directa subt bărbie și nu mă sfiam să umplu 
de crampe superbia cite unui dramaturg în versuri și proză. După ce am trăit drame 
istorice ín turtă dulce, siropuri, limonăzi, fisticuri, primite cu ovații, sint mai discret 
cu sensibilitățile de fudulie ale autorilor, facilitîndu-i fiecăruia opinia că e vorba 
de altul. 

Nu e, negreşit, o exigență neapărată să fii rou şi neatirnat în literatură, mai 
ales cînd o critică amabilă și mult ştiinţifică a stabilit că orice poet se naşte dintr- 
altul, de vreme ce natura face ființe cu mamă, cu? tată, cu bunici, unchi și mătuși. 
Totuşi, monotonia întreruptă dă nivelului putinţa să se ridice, alte orientări şi alte 
spații. 

Despre public, nici o grijă. Lui nu-i displace. La restaurant, dă îndărăt o tocană 
cu gindaci în sos, dar la teatru n-are ce face: a plătit înainte. Şi ca să fie iri ton, 
bate din palme. Se distrează... 


PAUL ALEX. GEORGESCU 


s Teatrul lui Cervantes 


Au trecut peste trai veacuri de cînd Miguel de Cervantes a destăinuit Spaniei 
şi lumii întregi aventurile de necrezut ale lui Don Quijote. În tot acest timp, 
figura cavalerului rătăcitor prin La Mancha nu a făcut decit să crească în adîn- 
cime şi complexitate, dobîndind înțelesuri noi, prețuire sporită. Cu vremea, isprăvile 
lui — caraghioase, desigur, dar izvorite din atita naivitate și bunăvoință — apăreau 
într-o lumină de simpatie și chiar de ușoară înduioșare; nebunia lui, proiectată 
pe un fond sufletesc nobil și entuziast, lăsa să străbată, neîntinată, o iubire aprinsă 
pentru tot ce este frumos, curat şi drept; ìn sfîrşit, cauza cavalerismului medieval, 
imposibilă ca orice încercare de a învia trecutul mort, era servită cu atita curaj, 
dezinteres şi dăruire de sine, încît Don Quijote evolua firesc de la ridicol la eroic. 
La rindul ei, opera și-a vădit succesiv neintrecutele-i calități: întîi, s-a văzut 
pictura viguros realistă şi larg cuprinzătoare a Spaniei şi a secolului, apoi s-a 
admirat puterea de a plăsmui personaje vii, semnificative pînă la simbol; în sfîrşit, 
s-a simțit suflul de umanitate care învăluie oamenii și intimplările din carte. 
Umanitate proprie lui Cervantes: caldă, zimbitoare, înțeleaptă. Toate acestea fac 
ca astăzi, la 340 de ani de la moartea scriitorului, să recunoaștem fără şovăire 
în Don Quijote una din cărțile mari ale lumii și să o așezăm, ca faimă și rang 
universal, alături de Divina Comedie, de Hamlet sau de Faust. 

Trebuie însă remarcat că elementele acestei capodopere se regăsesc şi în 
celelalte scrieri ale lui Cervantes : în nuvele, în poezii, în piese de teatru. Drumurile 
care duc spre marea izbindă pornesc din aceste opere mai puţin cunoscute, dar 
vrednice de luat în seamă, deoarece ele ne oferă, sub o formă mai simplă, mai 
ușor de urmărit, componentele lumii lui Cervantes, trăsăturile spiritului său, sensul 
mesajului său uman. Merită dar, aceste scrieri, cu prisosință atenţia noastră: ele 
sint înălțimile care pregătesc și explică culmea cea înaltă, dar nu solitară, a capo- 
doperei. 

Astfel, trăsăturile fundamentale ale unor nuvele, pastoral-idilice unele și 
picaresc-satirice altele, reliefează contrastul fundamental dintre ficţiune și realitate, 
care, in Don Quijote, va permite jocul subtil de contrapunct, acordurile în care 
se vor opune şi intregi iluzia şi dezamăgirea, visul și tristețea, risul și duioșia. 
Modalitățile şi nuanțele acestora le găsim și în poeziile lui Cervantes, după 
înlăturarea  crustei convenţionale. Acolo, tristețea se anunță calmă și demnă; 
dezamăgirea, nobilă şi bărbăteşte purtată. Seria analogiilor poate continua: tema 

nebuniei este tratată în EI Licenciado Vidriera; satira stărilor sociale ocupă 
primul loc in El Coloquio de los perros. 


Imaginea lui Cervantes nu ar fi însă completă și creaţia lui nu ar fi pe deplin 
înţeleasă, dacă nu am da atenţia cuvenită operelor lui dramatice. Mai mult decit 
oricare alte scrieri, piesele lui de teatru ne arată legătura scriitorului cu epoca, 
Îl situează şi il definesc în raport cu împrejurările sociale și istorice. Într-adevăr, 
Cervantes trăiește un moment de cumpănă din istoria Spaniei: tranziția de la 
grandoare la declin. El cunoaşte ambele versante ale gloriei. În tinereţe, vede 
apogeul puterii spaniole, cu încordarea, cu luptele și cu ambiția de hegemonie 
universală a lui Carol Quintul ; la bătrineţe, ajunge să vadă decadența, cu oboseala, 
cu înfringerile şi cu dezamăgirea din timpul lui Filip al II-lea. Participă la Lepanto, 
ultima victorie, şi priveşte pierderea Invincibilei Armade, prima înfrîngere... Scriitorul 
însuși este la inceput un soldat viteaz, un luptător, pentru ca la sfîrşit să fie 
un postulant nenorocos, găzduit temporar în inchisorile din Andalucia și Castilla. 
Nici o mirare deci că și teatrul lui Cervantes are două faze. În prima, scriitorul 
incearcă genul serios, eroic ; in a doua, izbuteşte în genul comic, satiric. Cervantes 
incepe prin a scrie o tragedie pe temă antică, numită Asediul Numanției, şi drame 
din viaţa creștinilor captivi la mauri. | 

În această epocă, el profesează o teorie dramatică plină de demnitate, 
pătrunsă de respectul regulilor antice, dar realistă în principiul ei fundamentai. 
Comedia, ni se spune in Don Quijote, trebuie să fie „oglinda vieţii omenești, 
exemplul moravurilor şi imaginea adevărului“. Piesele trebuie să observe „preceptele 
artei“, fără salturi în timp şi spaţiu. De asemenea, Cervantas se preocupă de 
<fectul social al artei dramatice. De la comediile bune, explică el, spectatorul va 
pleca  „inveselit de glume, instruit de iucrurile adevărate, captivat de întîmplare, 
învățat de rațiune, înștiințat de înșelăciuni, ager prin exemple, învrăjbit cu viciul 
și îndrăgostit de virtute“. (Don Quijote, 1.) În privinţa practicii dramatice, formula 
teatrală a lui Cervantes este cea tradițională: fapte memorabile, sentimente înalte 
şi inflăcărate, expunere grandilocventă, figuri alegorice, acţiune lincezindă, grija 
de unitățile clasice. Spectatorii sau mai degrabă cititorii moderni ai acestor piese 
nu pot ocoli o impresie de rigiditate și de neindeminare tehnică, în meșteșugul 
scenei. Cit despre spectatorii vremii, ei le-au acordat un succes de stimă. După 
aceasta, Cervantes părăseşte teatrul pentru o bună bucată de vreme. Cind încearcă 
să scrie din nou pentru scenă, observă că timpurile s-au schimbat şi că, pe 
deasupra, apăruse şi Lope de Vega. Piesele acestuia ofereau mișcare, interesau prin 
intrigă, surprindeau prin efecte, vorbeau publicului de lucruri mai puţin eroice, 
dar, infinit mai plăcute ca, de pildă, amorul. Erau noi, distractive, „moderne“ şi 
aveau mult succes. Într-un prim moment, bunul simţ şi moderaţia lui Cervantes 
resping ironic „teribilismul“ unor piese în care „eroina naşte în primul act, în 
al doilea act copilului îi crește barba şi, feroce, masacrează, taie în bucăţi pe cei 
care i-au insultat cindva părinţii, pentru ca în actul ultim să ajungă rege într-un 
regat misterios pe care nici o cosmografie nu-l menționează“ (Pedro de Urdemalas, 
final). Apoi, probabil sub dubla presiune a publicului şi a cerințelor scenei, Cervantes 
recunoaște că teatrul modern a părăsit modelul antic. La începutul actului al 
II-lea din El rufiân dichoso, apar „două figuri de nimfe, ciudat îmbrăcate, fiecare 
cu o tăbliță pe braţe; pe una e scris Curiozitatea, pe alta Comedia. La întrebarea 
Curiozităţii, Comedia răspunde: „Eu reprezint o mie de lucruri, şi nu în povestire, 
ca altădată, ci în fapt, ìn acţiune, așa încît neapărat trebuie să schimbăm locul. 
Imaginaţia — continuă Comedia — permite și justifică schimbarea. Gindirea are 
aripi, spectatorii pot să mă întovărășească acolo unde vreau să-i conduc, fără 
să-mi piardă urma şi fără să obosească“. Răspunsul Curiozităţii este caracteristic 

pentru starea de spirit a lui Cervantes: „Deşi nu în totul, rămîn satisfăcută în 
parte“. Cervantes se vede silit să recunoască, dacă nu superioritatea, cel puțin 
eficiența formulei dramatice a lui Lope şi să o adopte. Este faza a doua a teatrului 
său, faza comică, în cursul căreia scrie opt comedii de genul la modă „,mantie 
şi spadă“, cu aventuri cavalerești „à la Lope“. Dintre ele merită să ne rețină 
atenţia comedia picarescă Pedro de Urdemalas. Genul numit „picaresc“ este destul 
de greu de definit. Sînt socotite „picarești* piesele sau romanele care descriu viața 
elementelor celor mai de jos ale societății spaniole de atunci, produsul tulbure al 
sărăciei şi aventurii: valeţi, cerşetori, soldați, mijlocitoare, birtași, actori ambulanți, 
dansatoare, gitane. În mijlocul lor, stă personajul principal, „el pícaro“, dacă vreți, 
pungașul. Ingenios și neruşinat, şiret şi batjocoritor, interesat şi lipsit de scrupule, 
vesel şi nepăsător, „el pícaro“ reprezintă reducerea la ridicol a modului de viață 
aristocratic şi a valorilor medievale. Este exponentul sui-generis al descompunerii 
feudalismului. Să fim însă atenţi: „el pícaro“ este antierou, dar nu caricatură. Lui 
Pedro de Urdemalas îndeosebi, Cervantes îi arată înțelegere și simpatie, iar prie- 
tenilor lui, gitanilor lui Maldonado, le acordă demnitatea, mindria și farmecul 
fiinţelor libere. Peste viața lor, rătăcitoare, nesigură, disprețuită, Cervantes aşterne 
o horbotă fină de poezie. Piesa nu are acţiune propriu-zisă, ci numai situaţii succe- 
sive, urmînd mersul capricios dar plăcut al fanteziei: o tînără dansatoare gitană e 
recunoscută ca nepoata reginei; un pícaro, Pedro, căruia i se prezisesa că „va fi 
rege, papă și toţi îl vor asculta“ se întovărășește cu gitanii, apoi se face actor 
și prezicerea se îndeplineşte... pe scenă; între timp, vedem o fată chemindu-și 
mirele în strofe de rară frumuseţe folclorică și o văduvă zgircită incredințind lui 
Pedro pungile cu bani menite să-i scoată rudele din .purgatoriu. Mai facem 
cunoștința unui primar care greșeşte cuvintele grele din latinește, a unui rege 
care nu izbuteşte să-și înșele regina, şi asistăm la un proces soluționat ingenios, 
desigur, tot de Pedro. Piesa pare confecționată din tul și paiete: ușoară, graţioasă, 
strălucitoare. Interesantă apoi ideea lui Cervantes de a aduce pe scenă o trupă 
de actori care încep să repete altă piesă, piesa lor — căci formula „teatru în teatru“ 
a mai fost încercată, iar Pirandello nu e chiar atit de original. În sfîrşit, aflăm 
în Pedro de Urdemalas multe sfaturi rea- 
liste privitoare la arta actorului. Acesta, 
recomandă Cervantes, „să nu  exagereze 
gesturile, să nu recite cu ton cintat, să 
studieze fără a lăsa să se vadă studiul, 
să fie grav cind reprezintă un bătrin, vioi 
dacă e vorba de un tinăr, curtenitor cind 
joacă pe un îndrăgostit, sau minios cînd 
face pe gelosul. Trebuie să recite cu atita 
rivnă şi pricepere incit să se transpună 
cu totul în personajul ce interpretează. Cu 
vorbirea lui meșteșugită, trebuie să dea 
versurilor culoare şi să învie acţiunea 
care trage să moară. Trebuie să știe să 
smulgă lacrimile, pe care apoi risul să le 
şteargă, trebuie să facă pe spectator să 
simtă tot ceea ce înfățișează el pe scenă...“ 

Cu excepţia lui Pedro de Urdemalas, 
restul comediilor sint catastrofice şi exce- 
sive, în genul începuturilor lui Lope. Scriin- 


2 — Teatrul 


O sală de teatru pe vremea lui Cervantes, după o gravură de epocă 


du-le, Cervantes trebuie să fi simţit nemulţumirea celui care a împrumutat, a celui care 
s-a supus, dar nu a renunţat să-și caute drumul propriu. Așa se face că, în cele din 
urmă, el părăsește „mantia şi spada“ lui Lope, așa cum părăsise toga lui Tuliu, și eli- 
berat atit de vechiul cit şi de noul convenţionalism, se regăseşte pe el însuşi și scrie 
comediile scurte, într-un singur act, denumite „entremeses“, care formează partea cea 
mai personală, cea mai reușită și cea mai viabilă a teatrului său. Se numesc „entre- 
meses“ — în traducere liberă „gustări“, „aperitive“ — pentru că se jucau între 
actele piesei principale, „deschizind pofta“ pentru spectacol. Vii, pitorești, îndrăzneţe, 
comediile lui Cervantes sint considerate, pe drept cuvint, ca modele neintrecute 
ale acestui gen popular şi realist, specific spaniol. Criticii contemporani nu-și pre- 
cupeţesc  elogiile, dar ca din întîmplare, elogiile lor rămîn delicat la suprafață: 
„tablouri scinteietoare de veselie și voluptate... dialog savuros... nuanțe psihologice... 
critică fină“ (Valbuena: Historia de la literatura espanola, I, p. 838—842). in 
realitate, Cervantes este ceva mai mult decit un simplu glumeţ, iar comediile lui 
scurte sint mai mult decit simple „,pasatiempos'“, mijloace de a petrece timpul în 
mod plăcut. Ele sint adevărate dar şi pătrunzătoare, vesele dar şi necruțătoare, 
pitoreşti ca limbaj, în formă, dar și răsturnătoare ca înțeles, în fond. Pe teme 
diferite, fiecare din cele opt „entremeses“ dovedește acest lucru. Astfel, în Judecă- 
toria divorțurilor, Cervantes prinde pe viu o serie de conflicte conjugale, datorate 
diferenței de vîrstă, sărăciei sau nepotrivirii de caracter. Violente şi ireductibile, 
sub aerul de giumă, conflictele arată cu cită putere era izbită şi străpunsă pretenţia 
subțire a legii şi a dogmei religioase de a nu fi desfăcută niciodată căsătoria. 
Finalul comediei, refrenul „e mai bună cea mai rea împăcare decit cel mai bun 
divorț“, este — aşa cum s-a remarcat de mai multe ori — o camuflare de 
circumstanţă. Ei nu poate ascunde adevărata concluzie, care este indemnul de a scoate 
viaţa de sub autoritatea unor dogme oarbe şi inguste și de a o așeza pe baze 
libere, raţionale, omeneşti. În Tabloul minunilor, doi șarlatani anunţă oficialităților 


15 


dintr-un sat că pot face să apară pe o pinză „fermecată“ tot felul de imagini, 
pe care însă nu le pot vedea bastarzii, creştinii necredincioșşi sau cei cu singe 
maur (considerat impur). Desigur, toţi se grăbesc? să vadă, cu entuziasm şi cu 
amănunte, născocirile celor doi „picaros“. Un soldat, venit dinafară, le spune, cu 
sinceritatea omului neorbit, că pinza e albă... Suo desenul caricatural al „„demni- 
tarilor“ rurali, se profilează  cutezătoare, gravă, critica ideilor reacționare, care 
stăteau la baza ierarhiei sociale a vremii: puritatea rasei, noblețea nașterii, zelul 
religios. Pivnița din Salamanca este dea mai amuzantă din aceste comedii scurte. 
Tema poate fi urmărită pină la Boccacio: soțul care se întoarce acasă pe neaștep- 


tate, doi curtezani ascunși de soţie și de confidentă, studentul — alt picaro — 
care salvează dacă nu onoarea, cel puţin situaţia, pretinzindu-se vrăjitor şi chemiînd 
din iad doi draci — respectivii curtezani — pentru a-i prezenta soțului. Totul se 


termină cu o masă.strașnică, la care și dracii, prin excepţie, mănincă. Dincolo de 
hazul  întimplării, este evidentă ridiculizarea  superstiţiilor, a credinței în vrăji, 
în diavoli. Mai mult: dacă ne gindim mai bine, în Pivniţa din Salamanca se risi- 
pesc în ris zona supranaturalului și ideea de miracol. În măsură mai redusă, 
toate celelalte „entremeses“* au această a doua intenţie: critica socială. 

Privite sub raportul inspiraţiei, comediile scurte apar de asemenea deosebit 
de instructive. Ele sînt adevărate fragmente de viață desprinse nemijlocit din 
realitate. Spania populară de la sfîrşitul secolului al XVI-lea se simte fizic in 
aceste piese, care adună moravurile, ideile, tipurile, gesturile și expresiile vremii. 
în Entremeses, Cervantes a deschis larg porţile vieţii și gestul lui ar trebui ţinut 
minte de oamenii de teatru din toate timpurile, supuși poate mai mult decit alții 
ispitei artificialului... De asemenea, trebuie să arătăm că scriitorul acesta universal 
a trăit intens actualitatea. A mers la temele importante, chiar dacă ele erau 
„delicate“, şi a luat atitudine, a combătut eroarea, prejudecata sau nedreptatea, 
chiar dacă acestea aveau de partea lor puterea. 

Sub raportul realizării artistice, comediile scurte sint o adevărată lecţie de 
forţă  caracterizatoare, de viziune în concret a personajelor. Acestea iși impun 
chipul, felul de a fi, vorbirea, cu puterea de neinfrint a ființelor reale. Lectura 
pieselor este din acest punct da vedere absolut edificatoare. Cititorul care de obicei 
înțelege personajele, de data aceasta, odată cu înțelegerea, le vede aievea, le 
simte. Desigur, faţă de fresca și portretele eroilor din Don Quijote, figurile din 


Entremeses sint simple schiţe în creion — și unele și altele însă arată mina de 
maestru și au puterea de a se intipări în imaginaţie adînc și definitiv. 
x 
În teatrul lui Cervantes — ne putem da seama acum — se regăsesc paşii 


aceluiaşi geniu în căutare de sine, de viață, de adevăr omenesc şi se lămuresc 
etapele aceluiaşi efort spre sinceritate şi desăvirşire, pe care il cinsteşte astăzi 
întreaga omenire. Cinstire dreaptă şi pilduitoare, pentru că, împreună cu celelalte 
scrieri ale nemuritorului scriitor spaniol, piesele de teatru au servit, prin ris şi 
ironie, o mare cauză umană, cauza Renaşterii şi a umanismului. 


ION D. SÎRBU 


Orandoarea ŞI servituțile debutului 


Răspunzind unei anchete întreprinse de „Figaro“ în legătură cu creaţiile dra- 
matice ale generaţiei tinere (asta s-a întîmplat prin 1903), doctul şi severul critic 
teatral al acelor vremuri, Faguet, a declarat următoarele: „În mişcarea noastră 
teatrală, tinerii sint aidoma drojdiei care fermentează piinea cea bună: nu au rutină, 
subtilitate, pondere compoziţională ; în schimb au instinct, sinceritate şi patos; le 
lipsesc fineţea ideii, sobrietatea calmă şi măsurată a dialogului, precizia cuceritoare 


a portretelor ; posedă insă — și acesta e un fapt ce nu se poate tăgădui — darul 
de a pune degetul pe rană, un fel copilăresc de a smulge măştile și de a striga 
in gura mare, și — mai ales — o delicioasă stingăcie de a îmbrăca hainele inain- 


tașilor în așa fel incit oricărui spectator atent i se revelează dintr-o dată intreg 
ridicolul formelor depășite...“ 

Că Al. Mirodan este un tinăr entuziast o dovedește chiar titlul pe care l-a ales 
pentru piesa lu — Ziariștii. Sub generozitatea categorică a acestui plural se ascunde, 
alături de o bărbătească pretenţie profesională, şi o anume ingenuitate, care ne face 
să medităm asupra virstei dramatice a autorului. Un „,bătrin“ (în accepţia pe care 
Faguet o dă acestui termen) ar fi evitat, din prudenţă, articolul hotărit: ar fi spus 
„Ziariști“, sau ar fi găsit unui din acele titluri (pentru că, incontestabil, există atit 
o artă, cit și o meserie a titlului) în care un subtil adjectiv, aliniat lingă un şi mai 
subtil substantiv, alcătuiesc un duo dramatic menit să excite curiozitatea publicului, 
să surprindă şi să seducă inteligenţa criticilor, pentru a rămîne apoi frumos aranjat 
în rafturile istoriei literare (Mielul-turbat, larbă-rea, Cetatea-de-foc, Citadela-sfă- 
rimată etc.). 

Dar nu titlul și nici intenţia programatică a autorului interesează aici. Ne inte- 
resează realizarea artistică și, în această privinţă, piesa lui Al. Mirodan este extrem 
de simptomatică și de fertilă în probleme. Ea sintetizează, într-un mod sugestiv, 
multe din calitățile și defectele de care vorbeşte Faguet; conţine, ca realizare, 
intreaga grandoare și toate servituţile unui debut. 

Autorul Ziariştilor s-a văzut în dificila poziţie de a trebui să combată anume 
defecte contemporane, folosind o formulă dramatică ce nu e decit corolarul ar- 
tistic al acestor defecte. El se ridică, în mod curajos, împotriva  lichelismului 
abject al unui „tip tare“ ca Pamfil, împotriva lașităţii meschine a unui Tomovici, 
împotriva prostiei prudente și formaliste a șefului de cadre care nu vede omul din 
cauza dosarului. În felul în care demască deficienţele acestor negativi, Mirodan dove- 
dește curaj, pătrundere psihologică, onestitate socială — calități care constituie, incon- 

testabil, o prețioasă diferență specifică în raport cu unii înaintași. Idilismul schematic, 
monotona defilare a unor eroi „sau prea-prea sau foarte-foarte“, ambalarea gri- 
;ulie a realităţii în staniolul roz al unui pseudooptimism de comandă par a fi formule 
în curs de ofilire, chiar dacă rădăcinile lor continuă încă să sugă preţiosul suc 
al solului nostru literar. Există o demascare justă în Ziariștii, o demascare a vena- 
lităţii apărate de forță (Pamfil), a lașităţii şi cinismului, camuflate sub inerția 
meritelor din trecut (Tomovici), a birocratismului de cadre, infofolit în relativitatea 
antecedo-colaterală a referinţelor (Gurău) 7 

Acest fapt constituie elementul pozitiv 7 
al realizării lui Mirodan, acel element 
care — în pofida unor stafii, încă pre- 
zente, ale schematismului — dovedeşte 
că teatrul nostru e pe cale să scuture 
lanțurile unui formalism steril. Dacă la 
acest lăudabil curaj al autorului adău- 
găm o anume prospețime și un inconte- 
stabil ritm — prezent atît în viziunea 
de ansamblu cît şi în claviatura dialo- 
gului —, o oarecare ingeniozitate de 
reporter în redarea culorii locale a carac- 
terelor (Gurău, Romeo, Leu) şi a atmo- 
sferei specifice (actul III), obținem un 
certificat literar încurajator pentru per- 
severența şi talentul lui Al. Mirodan. 

Din păcate, alături de aceste pro- 
mițătoare calităţi ale piesei, persistă şi 
unele deficienţe de structură, de compo- 
ziţie, de ton. Există însă o mare dife- 
rență — o subliniază tot Faguet — 
intre felul în care greşesc tinerii şi 
felul i taca a iai cei bătrîni. Gre- Marcel Anghelescu (Romeo Ionescu), Radu 
şelile tinerilor îşi au, de cele mai Beligan (Cerchez) 
multe ori, rădăcinile în autoritatea 
sacrosanctă a corifeilor, în înghețata lor pretenție de a servi de model și de a da 
tonul. De aceea, erorile tinereții nu sînt de condamnat, aşa cum nu poți condamna 
pe un tinăr pentru că i se schimbă vocea, pentru că are coşuri sau pentru că 
îşi maimuţăreşte maestrul. Există o vîrstă a artei, o evoluție pe foarte severe etape, 
de care nu e scutit nimeni. Chiar atunci cînd ştie perfect ce trebuie să facă, 
chiar atunci cînd stăpineşte la maximum teoria artei scenice, dramaturgul este totuşi 
nevoit să incerce mizeria copilăriei, inegalitățile adolescenţei și brutalitatea matu- 
rității. Arta — chiar dacă, în aparenţă, progresează prin surprize — are la baza 
sa o lege a creșterii, a dezvoltării tăcute şi discrete, pe care publicul poate o 
ignorează, dar de care adevărații creatori de artă sint foarte conștienți. 

În redarea tipicului, sinteza creatoare a autorului trebuie să stabilească 
un echilibru între diversitatea faptelor din care e constituită viața de toate zilele 
şi punctul de vedere din care acesta selecționează ceea ce consideră a fi caracte- 
ristic. Dacă se merge prea mult pe linia „interpretării“ realității, se naşte riscul 
înlocuirii acesteia cu o ficțiune, cu o pararealitate, care — chiar convenind entuzias- 
mului politic al autorului — frustează, totuși, bunul simț al celor care ştiu și cunosc 
adevărata stare de lucruri. Mirodan s-a găsit el însuși la această răspintie artistică; 

pe de o parte, tematica însăși a piesei (ziariștii) pretinde o analiză justă și severă 
a realității; pe de alta, artificiile compoziționale îl obligau la o serie de concesii 
pe linia ficţiunii, a abstractizării şi exagerării.: Se pare că, pînă la urmă, dozajul a 
fost totuși nimerit, chiar dacă uneori, pe parcurs, apar citeva suspensii sau artificii 
ce denotă încă lipsa de experiență a debutantului. 

Nucleul dramatic şi, în același timp, animatorul moral al piesei este redactorul- 
șef al ziarului, Cerchez. La prima lectură, acest personaj ni s-a părut prea perfect, 
prea șlefuit, prea construit numai din aforisme; o cercetare mai amănunţită — 
și, desigur, interpretarea magistrală a lui Beligan — ne-a relevat însă o personali- 
tate complexă, plină de nuanţe, un Cerchez în care gpreţiozitatea sentenţioasă a gin- 
dirii se dizolvă armonios într-o anume organicitate caldă şi umană. Autorul — ca 
și colectivul ce-l servește în piesă pe acest cinstit şi, am putea spune, ideal şef 
de redacție — pare îndrăgostit de el; reușește să-l facă simpatic, comunicativ 
(atenuînd intr-o oarecare măsură cerebralitatea sa ușor apodictică) prin mici 
ticuri de limbaj, care-l leagă de viața de toate zilele, de oamenii de rind („ascultă-mă 
pe mine că sint om bătrin“ sau „mai ia şi tu o sticlă de parfum“). O singură gre- 
șeală de corolar a intervenit totuşi in dozajul psihologic: calitățile, energia, inteli- 
gența șefului turtesc profilul psihologic al celor din jurul lui, reducindu-i încet- 
încet la rolul de admiratori sau de executori ai ordinelor lui (Brinduş, Tóth, 
Marcela, Dorina etc.). 


Oarecare stingăcii pe linia alunecării din real în fictiv s-au strecurat și în 
unitatea eroului Ion Gheorghe. Acesta, deși nu apare pe scenă, constituie totuşi 
nucleul conflictual, în jurul căruia gravitează întreaga intrigă. Ion Gheorghe e un 
simbol : un frumos simbol al acelei mase pe care trebuie s-o servească presa noastră 
de astăzi. Din păcate, el rămine numai un pretext dramatic, o ficţiune de culise. 
Există, undeva într-o fabrică, un muncitor cinstit care cade victima unor mur- 
dare lucrături. lată tot ceea ce aflăm, în actul I, despre Ion Gheorghe — și găsim 


Alfred Demetriu (Tomovici) şi Radu Beligan (Cerchez) într-o scenă din actul II 

Alfred Demetriu (Tomovici) şi Niki Atanasiu (Pamiil). într-o scenă din actul II 


foarte justificată hotărîrea lui Cerchez de a întreprinde o anchetă în această 
direcție. (De ce trebuie însă ca acest muncitor să fi fost neapărat un erou, neapărat 
o bună cunoștință a directorului, cînd — indiscutabil — avea dreptul să fie ajutat 
de ziar, chiar fiind numai un muncitor oarecare, de undeva, de oriunde, absolut 
necunoscut in redacția „Vieţii tineretului“ ?) Pe măsură ce autorul se încălzește 
in desfășurarea acțiunii, uită încet-încet identitatea reală a lui Ion Gheorghe. În 
actul II, spre surprinderea noastră, aflăm că Ion Gheorghe a publicat în ziar o cores- 
pondenţă critică la adresa stărilor de lucruri din fabrică. Cum? Cind a putut să 
publice această corespondenţă ? Cu citeva zile inainte, era un anonim adresant 
al unei scrisori, şi iată-l, dintr-o dată, ajuns un binecunoscut corespondent al zia- 
rului. Mai tirziu, Tóth, unul din conducătorii anchetei, declară că același Ion Gheorghe 
este şi autorul unor... schițe literare care n-au fost pe placul direcţiunii. Prin aceste 
adăugiri, autorul transcede semnificaţia tipică a muncitorului Ion Gheorghe, îl scoate 
din masa largă a celor de o seamă cu el, îl mută din fabrică în literatură. Autorul 
se fereşte să ne spună ce s-a intimplat, de fapt, la Bacău; ştim că a avut loc 
o mişelie, că bietul Ion Gheorghe suferă fiindcă a demascat niște escroci, dar ce 
anume a demascat şi despre ce escrocherie e vorba, nu știm. O întreagă echipă 
de gazetari pleacă, apoi, pe teren, se face o anchetă, culegindu-se zeci de decla- 
raţii, de copii după dosarul de cadre al tinărului năpăstuit. Nu era oare, ne întrebăm, 
mai firesc să aflăm, pur şi simplu, ce s-a întîmplat la fabrică: nu era mai firesc 
ca ancheta să fi ajuns la o concluzie clară asupra vinovăției sau nevinovăţiei lui 
Ion Gheorghe ? Așa cum e concepută, piesa ne oferă o furtună abstractă, care 
zguduie un om ca Pamfil, un şef ca Tomovici, fără să cunoaștem insă cauzele ei 
reale. Este oare atit de grea lupta, pentru a dovedi că are dreptate, a unui munctior 
cinstit, a unui corespondent al , Vieţii tineretului“, a unui autor, în timpul liber, de 
schițe literare, probabil satirice ? . Să. fie oare necesară o incleştare pe viaţă şi pe 

moarte a unei întregi redacţii, pentru a salva -din ghiarele unor puternici pîinea şi 
securitatea morală a unui om cinstit ? 

Aceste marginale întrebări nu au intenția de a răstălmăci construcția dramatică 
a Ziariştilor. Ele vor doar să ilustreze citeva din acele nedumeriri ce se nasc 
analizind anatomia unei drame în care există, fără îndoială, mai multă intenţie 
morală decit fior emotiv. În spectacol, aceste nedumeriri se estompează, alunecă 
printre replici, dispar aproape in deznodămint. Dar în osatura ideologică a piesei, 
ele contează — şi contează tocmai pentru că» reprezintă fundalul realist al operei. 
Echilibrarea pozitivului cu negativul nu se face fără oarecare riscuri artistice. Neya- 
tivul e adesea mai teatral, mai uman poate, în orice caz mai convingător pe scenă. 
Personajele negative ale pieselor de azi nu mai pot fi justificate exclusiv prin legă- 
turile lor cu dușmanu: de clasă. Cind această legătură nu e posibilă, e nevoie de 
o adincire psihologică a caracterelor, de o aparatură dramatică mai complicată. 
De multe ori, binele e sacrificat numai și numai pentru că devine un fel de fundal, o 
simplă negaţie a răului. Nu e oare Ion Gheorghe o victimă a lui Pamfil? Nu se 
pune în mișcare o întreagă redacţie pentru a-l salva? Dacă autorul ar fi 
mers pe linia justificării psihologice a acestor doi eroi, s-ar fi putut evita echivocul 
născut din disproporţia între venalitatea lor și poziția socială pe care o ocupă. 
În 'Tomovici, autorul a urmărit pînă la un anumit punct tocmai această linie. 
Personajul debutează prin a fi un ratat placid şi comod. Dezvoltate psihologic, frica 
și lașitatea sa ulterioară ar fi fost întru totul justificate. Dar Tomovici este un escroc 
terorizat de  cinicul Pamfil. Aici intervine, pare-ni-se, o notă contradictorie: 
la sfirșitul actului II, fricosul Tomovici se prăbușește, demascat de clarviziunea și 
voința lui Cerchez, căzind definitiv ca om, ca personaj, ca forță morală; cu toate 
acestea, el rămine în intrigă, continuind „să lucreze“ într-un mod foarte ciudat, 
deşi faptele sale de acum contrazic total scena în care s-a demascat definitiv, 
atit în fața lui Cerchez, cit şi în fața publicului... 

Aceste scăpări compoziționale sînt, credem, efectul unei prea intense con- 
centrări și preferinţe acordate de autor temei sale profesionale. În această direcţie, 
nu i se pot aduce decit laude. Din desfășurarea acţiunii, transpare un sincer și curat 


avint gazetăresc ; o nouă morală a presei iși face loc, și — pentru cei care au fost 
obișnuiți cu ziariştii lui Caragiale, cu cei ai lui Mihail Sebastian și, mai nou, ru 
escrocii pe care-i increionează Sartre în interesantul său Nekrasov — se conturează 


prin Ziariștii profilul unei generaţii atașate dd om, de adevăr şi de idealul social. 
Chiar dacă uneori argumentaţia autorului e ușor didactică (vezi scena în care 
Cerchez moralizează pe Tomovici), chiar dacă personalul redacțional freamătă într-un 
ritm mult prea trepidant pentru a fi considerat ca permanent, întreagă această miş- 
care nu alterează sensul ideologic al profesiunii de ziarist. Figura deosebit de sim- 
patică a unui Romeo, lamentaţia grotescă a lui Mișu Rosenblum, stupiditatea 
birocratică a administratorului, aduc, în lupta severă a principiilor, o notă de auten- 
ticitate, de umor, care ajută mult piesei, contribuind considerabil la teatralitatea ei. 


x 

Observațiile de mai sus se referă la textul literar al piesei Ziariștii. Am urmă- 
rit cu atenție în timpul lecturii ritmul verbului dramatic, tectonica scenelor, logica 
intrigii și a personajelor. Dar abia după ce am asistat la spectacolul pe care ni l-a 
oferit Teatrul Naţional „|. L. Caragiale“, ne-am dat seama că între lectura literară și 
cea dramatică este o mare deosebire. Există o funcție literară și o funcţie scenică 
deosebită, in fiecare dialog. Aceste două valori, ambele artistice, angajează pe căi 
diferite sensibilitatea contemplatorilor. Replici sau scene care ne-au cucerit în timpul 
lecturii s-au dovedit a fi şterse şi fără rezonanţă în spectacol; în același timp, 
o serie de momente dificile, de suspensii sau prețiozități ale textului s-au dizolvat, 


24 


in mod fericit, in jocul subtil al interpreţilor. Credem că acest lucru a fost 
evident şi pentru autor şi nu ne îndoim că lecţia oferită de premiera propriei sale 
piese va fi foarte rodnică pentru el. Nu intimplător, Shaw, glumind, spunea că între 
o piesă citită şi una jucată e aceeași deosebire ca între logodnă și căsătorie ; 
ceea ce ţi s-a părut delicios în timpul logodnei, poate să ajungă plictisitor în căsnicie. 
Şi viceversa... | 

Considerăm ca un merit deosebit al lui Radu Beligan faptul că cele citeva 
artificii și stingăcii ce s-au strecurat în textul autorului (retorisme, suspensii, inad- 
vertențe psihologice) au dispărut sau au fost atenuate în spectacol. 

Mărturisim că ne-am temut ca nu cumva Beligan să meargă pe linia unei cari- 
caturi oarecare, a unei preţiozități statuare, mai ales că eram. obișnuiți să ştim 
prezentă în paleta sa actoricească o anume preferință pentru grotesc, pentru gra- 
vitatea comică, pentru dicţiunea intenţionată. Din fericire însă, Cerchez, în inter- 
pretarea lui Beligan, a depășit toate așteptările. Cu un ton simplu, extrem de firesc, 
prin mișcări obișnuite, prin eliminarea oricărei majuscule psihologice, a oricărei efu- 
ziuni, Beligan a retezat gpreţiozitatea cerchezismelor, a încălzit replica, a umplut sus- 
pensiile și, cu discreţie, a dirijat în mod continuu intreaga mișcare scenică pe un 
făgaş care s-a dovedit salutar pentru debutul lui Al. Mirodan. Ajutată substanţial 
de un decor sugestiv (St. Norris), regia (Moni Ghelerter) a știut să dirijeze inteligent 
ritmul dramatic, subliniind cu fineţe acele scene care duc inainte acțiunea. 


Alfred Demetriu a descurcat inteligent acel paradox psihologic și moral pe care 
l-am semnalat în profilul — vai 1, mult prea negativ — al redactorului-șet adjunct 
Tomovici. Deşi ni s-a părut că joacă două roluri deosebite — pe de o parte rolul 
cinic al escrocului lipsit de scrupule, pe de alta, pe cel al timoratului turtit de 
iorțele antagoniste între care s-a aventurat —, Demetriu a nimerit totuşi acea gamă 
de calm și sobrietate, necesară rezolvării, pină la un anumit punct, a sinuozităţilor 
inegale conținute în rolul său. 


Schiţă de decor de Şt. Norris pentru  „,Ziariștii“* 


Regretăm că nu putem spune același lucru despre interpretarea lui Nixi 
Atanasiu (Pamfil). Lăsindu-se tirit de o anume vulgaritate ce transpare din textul 
escrocului Pamfil („un tip tare“), N. Atanasiu, cu verva şi energia pe care i le-am 
apreciat totdeauna în comedii, a împins interpretarea sa mult prea departe pe linia 
banditească a brutalităţii și a cinismului, realizind un director general din minister 
care pare mai degrabă o scursoare huliganică a maidanului decit un parvenit venal 
al birocratismului. Publicul a fost vexat văzînd scena din baie, deoarece nu-şi putea 
explica nicidecum care sint totuşi calitățile datorită cărora acest gangster e în stare 
să obțină un bilet oficial de călătorie la Paris. 

În interpretarea spre care a fost dirijat Victor Moldovan (in rolul panicardului 
secretar de redacție Mișu Rosenblum) a intervenit o anume disproporţie. În timp ce 
intregul colectiv redacțional se agită, Mișu Rosenblum se lamentează. Diferenţa e 
gravă şi contrastul se simte în public. Agitaţia ţine de dinamica scenei, lamentaţia 
aparţine în schimb dramei. Pe linia psihologică a personajului, replicile sale nu puteau 
fi redate nici în sfera grotescului comic şi nici în cea a deformaţiei profesionale. Era 
revoie de un pic de dramă, de un pic de deznădejde pentru ca procesul sever al 
muncii să primească valabilitatea psihologică, pentru ca ritmul uşor mecanic al 
acţiunii să fie din cind în cind intrerupt de dureroasa crispare a deznădejdii (chiar 
dacă această deznădejde e ridicolă și ineficace). În această ordine de idei, „exage- 
rarea“ lui Victor Moldovan ni s-a părut binevenită, cu atit mai mult, cu cit dubleta 
amoroasă Brinduș-Marcela -n-a reuşit să introducă în actul III acea notă de senti- 
mentalism pe care, probabil, a contat autorul. (În legătură cu acest act al III-lea, 
ne permitem încă o observație, în aceeași măsură referitoare la autor şi la regizor. 
Pe alocuri, dramatismul necesar unui act ultim ni s-a părut a fi substituit prin 
dinamismul exterior al mişcării scenice. Aceşti doi factori, dramatismul şi dinamismul, 
nu se confundă, şi credem că ultimul trebuie să servească pe primul, fiindu-i, din 
punct de vedere artistic, subordonat. Or, în actul III, tensiunea dramatică creată s-a 
dizolvat in agitaţie, alergătură, ţipete. Ce rost a avut turnanta, cu cele trei com- 
partimente ale tipografiei, cind cele citeva replici cu Tomovici sau urmărirea mașinilor 
din curte ar fi putut fi soluționate chiar în cadrul decorului central ?) 

În ceea ce privește ceilalți interpreţi, părerea noastră este că se împart în 
trei categorii : sugestivi — şi in această categorie intră savuroasa creație a lui Marcel 
Anghelescu, atit de reușită incit cineva din sală spunea că de fapt „Romeo este in 
rolul lui Marcel Anghelescu, și nu invers“; Mircea Constantinescu (administratorul 
Leu) splendid, şi Gr. Bălănescu (şeful de cadre Gurău); de circumstanță — şi aici 
amintim de Matei Gheorghiu (Brinduș), emoţionat, inegal, uneori ușor crispat, şi pe 
Emil Liptac, mai calm, mai comunicativ, totuşi neconvingător în rolul secretarului 
organizației de partid, Tóth ; şi insignifianți — şi aici sintem siliți să ne referim la 
banalitatea stingace cu care s-a achitat de rolul Marcelei, Valeria Gagialov. Despre 
ceilalți „mărunți“ ai piesei, cu excepţia lui I. Horaţiu (in rolul nea Gogu), a lui 
Serban Iamandi (Mitică) şi Draga Mihail (Dorina) putem spune doar că n-au deranjat 
prin nimic evoluția spectacolului. 


Privit in ansamblu, spectacolul Ziariștii depășește cu mult așteptările pe care 
ni le-a permis simpla lectură a piesei lui Al. Mirodan. Ne-a convins încă o dată că 
există, în creaţia regizorală şi actoricească, potenţe artistice uneori uimitoare, potențe 
care, chiar şi atunci — şi în cazul de față putem spune, mai ales atunci — cînd 
e vorba de opera unui debutant, reuşesc să scoată în lumină acele frumoase valori 
ideologice şi artistice care se ascund în inima tineretului nostru şi care şi-au 
găsit în spectacolul Ziariștii o atit de interesantă expresie scenică. 


Intilnire cu păpuşile 


AL. POPOVICI 


De două şi de trei ori mai multe personaje decit... interpreţi. Acest lucru e 
posibil numai în teatrul de păpuşi, unde fiecare actor minuieşte de obicei mai 


mulţi eroi. 


Din laşi, Cluj, Sibiu, Brăila, Alba Iulia, s-au îndreptat spre București artiştii 
păpușari, aducind cu ei zmei şi feți-frumoși din basme, dar şi chipuri de copii din 


îndepărtatele colțuri ale Americii de Sud, ca și de pionieri. 


Păpușşile şi decorurile lor mititele aveau să susţină o confruntare artistică 
dintre cele mai interesante și mai complexe, un examen de „maturitate“ al păpuşilor. 
Din 12 oraşe, au fost alese colectivele fruntașe pentru a participa la „Săptămîna 


teatrului de păpuși“ din regiuni. 

înainte de bătaia primului gong, am 
închis o clipă ochii, pentru a măsura dis- 
taănța uriaşă care ne desparte de epoca 
vechilor şi  bătrinilor păpuşari care stră- 
băteau odinioară ţara cu lădițele lor sărace 
în spate. 

Simpla confruntare e de multe ori cel 
puţin tot atit de concludentă ca nesfirşitele 


bilanţuri... 


Spre o concepţie populară... 


Unul din aspectele cele mai intere- 
sante ale acestei întilniri a fost varietatea 
de stiluri, prezentă la mica rampă a sălii 
„Orfeu“. `% 

Noi, spectatorii bucureșteni, eram obiș- 
nuiţi cu stilul adoptat în general de tea- 
trul „Ţăndărică“, prima noastră scenă de 
păpuşi. Colectivul bucureştean şi-a însuşit 
o manieră proprie de interpretare, bazata 
mai ales pe o virtuozitate (adesea uimitoare) 


O păpuşă din ,„,Peştişorul de aur‘“‘ (Craiova) 

Scenă din ,Punguța cu doi bani“ (Iaşi) 

în care e prezentă o tehnică ireproşabilă. Axate pe linia unor montări de mai mare 
amploare, aceste spectacole uimesc mai întii prin precizia mișcării, aidoma cu cea 
din natură, prin bogăția de mijloace utilizate. Or, multe teatre din provincie ne-au 
adus o concepție, poate, aparent mai simplă, o mişcare mai frintă, o tehnică mai 
rudimentară, dar cu un patos popular care amintea de farmecul bătrînilor meşteri 
de odinioară. Apăsîndu-se pe virtuțile păpușii, pe mișcarea ei ușor grotescă, atit 
de geamănă cu „commedia dell'arte“, valorile artistice nu au fost ştirbite, ci 
dimpotrivă... 

Pe această linie, Teatrul din lași ne-a adus Punguțta cu doi bani, dramatizare de 
I. Gheliuc, după basmul marelui nostru povestitor. Desigur, vocile se aflau la ele 
„acasă“, redind cu savoare dulcele dialect moldovenesc, iar întreaga concepție a 
spectacolului a adus în scenă acea dublă undă de fantastic și poezie care izvorăşte 
din povestire. O dramatizare neizbutită a frinat într-o măsură mai mică la acest 
colectiv desfăşurarea acțiunii (la altele, care au jucat aceeași piesă, insuficiențele 
dramatizării s-au resimțit mai mult). Oameni şi animale s-au situat în același decor 
viu, într-o armonie care dădea firesc fantasticului. Cocoşul vorbitor devenea astfel un 
element încorporat şi pregătit de celelalte personaje. Nu o imitație fotografică, ci 
esențializarea prin gesturi semnificative” (stările sufleteşti ale Moşului, legate de 
atitudinea față de Cocoş, neastîmpărul leliței Catrina, zăbava şi hazul Vizitiului, 
minia Boierului au fost iluminate precis cu mijloace artistice). Am lăsat la urmă 
personajul care a dominat scena: Cocoşul; el a punctat dramatic desfășurarea con- 
flictului, ca un adevărat pivot al acțiunii. Farmecul popular păstrat viu în spectacol 
a fost lucrul cel mai de preț şi, pentru asta, trebuie pomeniți mai ales: Cocoșul- 
C. Brehnescu, Moșul-Emil Petcu, Catrina-Lucreția Agachi, Baba-Elena Brehnescu, şi 
regizorul M. Al. Foca. 

Acelaşi farmec popular l-a degajat din plin spectacolul colectivului secției ma- 
ghiare din Cluj cu piesa Matei giscarul, adaptare din folclorul maghiar. Acest 
colectiv posedă poate minuitori cu game mai largi de desfășurare, care au adus in 
scenă momente mai complexe ca minuire şi tehnică. Ajutați şi de un text mai 
generos, mai organizat dramatic, artiştii din Cluj s-au apropiat la rîndul lor de 
folclor cu elemente simple, nerafinate dar mustoase de haz, cu un grotesc încorporat 
genului. Un excepțional minuitor — Péter János (Vătaful) — a făcut dintr-un rol 
secundar obiectul atenției generale ; eroul principal, mai puțin izbutit, a fost suplinit 
de apariții generoase, ca : boier Döbrögi (Benedek Dezsö) şi Baba (Lukász Bella), de 
un ritm scenic trepidant şi de o matură concepție regizorală (Hunyadi András)... 

Scenă din ,,Punguţa cu doi bani“ (Iaşi) 
Calea de mijloc însă, între concepția populară și o „stilizare“ discutabilă, a făcut 
ca Punguța cu doi bani, jucată de colectivul din Galaţi, să fie un spectacol mai 
puţin izbutit. 


Plastica — element esenţial 


E lesne de înțeles că elementele plastice joacă un rol de seamă in teatrul de 
păpuși... Spectatorul ia un prim și direct contact cu aceste elemente, face cunoștință 
mai întîi cu personajul realizat plastic şi apoi îl percepe ca voce și mișcare. O ne- 
izbutită plastică poate condamna un personaj bine realizat în rest (cazul lui Moş 
Toma din Străjerul mării, jucat de teatrul din Tg. Mureș), după cum, invers, o bună 
creaţie plastică poate chiar suplini unele insuficiențe de interpretare. Săptămîna 
teatrelor de păpuși ne-a făcut cunoscut un remarcabil creator, pictorul scenograf 
Alexandru Rusan din Cluj. Talentul tinărului pictor s-a manifestat pe două planuri 
diverse în ceie două spectacole : Fiii pescarului și Matei giscarul, prezentate de clujeni. 
Matei yiscarul a avut o concepție plastică populară, cu elemente sugestive de folclor, 
bazate pe un realism bine înţeles în tipizare. Caricaturalul neingroșat a păstrat pe 
linie realistă și concepţia generală a personajelor. Fiii pescarului a însemnat o în- 
cercare interesantă, care merită a fi reținută: un cap voit disproporționat atribuia 
personajelor ur aparent dezechilibru, în favoarea sublinierii caracterologire și a 
sezisării acesteia de spectatorul din stal, ajutat de perspectivă. Costumaţția bogat 
orientală a eroilor a înlesnit rezolvarea fericită (într-un cadru fantastic) a expe- 
rienței. Cu elemente simple, aparent „aruncate“, Rusan a creat o piață orientală, 
chioșcul pașei, o mare înfuriată sau un zid de cetate. Admirabile caricaturi: Harabu 
Calic Pașa și dracii; izbutit decupaj în negru pe alb: cățelul Tabek. În Fiii pesca- 
rului, succesele realizării plastice au cintărit greu în aprecierea spectacolului, dar nu 
îndeajuns pentru a suplini lipsuri de concepţie generală şi o viziune artistică săracă. 

Tom și Huck, dramatizare după Marw Twain, prezentată de colectivul din Craiova, 
ridica probleme dificile scenografului, datorită varietății peisajului străbătut de eroi 
de-a lungul fluviului Mississipi. Eustațiu Gregorian a izbutit, cu mijloace puţine, să 
transpună personajele în atmosfera dorită, pe o linie realistă, fără abuz de materiale, 
dar cu un bogat joc de lumini; decorul ne-a purtat în sumbrul cimitir al orășelului, 
pe o insulă, pe fluviu ş.a.m.d. Un gust artistic sobru a făcut ca decorul să fie un 
auxiliar aproape hotăritor în spectacol (cu excepția unor capete de păpuși executate 
mai rudimentar) și a ajutat unui iscusit regizor (H. Davidescu) să închege unul din 
spectacolele cele mai apreciate ale „Săptăminii'. 

Numeroase discuţii contradictorii au stirnit decorurile lui Fux Pál la drama- 
tizarea Don Quijote. Chiar și cei mai inveteraţți potrivnici ai viziunii plastice a 

spectacolului i-au recunoscut un mare 
merit : noutatea, îndrăzneala în căuta- 
rea unor noi forme de rezolvare ar- 
tistică. Personajele aveau ceva din 
viziunea puţin chinuită a ilustrații- 
lor lui Doré, văzute parcă printr-o 
tremurătoare apă tulbure, prin care 
nuanța  caricaturală capătă accente 
grave, aproape tragice. Costumaţia 
aparent ciudată continua caracteri- 
zarea eroului, care se mișca într-un 
decor fantast. Scena era dominată 
de o bucată de pămint, asemenea 
unei secțiuni văzute din avion, cu 
case, ogoare şi pomi, care se rotea 
încetișor. Personajele călătoreau apa- 
rent la rampă, în timp ce acest ax 
teluric îşi schimba poziţia cardinală, 
iar în diverse colţuri ale scenei erau 
sugerate schițe de decor... 

Un amestec poate voit de sti- 
luri, o gamă crudă de culori sînt 
elemente ale unei încercări neomo- 
gene artistic şi neizbutite sub toate 
aspectele din pricina nerespectării 
principiilor de bază ale genului, dar 
care dovedesc  realele și maturele 
vibrații artistice ale regizoarei Ildikó Kovács și ale pictorului Fux. 

O interesantă viziune plastică, oglindind un colț de Orient şi mai ales un 
surprinzător prolog în lumini şi umbre, a prezentat teatrul din Orașul Stalin 
(pictor : Maria Dimitrescu). 

Ce păcat insă că, alături de aceste valoroase realizări şi căutări, am văzut 
atitea decoruri „oarecare“ (Galaţi, Sibiu), capete de păpuși-mulaje fotografice, o. 
viziune plastică dulceagă, ieftină (Arad) sau dovedind stingăcii (Botoșani, Brăila). 

Problema creşterii calitative a realizării plastice a decorurilor, problema cău- 
tării de noi şi noi mijloace de expresie artistică, ieșirea din formulele șablon, mește- 
şugărești dar comode, trebuie să preocupe mult mai serios o seamă din teatrele 
noastre de păpuși. 


Scenă din „Albă ca zăpada“ (Brăila) 


Pentru o dramaturgie specifică 


Bogata desfășurare a „,Săptăminii teatrelor de păpuși“ nu a putut, totuşi, ascunde 
un lucru: săraca prezență a dramaturgiei originale. 

Repertoriul acestei „Săptămini“ a fost compus din: nouă dramatizări făcute de 
autori romini, cinci traduceri din limba rusă, o scenetă scurtă, originală, pentru 
preșcolari și o piesă care a mai fost jucată şi la București: Străjerul mării. E bine 
de amintit că în Decada teatrelor de astă primăvară, au fost prezentate piese în 
premieră (Horia, Boieri și țărani, Torpilorul roșu), roade ale muncii teatrelor res- 
pective cu autorii. E o lipsă gravă această absenţă, care luminează lipsurile generale 
ale creaţiei pentru păpuși: nu au fost chemaţi să scrie cei mai valoroși scriitori pentru 
copii, teatrele au lucrat ades birocratic, așteptind exclusiv texte de la serviciul de 
repertorii, fără a lua contact direct cu autorii (excepţie face teatrul din Cluj). 

Am ascultat texte dramatice uneori improprii genului, bazate pe un dialog excesiv, 
care nu putea fi susținut de masca imobilă a păpușşii, sau dramatizări insuficient 
lucrate artistic care „trădau“ originalul (Punguta cu doi bani, Don Quijote), vădind 
sărăcie de limbaj şi mijloace artistice. În acest sector, se pune şi mai mult pro- 
blema colaborării directe cu colectivul şi regizorul, pe un plan asemănător muncii 
de creaţie cu scenariul cinematografic. 

Şi totuşi, nu pot fi trecute cu vederea realizări izbutite, ca dramatizarea lui 
A. Boeşteanu şi Xenia Roman după Twain, adaptarea lui A. Hunyadi, a lui Ilie 
Stanciu după Slavici, sau sceneta pentru preșcolari, semnată de A. Ioniță și Gh. 
Teodorescu. | 

„Săptămîna“ ne-a dovedit în acest sens că scriitorii pentru copii trebuie sá se 
apropie mai mult de teatrele de păpuşi — care sint un mijloc puternic de educare, 
cu variate şi complexe mijloace artistice. Nu trebuie uitate nici textele atit de nece- 
sare, dar atit de dificile prin simplitatea ce o pretinde: piesele pentru preşcolari. 


Elementele spectacolului 


Am asistat la numeroase spectacole cu texte și interpretări variate şi am 
simţit adeseori lipsa omogenității artistice. Realizări plastice valoroase erau intunecate 
de o minoră interpretare vocală, o minuire perfectă mişca păpuşile într-un decor 
inexpresiv ş.a. 

Nu toate elementele spectacolului au fost deci la unison, însă mai cu seamă 
slăbiciunea interpretării vocale a fost izbitoare. Cu excepția colectivului din Iaşi şi a 
unor interpretări de la secţia maghiară dim Cluj, aproape nici un teatru nu a prezentat 
voci „lucrate“ artistic, capabile să facă să vibreze sentimentele personajelor ci acestea 
erau adesea la nivelul unor diletanţi. 

Acum un an, Direcţia Teatrelor a iniţiat un curs pregătitor pe timpul verii 
pentru minuitori. Ar fi indicat ca | | 
experienţa să se extindă și la inter- Beeni GM AN DA măbaiia (Brala) 
pretarea vocală-muzicală. 

Şi muzica a adus contribuții 
bogate în spectacol, făcîndu-se apre- 
ciate mai ales compozițiile de inspi- 
rație orientală ale lui H. Maiorovici 
la piesa Fiii pescarului şi aceea a lui 
Cornel Pietraş la Don Quijote. 

Coordonatori ai acestor ele- 
mente, creatori de concepție asupra 
spectacolului — regizorii s-au făcut 
simțiți din plin. Au fost remarcate 
concepția populară plină de umor a 
lui Hunyadi şi M. Foca, munca cu 
colectivul şi ritmul trepidart impri- 
mat spectacolului de Florica Teodoru. 
mişcarea scenică a lui Paul Herșco- 
vici, rezolvarea simplă dar spectacu- 
loasă a textului, dată de M. Davi- 
descu etc. 

Sînt semne certe că teatrul 
de păpuşi are creatori ce dovedesc 
maturitate artistică în toate sectoa- 
rele. 


Scenă din „,Străjerul mării'* (Tg. Mureş) 


Teatre ca cele din Botoșani, Brăila, Sibiu sau Galaţi au învăţat, desigur, din 
experiența teatrelor fruntașe, dar şi, de pildă, din abnegaţia cu care muncește micul 
colectiv din Alba Iulia, model de legătură cu spectatorii. Ele au putut învăța pentru 
a depăşi o anumită fază meșteșugărească, o „cuminţenie“ primejdios de călduță, şi 
pentru a trece la căutări şi rezolvări creatoare. 

Poate, mai existau unele prejudecăţi cu privire la potenţele artistice ale acestui 
gen pe nedrept considerat minor. O dată mai mult însă, aceste prejudecăţi au fost 
răsturnate, iar „Săptămina teatrului de păpuși“ din regiuni a fost elocventă. 

S-a dat posibilitatea unei largi confruntări artistice şi chiar nepremiaţii au 
cîştigat experiență, încredere, au primit îndemn, au înțeles că munca pe care o duc 
nu e izolată undeva într-un orăşel oarecare, ci este privegheată cu grijă și dragoste. 

Autorii de piese pentru teatrele de păpuşi au priceput că şi în provincie 
textele lor se află pe „miini“ bune, iar artiștii teatrului „„Tăndărică“ din Capitală 
au primit tacite chemări la intrecere şi măiestrie. 

Undeva, într-un muzeu, se află capetele păpușilor de acum citeva veacuri — 
un obraz din ciorap vopsit cu hurmuz și ochi de mărgică. Alături, stau păpuşile 
noastre moderne, vădind rafinament artistic şi tehnică înaltă. Şi unele şi altele 
și-au cîştigat merite, au cucerit ris și aplauze. Dar „sufletul“ păpușii, artistul 
urmărit cîndva de poliţaiul stăpinirii, a urcat astăzi pe scenă pentru a primi 
insemnele biruinţei sale artistice. | 

Întiinirea cu păpuşile a fost de fapt bucuria întilnirii cu succesele teatrului 
rostru nou de păpuşi. 


N. MOLDOVAN 


Exigentele teatrului radiofonic 


Problematica teatrului radiofonic prezintă un ansamblu de aspecte atît de 
multiplu şi variat, încît nici nu poate fi vorba ca nişte simple însemnări marginale 
să o poată epuiza. De aceea rîndurile de mai jos sint mai curînd o invitație la o 
viitoare dazbatere şi vrem să credem că scriitorii, artiştii, tehnicienii şi chiar ama- 
torii teatrului la microfon nu vor întîrzia să-și spună cuvintul în această problemă 
care, după părerea noastră, capătă cu fiecare zi o importanță din ce în ce mai mare. 

Într-adevăr, dată fiind capacitatea de a pătrunde în cele mai îndepărtate și 
mai izolate colţuri de ţară, acolo unde teatrul şi cinematograful parvin anevoie, 
teatrul radiofonic reprezintă astăzi cea mai populară și mai răspindită manifestare 
de acest gen. Iată de ca, socotim că sarcina de a îmbunătăți permanent emisiunile 
teatrului radiofonic revine celor ce conduc acest sector cultural. 

Fără îndoială că s-au făcut multe progrese în ultimii ani în această direcţie. 
Creşterea continuă a numărului emisiunilor de teatru și prezența în fața microfonului 
a celor mai buni dintre artiştii noștri constituie nu numai o operă de popularizare, 
ci şi de creştere calitativ artistică a teatrului la microfon. Cu toate acestea, nu se 
poate vorbi încă despre un teatru radiofonic ca despre o manifestare artistică indepen- 
dentă, ca despre o artă de sine stătătoare. După părerea noastră, teatrul radiofonic 
poate și trebuie să devină o producție artistică cu totul diferită de teatrul propriu 
zis şi de cinematograf. Există în acest sens argumente care se cuvin reamintite. 

Arta cinematografică va rămine pentru totdeauna arta mișcării, iar materialul 
ei specific este şi va fi imaginea vizuală. Sonorizarea, vorbirea sint elemente auxi- 
liare, al căror scop este să susțină și să întărească înțelegerea și sentimentul creat 
de factorul esențial. 


De asemenea, teatrul — să-l numim scenic — va rămîne totdeauna arta acto- 
rului prezent, arta de a înnobila pe oameni în spiritul marilor și permanentelor 
idei şi sentimente, prin transmiterea nemijlocită a vieții — acţiunea și graiul 


omenesc. El trăieşte prin contactul viu care se face între actor și spectator și 
acest contact, fluidul care se iscă şi unește cuvintul rostit de pe scenă cu spectatorul 
constituia elementul caracteristic al teatrului. Decorul, muzica (în ultima vreme, 
pînă şi filmul) nu au decit rostul de a pune mai bine în valoare arta actorului. 

În această ordine de idei, ne putem întreba: are teatrul radiofonic un material 
„specific ? Este acest material suficient de bogat în virtuţi emoţionale pentru a fi 
în stare singur să creeze o imagine realistă a vieţii, să educe, să înnobileze pe om 
Şi, prin aceasta, să se poată revendica de la artă şi să-și afle un loc propriu alături 
de celelalte genuri înrudite ? 

La această întrebare, după părerea noastră, nu se poate răspunde decit afir- 
mativ : Da, teatrul radiofonic are un material propriu — imaginea fonică (în această 
noţiune fiind cuprinse deopotrivă: vorbirea, sunetele, feluritele zgomote specifice 
și ilustraţia muzicală. Însăși tăcerea face parte, după părerea noastră, din arsenalul 
imaginii fonice). Puterea de sugestie a imaginii fonice nu este cu nimic mai prejos 
față de imaginea vizuală în ceea ce priveşte posibilitatea de a reflecta realitatea 
in multiplele şi variatele ei aspecte. 

Şi cum ar fi altfel, cind nu «există colț cit da mic de viaţă pe care să nu-i 
poată contura o imagine fonică? O stradă pustie la un ceas tirziu de noapte, 
ne-o redă, pur și simplu, sunetul unor pași grăbiţi pe asfalt; dacă se adaugă 
vignalul prea cunoscut al unui păzitor de noapte sau bătăile grave ale ceasului unei 
catedrale, imaginea a căpătat un contur mai precis. Dacă e iarnă, șueră vintul. 
Dacă e vară, ferestrele caselor sint deschise și se aude muzică, Dar dacă mă aflu la 
ţară, unde nu există asfalt și deci paşii nu se aud? Să presupunem că e noapte. 
Cine n-a auzit, măcar o dată în viaţă, ciinii lătrind noaptea într-un sat? E destul 


să se adauge o singură replică: „,Vezi unde calci, să nu dai în șanț...“ sau: 
„Reznă-i, domnule, nu se vede la un pas !“, pentru ca auditorul să afle totul. De-i 
vreme de zi — un car care trece scirțiind și două replici potrivite creează fără 


greş imaginea. Şi așa mai departe... Imaginea fonică poate, indiferent de împrejurare, 
de loc sau de timp, să creeze cadrul vieții adevărate. 

Dacă așa stau lucrurile, ce mijloace ne stau la iîndemină pentru a transforma 
emisiunile de teatru la microfon, diri „documentare“ de teatru, în producţii de artă 
radiofonică sau, ca să fim mai aproape de adevăr, în „filme radiofonice“ ? (Înclinăm 
spre acest al doilea termen pentru că, judecind tehnic, acest gen de artă ni se 
pare mai aproape de film decit de teatru.) 


Vrem să fim bine ințeleși. Nu avem de gind să diminuăm cu nimic „rolul 
culturalizator și educativ pe care il au asemenea „documentare“. Ca şi spectacolele 
de teatru filmate, aceste rezumate radiofonice, extrase atit din piesele ciasice, 
cit și din cele moderne, inițiază pe ascultător în dramaturgia universală şi, în acelaşi 
timp, dezvoltă în el gustul de teatru. Mai mult, faptul că asemenea emisiuni sint 
imprimate pe bandă de magnetofon serveşte și la păstrarea pentru viitorime a 
creațiilor realizate Ga marii noştri actori. 

Dar ceea ce pretindem noi emisiunilor de teatru la microfon, este ca, alături 
de aceste „documentare“, ele să ofere ascultătorilor și producţii de artă radio- 
fonică proprie. | 

Aşadar, cu ce mijloace ajungem la asemenea producţii artistice ? Socotesc că, 
inainte de toate, în afara oricăror mijloace, se impune necesitatea absolută de a 
realiza un scenariu radiofonic specific. Care ar fi cerinţele pe care un asemenea 
scenariu, specific radiofonic, ar trebui să le împlinească? După socotința noastră, 
scenariul radiofonic ar trebui să utilizeze vastele posibilități ale imaginii fonice ; să 
inregistreze, așadar — pe plan fonic — aspecte cît mai felurite și cit mai multe 
de viață. Așa cum calitatea primordială a unui fiim cinematografic este „mişcarea 
imaginii vizuale“, în filmul radiofonic va fi hotăritoare, „mișcarea imaginii fonice“. 
Aceasta presupune închegarea unor scene cit mai scurte. 

Dacă ţinem seama de necesitatea de a oferi ascultătorului detalii cît mai 
sugestive asupra locului în care se petrece acțiunea, trebuie să ţinem socoteală 
și de faptul că intervenţia crainicului (de cele mai multe ori, dacă nu insolită pe 
plan artistic, în orice caz, cu o prezenţă hibridă în problemă) scindează desfăşurarea 
acțiunii ; de aceea, pentru a contura locul și atmosfera, scenaristul e chemat să uti- 
lizeze toate mijloacele de sonorizare potrivite și să le întărească prin indicaţii cores- 
punzătoare în replică; să creeze, cu alte cuvinte, un „decor fonic“ autonom. 

Numai dispunînd de o înaltă tehnicitate radiofonică în utilizarea sonorizării 
Şi strecurind cu măiestrie în text, fără ostentație, fără ca ascultătorul să-şi dea 
seama, indicaţiile de decor, scriitorul va putea realiza un scenariu care să conțină 
„decorul fonic“. 

lată deci citeva din cerințele tehnice de căpetenie ce se cer unui scenariu 
destinat să devină „film radiofonic“ : variația mare în spaţiu, ritm viu în desfășuiarea 
scenelor, decor fonic deosebit de elocvent. 

După împlinirea acestor cerinţe, o nouă problemă se ridică în calea unor 
realizări artistice de filme radiofonice. Unde sint scriitorii care să cunoască tehnica 
intrebuințării mijloacelor de sonorizare și pe aceea a cuprinderii în text a indica- 
ţiilor de decor şi atmosferă ? Dacă asemenea scriitori există, sînt ei suficient de 
numeroşi şi de talentaţi pentru a acoperi o producţie normală cu asemenea emisiuni ? 
Mai mult decit atit: ar fi oare just ca, din motive de tehnicitate, literați de valoare 
să rămînă în afara acestei munci artistice ? Desigur că nu. Este însă în aceeași 
măsură evident că numărul scriitorilor care cunosc tainele tehnicii radiofonice este 
foarte redus, în orice caz, departe de a fi indestulător pentru a asigura o producţie 
statornică în acest gen. 

Care este soluția ? Aceeași pe care o aplică și cinematografia și pe care noi 
o recomandăm ca sugestie conducerii emisiunilor „teatrul la microfon“: scenariul 
literar. Într-adevăr, de ce nu s-ar cere, și în acest domeniu, simple scenarii literare, 
în realizarea cărora scriitorii sint cei mai indicaţi, pentru ca, după aceea, acesie 
scenarii să fie date pe mina tehnicienilor, pentru a fi transformate în scenarii 
tehnice ? Astfel, credem, s-ar asigura, în același timp, o largă participare a minui- 
torilor de condei, precum și tehnicitatea necesară scenariilor de filme radiofonice. 


Dar odată realizată sarcina scenariului specific, problema filmului radiofonic, 
ca artă deosebită de celelalte, nu s-a rezolvat. Mai rămine o serie întreagă de alte 
condiții ce se cer în mod necesar implinite. Aşa, de pildă, distribuirea rolurilor 
pe voci. Se întimplă destul de des să ascultăm emisiuni de teatru la microfon în 
care rolurile sint încredințate unor actori care pe scenă, fără îndoială, realizează 
creaţii valoroase. Îi indică pentru aceasta virsta, infăţișarea, plastica, temperamentul. 
Dar în faţa microfonului, unde singură vocea rămîne să contureze un personaj, 
aceşti actori apar ca nepotriviți în rol. Şi aceasta pentru că vocea lor, singură, nu 
este în stare să releve cu precizie toate datele conținutului interior al personajelor. 
Am putea vorbi, de pildă, despre cei doi profesori — cel din piesa Topaze şi cel 
din piesa Steaua fără nume — interpretaţi în faţa microfonului de Radu Beligan. 
Sintem siguri că, pe scenă, Radu Beligan .ar fi găsit mijloacele artistice să realizeze 
două figuri deosebite de profesori (textul oferă posibilități). În fața microfonului 
însă, cei doi profesori au fost de fapt unul și același. lată de ce considerăm mai 
indicată distribuția pe voci, decit cea pe personalități actoricești ale scenei. Fe 
lîngă aceasta, metoda de distribuire a rolurilor după criteriul vocii ar evita și con- 
fuziile, atit de des întilnite in emisiunile obişnuite. 

Ar mai fi locul să notăm aci incă una din condiţiile elementare pentru rea- 
lizarea unui film radiofonic artistic: însușirea, de către actualii regizori ai emisiu- 
nilor de teatru la microfon, a unei concepţii regizorale specific radiotonice. Nu trebuie 
să uităm că dacă, într-o sală de spectacol, între scenă și rampă există îndeobște un 
spaţiu, al cărui rost este tocmai să atenueze grosimile în joc şi în ton, în emisiunea 
radiofonică, microfonul, şi deci și urechea ascultătorului, se află chiar la rampă, lipit 
de scenă. Iată de ce, înălțimea tonurilor și însăşi exprimarea ideilor și sentimentelor 
trebuie să aibă în vedere această apropiere a ascultătorului, eliminind cu totul „tea- 
tralismul'““, exagerarea. Am putea pomeni, de pildă, în acest sens, de interpretarea 
exagerat declamatorie a rolului Mona din Steaua fără nume (Tanţi Cocea) și de 

umanitatea, firescul adus de V. Maximilian în piesa Justiția și-a spus cuvintul. În 
fața microfonului, actorul trebuie să joace ca şi cum ascultătorul i-ar sta în ime- 
diata apropiere. Desigur că acest lucru nu este ușor și, după cum un bun actor pe 
scenă nu este neapărat un bun actor de cinematograf, tot așa, el poate să nu fie un 
bun actor la microfon. Se impune deci o serioasă selecție a actorilor care pot juca 
in filmul radiofonic. 

În aceeași ordine de idei, am putea vorbi despre planuri. Dacă în teatru sau 
în cinematograf neiîntrebuinţarea justă a spaţiului scenei duce la limitarea posibi- 
lităților de interpretare, diminuează mișcarea, reduce suflul spectacolului, — în faţa 
microfonului, jocul într-un singur plan desființează însăşi realitatea, reduce totul 
ia o lectură sau, în cel mai bun caz, la o recitare colectivă a textului. 

În fine, întra problemele mai importante ale unui viitor „film radiofonic“, 
trebuie să vorbim despre ilustrația muzicală. Recunoaştem că, în această privinţă, 
ultimele emisiuni au marcat un progres simţitor. Totuși, urmărind activitatea teatrală 
a posturilor noastre de radio, inregistrăm o serie de lipsuri care, după părerea noastră, 
nu au ce căuta intr-o producție artistică de teatru la microfon. 

Notăm, în primul rind, tendința pe care o manifestă uneori ilustrația muzi- 
cală de a deveni din element. ajutător, element independent, în afară, ba uneori 
devenind supraordonat textului pe care trebuie să-l ilustreze. În loc să întărească, să 
susțină acțiunea in desfășurarea ei, în loc să sublinieze ideea sau sentimentul scenic 
căruia îi este fundal, ea tinde să aibe o viață proprie. Acest lucru face ca, în unele 
emisiuni, ilustrația muzicală să se transforme într-un concert muzical de sine stă- 
tător. (De pildă, Burghezul gentilom de Moliere.) Această situație revine mai ales 
atunci cînd ilustraţia muzicală este extrasă din operele celebre ale marilor compo- 
zitori. Şi faptul este explicabil. Asemenea opere poartă, chiar fragmentar redate, 
o personalitate bine conturată ; ele au pătruns mai de mult in conștiința ascultătorilor 
şi continuă să-și păstreze personalitatea și în situația de fundal la un text. Mai 
mult, ascultătorul, recunoscind în fundalul muzical, o piesă cunoscută și apreciată de 
dinsul, părăseşte fără să vrea interesul pentru acţiunea dramatică și se lasă furat 
de muzică. lată de ce socotim că ilustrația muzicală se cere pe cit e cu putință 
a fi o compoziţie specială, proprie textului dramatic pe care-l ilustrează şi pe care 
are a-l sprijini. Sprijinirea muzicală a textului cere așadar compozitorului să se 
subordoneze ideilor dramatice din textul vorbit, să însoțească acest text, întărindu-i 
sau reliefindu-i semnificaţiile ; să facă, prin urmare corp comun cu textul. În înde- 
plinirea unei atari îndatoriri, compozitorul se solidarizează cu regizorul. Adeseori, 
am întîlnit situaţii în care compozitorul nu a gindit odată și solidar cu regizorul. 
Rezultatul a fost că nici unul, nici celălalt, n-au izbutit să realizeze în spectacolul 
radiofonic unitate și omogenitate dramatică. Textul trăgea într-o parte, muzica 
in alta și, intre aceste două forțe antagonice, ascultătorul a fost scos afară de 
problemă, lăsat în confuzie. Trebuie stabilit dintru început că relaţiile dintre regizor 
si compozitor sint relaţii de colaborare. Numai în felul acesta, se evită contradicție 
între interpretarea actorilor şi ilustraţia muzicală. 

Încheiem aceste citeva sumare consideraţii asupra problematicii „teatrului 
la microfon“, mărturisind încă o dată că gindul nostru a fost să iscăm o discuţie, 
de altfel mult așteptată în acest domeniu. Sint — ne dăm bine seama — încă multe 
de spus. Sperăm că ele vor fi spuse, constructiv şi eficient spuse. Ne-o cer cele 
cîteva milioane de ascultători care, risipiţi în cele mai îndepărtate colțuri de ţară, 
doresc ca fiecare zi care trece să le aducă pe calea undelor radiofonice mesaje 
artistice de o valoare din ce în ce mai mare. 


aa despre „National 


Marele succes al Teatrului National din Bucureşti la Festivalul Mondial ʻe 
Artă Dramatică de la Paris a concentrat privirile lumii artistice asupra primei scene 
a tării noastre. Pentru ‘iubitorii de teatru de peste hotare, instituția care poartă 
numele marelui dramaturg I. L. Caragiale s-a impus, dintr-o dată, pe o treaptă 
artistică bine definită, ca un corp unitar, reprezentativ, pentru valoarea spectacolelor 
sale. Dar pentru noi, care privim mai de aproape, momentul marcat se dezvăluie 
ca făcind parte dintr-o serie întreagă: treapta atinsă se învecinează cu altele. 
Urmărind cu atenție activitatea Teatrului Naţional, caracterul unitar și reprezentativ 
al manifestării mai sus-amintite nu mai pare atit de categoric. O sumă întreagă de 
aspecte, o suită de factori determinanti în viața proprie a acestei institutii apar, 
pe neaşteptate, puse în lumină de marea biruintă a artei noastre dramatice. Încit 
latenta, de ani de zile, a unor discuții în jurul ,„Nationalului“ primeşte azi un 
caracter acut. Lumea artistică a tării noastre vrea să ştie care sînt, de fapt, adevă- 
ratele, izbinzi şi înfringeri ale Teatrului National, căror cauze se datoresc, cine sint 
cei chemati să întărească izbinzile şi să înlăture lipsurile, cum și cind se pot 
realiza toate acestea. O analiză, operată din diverse puncte de vedere și cuprinzind 
cît mai multe planuri de activitate ale acestui mare laborator artistic, poate con- 
tribui la stabilirea principiilor, metodelor şi perspectivelor de viitor. 

Întelegind să răspundă acestei necesităti, care pluteşte azi în atmosfera cul- 
turală a Capitalei şi a tării, revista noastră inaugurează, cu acest număr, o dezbatere 
asupra activității Teatrului National „I. L. Caragiale“ din București. 


Probleme care ne preocupă 


Teatrele patriei noastre au început o nouă stagiune. Evenimentul a fost 
marcat printr-o intensă activitate în teatre, unde, în cadrul unor ședințe de 
lucru, s-au dezbătut probleme legate de o mai bună desfăşurare a muncii. Presa 
noastră, în frunte cu „Scînteia“, -a publicat şi continuă să publice articole conținînd 
prețioase ‘analize ale etapei de muncă încheiate, precum şi interesante sugestii 
menite să ajute oamenii de teatru in străduințele lor de a găsi noi şi eficiente 
mijloace pentru îmbunătățirea activității teatrelor dramatice. 

Dacă nu se poate contesta faptul că, în general, mişcarea teatrală a izbutit 

in ultimii ani să-și clădească o bază ideologică sănătoasă, și că în acest timp 
măiestria unora dintre artiștii noştri dramatici a crescut, iar calitatea spectacolelor 
s-a îmbunătățit, nu e mai puţin adevărat că atit in sectorul creaţiei dramatice, 
cit şi în acel al artei actoriceşti și regizorale, interpretarea dogmatică, strimtă, 
lipsită de orizont şi de curaj a fenomenelor pe care le reflectă creaţia artistică 
a constituit o frină în dezvoltarea artei teatrale. În activitatea noastră, am trăit 
momente cind — cum se spune — tot satul vedea că ne înecăm în șabloane, în 
schematism şi rutină, numai noi, cei amenințați cu înecul, nu căutam căi de salvare. 

Multă vreme, s-au dat rețete scriitorilor, iar regizorii noştri utilizau pe rind 
in spectacole formule învechite şi de loc tămăduitoare. 

În fixarea profilului eroilor „pozitivi“ şi „negativi“ s-a mers atit de departe, 


incit unii — şi nu puțini — îi și vedeau aievea: mereu aceiași, figuri masive, cu 
priviri grave, cu mișcări calculate, cu șapcă pe cap și bătind părinteşte pe umăr cu 
palma pe interlocutor — „pozitivii“; cu o privire întunecată, nefirească, cu un 


defect fizic obligatoriu, obezi (dacă era vorba de chiaburi); tipuri spilcuite, 
cu manșetă impecabil scrobită și nelipsita amantă (dacă era vorba de intelectuali) 
—  „negativii“. Să nu mai vorbim bunăoară despre faptul că lipsa secretarului de 
partid intr-o piesă cu temă costemporană era „netipică“, sau că îndrăzneala unui 
autor de a observa că natura a înzestrat pe aceşti secretari şi cu unele cusururi era 
socotită cel puţin ca o atitudine „nejustă“. Este clar că o asemenea situație 
anormală era de natură să nemulțumească profund pe unii scriitori, ca de altfel si 
pe unii actori care se „incăpăținau“ să creadă că viața este mult mai bogată şi 
că deci și unghiurile din care e privită trebuie să fie mai variate decit cele 
stabilite de „canoane“. 

Trebuie să recunoaștem, dacă vrem să fim sinceri, că la Teatrul Naţional 
„l. L. Caragiale“, preocuparea pentru stabilirea unui repertoriu care să corespundă 
într-o largă măsură sarcinilor de frunte ale teatrului nostru și care să fie pe 
măsura posibilităților de interpretare ale colectivului nostru, chiar dacă ne-a 
frămintat în permanență, nu s-a manifestat cu tărie, consecvență şi hotărtre. Este 
Ceci firesc ca, într-o atare situaţie, să nu putem vorbi astăzi despre un profil 
propriu Teatrului Naţional, așa cum ar fi de dorit să-l aibă. 

A existat o perioadă în care operele clasice au fost oaspeţi tolerați pe scenele 
Naţionalului. Prezența lor, primită cu dragoste și sete de spectatori, stinjenea 
--- pare-se — viziunea obtuză a unor „indrumători“, ca să nu mai vorbim de 
faptul că îndrăzneala în creație a unor regizori și căutarea noului erau considerate, 
de către majoritatea criticilor dramatici, drept abateri de neiertat de la aria 
realistă. Putem da multe exemple care arată că spectacole cu nimic dăunătoare 
educaţiei cuiturale a oamenilor muncii aveau parte de o critică plină de rezerve. 
Criticile caracterizate prin lipsă de competinţă, prin necunoaşterea esenței și spe- 
cificului artei teatrale au abundat. Ca să nu mai vorbim despre „necesitatea“, 
subliniată de unii cronicari dramatici, ca în spectacole cu piese de mult intrate 
în patrimoniul culturii universale, să apară mai vizibil diferențiate, mai precis 
conturate „poziţiile de clasă“. Aceasta dovedește că noțiunea de „interpretare rea- 
listă“ era sufocată în braţele atotbiruitoare ale unor ignoranți şi apologeţți mascaţi 
ai bucherismului, care prin sfaturile lor sărăceau şi uneori ucideau in fașă bogate 
și valabile mijloace de exprimare. Oare nu această caracteristică a criticii noastre, 
la care s-a adăugat, de astă dată, o însemnată doză de teamă, a făcut ca cele 
două spectacole clasice ale  Naţionalului din stagiunea trecută, Regele Lear şi 
Apus de soare, să se bucure de critici (cu unele excepţii) sărace în idei și „pre- 
caute“ ? Dar dacă despre Apus de soare — treacă-meargă — s-a mai scris, Regele 
Lear parcă nici n-ar fi fost prezentat. Şi totuși, după o absenţă de cîțiva ani, pe 

ai 


scena noastră se monta una din marile opere shakespeariene! Această sarcină grea 
și-a luat-o regizorul spectacolului, Sică Alexandrescu, care, se știe, nu prea era 
„obişnuit“ sà .ucreze la atari piese. Noi am considerat că este un act de curaj 
din partea lui. Doi venerabili maeştri ai scenei noastre: Gh. Storin și Ion Manolescu, 
înconjurați de G. Ciprian, Aura Buzescu, Marcei Anghelescu, Marietta Deculescu, 
Marietta Anca şi alți actori au făcut şi fac parte din distribuţie. Oare nu era 
firesc ca spectacolul să atragă atenția criticii noastre ? Estd el considerat slab? 
Este slabă regia sau interpretarea rolului principal? Dacă acesta este adevărul, 
de ce să fie ocolit ? Si de ce nu re spune critica noastră cum ar dori să fi fost 
realizat spectacolul ? 

Clarificarea acestei probleme este mai mult decit utilă. În asemenea cazuri, 
nu poate fi vorba de menajarea susceptibilității unuia sau altuia. O analiză temei- 
nică a acestui spectacol ar fi fost de folos întregului teatru rominesc. Avem nevoie 
de atari documente: de ce să nu ştie, alături de noi, urmașii noștri, care a fost 
părerea criticii competente despre montarea Regelui Lear p2 scena Teatrului Ní- 
tional în anul 1955? Care a fost viziunea regizorului Sică Alexandrescu? Şi pe 
ce linie a mers interpretarea lui Gh. Storin ? 

Nu e mai puțin adevărat insă că regizorii noştri nu se pot lăuda că sint 
preocupați de găsirea unor metode de creație noi, pline de curaj, care să suscite 
interes în cercurile artistice, care să dovedească inițiativă şi forță creatoare, fără 
să fie dezmințitțti de dovezi concrete. 

Majoritatea spectacolelor noastre sînt corecte. În ce sens? În sensul că nici 
nu entuziasmează şi nici nu indispun; sint interpretate de actori talentaţi, care 
îşi muncesc rolurile şi care înfățișează corect eroi şi fapte; nu supără pe spectators, 
dar nici nu-i răscolesc întreaga fiinţă, zile întregi. Fără doar și poate că teama 
de a nu greşi, de a nu prezenta un spectacol „discutabil, lipsa de curaj in 
căutarea unor noi formule de expresie artistică, condamnabila toleranță a direcţiei 
de a accepta — după „lupte“ îndelungate — tot formula propusă de regizor în 
privinţa distribuției, toate acestea au contribuit la onestitatea dar, totodată, la 
anostitatea unor spectacole. 


Cu toate aceste constatări, la care ne obligă obiectivitatea, nu putem să nu 


arătăm că regizorii Teatrului Naţional — între care, în ultima vreme, se numără 
şi Marietta Sadova, al cărei prim spectacol Apus de soare a însemnat o certă 
biruință a scenei romineşti — sint cele mai conturate personalități ale teatrului 


nostru de azi. 

A convocat Sică Alexandrescu un colectiv pentru inceperea repetiţiilor j'a 
O chestiune personală de A. Stein. Se ştia în colectiv că piesa de discută. Se făceau 
pronosticuri de distribuție. Obișnuiţți cu roluri „șablon, actorii prevedeau ce 
personaje vor interpreta. Dar iată o surpriză!, o mare surpriză! Majoritatea acto- 
rilor distribuiţi în piesă s-au așternut pe citit şi citeau cu o nemaivăzută 
curiozitate rolurile primite. „Aaa... asta da! Am ce studia! E o cunoștință cu 
totul nouă. Merită să ne împrietenim“. Şi au izbutit actorii să-și cunoască de așa 
manieră „noile cunoștințe“, încît au prezentat, în cinstea Congresului partidului 
nostru, într-o lună, unul din cele mai bune, mai curajoase, mai instructive și mai 
apreciate de public spectacole. Avem nevoie de cit mai multe exemple de felul acesta. 

Dar no. considerăm că a avut curaj şi Al. Finţi cind, în Platon Krecet, i-a 
distribuit pe Geo Barton şi pe tinăra Gagialov-Zirra în roluri de mare răspundere. 
Acest lucru n-a fost remarcat, a fost trecut sub tăcere. 

Spectacolele regizate de Moni Ghelerter sint spectacole bune, nici unul n-a 
constituit o cădere. Nici nu s-ar fi putut întîmpla așa ceva, căci Moni Ghelerter 
este „foarte precaut“. Își studiază distribuția timp îndelungat (cam atit cit este 

necesar pentru preyătirea propriu-zisă a spectacolului, poate şi mai mult!) şi nu 
riscă niciodată cu distribuția. Rolurile trebuie să meargă „mănușă , cum se spune 
în limbajul de culise al actorilor. 

Contribuim, în acest fel, la dezvoltarea multilaterală a mijloacelor de expresie 
ale artiştilor noștri ? Le facem oare munca mai atrăgătoare, mai plăcută? Dăm 
spectacolelor noastre acea noutate, acea notă inedită, mereu proaspătă, pe care 
o așteaptă spectatorii ? Credem că nu. Ce-i de făcut? Ne vom spune mai jos 
părerea, după ce vom vorbi cite ceva şi despre repertoriu. 

Se știe că repertoriu! este baza activității noastre, este oglinda fiecărei 
instituții de teatru. | 

Pînă acum, repertoriul teatrelor noastre se întocmea pe baza propunerilor, 
în primul rînd, ale regizorilor. (Poate, există excepţii. La Teatrul Naţional însă, 
lucrurile aşa stau.) Vin şi actorii cu propuneri. Cei virstnici, cu piese care conțin 
roluri „pentru ei“; cei tineri, de asemenea. Cei virstnici propun, în general, piese 
clasice ; gustul celor tineri variază: în general, inclină și ei spre clasici. Deci: 
regizorii propun pjese care le convin lor, care stau în posibilitățile lor, care ie 
sint mai apropiate, mai dragi; actorii, la fel. Totuși, „gusturile“ diferă în mod 
considerabil. Alegerea unei piese creează foarte multe nemulțumiri. Dacă o anumită 
piesă iese din discuţie, actorul sau regizorul care a propus-o se supără și mani- 
festă o totală indiferenţă față de sarcina, care cere conlucrarea tuturora, de a 
întocmi un repertoriu valoros. Distribuirea unui actor, care a propus o piesă 
espinsă, în altă piesă este privită de acesta cu neincredere, cu rezervă, cu 
scepticism ; uneori, refuză roluri, invocind felurite motive „binecuvintate“, legale. 
La rindul lor, regizorii refuză în mod categoric să lucreze o piesă la care „nici 
nu s-au gindit“. Părerea noastră este că au și ei dreptate. Degeaba voi forța, eu 
sau dumneata, sau altul, pe cutare cetățean să fie specialist în... chimie, dacă e! 
se pricepe in materie de aprovizionare: nu va ieşi, da aici, decit un chin pentru 
cetățeni, în primul rînd. Cam așa e și la noi. Unii, printre care muiţi actori, cer 
să ne axăm repertoriul pe mari opere clasice. Foarte bine. Să vedem insă dacă 
vom putea implini cu cinste această sarcină. Poate că da. În tot cazul, un lucru 
e cert: cu puține excepții, regizorii Teatrului Național nu au o experiență înde- 
iungată în materie de teatru clasic. Fiecare dintre ei a încercat să realizeze ase- 
menea spectacole. Este nevoie de curaj, dar şi de timp. E oare un păcat că 
atenția unora este .ndreptată spre un anumit repertoriu? Dacă preferința lor 
merge spre un anumit gen, in care sint competenţi, trebuie oare forțați să cuprindă 
şi alte genuri? Noi credem că am greşi, impunindu-le un asemenea lucru, 
Încurajarea creatorului de artă pe linia operelor care îi sînt mai dragi şi mai 
apropiate este cea mai potrivită politică culturală, singura care poate duce la 
succese certe. 

Dar regizorii noștri iubesc, totuși, teatrul clasic. Dovadă stă faptul că, 
pentru stagiunea care a început, au propus piese din marele repertoriu clasic: 
Purghezul gentilom, Noaptea regilor, Un dușman al poporului etc. Se va spune 


-- probabil — de către unii, care încearcă să definească noţiunea de clasic, că nu 
sint totuși piese clasice de mare desfășurare. Ca și cum ar exista un gen clasic 
major, caracterizat prin mare desfăşurare de acţiune, şi altul minor, în care 


acţiunea se desfăşoară într-un cadru mai intim! S-a urmărit o varietate de lu- 
crări, avindu-se în vedere temele tratate, ideile exprimate și asigurarea unor dis- 
tribuții interesante, valoroase, adecvate. 

Trebuie să se ştie, de asemenea, că în alcătuirea unui repertoriu, teatrul e 
obligat să țină seamă și de alţi factori, foarte importanţi, cum sînt mijloacele 
tehnice ori financiare pe care le are la dispoziţie. Cit despre componența colecti- 

vului, acesta este un factor determinant. Teatrului Naţional, în ciuda colectivului 
numeros pe care-l are, îi lipsesc actori de anumite genuri şi virste. Avem come- 
dieni excelenți, deci comedia poate fi promovată la maximum. Avem și tragedieni 
excelenți, deci şi această direcție trebuie exploatată. Şi totuși, intenția lăudabilă 
a unor regizori de a monta teatrul romantic al unui Goethe sau Schiller se izbeşte 
de o anumită eterogenitate a colectivului nostru. S-ar putea să fie aici și o 
incompletă utilizare a valorilor artistice ale colectivului; dar nu e mai puţin 
adevărat că ne aflăm și în fața unui grav decalaj între generaţiile de actori. 
Discrepanţa aceasta ar putea fi înlăturată, dacă elementele tinere ar fi privite 
cu mai multă încredere și iîindrumate cu mai multă grijă și răbdare de către 
regizori. Există însă şi actori și actrițe care stau de ani de zile și întreţin o 
atmosferă insuportabilă, pentru motivul că nu joacă. Sint teatre care au nevoie 
de aportul lor artistic şi unde aceştia ar putea într-adevăr desfășura o muncă 
rodnică, dar îngustimea unor legi ne oprește să-i transferăm, iar ei nu vor să 
figureze în statele de plată ale altor teatre: ţin neapărat să joace pe scena Naţio- 
nalului ! Aceştia se consideră „mari nedreptăţiți ai sorții“. Cine este în măsură 
să rezolve această problemă, în mod principial şi practic ? Pînă în prezent, condu- 
cerea teatrului n-a fost în măsură s-o rezolve şi singură nici n-o poate rezolva. 

Teatrul nostru are şi cîțiva regizori tineri, absolvenţi ai Institutului. Fiecare 
dintre ei a lucrat în mod independent la unul sau două spectacole. Rezultatele 
muncii lor n-au izbutit să atragă atenţia. Este adevărat că n-au fost ajutaţi in 
muncă de regizorii principali ai teatrului, decit înaintea datei premierei, cînd — 
îngrijoraţi de calitatea spectacolelor — au pus mina și maeştrii cu mai multă 
experiență. În momentul de faţă, acești tineri regizori sint asistenții regizorilor: 
principali, la piesele în repetiţii. Lucrează însă fără prea mare tragere de inimă. 
în general, tineretul nostru nu a fost ajutat îndeajuns spre a-și da măsura posi- 
bilităților sale. 

Pentru a oferi .publicului spectacole interesante, proaspete, emoționante, con- 
ducerea teatruiui nostru trebuie să pornească cu curaj la aplicarea hotăririi sale 
în ceea ce priveşte întocmirea distribuţiilor. Regizorii trebuie să caute cele mai 
variate căi prin care să facă repetițiile plăcute, atrăgătoare. Ei trebuie să lase 
pe actori să-și desfăşoare larg imaginaţia și capacitatea lor creatoare (paralel cu 
aceea a regizorilor), păstrind, bineînţeles, un respect sfint față de textul dramatic.. 

Prin organizarea unor numeroase discuții asupra spectacolelor noastre, la 
care să invităm presa şi spectatorii, s-ar obţine rezultate imbucurătoare, am învăța 
să primim mai lesne şi cu mai mult calm sugestiile, criticile. 

Dar oare numai problemele de mai sus ne frămintă ? Sau este aceasta singura 
faţetă a lor ? Desigur că nu. O tratare mai largă, cuprinzind multiplele lor aspecte, 
necesită însă un spaţiu considerabil. Cite n-ar fi de spus, de pildă, despre sceno- 
grafie (prea o uităm mereu), despre slaba organizare a muncii, despre atitudinea 
faţă de cadre! Ce mare răspundere cade pe umerii noștri în privința dramaturgiei 
originale! Am dori să ne spunem părerea despre toate acestea și despre altele, 
dacă redacția ne va îngădui, şi cît mai curînd. 

Nu putem să nu arătăm că, pentru o bună organizare a muncii și pentru ridi- 
carea ei calitativă, activitatea consiliului artistic este de cea mai mare însemnătate. 
De fapt, pentru activitatea creatoare a teatrului, prezența vie și activă a consiliului 
artistic la discutarea repertoriului, la lectura pieselor originale, la repetițiile gene- 
rale ale viitorului spectacol al teatrului este absolut necesară și firească. Numai 
că prezenţa vie şi activă nu înseamnă prezentarea unor propuneri la întîmplare 
și repetarea la nesfirșit a acelorași titluri de piese, nici debitarea cîtorva carac- 
terizări şi epitete „diplomatice“, destinate să înlocuiască o analiză aprofundată a 

lucrării care se discută, şi nici prezentarea unor complimente sau aluzii „subtile“, 
în locul unei critici temeinice şi sincere, care să se aplice la roluri sau la 
spectacole. 

Regizorii teatrului au o mare răspundere în această privință și lor le revine, 
în primul rind, sarcina de a fi, prin exemplul personal, animatorii Consiliului artistic. 
Sprijinul lor trebuie să se manifeste atit în rezolvarea chestiunilor artistice de prim 
ordin, cit și în soluții practice date problemelor care se ivesc treptat în munca 
de pregătire a spectacolelor. Înalta lor calificare profesională, orizontul viziunii lor 
artistice, conștiința instrumentelor de lucru proprii şi cunoaşterea posibilităților 
creatoare ale colectivului, — iată forţele pe care regizorii trebuie să le aducă in 
dezbaterile consiliului artistic. Numai efortul conjugat al acestora îi poate asigura 
eficacitatea. 

Pentru îmbunătățirea activității teatrului, stimularea atmosferei creatoare, 
prin mijloace variate care să trezească interesul actorilor, este de asemenea nece- 
sară. Socotim că la aceasta poate contribui în mare măsură realizarea unui 
ciclu de conferințe experimentale. Actorii noştri vor avea astfel posibilitatea să se 
documenteze cu privire la problemele teoretice și practice pe care le ridică reali- 
zarea marelui repertoriu clasic. Totdeodată, ei îşi vor putea încerca „forțele“, 
interpretind unele fragmente din marile opere ale literaturii dramatice universale. 
Prezența — desigur, numeroasă — a publicului la aceste rodnice experiențe va 
constitui un factor hotăritor pentru reuşita lor şi va contribui la o apropiere mai 
strinsă intre oamenii noştri de teatru şi masele de spectatori. 

Stagiunea de față este plină de perspective frumoase, creatoare. Depinde 
numai de noi să le transformăm, printr-o muncă susținută şi  neprecupeţită, 
printr-un elan creator, În realizări concrete: În spectacole demne de prima noastră 
scenă, pe măsura adevăratelor posibilități ale slujitorilor ei. 

Să nu ne uităm lipsurile, ci să le înlăturăm. cu hotărîre, dar, în acelaşi 
timp, să lăsăm deoparte ezitările şi să pornim cu mult curaj la înfăptuirea sarci- 
ilor noastre. 


Vasile MOLDOVAN 


Intrebări... 


Amintirile oricărui spectator sint legate mai întotdeauna de Teatrul Național. 
Care dintre noi nu păstrează în memorie impresiile solemne ale ridicărilor de 
cortină în impunătoarea salà, distrusă acum mai bine de 12 ani? Poate cineva 
uita nerăbdarea adolescentă cu care erau aşteptate matineele de joi sau duminică ? 
Fiorul pe care ţi-l dădea biletul cumpărat cu 5 lei, păstrat cu sfințenie pînă în 
ziua spectacolului, cînd urcai sutele de trepte de la intrarea laterală, pentru ca 
să-ți ocupi iocul jinduit, in apropierea... plafonului teatrului ? Dar amintirile nu se 
leagă numai de vîrsta adolescenței şi a studenției, nu numai de solemnitatea 
cadrului, ci mai ales de spectacolele acestui teatru, de marii săi actori. Cu toții 
frecventam şi teatrele particulare, unele meritorii pentru repertoriul şi arta lor :— 
ca cel condus de Lucia Sturdza-Bulandra, Tony Bulandra, Maximilian, Manolescu 
sau Gh. Storin —, dar nicăieri nu simțeam un fior artistic atit de puternic. în 
leatrul Naţional, se păstra — peste toate vicisitudinile vremii — climatul cultural 
al marilor inaintași, spiritul real al artei teatrale naționale, făurite în zeci şi zeci 
de ani de osteneala scriitorilor noștri dramatici, de marii noștri actori. 

Așternind aceste rînduri pe hirtie, mă întrebam dacă de acelaşi sentiment este 

cuprins adolescentul de azi, spectatorul contemporan, pătrunzind într-una din sălile 
Teatrului Naţional. Teamă mi-e că nu. De ce oare? 

A decăzut arta actorilor noştri? Dimpotrivă! Nu sint în Teatrul Naţional 
iorţe artistice care să continue tradiția înaintaşilor ? Ba dintre cele mai bune! 
A slăbit vigoarea creatoare a regizorilor şi actorilor ? Succesul înregistrat la festi- 
valul internaţional de la Paris este cea mai convingătoare dovadă contrarie! Este 
repertoriul de astăzi mai limitat decit în trecut ? Nicidecum. Literaturile dramatice 
străine care stau la dispoziţia teatrelor s-au înmulţit, iar dramaturgia originală e 
mai prolifică decit în multe epoci anterioare! 

Si totuşi, nu de puţine ori, spectatorii au ieşit fără nici o insuflețire — dacă 
nu şi amăriţi — din sălile Teatrului Naţional. N-au găsit aci intotdeauna piesele 
dorite, n-au cîştigat din piesele dorite înariparea așteptată cu emoție. Este adevărat, 
lipseşte cadrul impunător al vechiului teatru, dar nu absența acestuia explică totul. 
De aceea, în măsura in care ne stă în putință, am vrea să contribuim la discuția 
deschisă acum de revista „,Teatrul“, în sprijinul cauzei meritorii pe care o urmăreşte. 


X 


La Teatrul Național — în vremile din trecut, dar nu chiar atit de înde- 
părtate — momentele de mare inflorire au fost asigurate de conduceri ínțelepte 
şi competente, da mari oameni de cultură care au știut să îndrumeze cele mai 
bune forțe artistice ale teatrului rominesc. Ghica și Odobescu, Caragiale, Davila sau 
Pompiliu Eliade au avut de întimpinat greutăți nenumărate pentru ca să-și poată 
aplica programele lor de conducere. Caragiale şi Davila au fost nevoiţi să părăsească 
însăşi direcția teatrului din cauza acestor programe. Secretul conducerii fericite 
a Teatruiui Naţional în acele vremi consta în faptul că, spre deosebire de alţi 
onorabili directori „administrativi“, aceşti oameni de cultură aveau un program 
de principiu, care urmărea în primul rind îmbunătăţirea activităţii artistice a Tea- 
trului Naţional. 

Vizionind toate spectacolele Teatrului Naţional din ultimele stagiuni, ne-ar 
îi greu să extragem liniile directoare ale programului de activitate al actualei 
conduceri a Teatrului Naţional. Nici prin spectacole, nici măcar declarativ, acest 
program nu s-a făcut cunoscut. 

Caragiale, care intimpina rezistența presei burgheze, impasibilitatea conserva- 
torilor şi oprobiul liberalilor, fără sprijin din partea unui guvern obtuz pentru 
problemele de cultură, făcea totuși cunoscut în mod manifest la venirea sa la 
direcția Teatrului Naţional, programul său de activitate, reparator pentru greșelile 
din trecut, înnoitor în privința repertoriului și dezvoltarea artei scenice. Ar fi 
inutil să repetăm conţinutul cunoscut al acelei scrisori-program pe care Caragiale 
o adresase — fără sorţi de a fi publicată — ziarelor vremii. Este util însă să ne 
punem întrebarea : care este programul actualei conduceri a Teatrului Naţional? 
Dintr-o serie de spectacole valoroase, bunăvoința şi buna intenţie nu pot fi con- 
testate. Dar ajunge atit ? Care este, în primul rind, politica de repertoriu a tea- 
trului ? 

În repertoriul Teatrului Naţicnal, a existat în ultimii ani un spirit de impro- 
vizație care a făcut să îndepărteze — uneori — prima noastră scenă de menirea 
ei cultural-educativă de prim ordin. Marii clasici ai dramaturgiei universale au fost 
reprezentaţi condamnabil de puţin. În cîțiva ani, un singur Moliere şi un singur 
Shakespeare, din Calderon dela Barca o lucrare puţin semnificativă, Lope de Vega 
nu, Tirso de Molina nu, Beaumarchais, Marivaux sau Musset nici pe atit, Goldoni şi 
Gozzi de asemenea. Ca să nu mai vorbim de Sofocle şi Euripide, Plaut și Aristofan. 

După reprezentarea operei lui Caragiale — şi aceea nu integral — Teatrul 

Naţional s-a declarat mulțumit că alte teatre au preluat sarcinile repertoriului 
său specific, acele opere originale clasice care s-au născut pe scena sa. Montarea 
dramei lui Delavrancea (Apus de soare) n-ar fi trebuit oare să facă parte dintr-o: 
serie de spectacole în care dramele istorice să-și fi căpătat în sfîrşit reprezentarea 
lor contemporană, ţinindu-se seamă de tradiția teatrului lui Alecsandri, Hașdeu, 
Davila, Delavrancea etc. ? 

Înainte de război, în timpul cînd literatura clasică şi modernă rusă era ostra- 
cizată din editurile și de pe scenele teatrelor noastre, Teatrul Naţional a jucat Gorki, 
Cehov, Tolstoi. Gusti a reprezentat capodoperele acestora, realizind mari spectaco!e 
cu destul de multe decenii înainte. Astăzi totuși, în cîteva stagiuni a apărut o- 
singură piesă de Gorki, nici o operă de Tolstoi, Turgheniev, Dostoievski. E bine 
că în sfirşit Teatrul Naţional nu se mai limitează doar la Gaifele și îşi propune 
reprezentarea altor piese scrise între cele două războaie mondiale (Steaua fără 
nume, Omul cu mirtoaga, Omul care a văzut moartea), dar încă nu figurează în: 
repertoriul teatrului operele dramaturgiei universale moderne. De mult nu s-a jucat 
Ibsen, B. Shaw sau Hauptmann și încă nu apar piesele dramaturgiei contemporane, 
piesele lui Maiakovski, Bertolt Brecht, Garcia Lorca, Hikmet ş.a. i 

Teatrul Naţional a pierdut în ultimii ani cîțiva actori de mare valoare :: 
N. Băltăţeanu, Sonia Cluceru, G. Timică, Ion Talianu, creatori de mari valori artistice 
in teatrul rominesc. 

Ciţi din spectatorii tineri ai ultimelor generaţii au putut să-l vadă însă pe 
Băltăţeanu în Dinu Păturică, în Don Juan, în Tartuffe, în Hagi-Tudose sau în 
Verşinin din Trei surori. Sint studenţi în Institutul de teatru care n-au văzut-o» 
niciodată jucind pe Sonia Cluceru, pentru că Romeo și Julieta (Doica) a ieșit din 
repertoriu, pentru că în ultimii ani Conu Leonida față cu reacţiunea (Efimiţa) s-a 
jucat numai de citeva ori. Am fi vrut să-l mai vedem pe Timică în Doolittle, ım 
Marmeladov, în Conu Leonida, dar repertoriul teatrului nu i-a îngăduit să mai 
joace aceste roluri. | 

Sint astăzi in Teatrul Naţional mari actori care joacă puţin şi mai ales prea; 
puţine roluri importante. Repertoriul nu corespunde forțelor artistice, nu le valo- 
rifică și asta nu numai în dauna teatrului, dar şi a sutelor de mii de spectatori 
din generaţiile noi care trebuie să-şi facă educația clasică şi modernă şi in Teatrul 
Naţional. Am vrea s-o vedem pe Aura Buzescu în Antigona sau în Lady Macbeth, 
pe Marioara Voiculescu în Fedra sau în Strigoii, pe Ion Manolescu în Nehliudov, 
pe Costache Antoniu în unchiul Vanea sau în mujicul din Roadele învățăturii, pe 
Vasiliu-Birlic în Bolnavul închipuit, pe Iancovescu în Cyrano, pe Ion Finteșteanu 
în Don Salluste sau în Astrov, pe Maria Botta în Sfinta Ioana, şi pe atiţia alţi 
actori în marile roluri ale repertoriului clasic şi, modern. 

Marii actori ai Teatrului Naţional jucau în trecut sute de roluri de primă 
mină. M. Millo, Aristizza Romanescu, C. I. Nottara au jucat peste 600 de roluri. 
Nimeni nu ar putea să pretindă o astfel de muncă actorilor de azi, dar nici absența 
unora de pe scenă nu poate fi justificată pentru stagiuni întregi. 


Multe: spectacole au dovedit că intrebuinţarea actorilor fruntași duce la 
realizări valoroase, care demonstrează adevăratul potenţial al colectivului artistic 
a! Teatrului Naţional (Trei surori, Revizorul, Hagi-Tudose, Bălcescu, şi în primul 
rind spectacolele Caragiale). Dar aceste spectacole nu rămin în repertoriul perma- 
nent al teatrului, au un caracter pasager, deoarece teatrul nu îngrijeşte conser- 
varea şi mai ales reprezentarea lor periodică şi continuă. În acest fel, experienţa 
cîştigată se risipește, iar publicul şi mai ales generaţiile noi sînt private în fond 
de niște importante opere de artă pe care au dreptul să le cunoască. 

Există în Teatrul Naţional foarte mulţi actori tineri, talentaţi, întrebuinţaţi 

dle asemenea într-o mică măsură. Spectacolele — şi ele ocazionale şi rare — cu 
distribuții tinere în exclusivitate nu pot rezolva problema și ar duce la o separație 
æu rezultate nesatisfăcătoare. Trebuie asigurat un contact strîns între maeştri şi 
actorii tineri. Iniţiativa trebuie să pornească însă de la „virstnici“ ; luînd exemplul 
înaintaşilor lor, să realizeze prietenii creatoare între maestru şi discipol, așa cum 
au existat între Mihail Pascaly și Grigore Manolescu, între Caragiale şi Brezeanu, 
„între Gusty şi Soare. 

De ce despre multe din spectacolele Teatrului Naţional se spune că sint cenuşii, 
lipsite de personalitate, de inventivitate și fantezie ? Au oare dreptate cei care 
susţin existența  conformismului regizoral în activitatea teatrului? În cea mai 
mare parte, da! Rare sînt încercările de înnoire a artei scenice în spectacolele 
“Teatrului Naţional, tentativele de a găsi formule noi, sugestive, care să înlăture 
concepţia îngustă a „realismului monoton“, persistent doar din lipsă de curaj şi 
fantezie. 

Teatrul Naţional are un studio, nume care însă a devenit caduc. Nu există 
mici o diferență între cele două scene ale Teatrului Naţional. Cind Liviu Rebreanu 
a inițiat studioul Teatrului Naţional, el s-a gindit la necesitatea creării unei scene 
pentru actorii teatrului în care s-a format școala realismului clasic, pentru ca 
aceştia să poată face „experimentele“* necesare îmbogățţirii concepției și mijloacelor 
ior artistice. Un regizor ca Ion Sava a încercat acest lucru, chiar dacă experi- 
mentele sale au tins spre formalism, și în Frumoasa adormită de San Secondo sau 
în Orașul nostru de Th. Wilder s-a făcut evidentă tendinţa regizorului si a colec- 
tivului de a găsi posibilități noi de expresie artistică. Nu pledăm pentru Macbeth! 
cu măşti, dar nu ne poate satisface nici un Shakespeare secătuit de dramatism din 
„prudență“, şi nici un Molière care nu-şi capătă formele moderne de reprezentare 
specifice comediei molierești. 

Nivelul actual al colectivului şi experiența ciîștigată, pregătirea ideologică- 
estetică justifică posibilitatea şi necesitatea experimentelor, fără riscul de a cădea 
in formalism, dar cu certitudinea de a scăpa de platitudine. 

Este desigur necesar pentru aceasta un contact cit mai larg cu mișcarea 
teatrală universală. Oamenii de teatru trebuie nu numai să citească ci să și vadă 
cit mai mult teatru. În Uniunea Sovietică și în Germania, ca şi in multe alte 
ţări, există o frămintare creatoare care trebuie cunoscută nu numai din literatură. 
Spectacolele M.H.A.T.-ului au fost mai utile pentru actorii noștri decit multe 
lecții anoste, „teoretice“, ale „cercului de studii“; vizita Teatrului Naţional ia 
Paris a prilejuit o confruntare cu genuri și stiluri de teatru care chiar atunci 
cind nu sint de însuşit lărgesc orizontul artistic şi perspectivele creatoare ale 
regizorilor şi actorilor. Pe această linie, Teatrul Naţional ar trebui să-şi propună 
schimburi de experiență cu teatrele sovietice, cu teatrul regretatului Brecht din 
berlin, cu cel al lui Burian din Praga, cu Teatrul Naţional Popular din Paris 
și altele. 

Arta multor actori din trecut, din Teatrul Naţional, s-a îmbogăţit şi s-a 
transformat, adesea, în contact cu arta marilor actori ai teatrului universal. La 
sfîrşitul secolului trecut și începutul secolului nostru au jucat pe scena Teatrului 
Național: Sarah Bernhardt, Coquelin, Mounet-Sully, Eleonora Duse, Rossi, Novelli. 

Prezența in mijlocul nostru a unor actori ca Gribov, Livanov, Kedrov, Elans- 
kaia, Tarasova va fi salutară pentru munca viitoare a actorilor noștri. Dar acesta 
trebuie să fie numai începutul. Contactul cu marii actori şi regizori ai teatrului 
contemporan va determina ridicarea gradului de cultură artistică a oamenilor noştri 
de teatru la nivelul preocupărilor mişcării teatrale contemporane. 


Toate acestea necesită un program curajos de muncă, dar care nu trebuie 

și nu poate să fie rodul exclusiv al muncii direcției teatrului. Actorilor şi regizorilor 
le revine în primul rind o mare răspundere în această privinţă. 

A trecut de mult vremea cînd N. Iorga interpela în parlament pe ministrul 
instrucţiunii „dacă ştie că actorii romini pribegesc prin tirguri fără teatru“; au 
rămas printre tristele amintiri ale teatrului rominesc plingeri ale actorilor teatrelor 
naționale, prin care înștiințau același minister că 12 societari „sîntem expuși a 
râăminea pe drumuri cu familiile noastre, lipsiţi de egsistenţă zilnică“, cerind „un 
concediu pină la 1 aprilie viitor ca să putem a ne hrăni prin alte orașe din țară". 
Şi totuși în acea vreme, în condiţii amarnice, actorii se simțeau solidari şi răspun- 
zători pentru soarta teatrului rominesc, pentru soarta Teatrului Naţional. Actorii 
fruntași ai Naţionalului nu au rămas pasivi față de evoluția teatrului. „Ne doare 
— scriau în 1897 într-un memoriu Aristizza Romanescu, Amalia și V. Hasnaş, 
lon Petrescu, V. Toneanu, Maria Ciucurescu, Ion Brezeanu, V. Leonescu etc. — 
cind în relaţiile noastre zilnice, primim imputări de la persoane competente asupra 
nenimeritei alegeri a repertoriului. Şi ne doare cu atit mai mult — continua 
rnemoriul — cu cit nu sîntem consultați niciodată în această privinţă, deși printre 
noi se găsesc mulți care prin meritul, munca şi competența lor ar putea emite 
idei folositoare. Mai mult încă faptul că soarta noastră e atit de mult legată de 
a instituţiei, ne-ar îndreptăţi la aceasta“. 

Actorii şi regizorii Teatrului Naţional și-au ciştigat de mult dreptul de a fi 
consultați, de a conduce chiar destinele teatrului. Ce altceva este consiliul artistic 
al teatrului, dacă nu un for în care cei mai buni actori şi regizori să hotărască 
asupra bunului mers al instituţiei ? Şi totuși consiliul artistic al Teatrului Naţional 
este aproape fictiv. La discutarea pieselor vin doar cite 2—3 actori, şedinţele de 
consiliu sint formale, lipsite de ciocniri de opinii. 

Oare pe artiştii de azi ai Teatrului Naţional nu-i doare, ca altădată pe Aristizza 
Romanescu şi Brezeanu, Ciucureasca sau Leonescu, „că nu dăm atenţiunea cuvenită 
pieselor originale, că din piesele străine alegem pe cele mai slabe și mai nepo- 
trivite cerințelor actuale ale unei prime scene și că felul de a le reprezenta este 
insuficient“ ? * l $ 

Din consiliul artistic ma: fac parte şi oameni de cultură dinafara teatrului, 
mulți la fel de absenți din viața acestuia ca şi colegii lor de consiliu. Oare nu 
sint ei convinși de utilitatea misiunii lor? Din comitetele Teatrului Naţional au 
făcut altădată parte scriitori şi oameni de cultură ca Odobescu, I. L. Caragiale, 
N. Iorga, G. Murnu, Octavian Goga, Brătescu-Voineşti. Aceștia aveau însă timp să 
discute zeci de piese originale, să scrie referate ample asupra lor (vezi dosarele 
de la Arhivele Teatrului Naţional București), să contribuie la compunerea reperto- 
riului, la reprezentarea lui. De ce ne-ar mira însă acest lucru dacă pentru teatrul 
in care Caragiale a fost „copist“ de roluri şi în care Gusty a fost recuziter, nu 
se găsește un scriitor care să ocupe postul de secretar literar al teatrului? 

S-ar părea că de-a lungul riîndurilor de faţă, căutînd răspunsuri pentru 
problemele Teatrului Naţional, mai mult am pus întrebări. Oare răspunsurile nu 
sint însă în înseși întrebările puse și în experiența de altădată a teatrului și, 
inai mult decit oriunde, în inseşi minunatele forțe creatoare ce există astăzi în 
Teatrul Naţional ? 

Simion ALTERESCU 


* Vezi memoriul aflat la Arhivele Statului, Bucureşti (Arh. T.N.B.), dosar 1245/1897—18/30 
decembrie 1897. 


P-U NC IE DE VEDER- 


ION CANTACUZINO 


Invitatie la clasici 


Mi se pare că ceva dın ambianța solemnă a începuturilor de stagiune se pierde, 


de cînd — tot mai des — teatrele se deschid, oarecum anonim, cu reluări din anii 
trecuţi ; de cind marile premiere — spectacole menite să dea, într-un anume fel, 
măsura a ceea ce vrea să fie activitatea viitoare a unui teatru — pot fi văzute din c 


in ce mai rar. Mi se pare că acestui motiv se datoreşte impresia că o stagiune care 
debutează în acest fel nu este chiar bine și adînc pregătită. Considerăm că, odată cu 
primul său spectacol, fiecare teatru ar trebui să-şi facă un punct de onoare din 
anunțarea planului de lucru, adică a repertoriului stagiunii pe care o inaugurează. 
Aceasta ar ingădui, la celălalt capăt al ei, o comparație între angajamente şi rea- 
lizări. La urma urmelor, de ce nu s-ar ţine seamă, și în teatru, de realizarea planului? 

Pentru aceasta ar trebui insă ca repertoriul, bine studiat şi precizat din 
timp, să-şi piardă caracterul de improvizație cu care teatrele ne-au obișnuit in 
ultima vreme. Într-un articol publicat în primul număr al acestei reviste, Margareta 
Bărbuţă amintea directorilor de teatre, încă din aprilie, că problema repertoriului 
este problema centrală a unui teatru și că stabilirea lui este principala lor sarcină. 
Din datele comunicate, în pragul toamnei, de diferite teatre, n-am desprins un 
răspuns prea favorabil la această chemare. 

Desigur, preocuparea esențială a conducătorilor de teatre rămine aceea de 
a ajuta pe autorii dramatici romini să creeze opere de calitate, care să exprime 
caracterele, avintul, lupta şi biruinţele — într-un cuvint, tot patosul epocii noastre, 
şi nădăjduim că la capătul acestei stagiuni vom fi asistat la cit mai multe izbinzi 
de acest fel. Dar într-un repertoriu judicios alcătuit, pe lingă piesele originale 
valoroase, trebuie să figureze și lucrările reprezentative ale dramaturgiei străine 
contemporane şi citeva din capodoperele teatrului clasic. 

Felul cum au apărui clasicii pe scenele noastre nu dovedește însă că teatrele 
s-au apropiat de ei întotdeauna cu conștiința exactă a rostului şi importanţei lor. 
Deşi intenţiile au fost necontenit bune şi realizările de multe ori remarcabile, totuși 
adeseori, s-a făcut apel la resursele de spectaculos ale clasicilor, resurse menite să 
asigure un succes de casă, şi foarte rar teatrele s-au adresat operelor care prezentau 
greutăţi majore și ridicau probleme de creaţie. De aceea, fără a uita însemnătatea 
ce trebuie să se acorde și pe care o reprezintă dramaturgia originală și cea străină 
contemporană, aş vrea să insist aci asupra importanţei și valorii pieselor clasice în 
componența repertoriului teatrelor noastre. 

În legătură cu adevărul indiscutabil că „pentru a face teatru de calitate 
e neapărată nevoie de piese de calitate“, am găsit chiar în paginile unui număr 

al acestei reviste următoarea remarcă: „lată așadar o soluție: să jucăm clasici. 
Nu putem nega, e o soluție bună, sigură, dar în acelaşi timp o soluţie ușoară, 
lectio facilior, cum spuneau latinii pentru a desemna căile comode şi imediate care 
nu presupun nici îndrăzneală, nici o prea mare capacitate din partea celor chemați 
să alcătuiască repertoriile.“ 

Desigur, toate acestea privesc o „comoditate“ în raport cu efortul ce trebuie 
depus în stimularea dramaturgiei originale de azi. Totuşi, pentru cei chemaţi să alcă- 
tuiască repertoriul a inscrie pe lista lor şi a aduce pe scenă citeva piese clasice este 
una din cele mai dificile încercări. În afară de faptul că trebuie să cunoască profund 
şi integral acest repertoriu, acestor factori de răspundere li se mai cere să aleagă, 
din vastitatea lui, tocmai acele piese care corespund scenei, mijloacelor materiale și 
actorilor pe care-i au, precum și interesului publicului căruia se adresează. Înscrierea 
mecanică în repertoriu a unor opere, numai pentru că acestea se bucură de circulație 
sau fiindcă au constituit succesul unui alt teatru, nu rezolvă această problemă de 
cultură, de orientare, de discernămint şi de organizare. Aceste condiţii pun la grea 
încercare capacitatea celor care întocmesc repertoriile. 

lată de ce nu cred că soluția e ușoară și comodă, ci dimpotrivă. Faptul e 
verificat tocmai de prezenţa rară şi întimplătoare în repertorii, a pieselor clasice 
mai puțin „uzate“, ca să spunem așa. Tocmai fiindcă sint puşi într-o grea cum- 
pănă, cei ce alcătuiesc repertoriile fug oarecum de asemenea piese clasice. Dacă 
vom compara ceea ce s-a jucat în ultimii ani, cu ceea ce ar fi putut sau ar fi trebuit 
să se joace, vom da dreptate lui Al. Kirițescu, care spunea recent: „,Teatrele 
noastre nu joacă toate piesele... — cele mai valabile şi mai interesante — pe care ni 
le pune la dispoziție repertoriul universal şi autohton. E vorba, în special, de 
c:asicii antici şi de cei francezi“ şi care adăuga: „cred că ar fi nimerit ca teatrele 
noastre să reia tradiţia cultivării unui Sofocle, Euripid sau Corneille“. 

În ultimul timp, discutind asupra regiei, toată lumea pare de acord să ceară 
regizorilor noștri „îndrăzneală creatoare“. Dar oare, unde poate mai bine, aș spune: 
mai obligatoriu, să se vădească această îndrăzneală, decit în aducerea pe scenă a 
unei piese clasice ? Îndrăzneala îşi află loc aci în toate etapele procesului de 
creație a spectacolului, căci tot acest proces implică, pe trepte diverse, o luptă 
contra conformismului, contra oricărei viziuni plicticoase și prăfuite. 

Chiar alegerea piesei oferă prima posibilitate. Un regizor îndrăzneț nu va alege 
neapărat, din opera unui clasic, piesa unanim apreciată, bucata de antologie cu valori 
analizate în cărţile de școală, ci îşi va afirma originalitatea punind în lumină o operă 
mai puţin cercetată şi studiată, dar în care puterea sa de înțelegere şi de creație 
iși va afla un cimp larg de aplicare descoperind şi subliniind — chiar într-o operă 
considerată minoră — trăsăturile esenţiale ale geniului autorului. Astfel a făcut 
Jacques Copeau, la începuturile teatrului „,Vieux Colombier“ aducind pe scenă 
Barberine. Astfel s-ar putea face, de pildă, cu Les Plaideurs de Racine. 

Îndeosebi cind te apropii de valorile consacrate, de culmile de creaţie ale 
unui autor clasic, îndrăzneala devine obligatorie. Căci aci regizorul nu se mai 
măsoară, ca într-o piesă modernă, numai cu sine însuși, ci cu tot ceea ce a fost 
realizat înaintea lui, cu o tradiţie pe care trebuie s-o facă vie şi nouă, cu un tipar 
pe care trebuie uneori să-l spargă pentru a-și deschide drumul către o inedită 
punere în evidență a valorilor operei. Un text nou este un teren virgin în) care 
se găsesc oricind -elemente de valorificat. Dar un text clasic, ale cărui semnificaţii 
au fost rind pe rind desprinse de generaţii succesive de creatori, ale cărui detalii 
şi nuanțe au fost pe rind puse în lumină, implică o sarcină mult mai grea: aceea 
de a găsi valenţe noi acolo unde totul pare descoperit, de a extrage înţelesuri 
inedite acolo unde totul pare complet exploatat, de a releva noul şi actualul, acolo 

unde totul pare depășit şi de a exprima toate acestea cu mijloace originale şi vii, 
altele decit cele. tocite printr-o îndelungată repetare. Este calea urmată de Dullin 
în punerea în scenă a Avarului, la inceputurile memorabile ale teatrului „Atelier“ ; 
de Stanislavski în interpretarea genială dată Nunții lui Figaro; de Jouvet în 
Scoala femeilor sau, recent, de Jean Vilar, care a dat o viaţă nouă bătrinului 
Cid. Toţi aceşti mari regizori şi-au luat sarcina de a face să retrăiască capodoperele 
citate, încercînd să le „regăsească ritmul şi sensibilitatea lor proprie“, cum spunea 
Baty. Dar, făcind aceasta, au dovedit că tocmai piesele clasice sint adevărata 
piatră de încercare pentru îndrăzneala creatoare a regizorului. 

În același timp, piesa clasică este o măsură a darurilor şi măiestriei regi- 
zorale. Felul în care adinceșşte și înțelege opera de care se apropie, așezind-o in 
ansamblul - creației autorului și confruntind-o cu caracterele și stilul epocii istorice, 
dovedeşte cultura regizorului. Felul cum știe să stabilească echilibrul mijloacelor 
de expresie puse în serviciul conținutului de idei al piesei, indică gustul și măsura 
sa artistică. Şi tot în asemenea spectacole se măsoară respectul său față de textul 
dramatic, respect care nu este nicăieri mai obligatoriu decit în contactul cu capo- 
doperele literaturii universale, cu monumentele neţieritoare ale limbii literare; 
respect al textului care trebuie să se îmbine aci, într-un echilibru perfect, cu ser- 
vrea înţeiesurilor lui printr-o transpunere în spectacol făcută cu mijloacele cele 
mai expresive și mai îndrăzneţe. lată de ce clasicul este și cel mai firesc cimp 
pentru „teatralizarea teatrului“. 

Cit priveşte existența unui stil personal al regizorului, acesta nu se poate 
afirma mai bine decit lucrind pe un material pe care atiția mari regizori au 
iucrat înaintea sa, imprimindu-și, rînd pe rind, pecetea personalității şi înțelegerii 
lor. Obligația de a fi el însuși, de a fi nou, de a da măsura unei înțelegeri, a 
unor mijloace de expresie şi a unui stil propriu, face ca această încercare să fie 
în stare de a valorifica o regie de calitate. Tocmai de aceea, toți marii regizori 
au lucrat cu predilecție pe texte clasice și, realizind pe acestea creațiile lor cele mai 
valoroase, au adus contribuţii înnoitoare la istoria teatrului. 

În ceea ce priveşte pe actori, teatrul clasic este o neintrecută școală pentru 
cei tineri şi măsura reală a măiestriei celor formați. Rolurile clasice, mai ales 
cele în versuri — datorită imperativelor costumului antic sau de epocă şi ale textului 
— constituie o şcoală a gestului, stilului și dicțiunii, pe care nici un curs și nici 
un text modern n-o pot oferi şi ale cărei consecinţe rodesc de-a lungul unei 
intregi cariere. Căci aceste roluri dau simţul plasticii, al ritmului şisal echilibrului 
între mijloacele de expresie și trăirea interioară. Din păcate, această școală este 
destul de rar și anarhic frecventată, în dauna măiestriei actoricești. 

Pentru fruntaşii scenei noastre, rolul clasic este nu numai o ocazie de a 
înfățișa publicului și noilor generaţii de actori modelul înaltei lor măiestrii, dar 
constituie şi prilejul unei necontenite confruntări cu un etalon permanent. Numai 
din ciocnirea cu piatra tare a unor valori eterne poate ţișni scinteia care aprinde 
flacăra talentului. 

Regizorul, la rindul său, are putinţa de a da o nouă dovadă a măiestriei 
și îndrăznelii sale prin felul cum ştie să valorifice posibilitățile, uneori ignorate, 
ale actorilor săi, adeseori nefamiliarizați cu asemenea personaje; prin felul cum 
izbuteşte să-i facă să spargă curajos tiparul rutinier în care aceştia au tendinţa 
firească de a se închide. Căci rolul clasic, confruntind actorul cu un personaj ridicat * 
la un înalt nivel de tipizare, face şi mai flagrant cusurul acelora care „se joacă 
pe ei înşişi“, obligindu-i la o înnoire adincă a mijloacelor lor. Şcoală pentru actori 
şi regizori, spectacolul clasic constituie în acelaşi timp o admirabilă şcoală de for- 

mare a publicului, pe care il apropie de inseşi marile izvoare ale creației culturale 
universale. 

În cadrul discuţiei asupra spectacolului Romeo și Julieta de la Teatrul 
Naţional din lași, prof. N. I. Popa spunea: „Un teatru național situat într-un 
oraș cu facultăţi, şcoli numeroase şi cu populaţie industrială, are datoria să aducă 
pe scenă clasicii literaturii universale, cu înaltul lor conţinut umanistic şi cu toată 
măiestria lor dramatică“. Dar oare numai în orașele cu teatre naționale sint școli 
numeroase şi populaţie industrială ? Nu sint acestea, astăzi, condiții ce se întîlnesc 
in toate oraşele cu teatre, din regiuni? Dacă este așa, afirmaţia devine valabilă 
pentru toate aceste teatre, căci pentru publicul lor, alimentat de populaţia indus- 
trială, de şcolile numeroase, de toată masa iubitorilor de teatru ce s-a format in 
ultimii ani, umanismul și măiestria clasicilor constituie cea mai bună „introducere 
n teatru“. În jurul spectacolelor clasice s-ar putea crea, acolo, o adevărată emu- 
iație — interpreţii rolurilor ciasice din diferite teatre făcind schimb de experiență 
intre ei, critica şi oamenii de teatre din Capitală fiind prezenţi la asemenea premiere, 
pentru ca o discuţie vie, creatoare, în jurul acestor spectacole să aibă loc atit pentru 
tolosul colaboratorilor spectacolului cit și al publicului local. 

Desigur însă că teatrele naţionale sint chemate, cele dintii, să facă loc 
treptat, în repertoriile lor, marilor capodopere universale. Aceste spectacole nu 
trebuie însă să dispară de pe afiș după o stagiune sau două, ci să constituie baza 
repertoriului permanent al teatrelor, pentru a fi la indemina noilor generaţii de 
spectatori ce se apropie fascinaţi de lumina rampei. Trebuie să se pornească curajos 
și sistematic, spre o reactualizare a clasicilor, dincolo de ocaziile comemorative. 
E drept că unui asemenea interes, oarecum calendaristic, i-am datorat, în sta- 
giunile trecute, spectacolele Schiller care au constituit o dovadă elocventă a cesa 
ce am afirmat mai sus, atit prin valorile cit şi prin erorile lor. Am văzut însă 
cu mirare că, dintre toate teatrele bucureștene, tocmai Teatrul Naţional nu a găsit 
atunci prilejul de a monta o piesă de Schiller. Şi se pare că cei 350 de ani de la 
nașterea lui Corneille, impliniţi în acest an, vor trece neobservaţi din păcate, fără 
a prilejui readucerea versului clasic francez in fața publicului spectator. Nu e oare 
regretabil că asemenea comemorări, la care sint atenţi toți oamenii de cultură 
ai lumii, rămin neobservate tocmai de oamenii noştri de teatru, nepăsători la gloria 
unor membri din familia lor? 

lată argumentele pentru care ni s-a părut necesară această invitaţie ia 
ciasicI, care este, oarecum, și o invitaţie la curaj. 


OSKAR O. HUTTNER 


De la decorul de teatru la decorul de film 


Este îmbucurător faptul că se atribuie în sfirșit scenografiei importanța 
cuvenită. Pînă ieri abia amintite de critica dramatică, problemele de scenografie 
stîrnesc astăzi discuții vii. Rind pe rind, pozițiile se precizează ; creatorii sînt pro- 
voọcați să adopte atitudini, să-şi expună punctele lor de vedere; se comentează, 
se argumentează pro şi contra. Este evident că interesul necesar pentru a lămuri 
aceste poziții a fost trezit atît la artişti, cît şi în public. 

O analiză atentă a evoluției decorului, urmărită pînă în clipa În care apare 
filmul, ne permite o diferențiere între principiul de concepție (şi implicit, cel de 
construcție) care stă la baza unui decor de teatru sau a unuia de film. Decorul 
ca şi costumul contribuie la caracterizarea și conturarea personajelor. Decoratoril 
trebuie să sugereze spectatorului, imediat după ridicarea cortinei, în ce epocă se 
desfăşoară acțiunea. Prin mobilier, obiecte şi volume întrebuințate, spectatorul 
pcate intui stilul în care a fost conceput spectacolul, iar prin costumația personaje- 
lor deduce cu destulă ușurință apartenența lor socială. Fiecare decor trebuie 
să-și aibă funcția sa în cadrul spectacolului dramatic, contribuind astfel la emoția 
artistică de ansamblu. 

Există cazuri, din păcate destul de frecvente, cînd decorul domină în spec- 
tacol, în dauna celorlalte elemente componente. Realizarea scenografului, oricit 
de monumentală şi de lăudabilă ar fi „in sine“, constituie totuși o exagerare artis- 
tică. Greşeala, în acest caz, constă într-o involuntară turtire, anihilare a textului, 
regiei şi actorului, de către scenograf. Decorul nu are voie să sa impună singur: 
el are menirea de auxiliar artistic în crearea atmosferei imaginate de autor şi 
trăite de actor; nu trebuie să copleșească, ci — sugerind — să ajute la crearea 
şi rafinarea acelor senzații ce sînt necesare empatiei scenice. Primul care „simte“ 
decorul, care „intră“ în decor, este actorul. Un decor just, expresiv, îi stimulează 
creația, dirijindu-i discret și de departe mişcarea, gesturile, patosul său. Din contra, 
un decor greşit, amorf, inexpresiv îi stinjeneşte libertatea de mișcare şi simțire, 
falsificîndu-i forța şi reducîndu-i puterea de convingere. 

S-au incercat în decursul veacurilor multe formule în arta decorativă. Istoria 
teatrului ne serveşte, în această privință, o copioasă pendulare arhitectonică și 
picturală. Liviu Ciulei, în articolul său publicat în numărul 2 al revistei de față, 
a urmărit şi a descris deosebit de interesant, perindarea diverselor curente, cum 
au fost: naturalismul, simbolismul, decorul stilizat, cubismul, expresionismul, con- 
structivismul. Aceste formule au dus în mod forțat la unele deformări, apariția lor 

fiind totuşi justificată, deoarece fiecare din ele s-a născut dintr-o firească 
reacțiune faţă de ceea ce era antiteatral, nepoetic la înaintaşi. Actualitatea noastră 
“artistică impune un decor realist, deoarece un asemenea decor sugerează, în mod 
spontan şi fără artificii, atmosfera justă a unei acţiuni. Condiţiile pentru apariţia 
realismului au fost create de mult, fiind îndelung pregătite şi determinate de trans- 
tormările survenite nu numai în societate, dar şi în concepţia intimă a regizo- 
rilor, în evoluția mentalității pictorilor scenografi, în nuanţarea jocului actorilor. 
Realismul irece ca un filon prin toate fazele — de la commedia dellarte, teatrul 
clasic francez, teatrul romantic —, marcind o sensibilă trecere de la tonul patetic 
la jocul interiorizat, de la forma simbolică la conţinutul tipic, aşa cum.arată in 
articolul său Liviu Ciulei: „,Teatralizare nu de dragul teatralizării, nu pentru a 
stirni artificial interesul sau pentru a face neapărat altfel decit în realitatea ime- 
diată. ci pentru o realitate transmisă cu imagini specifice artei scenei.“ 

Teatrul. clasic, și mai cu seamă teatrui lui Shakespeare, punea probleme deosebit 
ce grele din punct de vedere tehnic și apela la o scenă cu instalație şi aparatură 
“omplicate. Totodată, acest teatru, neavînd la dispoziţie totdeauna o astfel de sceră, 
sugera  decoratorului soluții ingenioase. S-a renunţat, cu timpul, la construcția 
arhitectonică în piesele cu o mare succesiune de tablouri. S-a introdus astfel 
circularul în perdele, reușindu-se în felul acesta ingenios să se treacă, fără mari 
dificultăți, de la decorul ce înfățișează un palat, la unul care reprezintă un han, 
de la o pădure, la un cîmp de luptă, întrebuințind doar citeva elemente de decor. 
Dar acestea trebuiau să fie bine alese și magistral susținute; de un factor nou, 
de cea mai prețioasă importanţă: efectul de lumină. Bine studiată şi cu rafinamen: 
întrebuințată, lumina poate să sugereze orice loc de acţiune. Maestrul de lumină, 
artist în meseria sa, dirijat de regizor și de decorator, a devenit unul din cei mai 
prețioși colaboratori în astfel de inscenări. Efectele pot fi uneori uimitoare. Un 
ton de lumină, o fişie, citeva raze sau pete creează iluzii, stimulează fantezia, 
animă asociația de idei, angajind activ spectatorul în contemplarea şi pătrunderea 
ideilor autorului, ajutindu-l să-și însușească, uşor şi repede, intenţiile sugestive ale 
regizorului. În acest sens, ca un exemplu strălucit, poate fi citată montarea 
spectacolului Visul unei nopți de vară a pictorului decorator Mircea Marosin, care a 
făcut ceea ce s-ar putea numi „școală“ în ţara noastră, arătind vastele posibi- 
lităţi pe care le oferă o montare de acest gen. Continuind cu Nunta lui Figaro, 
o realizare cu totul aparte, pînă la spectacolele montate azi, valoarea lucrărilor 
sale nu s-a dezminţit aproape niciodată. 

Curentele din străinătate au influențat mult teatrul rominesc. Prin regizori 
romini care avuseseră ocazia de a viziona spectacole în străinătate, şi care încercau 
să aplice şi la noi formulele văzute, prin turnee întreprinse de teatre de peste 
graniţă, prin cite un pictor decorator invitat de la Viena, Berlin sau Paris pentru 
spectacolele cu montări mai dificile, s-au creat o serie de ocazii pentru teatrul 
rominesc de a cunoaște direct formulele mai sus-amintite. 

Contra acestor montări, devenite la un moment dat „spectaculoase de dragul 
speciaculosului“, s-a ridicat printre alţii şi marele om de teatru Victor Ion Popa. 
Acest înzestrat scriitor, regizor şi pictor scenograf avea o înaltă şi foarte avansată 
concepţie despre esenţa şi menirea teatrului. El era preocupat să educe publicul 
în sensul de a-l îndepărta de acel soi de falsă admiraţie pentru așa-zisele „mari 
montări“,  supraincărcate veşnic cu aceleași elemente (coloane de marmoră cu 
capitele aurite, perdele de catifea, damasc sau atlas, bogat drapate, lustre mari 
și aplice de cristal, covoare persane, mobilă aurită cu tapiserie de gobelin, mobilă 
sculptată etc.). Fie că era vorba de un apartament într-o piesă modernă sau de un 
conac boieresc, fie o ambasadă sau un hotel de lux, aici sau în altă ţară, elementele 

difereau doar cu mici nuanţe. Regizorul și pictorul îşi potriveau ochiul după pre- 
tenţiile unui public încîntat de spectaculos. Cu cit erau mai multe coloane, draperii, 
lustre de cristal, flori, covoare, cu atit mai satisfăcută era foamea lui de lux 
şi măreț. Toalete somptuoase completau adecvat aceste decoruri, prin materiaie 
bogate, dantele, mătăsuri perlate, catifele brodate, metraje de trene şi evantaiuri 
sidefate, paietate sau din pene de struț. Chiar și în piesele clasice se punea accentul 
pe aceste decoruri de mare montare. Decoratorii realizau adevărate performanțe 
de spectaculozitate, judecate de critică drept realizări artistice excepționale. Deco- 
ratorul întrebuința enorme arcuri gotice, romanice sau din Renaștere, coloane 
cu diametre impresionante, răsucite sau sculptate, pardoseli cu dale, aplice <u 
făclii aprinse, blănuri întinse pe jos, perdele grele pictate multicolor cu motive din 
epoca respectivă, precum şi acele cunoscute fundale ilustrate în stilul cărţilor poş- 
tale, în culori vii, avind rolul să aprofundeze artificial perspectiva decorului. 

După 23 August s-a făcut în domeniul scenografiei un salt calitativ uimitor. 
Faza actuală de dezvoltare este mărturia vie a străduinţei scenografiei noastre 
de a-şi găsi un mod de executare cit mai artistic în cadrul metodei realist- 
socialiste. 

Scenografii noștri, deși derutaţi la început, au ținut totuși seama de această 
evoluţie în concepţia despre decor. După multe căutări, au reușit pină la urmă 
să găsească și să se regăsească în spectacole concepute în spiritul unui realism 
de o reală vibraţie artistică. 

Dacă decoratorul de teatru și-a cîştigat oarecum echilibrul și semnificația 
sa artistică, nu aceeași este situaţia decoratorului de film. În producţia noastră 
de filme — un sector nou de artă —, scenograful este de-abia în formare. 
El provine sau din teatru, sau direct de la Institut. Decoratorul de teatru aduce 
cu el aceeași deformație teatrală ca și actorul de teatru şi se izbeşte la început 
de aceleași greutăți. Decoratorii sint seduși de noile posibilități ce li se oferă in 
cinematografie, de mirajul filmelor de mare montare, întilnite mai ales în pro- 
ducţia de filme a străinătății. Ei trebuie să-și formeze o nouă experiență pentru 
a putea ciștiga o siguranță oarecare în utilizarea mijloacelor artistice și tehnice 
atit de specifice în film. 

Cinematograful, ca artă de mare sinteză, dispune pentru ilustrarea anumitor 
momente, de un limbaj asociativ al imaginilor ce se succed. Spre deosebire de deco- 
rurile de teatru, unde se prezintă ochiului odată cu ridicarea cortinei întregul 
decor existent, în film, de cele mai multe ori, decorul apare fragmentar, in secvențe 
comandate de fluiditatea acţiunii. Mai mult decit atit. Există, intre decorul de 
teatru şi cel de film — atit ca semnificație psihologică de cunoaștere și intuire, 
cit şi ca metodă de lucru și prezentare — o diferență ca între analiză (în film) 
şi sinteză (în teatru), ca între demonstraţie şi sugestie, ca între imagine și mate- 


Stînga : Pregătiri pentru turnarea unei scene din filmul „Othello“; dreapta: Scenă din filmul 
„Hamlet‘‘ 


Schiţă de decor la filmul ,„,Afacerea Protar“ 


rialitate. În film, publicul este oarecum servit pe tavă: e dus acolo unde trebuie, 
i se arată tot ce e necesar, in mod amănunţit. În teatru, decorul e dat odată pentru 
intregul act. În film, actul se desface în zeci și chiar în sute de secvenţe, astfel 
că publicul cunoaște mult mai „multe“ amănunte decit în teatru, unde nici cu 
ajutorul binoclului nu pot fi relevate toate detaliile scenei. Un exemplu sugestiv în 
această direcţie: în Ultima oră, camera profesorului Andronic constituie decorul 
unui act. În Afacerea Protar, această cameră se transformă într-un apartament 
complet, din care publicul cunoaşte aproape toate încăperile, întregul mobilier, 
detaliile decorative. La fel, biroul lui Bucșan: pe scenă, orașul e sugerat doar 
printr-o reclamă de neon ce se vede prin geam. În film însă, aparatul se plimbă 
pe deasupra unui oraş în miniatură. 

Dar, dincolo de această deosebire de fond, între cele două decoruri, există 
și una care vizează direct funcţia actorului în decor. În teatru, actorul e obligat 
să sugereze, să sublinieze, să indice (prin mișcări, gest, aluzii) existența anumitor 
obiecte. El suplineşte astfel mobilitatea panoramică a aparatului de filmat. În film 
(poate pentru acest motiv, jocul actorului de cinematograf e mai direct, mai liniar, 
necesită mai puţine cuvinte), aparatul se substituie actorului, dirijind ochiul 
spectatorului în mod independent, in toate, în absolut toate direcţiile: ochiul 
spectatorului poate privi decorul frontal, lateral, se poate apropia sau depărta, 
aproape nimic nu e imposibil. Mai mult chiar: sint cazuri în care decorul se con- 
stituie el însuşi ca element dramatic, independent. El joacă, trăieşte drama, duce 
acțiunea chiar şi atunci cind eroii au ieșit din cadru. În aceste situaţii, decorul 
are un rol direct în acţiune. El poate participa la caracterizarea — psihologică, 
socială, morală — a personajelor, cărora într-un fel sau altul le-a imprimat 
personalitatea sa. De aceea, deși în fond spectacolul de film este mult mai iluzoric 
decit un spectacol de teatru, în ceea ce privește pregătirea lui, situația e complet 
schimbată. În teatru, pictorul poate da pereţilor indicaţia de tratare prin culoare 

şi lumină ; în film, pereţii sint zidiţi, tencuiți, nepermițindu-se acoperirea materialităţii 
prin jocuri de lumină sau de culoare. Aceeaşi observație se referă şi la recuzita 
de teatru, care suportă, pînă la un punct, trucaje sau tratări picturale iluzorii. 
În cinematograf, lentila fotografică pretinde obiecte reale, concrete. (Un exemplu 
interesant în această direcție: întreaga bibliotecă a profesorului Andronic poate fi 
sugerată prin cartoane pictate; in film, pentru aceeași bibliotecă a fost necesară 
o lungă colecționare de cărți de specialitate, deoarece textul scenariului pretindea 
o insistență specială asupra mărimii, calităţii şi specialității volumelor destinate să 
definească profilul intelectual al eroului.) Poate, din cauza acestei  materialităţi 
ce caracterizează munca scenografului de film, căutările de formule, sintezele sau 
stilizările de extremă sint mult mai restrinse. Libertatea compozițională e mai 
raare în teatru; în film, în schimb, prin compensație, se poate merge la inten- 
sitate, la jocul îndrăzneț al asocierii senzațţiilor, ia caracteristic, grav, monumental 
și filigran. Pentru aceste motive, pictorului scenograf, indiferent că lucrează 
în teatru sau în film, i se cere o cunoaștere adincă a vieţii, o cultură serioasă, 
o pătrundere profundă a ideii esențiale a scenariului, un ascuţit spirit de obser- 
vaţie, multă pasiune pentru amănunt şi o minuțioasă documentare atit în ceea ce 
priveşte scenariul pe care il interpretează, cit şi în domeniul complex al artelor 
piastice cu care e nevoit să lucreze. Sarcina sa cea mai grea constă în justa 
plasare socială a personajelor, prin alegerea elementelor de decor celor mai ilustra- 
tive şi celor mai tipice. Amintesc subtilitatea şi talentul decoratorului din filmele 
italieneşti În numele legii şi Umberto D. Scara, culoarul îngust și lung, camera 
bătriînului pensionar, bucătăria şi salonul patroanei pot servi de exemplu. Îmi 
permit să citez drept un pas cîştigat în experienţa noastră, fierăria regimentului in 
filmul Mitrea Cocor, decorat de Liviu Ciulei, şi o realizare a mea personală, 


Schiţă de decor de O. Hüttner la , Frații Karamazov“ 

camera profesorului Andronic din filmul Afacerea Protar (decor privit din două 
unghiuri de filmare). 

Repertoriul teatrului influențează adeseori pe regizorii de film. La apariţia 
filmului sonor, multe piese din repertoriul teatrului clasic au fost ecranizate: 
Cezar şi Cleopatra, Pygmalion, GOtz von Berlichingen, Faust şi, îndeosebi, operele 
lui Shakespeare. Rezultatul diferă: unele sînt slabe, îndoielnice, altele bune și 
chiar exceptionale. Decorurile din epocala realizare sovietică Othello, din Hamlet, 
Cum vă place, Neguţătorul din Veneţia, Macbeth, Visul unei nopți de vară 
oferă mari posibilități de desfășurare şi demonstrare a talentului decoratorului 
și al pictorului de costum. Spațiile pe platou iau uneori proporţii impresionante. 
Multilateralitatea unghiurilor de filmare scoate la iveală toate efectele ascunse ale 
decorului. Stilul său influențează desigur şi el potența dramatică a filmului. În 
operele clasice, decoratorul poate împinge decorul prin stilizare sau expresivizare 
pină dincolo de limitele realului. El poate exagera, monumentaliza (așa cum este 
cazul, de altfel, și în decorurile din sus-amintitul Othello). Există şi posibilitatea 
spiritualizării, a creării intenționate a unei austerități pline de semnificaţii, așa 
cum am văzut în celebrul Hamlet al lui Laurence Olivier. Dar nici monumentalizarea 
și nici stilizarea, ca mod al interpretării, nu contrazic funcția fundamental dra- 
matică a decorului, ci sint valabile doar în măsura în care o accentuează și o 
subliniază. Dacă ele sint în perfectă concordanţă cu stilul regizoral și cu cel inter- 
pretativ, toate aceste elemente ajung să creeze o unitate artistică puternică 
și convingătoare. 

În teatru, o colaborare de bază în munca de pregătire a unui spectacol 
este aceea între regizor și decorator. La decoratorul de film, intervine în plus și 
necesitatea perfectei colaborări şi înţelegeri cu operatorul şi inginerul de sunet. 
Concordanța dintre intenţiile regizorului, munca operatorului și viziunea decorato- 
rului este de o mare însemnătate pentru arta de sinteză a unui film. La această 
operă colectivă, pictorul scenograf trebuie să participe cu înţelepciune, entuziasm 
şi dăruire. Ca în toate artele, bunul simț, măsura şi echilibrul constituie condiţiile 
cele mai valoroase ale succesului. 

Numai frămintarea, lupta cu sine însuși, cu tendinţele greșite, cu devierile, cu 
venitatea searbădă — numai căutarea permanentă a frumosului și a adevărului 
prin frumos — pot duce pe decoratorul de teatru şi de film la reușită. 


S. 


Peter OY Shaughnessy E ue Viitorul teatrului — prime joluit ? 

Există o speță de oameni care în toate împreju- 
rările — si, de bună seamă, cu atit mai virtos, cînd 
împrejurările o justifică măcar în parte — caută 
prilejul fie să se tinguie de ceea ce este, fie să pre- 
vestească viitoare nenorociri. Bineinteles, fără să des- 
facă brațele, pentru a remedia sau a preintimpina răul. 
Nici lumea teatrului nu a fost totdeauna scutită de 
asemenea specimene; nu o dată ne-a fost dat să 
auzim comentarii de felul celor ce urmează: „,„Dificul-. 
tățile materiale sînt de netrecut“, „Teatrul e în 
criză !“, „Teatrul și-a trăit veacul; televiziunea îi iœ 
locul !“ 

Cu atit mai imbucurător este să dai peste oameni 
de teatru care nu consideră că scepticismul sau dez- 
abuzarea sint ținuta de rigoare și își păstrează luci- 
ditatea şi măsura în cumpănirea lucrurilor, ca și 
energia și optimismul. Este cazul lui Peter O'Shaughnessy, regizor, actor, cronicar- 
dramatic şi el însuşi dramaturg (începător) din Melbourne. 


— În Australia — ne-a spus domnia-sa, printre altele — teatrul nu are o» 
tradiție autentic naţională ; pină acum, poporul nu l-a simţit că este „al lui“. 
Lucrurile stau cu totul altfel în muzică, de pildă, şi chiar în pictură, unde, cu toate: 
că nu putem vorbi despre o şcoală australiană propriu-zisă, prezenţa unei amprente 
naţionale e de netăgăduit. Dar teatrul e o artă complexă, de sinteză; aici, procesul 
de maturizare se desfășoară mai lent. 

În ultimii ani s-a făcut, fără îndoială, cite ceva şi de către autorităţi; au 
luat ființă o seamă de organe oficiale şi oficioase. E limpede: că pe oamenii 
noştri începe să-i supere faptul că sectorul teatral este încă în aproape exclusiva 
stăpinire a companiilor de manageri, care încurajează spectacolele comerciale, ren- 
tabile, în dauna artei. Cotitura în atitudinea opiniei publice față de teatru s-a 
produs recent — nu sînt decit 7—8 ani de atunci — şi, în parte, a fost urmarea 
turneului de aproape zece luni întreprins în ţara noastră de compania Old Vie 
din Londra, în frunte cu Laurence Olivier. Trupa engleză a dat mai ales spectacole 

shakespeariene și mi-aş permite să afirm că vizita ei a fost un moment hotăritor 
în evoluţia teatrului australian. 

— Într-atit a fost de pozitivă influenta ei? 

— Mai precis: iîntr-atit a fost de stimulatoare. Aș vrea să fiu bine înțeles. 
Nici prin gind nu-mi trece să contest marile merite ale ansamblului Old Vic. Dar, 
în speță, în prețuirea ce o dau turneului ciîntăreşte mai curind alt considerent : 
trupa londoneză a dovedit că se poate face succes de casă şi cu un repertoriu 
de calitate — și asta nu la citeva spectacole excepționale, ci de-a lungul unei 
stagiuni intregi. Quod erat demonstrandum... 

Dar influența marcată a şcolii teatrale engleze, eu, unul, o consider pri- 
mejdioasă pentru evoluția teatrului australian: ea ar putea să-i anihileze în faşă 
personalitatea şi să-l indrumeze pe un făgaș, care dacă este acela al perfecțiunii, al 
strălucirii tehnicii scenice, nu este totdeauna şi în egală măsură şi făgașul pro- 
funzimii creatoare. Şi pentru că Old Vic este o autoritate în materie de interpretare 
a lui Shakespeare, mă voi referi la operele acestuia. 

Mă grăbesc să spun că, în privința montării, nu am nimic de reproșat englezilor: 
decor, lumini, costume — totul e simplu, clar, armonios. Rezervele mele ţintesc 
concepţia care prezidează la realizarea spectacolelor. Totul e minuţios șlefuit, pină 
in cele mai neinsemnate amănunte, dar e o desăvirşire mecanică, tehnică (am mai 
spus-o) care inăbuşă vina elisabetană de poezie grațioasă și de robusteţe, de vita- 
litate năvalnică. Se pierde ceva, ba chiar mult, din căldura operei. Şi se creează 
tipare în care „se toarnă“ personajele shakespeariene. Poate şi din pricina timpului 
prea scurt rezervat pregătirii spectacolelor: 2—3, cel mult 5 săptămîni de repetiţii 
pentru o piesă de Shakespeare! E de la sine înțeles că actorii caută, în aceste 
condiţii, un procedeu simplificator de conturare a personajelor. N-au incotro. 

E drept, constatările de mai sus nu se aplică absolut în toate cazurile. Dar 
nu totdeauna excepţiile de la regulă sint fericite. Astfel, eu am văzut Neguțătorul 
din Veneţia şi Femeia îndărătnică, amindouă concepute pe linia unui decadentism 
vădit. Nimic net, polisat, mecanic — e adevărat; dar, în schimb, totul era învăluit 
intr-o atmosferă nostalgică, era văzut estompat, ca printr-un văl. Suflul Renașterii 
iipsea şi aici cu desăvirşire. 

— Problema pare să văd pasioneze în sine, dincolo de consecințele ei pentru 
teatrul din tara dv. ? 

— Fireşte, mi se pare a fi o problemă axială. Depășeşte cadrul strict al 
teatrului, fiind o problemă de cultură şi, mai că aş spune, împingind lucrurile pînă ia 
limita lor superioară extremă: de practică a filozofiei culturii. 

— Fiind vorba de repertoriul shakespearian, v-am ruga să ne spuneți dacă 
in Australia este uzitat sistemul adaptărilor după operele clasice ale dramaturgiei, 
așa cum se face în S.U.A. de pildă, sau chiar în Franta. 

— Din nenorocire, sint unii care recurg la acest procedeu. În ce mă priveşte, 
mă declar adversarul hotărît nu numai al acestor „adaptări, dar şi al oricăror 
„Operări“* pe textele clasice. Şcoala teatrală italiană din secolul trecut avea obiceiul 
să foarfece textele originale, fără nici o măsură. Dar ce spun — „fără măsură“! 
Parcă poate exista un simț sigur al măsurii acolo unde ai de-a face cu impletitura 
complexă, subtilă de fibre sensibile care alcătuiește opera literară ?! Nepriceputul 
de tine tai și, fără să-ți dai seama, retezi poate o fibră care ție ţi s-a părut 
lipsită de vlagă, dar pe care autorul a tinut-o anume la fund, pentru ca să o lase 
să prindă puteri. Prin intervenția ta, ai şubrezit logica lăuntrică, profundă a 
anuia din eroi. Nu, nu — a scurta nu e totuna cu a concentra — şi jocul e 
primejdios. 

Te S. 


T ryggve Norum: P „Iniţiative A ci Ai existat şi există 
în teatrul norvegian 


— Evident: Ibsen, Björnson... Dar aceste nume 
evocate ori de cîte ori se aduce vorba despre teatrul 
norvegian riscă să copleșească cu gloria lor, realitățile 
lui de azi. Realităţi mai modeste, e drept, şi legate 
nu atit de o dramaturgie actuală, care să fi avut 
parte de consacrare internațională — cit de pulsația 
sănătoasă, viguroasă a vieții teatrale, în sine. 

Curmind astfel, de la bun început, „intrarea în 
materie“ schițată de noi pe făgașul unor date cunos- 
cute, Tryggve Norum, teatrolog din Oslo, ne zimbeşte 
prietenos şi, fără să aștepte o nouă întrebare din 
parte-ne, continuă : 
| — Gindiţi-vă că la Oslo, oraș cu o populaţie de ` 
circa 400.000 de oameni, există şapte teatre, iar în restul ţării mai avem) cite un 
teatru permanent la Drontheim şi Stavanger și două la Bergen. Şi asta, la 4.000.000 
de locuitori ! E limpede că nu poate fi vorba de un sector stagnant al vieţii noastre 
culturale. 


— Într-adevăr. Dar aţi citat trei orașe, în afară de capitală. Cum rămine cu 
populația din nenumăratele așezări semiorășeneşti sau sătești inșirate de-a lungul 
coastei și al căilor de comunicație din interior ? Datorită însăși formei alungite a 
țării dv., problema distanței de cele citeva centre trebuie să se pună pe alocuri 
destul de acut. Cum ajung oamenii de acolo la teatru? 

— Aş spune. că teatrul ajunge la ei. Din 1949 ființează la noi „Riksteatret“ 
(Teatrul de stat de turnee), cu un ansamblu propriu, stabil. Graţie lui s-a putut 
ajunge în anii din urmă la un public nou, ale cărui reacții nealterate vor stimula 
— să nădăjduim — spre noi realizări pe cei ce lucrează la noi în domeniul 
teatrului. De altfel, țin să precizez că încă din 1948 a fost adoptată o lege prin 
care absolut toate teatrele din ţară sint obligate să efectueze anual un număr 
oarecare de turnee. În această privinţă, „Riksteatret“ colaborează sistematic cu 
celelalte formații. 

— Din cele șapte teatre din Oslo, care este acela a cărui „personalitate“ 
vi se pare mai semnificativă ? m 

Tryggve Norum stă pe ginduri o clipă, cumpănindu-și vădit răspunsul: 

— Socotesc nimerit să vă vorbesc mai pe larg despre „Folksteatret“ (Teatrul 
Poporului). El este rodul unei largi mișcări populare, ale cărei începuturi datează 
din anii imediat următori primului război — de prin 1919, 1920. Iniţial, a fost 
vorba de o organizație menită să asigure membrilor ei vizionarea spectacolelor 
de teatru la preţuri modeste. Sprijinită de sindicate, mișcarea pentru un teatru 
al poporului a luat apoi amploare, recrutind un număr crescind de membri: la 
un moment dat, după al doilea război mondial, se ajunsese la 15.000. Un timp 
— mai precis: opt ani — mişcarea a avut şi un organ de presă propriu, revista 
„Tribunen“, care apărea de nouă ori pe an într-un tiraj de 13—15.000 de exemplare. 
în treacăt fie zis, am fost eu însumi redactor la acea revistă. Dar dificultățile finan- 
ciare ne-au silit să încetăm apariţia... În sfîrşit, în 1950 s-a putut păși la amena- 
Jarea unei săli proprii, actualul Teatru al Poporului. Repertoriul a început prin a fi 
selecționat cu seriozitate, iar punerile în scenă, realizate cu grijă, au ţintit poate 
mai puţin la satisfacerea gustului publicului, cit la formarea lui. Numai că... bles- 
tematele dificultăți financiare şi-au virit şi aici coada; fostul director artistic 
H. J. Nilsen a fost nevoit să-şi dea demisia şi acum „,Folksteatret“ a apucat pe 
făgașul unui repertoriu mai facil, dar cu efecte „de casă“ sigure. 

Apoi este Teatrul Nou, care ca și Teatrul Norvegian, joacă exclusiv piese 
in limba norvegiană nouă — landsmal. 

Interlocutorul nostru se întrerupe așteptind, pesemne, o reacție din partea 
noastră: știm sau nu ce reprezintă, de fapt, limba norvegiană nouă ? Nu ne sfiim 
să-i cerem precizări. 

— Spre deosebire de- riksmal — cuvintul înseamnă: limba statului — care 
are multe contingențe cu daneza, landsmal — textual: limba ţării — se apropie 
mai cu seamă de suedeză. Creatorul ei a fost scriitorul erudit şi autodidact Ivar 
Aasen, care a trăit pe la mijlocul secolului trecut. E] însuși fiu de ţăran, Aasen a 
cutreierat ţara în lung și lat, a studiat dialectele și pe baza lor a conceput o limbă 
nouă, cu elemente curat norvegiene. Într-un fel, e o limbă „confecţionată“, dar 
nu poate fi calificată ca artificială, pentru că izvorul ei sînt dialectele vii, vorbite 
de popor. Landsmal s-a afirmat tot mai mult, alături de riksmal, la radio, în şcoli, 
în manuale. La examenele de stat, de pildă, candidaţii trebuie să dea cite o lucrare 
scrisă în fiecare din cele două graiuri; la universități se ţin cursuri paralele; stu- 
denţii originari de la oraș utilizează cu mai multă ușurință riksmal, pe cînd pre- 
ferința celor veniți de la ţară merge spre landsmal. Dar, în orice caz, trebuie să 
čie sStăpini pe amindouă, ceea ce — veţi recunoaşte — nu le facilitează munca... 

— „Şi nici oamenilor de teatru — completăm noi, doritori „să revenim la 
cile noastre“. Ne-aţi dat a înțelege, ia începutul convorbirii, că dramaturgia norve- 
giană nu e astăzi la înălțimea marilor ei înaintași. Nu sint, totuşi, indicii că ar fi 
în curs un proces de improspătare a forțelor şi pe acest plan? 

— Da şi nu. Da, pentru că numeric producția dramaturgică originală creşte. 
Gindiţi-vă că la ultimul concurs pentru autori scandinavi, organizat de Uniunea 
Teatrelor Nordice, Norvegia a prezentat 121 de piese. Se afirmă talente incontestabile: 
Tormod Skagestad, a cărui piesă Securea rămine sub copac a fost premiată la 
concursul amintit, Finn Havrevold, autorul unei comedii psihologice de mare subțirime 
Eva și Johannes, jucată acum doi ani pe scena Teatrului Naţional, Farjei Vesaas, 
distins cu Premiul Naţional pentru piesa-poem Se luminează de zori şi alţii. Vă mai 
pot cita numele lui Axel Kielland, scriitor cu renume bine stabilit în ţările scandi- 
nave. Una din piesele sale recente, Stăpinul și slujitorii lui, a stirnit vilvă şi graţie 
subiectului ;-este vorba de un caz judiciar foarte dezbătut de opinia publică norve- 

giană : al unui episcop care, pentru a înlătura din calea lui eventualii concurenți, 
a recurs la falsificări de acte și scrisori anonime. 

La drept vorbind, dramaturgii noştri se cam feresc de tematica de actualitate, 
in ceea ce are ea esențial. Producția dramatică lincezeşte încă în matca unui pseudo- 
psihologism asocial, propriu comediilor şi dramelor burgheze. De aci și slăbiciunile ei. 
Nu ne rămîne decit să regretăm că războiul ne-a răpit o personalitate atit de bogată 
ca Nordal Grieg. Era un poet în toată puterea cuvintului, un om cu vederi net 
progresiste. Avionul pe bordul căruia se afla, în calitate de corespondent de război 
detașat pe lingă o escadrilă de bombardiere, a fost doborit în 1943, deasupra Berli- 
nului. Ne-au rămas prea puţine scrieri de la el, mai ales o piesă: Onoarea noastră 
pi puterea noastră, care stirneşte și astăzi incă polemici pătimașe... din pricina temei 
ei — şi Tryggve Norum zimbeşte cu subințeles —: tratează despre profitorii războiu- 
iui (primului, fireşte) şi despre cei ce i-au căzut jertfă. Calitățile piesei nu sint 
centestate de nimeni. Dacă Grieg ar fi “fost în viață, ar fi avut acum 44 de ani 
-—- adică abia ar fi atins maturitatea creatoare.. 

— În lipsa unei dramaturgii naționale mai viguroase, ce nume figurează cu 
precădere în repertoriul teatrelor norvegiene ? 

— Brecht, Miller, Anouilh, Eliott — aceștia în primul rind. Cehov, Leonov -— 
Invazia e o piesă care deşteaptă ecouri în inimile norvegienilor — și Sartre. 

Trebuie să vă mai spun că între 1945 şi 1951 a existat, tot la Oslo, un Studio 
Stanislavski, fondat şi animat de un grup de tineri entuziaşti ai teatrului, proveniţi 
din rindurile mișcării ilegale, de rezistenţă. Repertoriul acestui studio era ales cu 
deosebită grijă, dar grupul nu s-a putut menţine un timp mai îndelungat, din cauze 
materiale. Erau mai mult amatori, dar amatori de foarte bună calitate și dintre 
care mulţi au devenit cu timpul actori profesioniști. Ei s-au incumetat să joace 
şi teatrul lui Cehov şi al lui Brecht... 

După cum vedeţi — a încheiat Tryggve Norum — iniţiative, căutări au existat 
şi există. Însă nu-i mai puţin adevărat că oamenii noștri de teatru întimpină greu- 
răţi materiale considerabile. Poate că sint totuşi prea multe teatre — cel puțin la 
Oslo ; din această cauză, uneori, ele nu se pot menţine pe linia de plutire, decit 
cu preţul unor concesii regretabile în materie de repertoriu, situație ce nu e încu- 
zajatoare pentru dramaturgi. Dar, urma alege şi noi avem încredere în roadele 
viitorului. | 

Alberto Cavalcanti: 5 Leatrul brazilian.. în criză de 


; l 41 
repertoriu şı actori 


Teama de a fi inoportun, solicitindu-i cunoscu- 
tului cineast Alberto Cavalcanti citeva date asupræ 
teatrului brazilian contemporan, resimtită înaintea în- 
trevederii cu regizorul brazilian, mi-a fost risipită in 
primele clipe ale discutiei noastre. 

— Mă bucur, mi-a spus Alberto Cavalcanti, că 
am prilejul să cunosc revista „Teatrul“. Cinemato- 
graful, oricît de scump inimii mele, n-a putut şi nu 
va putea stinge dragostea mea pentru teatru. Scena, 
culisele, luminile rampei, iată cadrul în care a apă- 
rut pentru prima oară regizorul Cavalcanti. De 
teatru mă leagă amintiri dragi, succese şi inerentele 
melancolii ale insucceselor, de care nu scapă aproape 
nici un creator... Îmi amintesc cu plăcere de Juliette 
ou la Clef des Songes a lui Neveux, pe care am 
montat-o în 1930 la Théâtre de lAvenue... Piesa lui 
Neveux a marcat un mare succes în special datorită admirabilei interpretări 
a celebrei Falconetti. Desigur, de teatrul francez mă leagă şi alte amintiri, aidoma 
de plăcute... i l 


— Se pare că activitatea dv. — mă refer la cea teatrală — s-a desfășurat cu 
precădere p2 scena franceză. 

— Nu numai pe scena franceză. Activitatea mea de ieri ca și cea de astăzi, 
pe scenă sau platou de filmare, se desfăşoară, datorită unor condiții obiective, în- 
deobște, în afara granițelor patriei mele. Teatrul brazilian, în special,- cunoaște 
astăzi o stagnare cu atît mai dureroasă cu cît, în secolul al XIX: și în primul 
deceniu al veacului al XX-lea, el a înregistrat un avint deosebit de promițător. Deşi 
puternic influențat de cultura teatrală portugheză, şi într-o măsură mai mică de 
teatrul francez, ai cărui soli poposeau ades pe pămîntul brazilian, mişcarea noastră 
teatrală s-a manifestat, de la primele începuturi, în forme și cu un conținut specific 
național. Astfel, spectacolul de revistă, una din formele spectacologice tradiționale 
ale teatrului braziiian, inspirată de sărbătoarea populară a carnavalului, oferea pe 
fundalul unei autentice muzici de carnaval, o suită de imagini satirice ale reali- 
tății. Se înțelege, paralel cu teatrul de revistă, pe atunci străin de vulgaritățile şi 

obscenitățile ce-i determină astăzi greutatea specifică în Occident şi chiar în: 
Brazilia, s-a dezvoltat şi un teatru ce dramă. Avintul mișcării teatrale a generat 
un avint al dramaturgiei naționale. Dramaturgi ca Antonio José, Martinos Pena, 
Artur Azevedo sau Franca Junior — a cărui operă a reflectat problemele politice: 
și sociale arzătoare de la sfirşitul celui de al XIX-lea veac — și-au cîştigat o 
meritată consacrare. 

După primul război mondial, odată cu larga dezvoltare a cinematografului, 
teatrului i s-a acordat din ce în ce mai puţină importanță și astfe) el a rămas 
astăzi mult în urma celorlalte arte. Nu trebuie să trageţi greșşita concluzie că 
cinematografia braziliană cunoaște în schimb o perioadă de înflorire maximă. O 
«asemenea concluzie ar fi fundamental greșită, cinematograful brazilian trece printr-o 
criză similară cu aceea pe care o încearcă teatrul nostru. Referindu-mă la dezvol- 
tarea cinematografului în detrimentul teatrului, am în vedere tot mai accentuata 
pătrundere a produselor industriei cinematografice americane în țara noastră. 
Cinematograful n-ar fi stinjenit dezvoltarea teatrului, dacă americanii n-ar fi 
achiziționat treptat toate sălile de teatru pentru a le transforma în cinematografe. 
De altă parte, guvernul brazilian acordă mult prea puţină atenţie teatrului, care 
se zbate din răsputeri pentru a se menţine, cit de cit, pe linia de plutire. Esie 
știut că ţările coloniale, ca și ţările cu structură capitalistă, cunosc o mai accen- 
tuată dezvoltare a artelor individuale, pictură, sculptură, muzică, în timp ce ţările 
cu o organizare socială superioară sprijină în aceeaşi măsură şi așa-zisele arte 
individuale și dezvoltarea celor colective. 

În Brazilia funcţionează două teatre permanente importante: „Teatro brazi- 
liero de comedias“ şi cel al „Mariei del Costa“, ceea ce veți recunoaște e mult prea 
puţin. Dacă in pofida acestor grele condiţii, tradiţiile noastre teatrale mai sint 
totuşi cultivate, aceasta se datorește fără îndoială unor entuziaști animatori, ca 
Maria del Costa, Procopio Fereira, Bibi Fereira și alți ciţiva care animați -de o 
nestrămutată încredere în viitorul teatrului nostru, il slujesc astăzi cu abnegaţi». 
Giîtuiţi totdeauna de mari nevoi materiale, ei organizează trupe teatrale, întreprind 
turnee, închiriază săli pentru cicluri limitate de spectacole, intr-un cuvint, se zbat 
pentru a indestula măcar în parte interesul și dragostea poporului nostru pentru 
arta teatrală. Dar pe lingă neloiala concurență a industriei cinematografice ameri- 
cane ce o au de întimpinat, aceste formaţii sint ades nevoite să lupte și impotriva 
concurenţei radioului şi televiziunii. Oferind salarii mult mai mari decit cele plătite 
de aceste formaţii, radioul și televiziunea mobilizează majoritatea cadrelor acto- 
ricești. Radioul brazilian transmite zilnic o emisiune de teatru de 20 de minute. 
În cadrul ei sînt prezentate fragmentar, în foileton, diverse opere dramatice. O 
asemenea emisiune, care se încheie zilnic cu formula „va urma“, solicită importante 
forțe actoriceşti, iar actorii nu pregetă să eccepte avantajoasele angajamente ce 
li se oferă. Gindiţi-vă, nici un teatru nu poate garanta un angajament atit de lung. 

Era inevitabil ca această criză a teatrului să genereze și una a dramaturgiei. 
Se scriu foarte puţine piese originale, scriitorii cantonind mai mult în domeniul 
traducerilor şi adaptărilor. 

—  Vorbeaţi de dragostea poporului brazilian pentru arta scenică. Oare acest 
interes, în parte împlinit de formațiile profesioniste, nu a stimulat nașterea unei 
mișcări de amatori ? 

— Chiar o intensă activitate a teatrului de amatori. Multe din formaţiile 
teatrale neprofesioniste întrunind laolaltă funcţionari, medici, profesori, se bucură 
de o apreciere unanimă. Astfel e cazul formaţiei „Teatro des Amadores de 
Pernambuco“, din localitatea Recife, sau al ansamblului „Los Comediantes"“ din Rio 
de Janeiro. De asemenea, se bucură de o largă răspindire formaţiile de amatori 

ale naționalităților conlocuitoare din Brazilia: ansambluri franceze, engleze, ger-- 
mane, ce prezintă spectacole în limba naţională. Nu mai puţin meritorie este și 
activitatea teatrelor studenţeşti, astăzi cu deosebire răspindite datorită lui Pasquaie 
Carlos Magnos, unul dintre cei mai activi animatori ai teatrului brazilian contem- 
poran. Cred însă că toată această largă rețea a formațiilor de amatori, deși 
meritorie şi binevenită, nu poate suplini lipsa unei activități teatrale profesioniste. 
În cadrul acestor formaţii activează oameni cu profesiuni bine stabilite, ce-şi 
dobindesc pregătirea scenică numai în cadrul ansamblurilor respective. După doi- 
trei ani de activitate artistică, ei părăsesc formaţiile pentru a se consacra în exclu- 
sivitate profesiunii de bază. În locul ? „> recrutează elemente noi, nepregătite, 
nevoite să pornească de la abecedar iii problemele teatrului. Astfel, formaţiile de 
amatori devin o şcoală de teatru ai cărei absolvenți nu ajung însă din păcate să 
mărească rindurile actorilor profesioniști. Experienţa dobindită se pierde, iar teatrul 
brazilian continuă să se zbată intr-o criză de repertoriu (formaţiile se adresează 
repertoriului existent) și de actori. 

— Care sint după părerea dv. căile pentru depășirea actualului impas al 
teatrului ? 

— O preocupare mai atentă și intensă din partea celor chemaţi să răs- 
pundă de destinele poporului brazilian, pentru arta noastră naţională: teatru, 
cinematograf, radio etc. 

Brazilia are bogate tradiţii teatrale, animatori devotați, actori talentați, sufi- 
ciente elemente in stare să asigure un grabnic reviriment al mișcării noastre 
teatrale... desigur, atunci cind guvernul brazilian va socoti şi el că a sosit în 
stirşit momentul să se preocupe de această problemă. 

V, D 


ron li C A 


HORIA DELEANU 


Oamenii CUTIOȘI ȘI rutina 


Există pe lumea asta o seamă de oameni curioși... 

Unii, foarte slabi de înger, nu sînt în stare să-și adune niciodată puterile pentru 
a rezista ispitei celei mai mic: reușite. Cind au izbutit ceva, sau mai exact cind li 
se pare că au ajuns la un rezultat, care capătă proporții fabuloase în imaginaţia lor 
torturată de omagii posibile, il înscriu cu religiozitute în cartea... succeselor perso- 
nale şi nu vor să-l uite nici în ruptul capului. Această amintire ajunge să devină 
obsesivă şi tot ceeu ce inițiază ulterior seamănă ca două picături de apă, fie în inten- 
ție, fie în desfășurare, fie în formă finală, cu izbinda de altă dată. Toate creațiile 
ior se rejiectă în oglinda aceleiași prime reușite, aducînd la lumină imagini obositor 
de asemănătoare. Oamenii aceştia devin tributari rutinei, care le macină puterile, 
învirtindu-i într-un cerc vicios. 

Alții construiesc un soi de teorie menită să seducă la prima lectură pe naivi: 

— Jos invidia care își zice citeodată emulație! Ambiţia îintrecerii altora este 
rezultatul unui joc al orgoeliului minor. De aceea, în cel mai bun caz — şi cine stie 
cind o perfectă arhitectură a conditiilor obiective va indica această situatie optimă ! 
— trebuie susținut efortul pentru propria depășire. Dar ce greu e să te cintărești 
cu precizie în balanța propriilor succese! Şi cit e de posibil să nu ajungi niciodată 
să depăşești realizurea ta importantă, înregistrată într-un moment inspirat. (Desigur 
că arbitru rămine aici tot autoru! realizării cu pricina, persoană care nu consideră 
demn să intre în competiție cu ceilalti.) 

Și acești oameni, acrobati emeriti ai speculațiilor găunoase, ajung tributari 
rutinei, care le indică cu consecvență un drum din ce în ce mai uniform, mdi 
aproape de tiparul inițial al... realizării importante. 

Mai există incă cel puțin o categorie de creatori, care ajung la un rezultat 
asemănător, pornind de la un start în aparență diferit. E vorba despre aceia care 
şi-au făcut c profesiune din jrondă. Ei sînt mereu în opozitie. Mai alaltăieri li se 
părea — am ajuns, explicit, la oamenii de teatru — că sistemul lui Stanislavski (pe 
care, fără îndoială că nu-l cunosc pe note, ci după o ureche mai mult sau mai putin 
muzicală) e pred rigid și că formula Meyerholdt ar fi mai convenabilă. Ieri, auzind 
că s-a purces la o reconsiderare a opiniilor lui Meyerholdt (pe care-l cunosc foarte 
bine după nume), s-au declarat nemulțumiți de geometria acestei metode și şi-au 
amintit de Dullin, Reinhardt, Piscator, Gordon Craig ş.a. Toate aceste nume że 
pronunță bine, cu un impecabil accent francez, german, englez; posedă, pentru orice 
eventualitate, şi unele informații anecdotice asupra vieții acestor personalități în 

teatrul vremii. Dar azi, miine, poimiine, se vor declara pe rind nemultumiti de 
fiecare din soluțiile propuse de aceștia. 

Profesioniştii frondei cu orice pret ajung, printr-un paradox aparent, şi e 
tributari rutinei, repetind la infinit, în practica spectacolului, „soluțiile“ lor proprii 
— jalnic de sărace, de altfel — fiindcă nimic nu ajunge să-i satisfacă îndeajuns, 
pentru a-şi pune probleme noi, pentru a propune rezolvări noi. 

Toti acești cunoscuți ai noștri — indiferent dacă se îndeletnicesc cu fronda 
profesională, cu  speculația fantastică a exclusivei autodepăşiri, cu obsesia micilor 
reușite, sau cu sinteza acestor „metode“ — s-au pus sub oblăduirea Sfintei Prz- 
cauții, care-i fereşte de boală, accident și alte mari necazuri. Ei fac parte din 
familia acelora care dacă joacă la ruletă mizează pe roşu sau negru și nu pontează 
niciodată pe număr. Din păcate, ei repetă cu disperare acelaşi joc și în teatru, 
impărtindu-și șansele, cind se pornesc să riște, între „soț“ si „fără sot“. 

Projfesind confortabila rutină, ei ajung la un moment dat s-o genereze şi să 
contagieze, mai rău ca grice virus, şi pe alții. Boala se intinde, fiind întii epidemică, 
pentru ca atunci cind devine endemică să reprezinte o adevărată primejdie socială. 
Tratamentul este extrem de dificil și de aceea trebuie preferate, oricit ar fi de 
complicate, măsurile profilactice. 

E foarte greu, aproape cu neputinţă, să apreciezi cu exactitate ravagiile pe 
care le-a făcut acest virus in teatrul nostru. Nu poți însă să nu constati din cind 
in cind, după ce faci un diagnostic diferenţial, că diverse simptome locale solicită 
o atenție majoră. 

În literatura dramatică, bolii acesteia i se zice cite o dată, printr-un eufemism, 
schematism. Ea imbracă aici uneori forme grave, contagiind Îndrăgostiţii, aviatorii 
care fac Zbor de noapte, activiștii care îşi zic Simeon Albac ș.a. Ramificaţiile sînt 
largi şi nocive, chiar cind atacă numai parțial opera. Ce păcat că o lucrare plini 
de prospețime, cu unele valori incontestabile, ca Ziariştii, n-a fost scutită de tributul 
datorat rutinei, acceptind în economia ei un personaj negativ, Pamfil, înzestrat cu 
toate defectele din lume şi incă citeva pe deasupra, sau un erou pozitiv invizibil, 
ion Gheorghe, care își poartă crucea, ținind pe umerii împovărați numai şi numai 
calități ! 

În materie de regie, aceleiași maladii i se datorează probabil călătoria fără 
escală Caragiale-Moliere, care a fost întreprinsă in spectacolul de la Naţional cu 
Doctorul fără voie și Căsătoria silită. 

Tot de aici provin și listele neoficiale de „emploie“-uri, care circulă între 
Oamenii de teatru şi care se confirmă, ca un blestem inevitabil, în foarte multe 
distribuții profund... cumpănite. Şi să-mi fie cu iertare, dacă înfringind aceste leyi 
nescrise, l-am preferat pe Radu Beligan în Tuzenbach și Cerchez, și pe Costache 
Antoniu în Prozorov și Cernogubov, în pofida rolurilor prin excelență comice prevă- 
zute obligatoriu în buletinul bursei de valori artistice pentru acești deosebit de înzes- 
trati interpreti. 

Rutina prezidează, de multe ori, și la alcătuirea repertoriului. Mi-e greu să 
inteleg altfel de ce Bertolt Brecht poate fi jucat numai la secția germană a teatrului 
din Sibiu; de ce Shaw a fost întilnit în anii din urmă numai pe scenele de la Piteşti 
sau Cluj; de ce cind se vorbește acum despre Anouilh, secretariatele literare se uită 
numai la piesele sale „trandafirii“ şi nu se opresc, de exemplu, şi la una din cele 
„negre“, Sălbatica, care are interesante valori etice, artistice și o sumă de implicații 
sociale ; de ce lui Goldoni îi e sortit, fără drept de apel, să fie reprezentat prin 
Mincinosul, evitindu-se Certurile la Chioggia, de pildă, care își justifică, din toate 
punctele de vedere, mai degrabă includerea în sfera de preocupări a slujitorilor 

contemporani ai Thaliei ; de ce, în sfirşit, Gorki apare şi anul acesta, aproape prin 
excepție, în planurile de activitate ale teatrelor. 

La fel cum nu pot fi de acord cu tov. Vasile Moldovan, care scrie în revista 
noastră că „intenția lăudabilă a unor regizori de a monta teatrul romantic al unui 
Goethe suu Schiller se izbește de o anumită eterogenitate a colectivului nostru“. 
Crede oare directorul Teatrului Naţional că Intrigă şi iubire sau Hoţii au găsit in 
stagiunea trecută colective mai puțin „eterogene“ pe cele două scene unde au fost 
montate în Bucureștii ? Sau consideră că Goethe şi Schiller, deoarece tot au înfruntat 
veacurile, pot să mai aștepte citeva decenii pină să fie jucate de niste colective 


perfect omogene ? 


Pornind de la repertoriu şi trecind prin toată filiera de mari emoții și eforturi 
care, duce la spectacole, e necesar ca oamenii noștri de teatru — scriitori, actori, 
regizori, dar şi directori, secretari literari ş.a. — să se găsească pradă unei obsesii: 
dorinta neistovită de a îmbogăți cu accente noi limbajul scenic, modalitatea de exv- 


presie convingătoare si artistică a teatrului. 


Numai asa vom putea scăpa de o altă obsesie, de spectrul gravei, dar nu 
incurabilei maladii a rutinei, care pindeşte, clipă de clipă, lacomă, ca o pasăre de 
pradă neertătoare, din fiecare ungher al scenei... 


Poezia ŞI comicul nostalgiei 


S-a scris despre literatura dramatică a 
lui Mihail Sebastian ca despre un teatru 
al evadării: personajele sale ar fi niște 
eroi care se smulg dintr-un complex de 
date sociale și morale, pentru a se inte- 
gra unei alte ordini, unei alte lumi mai 
bune, mai frumoase. După părerea noa- 
stră, această afirmație rezultă sau din 
confuzia între intenție și act, sau din 
nejustificata acreditare ca univers, a unei 
simple imagini. 

Personajele lui Mihail Sebastian nu 
sînt oameni ai faptei, eroi care efectu- 
ează realmente evaziunea. Ștefan Valeriu, 
domnul Bogoiu, Marin Miroiu, Alexandru 
Andronic sau cei trei din Insula nu de- 
pășesc condițiile existenței lor imediate, 
nu evadează, ci tînjesc spre evadare. Li- 
nia lor interioarä, autenticitatea lor umană 
nu ajung să fie definite de fapta, ci 
numai de intenția lor. Pe de altă parte, 
posibilitatea evadärii implică existența 
reală a unei alte lumi, ale cărei eie- 
mente, identice cu ale lumii repudiate, 
să fie înălțate la o altă putere și îmbinate 
într-o armonie superioară. Or, un astfel 
de univers moral şi social nu există ni- 
căieri în opera lui Mihail Sebastian; cel 
de al doilea termen al evaziunii, ţinta, 
nu e niciodată atinsă, tocmai pentru 
că nu e o realitate, ci o utopie. Cosmosul 
antic al lui Alexandru Macedon, în Ul- 
tima oră; insula, în piesa cu acelaşi 
nume; durata pură indeterminată, în 


Jocul de-a vacanţa ; astrul fericirii în Steaua 
fără nume — toate acestea nu sînt realități, 
ci imagini, metafore ; ca atare, ele nu pot 
fi realizate, ci doar vizate. Aşa încît actul 
evaziunii este continuu înlocuit cu nostal- 
gia desprinderii din datele concrete ale exis- 
tenței. 

Dacă evadarea, ca act, poate constitui 
o situație dramatică, nostalgia poate fi 
cel mult o stare lirică. Iată de unde iz- 
voräşte poezia pieselor lui Sebastian: e 
o poezie tipic metaforică, în sensul că 
suprapune datelor existenței reale o ima- 
gine idealizată, vehiculind sentimentul unei 
aspirații aproape nedefinite. Există însă 
şi un comic al acestei nostalgii. Măsura 
în care, vizind — cu pasul unui dans 
interior — o splendidă realitate imagi- 
nară, acești eroi lirici nu se desprind 
de condițiile vieţii lor, nu se  scutură 
de zdrențele care-i acoperă, ci — din con- 
tra — se împiedică din ce în ce mai 
mult în ele, încît pînă la urmă gestul 
înălțării se frînge în gol, ineficient — 
măsura aceasta e chiar măsura comicului 
lor.  Filozofic vorbind, comicul este în- 
săși neputinta omului de a atinge uma- 
nul, este căderea sa în caricatură, în 
schematism şi rutină. 

Pe scena Teatrului Naţianal din Bucu- 
vești, spectacolul Steaua fără nume tră- 
ieşte din acest amestec inextricabil de co- 
mic şi poezie, caracteristic personajelor 
nostalgice ale lui Mihail Sebastian. Re- 

Scenă din actul I 


gia artistică semnată de Sică Alexandre- 
scu a pus în lumină reflexele autenticităţii 
umane, surprinse printre ruinele vieţii 
provinciale, asemenea scinteierii unui nisip 
aurifer. Este, fără îndoială, o intuiție a 
înseși substanței dramatice cu care a ope- 
rat. Dar, intuimd comicul și poezia per- 
sonajelor, regia a lăsat parcă aceste ele- 
mente la libera alegere a unora dintre 
interpreţi. Iar aceştia au ales: Marcel 
Anghelescu, (Costache Antoniu și chiar 
Const.  Bărbuiescu au ales poezia; Gr. 
Vasiliu-Birlic, Silvia Dumitrescu-Timicä şi 
Marietta Deculescu au ales comicul. Dis- 
tribuite în felul acesta, pe personaje, nu 
pe momente dramatice — cele două ele- 
mente formează însă o pastă discontinuă, 
un univers eterogen. La nivelul cel mai 
de sus al realizării artistice, un specta- 
col își dezvăluie semnificaţiile nu atit prin 
determinarea  eiementelor constitutive, cît 
prin îmbinarea, prin dozajul lor: se pe- 
trece acolo o adevărată alchimie, un pro- 
cas tainic în care substanțele se opun și 
se contopesc, se neagă pe ele însele și se 
afirmă. Pentru ca personajele lirice ale 
piesei Steaua fără nume să devină eroi! 
dramatici, e nevoje tocmai de această 
necontenită cădere, pe parcursul aceluiași 
rol, din comic în poezie și iar în comic: 
o dialectică fină, imponderabilă, dar amară 
totodată, pentru că termenul suprem mar- 
chează din nou datul inițial. 

În rolul șefului de gară, Marcel An- 
ghelescu a conturat, cu marile sale posi- 
bilități actoricești, un profil uman, pon- 
derat, aproape serios. Gestul său dra- 
matic a fost retezat mai sus de jumătate, 
tocmai acolo unde trebuia să se dezvolte 
în comic, în ridicol. Estompînd sau tre- 
cînd în grabă peste grotesc, interpretul 
a lipsit rolul de suculență și pitoresc. 
Fără îndoiară, şeful de gară este mai 
cald, de o omenie mai putin degradată 
decit domnişoara Cucu, de exemplu; dar, 
ridicindu-se deasupra ticurilor profesionale 
ale acesteia, nu înseamnă că personajul 
nu și le are pe ale sale (să ne amin- 
tim scena cu țăranul)! 

Linia aceasta, a  umanizării prin de- 
părtarea de caricatură, a fost urmărită 
îndeosebi de Costache Antoniu, în Udrea. 
Profesorul de muzică este de o bonomie 
încîntătoare, simpatic, timid, discret, mo- 
dest. Interpretul a dovedit, desigur, mã- 
sura măiestriei sale ilustrind aceste cali- 
tăți. Ni se pare însă că, în sensul acesta, 
a dat prea mult. Udrea este cel care de- 
termină schimbarea de atitudine a Mone: 
față de Miroiu, iar faptu' acesta dă 
cheia personajului. O clipă, necunoscuta 
fusese înspăimîntată de „pasiunea profe- 
sorului de matematici: acesta utiliza un 
limbaj inedit și vădea o orientare fixă, 
extramundană ; eticheta de „nebun, cu 
care lumea acelui tîrg îl înfiera pe Mi- 


Scenă din actul II 


rciu, nu i se părea chiar lipsită de aco- 
perire reală. lată însă că aceeași etichetă, 
aplicată lui Udrea, îi salvează pe amindoi 
profesorii în ochii ei. Cum se explică 
faptul acesta? Ni se pare că comporta- 
mentul lui Udrea e revelator pentru Mona 
tocmai prin widicolul său : pasiunea majoră 
a lui Miroiu pentru universul uranic de- 
vine, la profesorul de muzică, o pasiune 
minoră pentru... cornul englezesc, iar tre- 
cerea aceasta de la o tonalitate la alta 
constituie prilejul unei revelații a uma- 
nului implicat în cei doi oameni. Psiho- 
logic vorbind (şi arta urmărește tocmai 
această geografie interioară), Mona rea- 
lizează viziunea justă a lui Marin dato- 
rità acestui contrast, care-i arată că , ne- 
bunia“ lor e doar aparentă, de supra- 
faţă, amuzantă (ea însăşi va cădea, o 
clipă, în „ticurile“ lor de provinciali). În 
interpretarea lui Costache Antoniu, Udrea 
n-a părut un biet profesoraș de provincie, 
ci un geniu muzical în exil, ceea ce con- 
siderăm că este o exagerare. Umanitatea 
lui Udrea nu se divulgă în obsesia sa, ci 
în prietenia discretă dar profundă pentru 
Marin sau în docilitatea față de domni- 
şoara Cucu. 

Chiar şi Const. Bărbulescu, prin risul 
franc cu care o întimpină pe directoare, 
prin superioritatea lipsită de dispreț cu 
care tratează pe Miroiu, a făcut din Grig 


un om mai puţin odios decit permitea 
textul. 

Dacă interpreții amintiți au fugit de 
comic,  construindu-și personajele pe di- 
mensiuni interioare, în schimb, alții au 
pus accentul pe linia caricaturaiă. Mu- 
lată pe realitatea cotidiană, dar colorind 
fiecare detaliu prin mișcare, gest şi mi- 
mică, apariţia lui Gr. Vasiliu-Birlic este 
irezistibilă. E suficient să amintim păs- 
trarea continuă a  stegulețului la sub- 
țioară, pentru a indica modul în care 
interpretul știe să surprindă datele sem- 
nificative, ridicindu-le la o potenţă artis- 
tică. 

Rigică,  colțuroasă, acră si plină de 
prejudecăți, domnișoara Cucu a găsit în 
Silvia Dumitrescu-Timică, o interpretă fi- 
delă. Nu o dată, conformaţia unghiulară a 
feţei sale a dat iluzia unei măști care, sus- 
ținută prin mers și atitudine, a definit 
cu pregnanță personajul. Bătrina comni- 
şoară are însă, și ea, un moment de 
graţie : discuția cu Mona, pe care inter- 
preta nu l-a marcat îndeajuns ; licărul, de 
o singură clipă, al sufletului a fost abia 
indicat, printr-un semiton vocal. i 

O figură dramatică a piesei lui Seba- 
stian este Mona: ea este singurul perso- 
naj care se mută dintr-o ordine socială și 
morală în alta, care se smulge dintr-o dată 
şi recade dureros în condiția sa dintii. 
Coborirea sa în gară este un joc al în- 

timplării ; dar comuniunea sa sufletească 
cu Miroiu nu are nimic accidental: e re- 


velarea aceleiași adincimi umane — gin- 
gāşie şi generozitate, sete de adevăr şi 
frumos — pe care existența cotidiană a 


unui tirg de provincie, cit și a Capitalei, 
o îngustează și o degradează. 
Intenpretind acest rol, Marietta Decu- 
lescu a uitat să dea văpaie și lumină ace- 
lui moment extraordinar, suprem, cînd din 
adincul ei a ţișnit miracolul iubirii, ca o 
floare care se desface într-o clipă. În 
spectacolul de pe scena Teatrului Natio- 
nal, Mona a pierdut acest moment al au- 
tenticității umane : interpreta i-a subliniat, 
în actul I, dezabuzarea, plictisul şi indi- 
ferența, dar nu a pus accent, în actele 
următoare, pe prospețimea sufletească, pe 
sentimentul unei  beatitudini unice, care 
o fac, pentru un timp, incandescentă și 
pură. În felul acesta, întîlnirea cu Mi- 
roiu, care trebuia să fie prilejul unei 
stări de graţie, nu pare pentru Mona 
decit o aventură, iar tragicul reîntoarcerii 
ei într-o lume amorfă se dizolvă. 
Singureie personaje care au conturul 
împlinit, pe ambele lor fețe, sînt profe- 
sorul Miroiu și eleva. De data aceasta, 
poezia şi comicul se nasc unul pe celă- 
lalt, în  elanurile şi  căderile  nostalgiei, 
ca în pilpiirea unei flăcări. În interpre- 
tarea întru totul superioară a lui Radu 
Beligan, Miroiu pornește de la modestie, 
blindețe și tenacitate intelectuală, descrie 
o curbă ascendentă, iluminîndu-se de pa- 
siunea adevărului științific şi de revela- 
ţia iubirii, pentru a se reintoarce la pra- 
gul de unde a pornit. Pe parcurs, evo- 
luția aceasta este o împletire de defor- 
maţii profesionale și de iluminări, de mari 
respiraţii sufleteşti şi de decepții. Auten- 


ticitatea lui Miroiu vine din contempla- 
rea (avem de-a face cu un visător, nu 
cu un om al faptei) unor realități, care 
— comparativ cu efemeritatea şi superfi- 
cialitatea duratei cotidiene — se vădesc 
profunde, perene, imuabile. De la uimirea 
naivă (cînd Mona mărturiseşte că n-a 
văzut încă Ursa Mare), la înfiorarea rece 
în fața unui cosmos absurd și mort; de 
la aviditatea omului de știință bintuit de 
o idee, pină la tremurul gingaș în îmbră- 
țişarea fetei, de la nostalgia unei alte 
planete foşnitoare şi luminoase, pină la 
resemnarea cumplită cuprinsă în relua- 
rea, în tonalitate gravă, a replicilor din 
actul II (, Stelele mu: se abat nicioaată 
din drumul lot“ şi „,...şi iar Allegro) 
Radu Beligan a parcurs un întreg registru 
psihologic,  distingînd cu finețe. fiecare 
treaptă, ca o claviatură limpidă. 

Alături de această biruință actoricească, 
semnalăm cu bucurie silueta fermecătoare, 
prin întruparea amogenă a ingenuității şi 
mărginirii spirituale, pe care Eugenia Po- 
povici a realizat-o în rolul elevei Zamfi- 
vescu. Dacă cele trei personaje — eleva, 
Mona şi domnişoara Cucu — pot fi con- 
siderate ca trei virste care acuză, treptat, 
degradarea  feminității în această  „pla- 
netă de provincie“ supusă unui timp im- 
placabil care  falsifică și ruinează — 
ipostaza dintîi, ilustrată ce Eugenia Po- 
povici, s-a dovedit mai compiexă şi mai 
adîncă. | 

Prin virtuțile indicate mai sus, spectaco- 
lul Steaua fără nume se impune aten- 
tiei noastre. Dar el nu aduce, totuşi, o 


-nouă viziune a teatrului lui Sebastian, 


aceea în care îndrăzneala şi fantezia își 
dau mîna pentru a valorifica toate impli- 
caţiile artistice ale piesei. 


Pe linia satirei romineşti 


Cu deosebirile sociale şi morale pe care 
le implică scurgerea unei jumătăți ce 
veac, Plicul lui Liviu Rebreanu aduce pe 
scenă substanța comediei caragialești, pri- 
vită cu ochiul unui ardelean. De cealaltă 
parte a (Carpaților, înlocuind masca ab- 
negației  poiitice cu aceea a intereselor 
obștești, nepoții lui Tipătescu şi Caţa- 
vencu par mai practici și — prin aceasta 
— mai cinici. Diferenţa între aceste două 
generații ale aceleiaşi societăți măsoară 
exact distanța dintre amoral și imoral. 
Ceea ce, la Caragiale, era sublimă in- 
conștiență, vacuitate interioară, la Rebrea- 
nu devine luciditate odioasă, iniransizenţă. 

Nu credem că Rebreanu a văzut, cu 50 
de ani mai tirziu și în Transilvania, so- 
cietatea pe care a văzut-o Caragiale în 
Muntenia. Ci socotim, mai degrabă, că 
autorul lui Ion și-a ales ca model literar 
O scrisoare pierdută. Căci personaje din 
Plicul sînt reprezentative nu atît pentru 
societatea ardeleană, tit pentru modul cum 
un scriitor ardelean a văzut universul 


moral al unui predecesor: e o altă men- 


talitate, o altă secțiune artistică, la un 
alt nivel. | 

E destul să urmărim similitudinile de 
intrigă şi compoziţie, pentru a ne da sea- 
ma că avem de-a face cu o certă înrudire 


literară. În preajma sărbătorilor Crăciu- 
nului, autorităţile unui oraș provincial 
profită de necesitatea aprovizionării popu- 
laţiei, pentru a-și consolida interesele lor : 
primarul Arzăreanu şi cumnatul său Flan- 
cu vor să cîştige sume mari transportind 
30 de vagoane de lemne. Șeful gării nu 
este însă dispus să le dea vagoanele, de- 
cit în cazul că va obţine grațiile Victo- 
riței, nevasta primarului, pe care o iu- 
beşte în taină ce şapte ani. Victorița nu 
este însă dispusă să se preteze la acest 
joc, decît în cazui că va cîştiga, prin șeful 
gării, o mie de lei de fiecare vagon. Pri- 
marul nu este însă dispus să-l mituiască 
pe şef, decît vărsîndu-i banii din „fondul 
milelor“. Consilierul Hurmuz nu este însă 
dispus să aprobe o asemenea propunere, 
decit asiguriîndu-i-se și lui beneficiul trans- 
portării a 80 de porci. Formind un cerc 
închis, toate aceste interese pot fi satis- 
făcute, deoarece, rînd pe rind, fiecare se 
constituie în cauză şi efect.  Reclamaţia 
primarului împotriva şefului ce gară — 
rod necugetat al unui moment de gelozie 
— amenință să rupă, pentru un moment, 
acest echilibru. Văzind însă că nu poate 
dovedi cu probe mituirea lui Galan (pii- 
cul cu bani nu se află la acesta, ci la 
destinatar : la Victorița), Arzăreanu neagă 
paternitatea  reclamaţiei, iar inspectorul 
venit în anchetă nu are ocazia să desti- 
tuie decit pe bietul odăiaș Ion Taman, 
care a avut neruşinarea să-i ia un bacșiș 
de cinci lei. 

Jocul dublu al fruntașilor urbei (în 
adînc, urmărirea profitului personal; la 
suprafață, satisfacerea interesuiui obştesc); 
personajul unic feminin utilizat ca instru- 
ment; opoziția politică, anulată în clipa 
cînd interesele. coincid ; ședința de la pri- 
mărie din actul II, cu alocuţiunile dema- 
gogice, iată indicii concludente în ceea ce 
privește asemănarea celor două comedii. 

Dar orgoliul naiv al personajelor cara- 
gialești devine aici un exercițiu lucid al 
interesului material. Nu poziția socială 
sau politică, nu obsesia ierarhiei în uni- 


Două scene din 


versul strîmt al unui tîrg provincial, ci 
pătimaşa urmărire a cîştigului bănesc este 
możorul acțiunii în Plicul. Eroii lui Re- 
breanu nu stau dincolo de imperativele 
materiale, într-un joc în care ambiția şi 
reputația conlucrează, şi unde profitui e 
doar un corolar, ci în plin cîmp de luptă 
pentru bani. 

Nu este vorba de o deosebire de stra- 
turi sociale (la Caragiale —  ciocoimea; 
la Rebreanu —  intelectualitatea burgheză), 
ci de praguri morale. Pe lingă universul 
crud al lui Rebreanu, viziunea lui Cara- 
giale este aproape senină. Caţavencu are 
ceva amuzant, față de cinicul Hurmuz. 
Personajele lui Caragiale luptă cu mij- 
lcace clasice care, într-un anumit fel, nu 
le aparțin:  şantajul, minciuna, violenţa, 
protecția de fuste din O scrisoare pierdută 
sînt instrumente moştenite; eroii caragia- 
leşti fac ceea ce făcuseră și alţii înaintea 
lor (vezi procedeul identic la Caţavencu 
şi Dandanache !) ; ei ţin în mînă cărți 
de joc soioase de jegul predecesorilor. La 
Rebreanu însă, personajele sînt oameni 
noi; metodele lor se nasc şi se formează 
odată cu ei: există un anume inedit, o 
anume cruditate în acțiunea lor. Intelec- 
tualitatea aceasta nu e formată din ele- 
mente  dezaxate, ramolite sau senile, ale 
unei pături sociale decrepite, ci din ra- 
meni viguroşi şi lucizi: o burghezie în 
plină agitaţie, care-şi croieşte drum cu 
umărul. La Caragiale, perspectiva în care 
se situează mobilurile intrigii vine dindă- 
rătul personajelor ; acestea sînt împinse 
din spate de conștiința rangului social, 
de tradiția familială, de reputaţia lor; ele 
acționează, pentru că nu vor să piardă 
poziţiile pe care le dețin. La Rebreanu, 
din contra : perspectiva se deschide în fața 
lor, spre viitor ; personajele sînt atrase de 
mirajul profitului ; ele acționează pentru 
că vor să cîştige noi poziţii. Caricaturile 
morale ale lui Caragiale izbutesc, uneori, 
să fie generoase. Comparată cu Victoriţa, 
coana  Joiţica are farmec, are poezie fe- 
minină.  Tipătescu e deopotrivă solicitat 


„Plicul“ 


de amorul pentru Zoe și de ambiția po- 
litică ; Arzăreanu însă este un om lipsit 
de orice scrupul, pentru care soția e un 
simplu mijloc de înlăturare a dificultăți- 
lor în afaceri. 

Personajele lui Caragiale sînt comice în 
esența lor, sînt caricaturi. Peste aceasta, 


se adaugă comicul ce limbaj, care — din- 
tr-o dată — le face grotești. Astfel, ceea 


ce este odios în fapta lor se pierde, la o 
privire fugară, sub grotescul mișcării in- 
terioare şi exterioare: înainte de a ne 
revolta, ridem cu hohote. La Rebreanu, 
comicul de limbaj mu există. Personajele 
sînt văzute cu un ochi serios; mişcarea 
lor nu depăşeşte măsura; ea nu se în- 
scrie în comic, ci' în dramatic, poate în 
tragic. Caragiale s-a detașat de lumea 
personajelor sale, a redus-o la dimensiunea 
meschină a unui moft, iar acest fapt con- 
stituie prima luare de poziție critică, oare- 
cum anterioară realizării artistice. Re- 
breanu se află foarte aproape de eroii săi, 
pe care îi tratează ca oameni, pe care Îi 
ia în serios, revoltat de monstruozitatea 
lor. Comicul apare doar din cînd în cînd, 
atunci cînd procedeele acestor eroi, mereu 
spontane, devin mecanice. 

Pe scena Teatrului Muncitoresc C.F.R. 
regia artistică a lui Marin lorda a scos 
în evidență identitatea de substanță dintre 
cele două piese, ceea ce — artistic vor- 
bind — nu este de loc neindicat. Mij.oa- 
cele de care regizorul s-a servit au fost 
cele tradiționale : personajele au fost puse 
să se autoridiculizeze prin gest, să ofere 
spectatorului contraste care declanșează 
risul (momentul cel mai elocvent este şe- 
dinţa din actul II). Că aceste procedee 
au fost, totodată, concesii făcute acelui 
public care preferă dialecticii interioare, miş- 
carea exterioară a personajului — este a- 
devărat. Că o altă linie de interpretare 
decît aceasta ar fi fost la fel de vala- 
bilă — este de asemenea adevărat. (Spec- 
tacolul prezentat de echipa de amatori a 
sindicatului C.F.R. din Cluj, în regia 


sobră şi inteligentă a actriţei Viorica Du- 
mitriu, n-a fost de loc caragialesc.) Me- 
ritul principal al regiei este acela ce a 
fi realizat o distribuţie potrivită, în așa 
fel încît apariţia fizică a interpretului su- 
gerează caracterul personajului, îl tipizează, 
iar faptul acesta constituie încă o apro- 
piere de Caragiale. 


N. N. Matei, în Flancu, și C. Cristel 
în Hurmuz (acesta din urmă jucînd prea 
mult „ia public“) ni s-au părut cei mai 
conturați ca siluetă morală, în sensul că 
au marcat o singură linie fundamentală: 
primul, interesul acaparator; al doilea, 
culanța politică. La fel de integrate rolu- 
lui, deși nu la fel de delimitate, au fost 
interpretările lui Minel Klepper (Jean 
Arzăreanu), Ion Aurel Manolescu (Al- 
beanu) şi Ernest Maftei (Tudor Popescu). 
Distonant față de celelalte personaje, prin 
cofstanța şi dezinteresul amoros, şeful gä- 
rii (Paul Ioachim) a constituit o apariţie 
spriintenă de provincial berbamt, încît dacă 
— măcar uneori — ceilalţi eroi din Plicul 
au profil interior de arceleni, Gheorghe 
Galan pare, în mod categoric, transferat 
de la Caracal. Mai puţin prezenţi în rol 
ni s-au părut Lulu * Nicolau (Victoria) și 
Moscu Alcalay (Inspectorul Minta). Pre- 
decesor literar al faimosului şi nefericitu- 
lui acar Păun, odäiaşul Ion Taman a 
găsit în Alexandru Vasiliu un interpret 
onest : linia simplităţii sale naive a avut 
precizie. 

În pofida acestei distribuții adecvaże, 
spectacolul nu aduce atmosfera imediat 
următoare primului război mondial, defi- 
cienţă întărită şi de costume (Elena 
Barlo), care sînt prea apropiate de noi. 

Caragialesc -atît prin substanța univer- 
sului satirizat, cît și prin modul de in- 
terpretare, Plicul, la Teatrul Muncitoresc 
C.F.R., este un spectacol corect tocmai 
pentru că se hrănește, cu mocerație, din 
tradiția scenică romînească. 

Stefan Aug. DOINAŞ 


A iubi teatrul 


Cuvintele, în istoria lor frămîntată ca 
și a oamenilor, suferă uneori modificări 
de sens atit de radicale, încît înseamnă 
astăzi noţiuni cu totul altele decit în 
limba şi pe timpul cînd s-au născut. 
Bunăoară, clasă, care pentru noi indică 
o treaptă socială sau o ierarhie oarecare, 
vine de la semnificația originară — la- 
tinească — de trimbiţă, iar în evul mediu 

definea o flotă ce corăbii; a fresco de- 
semna modest un procedeu de pictor, acum 
încadrează marile naraţiuni figurative, e- 
pice sau chiar teatrale. O soartă nu prea 
diferită a avut-o şi noțiunea de amator. 
Pentru oricine, azi, ea opune pur și 
simplu omului de meserie, profesionistului, 
pe cel care nu e de meserie, pe cel care 
nu cuprinde „ex professo“ o anumită în- 


deletnicire. Dar iniţial, prin amator (cu 
accentul pe penultima silabă) se înţelegea 
un iubitor, un dăruit cu pasiune activi- 
tății îndrăgite. Limitîndu-ne la teatru, a- 
matorii au întreținut, singuri, perioade 
întregi, focul Thaliei. Comediile şi dra- 
mele pastorale ale Renaşterii au fost „lan- 
sate“ ce asemenea amatori: studenţi, pro- 
fesori, literați, artiști (nu actori); chiar 
şi  începuturiue teatrului romînesc sînt 
strîns legate de entuziasmul unor îndră- 
gostiți ai verbului dialogat. Istoria limbii 
e uneori malițioasä: odată cu accentele, 
deplasează şi sensul. 

Am făcut această introducere filologică, 
neîngăduit de lungă într-o cronică, numai 
pentru a reda mai clar ideea că interpre- 
ţii Jocului de-a vacanța, comedia lui Mi- 
hail Sebastian, au restituit integral sensui 
de odinioară al amatorismului. Organizaţi 
în cercul de teatru al Casei de Cultură 
a Sindicatelor cin București, ei n-au fost 
diletanţi, ci pasionaţi iubitori de teatru. 
Şi, în același timp, înțelegători ai tea- 
trului, fiindcă a iubi înseamnă şi a în- 
țelege. 

Dacă am spune că spectacolul lor a 
avut omogenitatea, cursul firesc, acurateța 
oricărei montări în teatreie de stat, s-ar 
putea să se înțeleagă că acești amatori au 
făcut efortul de a-şi egala colegii profe- 
sioniști în însușirea migăloasă a mijloa- 
celor specifice de expresie. Ceea ce ar fi 
inexact: nici unul n-a absolvit Institutul 
de artă dramatică și n-a parcurs programa 
de studii. Toţi au altă profesiune decit 
cea de actor, sînt funcţionari, muncitori, 
studenţi ; și apoi, aproape toți sînt foarte 
tineri. 

Marea forță care le-a scurtat drumul 
spre fericita lor artă a fost dragostea de 
teatru. Ea a suplinit şi exerciţiile ce dic- 
țiune, şi pe cele de mișcare, ea a fost 
dascălul lor de artă actoricească. Un ad- 
mirabil dascăl! Ceea ce nu înseamnă ci- 
tuşi de puţin că n-a fost loc, aici, și 
pentru darurile, pentru înclinațiile perso- 
nale ale pasionaţilor. Dar ea, dragostea, 
i-a luminat dinăuntru, le-a dat scînteie și 
vibraţie, aşa cum frumuseţea sufletească 
dă armonie și puritate chipului uman. 

Sensibilitate şi înţelegere — acestea au 
fost căile de acces spre reușita spectaco- 
lului lor. În fond, acestea sînt condiţii 
care stau și la temelia teatrului profesio- 
nist. Dar în cazul din urmă, uneori sen- 
sibilitatea şi înțelegerea originare se pierd 
îndărătul  exhibiţiilor  rutiniere,  încărătul 
unor deprinderi automatizate. La amatorii 
noştri, aceste calități au apărut în starea 
lor genuină, au strălucit proaspete şi vi- 
guroase. 

Lectura piesei a fost făcută cu o parti- 


A => 


culară atenție pentru tot ce constituia 


semnificație şi farmec. Etapele de creaţie 


au avut un curs organic, de la descifrarea 
logică a repiicii pînă la efortul de trans- 
figurare poetică. Spunem lucrul acesta, la 
prima vedere banal, tocmai pentru a dis- 
tinge capacitatea intelectivă și sensibilă a 
interpreţilor. Am ascultat în Jocul de-a 


- vacanța,  frazări logice, pozate exact pe 


sensul cuvintelor. Meşteșugul şi rutina îl 
fac uneori pe actorul de profesie să-și 
mecanizeze rostirea cuvîntului, cîștigîndu-i 
excesiv pentru o sonoritate despărțită de 
înțeles. Feriţi de viciile posibile ale me- 
seriei, amatorii au căutat întîi să înţe- 
leagă pe îndelete sensurile textului și de- 
abia apoi să le cea forma scenică. Ei au 
pus accentele acolo unde se cuvenea, s-au 
oprit în pauză atunci cind o cerea sus- 
pensia firească a ideii sau a sentimentu- 
lui, au avut modulaţii mai înalte sau mai 
scăzute după cum oscila intensitatea dia- 
loguiui. Pașii înţelegerii lor i-au dus pirë 
aproape de izvorul gîndirii și sensibilită- 
ţii autorului. 

În aparență facilă — însuși titlul vur- 
beşte de un joc — comedia lui Sebastian: 
oferă un conţinut dramatic delicat şi sub- 
til. Şi era firesc să pretindă, ca orice 
materie fragilă, mai multă grijă, mai 
multă atenţie, ştiindu-se că orice tratare 
aspră îi poate nimici substanța de mole- 
cule fine. Mihail Sebastian şi-a demon- 
strat şi în Jocul de-a vacanța marea lui 
înțelegere şi iubire de oameni. Şi totodată. 
duioasa toleranță față de slăbiciunile lər 
care, după expresia poetului Arghezi. 
vreau să spună și dragoste și sentiment. 
Sufocaţi de aerul greu al vieţii citadine 
(comedia e din 1938), oamenii caută eva- 
darea, care aici nu înseamnă numaidecit 
o fugă din 'societate, cit, mai ales, tenta- 
tiva de a-și regăsi propria omenie. În 
„jocul“ propus de Ştefan Valeriu și ac- 
ceptat apoi de toţi pensionarii vilei, se 
încearcă — pentru o lună — ieșirea din 
timp, timpul reprezentine tocmai contin- 
gența unei vieți sufocante. Dar e o ilu- 
zie. Timpul și spaţiu social fac parte 
din însăși structura oamenilor și „jocul 
se destramă repede, înainte de termen, 
fiindcă oamenii nu pot trăi nici măcar 
în suspensia abstractă a unei scurte va- 
canțe de vară. Fantezia, jocul liber al 
imaginaţiei — prin noutatea, prin miste- 
rul lor — cuceresc la început; citva timp, 
ele se substituie dorului anteic de pămînt, 
sensului pentru concret — am spune, sen- 
timentului istoric. Personajele plutesc de- 
parte, pe nava de miraj a „comandantu- 
lui“ Bogoiu, dar în curînd viața — chiar 
viața de care au fugit — îi cheamă ina- 
poi la ea. Vacanţa va rămine un vis, un 

joc de fericire și toți se vor întoarce la 
inerția cotidiană. Nimic din visul acesta 
— nimic decit amintirea — nu-i va putea 
însoți : însăși dragostea nu va putea trece 
pragul „jocului“ din care s-a născut. Îi 
e dat și ei să rămînă acolo, între brazii 
vacanței de o vară. 

Singura care îşi dă seama integral de 
imposibilitatea interferenţei dintre vis și 
realitate este Corina, fermecătoarea creație 
a lui Sebastian, muimitoarea interpretă din 
spectacolul amatorilor. Aceasta din urmă 
a acoperit toate valenţele personajului: 
simplitatea şi candoarea unei existențe cu- 
rate, căldura ce alimentează raporturile 
cu celelalte pensonaje, modestia, farmecul, 
pudoarea şi sensul unei poezii pline de 
omenie. Corina, aşa cum am văzut-o, în- 
dreptățeşte iubirea pasionată a lui Ştefan, 
entuziasmul juvenil al lui Jeff, simpatia 
discretă a lui Bogoiu, a acestui Bogoiu 
admirabil întruchipat ce un tinăr (22 de 
ani!) cu intuiţia profundă a lirismului 
amar ce-i străbate personajul. 


C ind se cochetează 


Tema  vulgarităţii, predominantă în 
Gaiţele, nu constituie o predilecție, şi cu 
atit mai puţin un stil al dramaturgiei lui 
Al. Kirițescu. Ca și Caragiale, Kirițescu 
rămine, pînă la urmă, un însingurat, un 
trist, aş zice: un amărit contemplator al 
propriilor sale creaturi. În această dedu- 
blare se ascunde, totuși, secretul artistic 
al  Gaiţelor: autorul supune mucegaiul 
levantin al burgheziei, unui examen ex- 
trem de sever şi serios, unei judecăți mo- 
rale necruțătoare, din care se naște o co- 
medie, o frescă aproape caricaturală a 
unei societăți surprinse într-o agonică con- 
vulsie. Astfel, vulgaritatea devine patină, 
condiment : colorează și definește psiholo- 
gic eroii; în dialog, ea servește poantele, 
hrăneşte risul sălii, animă vociferația de 
pe scenă. 

Dar utilizarea acestui mijloc teatral im- 
plică un mare pericol. Vulgaritatea e pîn- 
dită din două părţi: în primul rînd, pro- 
cedeul riscă să devină, din mijloc drama- 
tic, un scop teatrai (și moral, în același 
timp), iar în cazul acesta, viscul şi muce- 
gaiul social ating și ucid însăși rădăcina 
umanitară a concepției artistice; în “al 
doilea rînd, profitind de jocul total al ac- 
torilor, de prea sincera lor simpatie pentru 
eroul interpretat, vulgaritatea poate infer- 
cepta aplauzele, deci aderenţa publicului. 


74 


Poezia şi umorul din care răsar ideile 
autorului şi-au găsit o potrivită echilibrare 
ritmică, ceea ce a dus la graduala inte- 
grare în atmosfera de fantezie a actului 
II și III. Desigur că, în sensul acesta, 
interpreții datorează mult regizorului Ni- 
colae Moldovan, singurul profesionist al 
echipei. Toți împreună, ei au justificat 
entuziasmul unei seri de artă, în care 
—  ştergîndu-se limitele vechii prejudecăţi 
asupra teatruiui amator — ne-au pus în 
nemijlocită legătură cu lumea de gingașă 
omenie a eroilor lui Sebastian. 

lată, așa cum s-au aliniat după ultimul 
act în fața cortinei, protagoniștii acestui 
frumos Joc de-a vacanța, autentici iubi- 
tori de teatru: Graziella Trandafirescu 
(Corina), Gheorghe Dinică (Bogoiu), Dan 
Herdan (Ştefan Valeriu), Nicolae Mălai 
(Jeff), Liliana Iamandi (Agnes), Nicolae 
Drăghia (un călător), Adriana Piteşteanu 
(nevasta călătorului), Constantin Florescu 
(un mecanic), David Reitman (maiorul), 
Puşa Protopopescu (Doamna Vintilă). 

Florian POTRA 


cu vulgaritatea... 


În primul caz, o piesă despre vuigaritate 
devine ea însăși o piesă vulgară; în al 
doilea caz, o serioasă şi conştientă inter- 
pretare a  vulgarităţii devine o estradică 
şi miticească apoteozare a ei. Şi într-un 
caz şi în altul, intervine o îndepărtare 
de la semnificaţia socială a piesei; şi 
într-un caz şi în altul, se falsifică inten- 
ţia inițială a autorului. 

(Cele de mai sus se referă, în primul 
rînd, la regizor şi actori; dar se referă, 
indirect, şi la pubiicul nostru. În fața 
suveranității depline a acestui public, se 
închină și regizorul, şi actorul, și criticul 
de artă. Foarte bine fac, atita timp cit 
publicul reprezintă factorul social pe care 
îl servesc. Dar foarte rău fac, atunci cînd 
se coboară la mivelul acelor elemente din 
public care imprimă un ton de vulgari- 
tate sălii întregi, care inițiază aplauze și 
chicoteli atunci cînd, de pildă, în Gaiţele 
actorul pronunţă „crace” sau ,„pagubă-n 
ciuperci“). 

În interpretarea pe care a încercat-o 
colectivul teatral din Oraşul Stalin (re- 
gia: Mihai Pascal), fără ca spectacolul 
să manifeste racilele de mai sus, am avut 
totuși impresia că a scăpat de ele numai 
și numai printr-un noroc. Fluidul zgomo- 
tos şi aspru al „pgaițelor” a cochetat, rînd 
pe rînd, și cu revuisticul, şi cu bulevar- 

dierul, şi cu ...circtl. Dar a cochetat nu- 
mai; căci, printr-o instinctivă fentă, pină 
la urmă, ideea şi valoarea de bază au 
fost salvate. Regia n-a meditat asupra 
problemei  vulgarității aşa cum trebuie 
prezentată astăzi: a considerat-o actuală, 
prezentă, absolut necesară. Deşi a iniţiat 
o exterioară distanțare în timp  (specta- 
colul fiind conceput ca o succesiune de 
tablouri prăfuite ale trecutului), din jo- 
cul ansamblului a lipsit acea nuanță de 
umor, de bonomă căldură, de tradițională 
indulgență care, singure, pot salva ideea 
dramatică de zgura specifică a eroilor. 
Ca şi Caragiale, Kirițescu trebuie jucat 
cu o bonomie iertătoa- 
re, cu o subtilă sub- 
liniere a ideii de tre- 
cut, de muzeal, de 
„ancien régime“. Deşi 
între moi şi „paițe 
stau abia citeva de- 
cenii, ele — ca por- 
tret social, ca semni- 
ficatie — aparțin naf- 
talinei şi umbrelor în 
care viază istoric eroii 
lui Alecsandri, Cara- 
giale, Delavrancea. 
La Oraşul Stalin, 
decorurile (Cristina 
Seroni), deşi  timiaie 
în  convenţionalitatea 
lor, servesc cit se 
poate de just eroii. 
Costumele (Otilia O- 
prea)  — splendide, 
cele  bătrineşti ; în 
schimb, împrumutate 


direct din vitrinele 
Romarta, cele ale ti- 
nerilor — mu împie- 


dică prin nimic mişca- 

rea dramatică. Totul e gata, totul e pregătit 
pentru o evocare a trecutului. Iată însă cà 
odată cu ridicarea cortinei, pe scenă apare, 
virulentă, zgomotoasă şi totală, o comedie 
tristă, care pare atit de prezentă, de ime- 
diată, încît aproape îndurerează. 

Vrînd să salveze un erou pozitiv — pe 
Mircea Aldea — regia a dirijat spectaco- 
lul în acest sens. L-a şi salvat în actul 
ultim, forțind întrucitva textul și logica 
literară. L-a salvat, şi iată că, dintre 
„gaițe evadează un om. Zelul acesta l-a 
costat însă prea mult pe Mihai Pascal. 
Urmărind  omenescul lui Mircea Aldea, 
fixîndu-şi atenția asupra eroului pozitiv, 
regizorul a neglijat pozitivul piesei, ome- 
nescul celorlalți eroi. Există o bunătate 
de fond în Aneta Duduleanu, o tristețe 
ridicolă în Fräulein, o undă de înțelep- 


Veve Cigalia (Aneta Duduleanu) 


ciune şi farmec în  frivolitatea Vandei 
Serafim ; Lena nu e numai proastă, ci şi 
naivă, iar asta o scuză oarecum; Zamfira 
nu e numai revoltată, ci și atașată întru- 
cîtva de decrepiţii pe care-i serveşte. Poate 
că o asemenea viziune exagerează tonurile 
de lumină ale piesei; ea ar vrea însă să 
sublinieze că vulgaritatea de ansamblu nu 
trebuie, nu are voie să compromită ome- 
nescul, chiar atunci cînd o face cu scopui 
de a vrăsuci sensul dramatic în favoarea 
unui erou pozitiv. 

Caragiale obişnuia să spună că teatrul 
nu e în fond decit „o ceartă“ transpusă 
artistic pe scenă. Am fost de-a dreptul 
copleșit de ritmul şi 
vioiciunea  spectacolu- 
lui brașovean. Repli- 
cile au avut ceva bi- 
ciuitor, ansamblul s-a 
mişcat, s-a crispat, s-a 
Cestins cu o energie 
care a acoperit multe 
din lacunele de fond 
ale interpretării. La 
acest ritm a contri- 
buit, în mare măsură, 
personalitatea cu ade- 
vărat debordantă a in- 
tarpretei Anetei Du- 
duleanu. De o uimi- 
toare siguranță și 
forță, Vévé Cigalia a 
dominat grupul „gai- 
telor“, a umplut sce- 
na, a impus tonul si 
mitmul, a tras cu alte 
cuvinte după sine în- 
treaga acțiune. Bine 
încadrată de Elena 
Stescu (în Lena) şi 
Eugenia Eftimie-Pe- 
trescu (in rolul Zoiei) 
— interpreta a reușit să dea trinității 
„gaițelor” acea savoare crudă şi aspră 
care se degajează din temperamentul me- 
ridional al- oltenilor, dar, ca  to'ceauna 
cînd eroul principal devine şi erou diri- 
guitor, şi în cazul acesta restul persona- 
jelor nu au izbutit să secundeze, în toate 
scenele, intensitatea impusă de eroul con- 
ducător. Vévé Cigalia dispune de un fizic 
puternic, de o voce şi mai puternică; din 
primul act, a impus celor din jur să vor- 
bească mai tare; cînd se certa, ceilalți 
trebuiau sä strige, cind striga, ceilalți 
— mai puţin vibranți — erau obligați să 
tipe. Din cauza aceasta, intregul specta- 
col mi s-a părut extrem de sonor și am 
avut impresia — poate și datorită apro- 
pierii ce rampă — că ascult o emisiune 
la un aparat de radio al cărui buton de 

Scenă din ,„,Gaiţele'“* 


intensitate a fost întors prea mult: au 
lipsit replicile joase, vocea — să-i spu- 
nem — de diafragmă. Cearta, care consti- 
tuie esențiaiul în Gaiţele, a primit, din 
cauza acestei  intensități, o dimensiune 
care a transformat-o, nu numai- o dată, 
în șarjă, în caricatură vodevilescă. 

Victorina Oniceanu a avut foarte multe 
şanse să realizeze o Vandă Serafim com- 
plexă şi convingătoare. A şi reuşit în 
scenele din actul II şi III, acolo unde a 
fost obligată să renunţe la aerul de vam- 
pă. Esenţa rolului Vandei nu rezidă nu- 
mai în frivolitatea ei pariziană (pe care 
interpreta a mimat-o, în loc s-o trăiască), 
ci şi în complexul acela bolnăvicios în 
care se amestecă pasiunea cu cinismui, 
imoralitatea cu înțelepciunea, gravitatea 
cu superficialitatea. De aceea, Vanda pe 
care am văzut-o a fost convingătoare 
abia în scenele în care a renunţat să 
mai „joace teatru“, dăruindu-se dragostei 
pentru nefericitul și uşor  hamletizantul 
Mircea Aldea. În aceste scene, Victorina 
Oniceanu a reușit să recupereze ceea ce 
pierduse în actul I. 

Există o problemă a rolurilor secun- 
dare: „a duce tava“ a intrat în lumea 

teatrului nostru ca o tristă definire a ano- 
mimatului scenic. Getta Grapă-Ținţu, în 
rolul Zamfirei, „duce tava“ piesei. Dar o 
duce cu atita grație și dezinvoltură, încît 
ne face să uităm că, deşi în ro. de ol- 
teancă. vorbeşte ca ţărancele de pe Mureș. 
Această mică tară lexicală nu întunecă 
exuberanța şi prospețimea jocului. Există 
scene (de exemplu, aceea a pregătirilor 
pentru parastas) în care spectatorul are 
impresia că, de fapt, eroii principali nu 
sînt  Dudulenii, ci Zamfira şi Frăuleim 
(Nunuţa Hodoș). 

Cuplul Georges (Virgil Fătu) şi Iena- 
che  Duduleanu (Emil  Siritinovici), cu 
mici ezitări, cu respectivele suspensii în 
tăcere şi absenţă - (se știe coar, cel mai 
greu lucru. este să taci și totuşi să fii pe 
scenă), reuşeşte, pînă la urmă, să-și im- 
pună personalitatea şi să completeze mas- 
culin stridența trinităţii „gaițelor . Aceasta, 
cu atit mai mult cu cît prezenței lor în: 
casă li se opune drama gravă a căsniciei 
lui Mircea (Ion Neleanu) și Margareta: 
Aldea, născută Duduleanu (Vivi Candrea- 
Neleanu). Fără acest cuplu dramatic, Gai- 
tele rămîn o succesiune de tablouri „gen- 

re“. Nimic nu se mișcă, nimic nu se 
schimbă : totul se desfășoară pe loc, rotin- 
du-se în jurul mediocrității şi prostiei fan- 
faronade a unor proaspăt îmbogăţiţi. Dar 
în sînui acestei familii (care, prin gro- 
tescul ei, hrănește comicul piesei) apare: 
un cuplu dramatic: un ratat, cu vagi 
rămăşiţe de mîndrie și ideal — Mircea, 
şi o psihopată îndrăgostită — soția sa, 
Margareta. Din -punct de vedere regizo- 
ral, încadrarea dramei celor doi tineri îm 
pălăgia burlescă a „gaițelor” e dificilă. 
Mircea şi Margareta sînt contraponderea 
dramatică a celorlalţi. Ei tac și suferă, ei 
se schimbă, ei vor ceva: Mircea vrea să 
scape, Margareta (o „gaiță“ de o mai ra- 
finată generație) vrea să-l reţină. Inter- 
preţii au înţeles just tonul în care trebuie 
să se înscrie în rol. Uşor rigid, cu o voce 
cam monotonă, aş zice: voit gravă, Ion 
Neleanu a răspuns corect intențiilor pozi- 
tivante ale regizorului. Vivi Candrea- 
Neleanu (bine contrastată de jocul nuanțat 
al Ioanei Florescu, în Colette) a freneti- 
zat, oarecum, în actul I, pentru ca în 
actul II (cu excepția crizei de isterie care 
a deplasat-o, din dramă, înapoi, în pan- 
temima burlescă) să se interiorizeze, iar 
— prin sinucidere — să imprime semnifi- 
cației rolului acel accent de tragism, fără 
ce care întreaga piesă rămine infirmă. 

Ion D. SÎRBU 


Un spectacol cu muzică... dar nearmonizat 


E poate util pentru un regizor ca, îna- 
inte de a începe montarea unei piese de 
Lope de Vega, să-şi arunce ochii asupra 
aceiui tratat pe care prodigiosul autor 
spaniol a avut răgazul să-l scrie printre 
sutele sale de piese. În Noua artă de a 
scrie comedii în zilele noastre, e concen- 
trată înțelepciunea actoricească şi scriito- 
ricească strinsă de-a lungul a zeci de ani 
de contact nemijlocit cu viaţa, cu zgo- 
motoşii spectatori ai  bilciurilor spaniole 
sau cu sătenii adunaţi la hram în spatele 
bisericii. Deşi, prin pana lui Lupe de 
Vega primiseră naştere şi o sumedenie 
de „autos sacramentales“ cu sumbre vi- 
ziuni  ciericale, micul său „tratat de es- 
tetică teatrală“, cum l-am numi cu un 
termen modem, e închinat ideii că „tea- 
trul este zugrăvirea realităţii”. E drept 
că Lope de Vega nu aduce un lucru deo- 
sebit nou în planul concepţiei despre 
artă,  deolarindu-se partizan al metodei 
realiste de înfățișare a vieţii, dar el sfă- 
tuieşte pe dramaturgi să amestece tragi- 
cul şi comicul, așa cum, de altfel, se în- 
timplă şi în viaţă. 


Se poate dezghioca aci și  simburele 


unei recomandațţii, ca să spunem aşa, re- 


gizorale : tratarea  spectacoiului cu mij- 
loace și elemente fireşti, apropiate vieții. 
lată deci că Petru Mihail, regizorul spec- 
tacolului  Ciinele  grădinarului, reprezentat 
pe scena Teatrului de Stat din Constanţa, 
avea un prim „motto“ la caietul său de 
regie. | 

În ciuda veacurilor care s-au scurs, oo- 
mediile lui Lope de Vega fac încă far- 
meocul spectatorilor de cele mai diverse 
virste și chiar încuinaţii artistice. Nu e 
întimplător că atîtea teatre din ţara noa- 
stră s-au adresat generosului tezaur dra- 
matic al sclipitorului spaniol. Au plăcut 
şi plac însă mai ales acele comedii pe 
care obişnuim a le numi de „capă şi 
spadă“, aluzie vădită la vestimentația erou- 
lui său preferat, hidalgoul, cavalerul să- 
rac. Lope de Vega nu a atins, în aceste 
comedii,  coardeie unei problematici ma- 
jore, nici nu şi-a desfășurat întreg poten- 
țialul său artistic, ci a servit, cu abili- 
tatea unui magician al scenei, replici scîn- 
teietoare, situaţii la tonul semigrav al vio- 


Scenă din  „,Cîinele grădinarului“* 

loncelului, urmate imediat de pizzicatoul 
unui flaut. E mereu prezentă agitația mul- 
țimii care trăieşte sub un soare veșnic 
tînăr, mulțime  învestmintată colorat, dis- 
pusă la petrecere şi dant. 

Bunul simț popuiar l-a îndemnat pe 
Vega să scrie așadar o piesă în care să 
ridă de toate pretenţiile obscure ale se- 
niorilor de felul contelui Federico sau 
marchizului Ricardo, dar mai ales de 
Diana, contesă de  Belflor, care trăiesc 
sub aureola nobleței ca sub un baldachin 
divin. Povestea e simplă și firească. O 
contesă îşi iubeşte secretarul, dar pre- 
judecățile de castă o țin în ioc. Şi, ca 
mai în toate piesele lui Lope de Vega, 
întimplarea va potrivi lucrurile și totul 
se va sfîrşi cu bine. Spectacolul trece pe 
negîndite; un zîmbet în fața aroganței no- 
biliare, o delectare cu acel hazos „gra- 
cioso , care în piesa de față se cheamă 
Tristan, şi — pe deasupra — plăcerea de 
a asculta o dantelată și uneori gongorică 
replică de amor. 

Lope de Vega știa să  cumpănească 
bine construcţia unei piese și „tratatul! 
său e un semn că prodigiosul  spanioi 
putea să-şi generalizeze teoretic expe- 
riența practică. 

Se pare că regizorul spectacolului de 
la Constanţa a pornit cu bune intenții la 
un drum de la care însă, cu voie sau 
fără de voie, s-a rătăcit uneori. Ca in- 
tr-un adevărat program, am deslușit clar 
ideea urmărită în piesă: satirizarea înfu- 
murării nobiliare, combaterea  prejudecă- 
ților etc., etc. Am simțit însă prea mult 
această intenţionalitate, care nu totdeauna 
ni s-a înfățișat așa cum sfătuia unul din 
clasicii marxismului: „implicit, nu ex- 
päcit“. 

E drept că Lope de Vega recomandă 
în piesă amestecul celor mai diverse sen- 
timente, dar nu şi cel de... stiluri. Pe 
drept cuvînt numea cineva stilul drept 
o sperietoare a regizorilor noştri. Am 
putea adăuga că, vorba lui Buffon, „sti- 
lul este omul“ și că deci oamenii unei 
piese implică tot atitea stiluri. 

Și totuși, o singură concluzie rămîne 
justă : e nevoie ce o concepție unitară a- 
şupra stilului unui spectacol. Zoe Cara- 
man (Diana) prin forța sa lirică, prin 
poezia estompată a interpretării, 'a adus 
în scenă o manieră romantică; Mircea 
Herford (Teodoro) a îngroșat prețiozitatea, 
poza şi emfaza,  „gongorizind;  Costei 
Rădulescu (Federico) a mers pe linia com- 

mediei dell'arte, iar Mircea Psatta (Tris- 
tan) a jucat cu mult umor în maniera 
unui rezoner lucid, cerebral, de comedie 
modernă franțuzească; în ceea ce-l pri- 
veşte pe C. Morțun, se poate face men- 
țiunea unei fugare apariții, pline de sa- 
voare şi autenticitate. Această diversitate 
de procedee dăunează spectacolului, care 
are o serie de calități: mişcarea vioaie, 
umor, un cadru plastic izbutit. Cu toate 
acestea, divergențele stilistice — fapt cu- 
rios! — nu au tulburat profund spec- 
tacolul, pe uinia înțelegerii lui, ci poate 
l-au îmbucätäțit, l-au fragmentat, răpindu-i 
uneori verosimilul. 

Trebuie să recunoaştem deschis că se 
pun greutăţi încă în realizarea unui spec- 
tacol de teatru la Constanța. Regizorul, 
mai ales dacă e tînăr, nu are la dispo- 
zitie un colectiv generos, cu mari po- 
tențe artistice. Ciinele grädinarului ne-a 
dovedit că în acest teatru însăși pro- 
blema dicțiunii îşi aşteaptă rezolvarea. 

Petru Mihail s-a străduit în bună mă- 
sură cu succes — şi aceasta se simte în 
spectacol — sä rezolve cit mai artistic 
problemele puse de textul dramatic. Olga 
Manolescu-Uleu a știut să soluţioneze cu 
destulă ingeniozitate decorul, mealizind tot- 
odată schimbări rapide (în sfîrșit, fără 
pauze obositoare) şi creînd costume po- 
trivite epocii şi acțiunii. 

Mai puțin plăcut este faptul că, în- 
tocmai ca la un spectacol de operă, o di- 
rijoare conduce orchestra, care atacă la 
început o uvertură și tincturează cu mu- 
zică de Albeniz şi Sarasate unele pasaje. 
Spectatorii mai cu fantezie şi-ar putea 
doza emoțiile după momentui în care diri- 
joarea îşi potriveşte bagheta: urmează mu- 
zică, deci melancolie etc. „Moda abu- 
zului de muzică de scenă dăunează chiar 
și într-o piesă a cărei acțiune se petrece 
în Spania... 

Şi totuși, e un spectacol destul de plă- 
cut, colorat, vioi, iar publicul părăsește, 
în general, mulțumit teatrul. Specialistul 
se opreşte, poate, o clipă, pentru a reflecta 
asupra necesității creşterii artistice a co- 
lectivuui din (Constanța și asupra utili- 
tăţii de a se ţine seamă în cea mai mare 
măsură de concepţiile autorului piesei în 
domeniul teatrului. 

Al. P. 


P. S. Un cuvint de laudă pentru ţinuta 
programului piesei, dar şi o întrebare: de 
ce nu e pomenit numele traducătorului ? 

PERSONAJELE ÎN SPECTACOL — 
Dar dialogul scăpărător nu izbutește, pe 
alocuri, să şteargă impresia de încetinire 
a acțiunii, şi credem că aici sforțăriue 
regiei artistice (Traian  Ciuculescu) tre- 
buiau îndreptate spre mai multă stäru- 
ințä. Fericit inspirată s-a dovedit, în 
schimb, regia artistică atunci cînd a pus 
accentul pe comicul savuros pe care îl 
permit dialogurile celor trei negustori. 
Treimea lui Take, Ianke și Cadir, per- 
manentă în scenă, s-a dovedit puternic 
sudată, realizată armonios. A plăcut în- 
deosebi Ianke (Toma Caragiu). În ironia 
scăpărătoare și aparent dezabuzată a a- 
cestuia, şi-a chivernisit scriitorul cele 
mai sclipitoare replici pe care actorul 
a ştiut sä le interpreteze de minune. 
Jucînd cu finețe, fără ostentație, Toma 
Caragiu a dovedit că sobrietatea nu e 
străină spectacolului de comedie. Cinis- 
mul de suprafață al personajului s-a în- 
trepătruns în mod fericit cu sublinierea 
fondului afectiv pe care lanke îl are, 
de care se teme şi pe care și-l ascunde. 


(T.L.B., în cronica la Tache, 
lanke şi Cadir — Teatrul de 
Stat, Timişoara. „Drapelul Ro- 
şu“, nr. 3666.) 


SCENELE DE MASĂ ȘI DECORUL — 
Despre unica scenă de masă, din ulti- 
mul tablou, putem spune mai puţin bine. 
Masa face figuraţie, în  înțelesui vechi 
și demodat al cuvîntului; toată scena 
este lipsită de viață şi de putere convin- 
gătoare. Prin fanfara militară, s-a intro- 
Gus în această scenă şi elementul de 
farsă care, în loc să învioreze actul, îm- 
pinge spectacolul, chiar în faza  dezno- 
dămîntului final, într-o direcție cu totul 
nedorită. 

Perdelele din actul I înseamnă o în- 
cercare îmbucurătoare de a înlătura na- 
turalismul obişnuit în probleme ce ide- 
cor. Păcat că în celelalte acte, pictorul 
scenograf Szakács György nu a urmat 
consecvent această linie care în cazul 
de față ar corespunde în deosebi carac- 
terului piesei şi concepției de bază a 
spectacolului. 


(Jânoshâzy Gheorghe, în cronica 
la Discipolul diavoiului — Tea- 
trul Maghiar de Stat, Cluj. „,Fă- 
clia“ — Cluj, nr. 3104.) 

ATÎT DE NOBIL... — Bolinbroque, deşi 
nobil şi descendent al unei ilustre fami- 
lii, cum singur ne spune, şi-a petrecut 
viața în distracții uşuratice care l-au rui- 
nat. 

(I. Steriopol, în cronica la Pa- 


harul cu apă — Teatrul de 
Stat, Piteşti. „„Secera şi Cioca- 
nul — Piteşti, nr. 754.) 


CONFUZII PE FOND REALIST — 
Tocmai în această privință suferă confu- 
zii unele piese ale lui Sebastian, de aceea 
trebuie mare grijă în înțelegerea lor 
care-s în fond cu un dezvoltat conținut 
realist. 


(Irimie Sträut, în cronica la 


Steaua fără nume — Teatrul 

de Stat, Petroşani. „Steagul Ro- 

şu“ — Petroşani, nr. 2171.) 
ADICĂ A COPIAT? — N. Al. Tos- 


cani a dovedit că a studiat punerile în 
scenă ale piesei la celelalte teatre din 
țară şi a izbutit, în cea mai mare parte, 
să realizeze un spectacol superior. 
(Traian Tanea, în cronica la 
t4 
Nota zero la purtare — Tea- 


trul Naţional, Iaşi. „Flacăra Ia- 
şului“, nr. 2147.) 


ATMOSFERĂ GEOGRAFICĂ ÎN AER 
LIBER — Fără să încarce scena cu sti- 
lizări de arhitectură orientală, scenogra- 
ful a dat printr-o chibzuită folosire a 
bolților arcuite o sugestivă înfăţişare, în 
„aer liber“ a atmosferei geografice şi de 
epocă îndepărtată. 

(Eugen Atanasiu, în cronica la 
Fiii pescarului — Teatrul de 
Păpuşi din Cluj. „,„Rominia Li- 
beră ' nr. 3729.) 


DAȚI TALANTUL ŞEFULUI DE GA- 
RĂ — Paui Ioachim în rolul şefului de 
gară Galan, a jucat schematic... şi cre- 
zînd prea mult în cîteva, prea puține in- 
tonații-cheie, însoțite de groaznice efecte 
de omuşor: rolul său'e mai sinuos, mai 
complicat, şi actorul care-l joacă trebuie 
să se gîndească în primul rind la o mai 
mare variație de mijloace, evident limi- 
tată matematic, căci personajul este totuşi, 
şef de gară. 

(Radu Popescu, în cronica la 
Plicul — Teatrul C.F.R.-Giuleşti, 
„Rominia Liberă“, nr. 3729.) 


DEBUTURI ÎN CRITICĂ 


Descoperirea și promovarea tinerelor talente țin de tradiţia revistelor noastre 
literare. Sint implicate, aici, atit pasiunea pentru valorile artistice, oriunde s-ar 
manifesta acestea, atit receptivitatea pentru elementul nou, de cele mai multe ori 
deosebit de îndrăzneț, cit și conștiința socială a unei culturi, care se constituie 
printr-un proces osmotic intre generații. Încetățenit în aria beletristică, de ce n-ar 
f: acest obicei la fel de valabil pentru revistele de critică și teorie a artei ? Dezvol- 
tarea gustului artistic, însușirea unor puncte de vedere juste, a unor eficiente instru- 
mente de investigație în teoretic şi practic, precum și putinţa de a comunica datele 
obținute, sint, ca și în poezie şi proză, rodul unei ucenicii, al unei deprinderi, 
ale cărei trepte prezintă jinteres în ele însele, inainte de punctul unde se ivește 
sinteza creatoare a unui maestru. 

lată de ce revista noastră va publica, începind cu acest număr, cronici drama- 
tice, mici studii critice, semnate de nume noi. Deși nu se referă, poate, la cele mni 
actuale momenle artistice, aceste materiale îşi păstrează interesul: ele rămin con- 
emporane cu problematica, dacă nu cu evenimentul. 


Fuclion, Harpagon ŞI Constantin Ramadan 


În 1800, un cunoscut actor englez, pe 
nume Kemble, a venit la Paris. Actorii 
de la „Théâtre Français“ au dat o recep- 
ție în cinstea lui. S-a discutat despre 
marii actori ai scenelor londoneze şi pa- 
riziene, despre dramaturgi, şi — cum se 
intimpiă în astfel de ocazii — discuția 
a alunecat la stabilirea preeminenţei dra- 
matice între cele două țări. Lui Corneille 
i-a fost opus Shakespeare și, fără înco- 
ială, acesta din urmă a avut mai mare 
greutate. Pentru a restabili echilibrul, un 
actor a întrebat: „Dar de Molière, ce 
părere aveți?“ Englezul a dat un răspuns 
surprinzător : „Moliere nu este un fran- 
cez. El este un om“. — ,,Cum asta?" — 
„Dumnezeu, în bunătatea lui, vriînd să 
dea neamului omenesc plăcerea comediei 

— una din ceire mai dulci plăceri ce pot 
fi gustate — l-a creat pe Molière şi l-a 
lăsat să cadă pe pămînt, zicîndu-i: O- 
mule, zugrăvește, amuză şi, dacă poti, 
îndreaptă pe semenii tăi... Trebuia să co- 
boare undeva, pe un punct al globului; 
întimplător, a nimerit la dumneavoastră. 
Dar ţările şi anii se şterg în faţa lui. 
Nici un popor, nici o epocă n-are dreptul 
să-l  monopolizeze. El aparține universu- 
lui întreg, aparține eternității . 

Actorul englez aducea una dim cele mai 
mai frumoase laude marelui dramaturg, 
și pe bună dreptate. Opera lui Molière 
se adresează tuturor oamenilor din toate 
timpurile, pentru că a fost scrisă de un 
om căruia nu i-a fost nimic străin din 
ceea ce este omenesc. 


De cînd omul a învățat să roşească, 
risul a constituit una din armele «eficiente 
pentru îndreptarea viciilor. ,„Amuză şi în- 
dreaptă-ți semenii”, sau, cum spune lati- 
nul: „ridendo castigat mores“ — a fost 
comandamentul ce l-a călăuzit pe Jean 
Baptiste Poquelin în creaţia sa. Dacă ri- 
dem cu poftă cînd întîlnim pe vecinui 
nostru transpus pe scenă într-o postură 
ridicolă, ne amuzăm mai putin atunci cînd 
ne vedem pe noi înșine în aceeaşi postură. 
În schimb, ne încreptăm atenţia asupra 
noastră şi reflectăm. De multe ori, nu în 
zadar. i 


Ipocriţii, zpirciţii, 
parveniţii, ipohondrii, 
prețioșii, igmoranții, 


fanfaronii,  snobii și 
pseudosavanţii au al- 
cătuit de-a lungul 
veacurilor un bogat 
material pentru scrii- 
torii satirici. Ei sînt, 
de altfel, şi ţinta a- 
tacumilor lui Moliere. 
Scriitorul francez este 
însă mai profund de- 
cît alţii. Peste tenta 
penelului său, cu greu 
s-ar mai putea aplica 
altă culoare. ,,Come- 
diile sale, spune La 
Harpe, ar putea să în- 
locuiască experiența, 
iar asta nu pentru că 
a înfățișat aspecte rti- 
dicole trecătoare, ci 
pentru că a zugrăvit 
omul în ceea ce are 
acesta mai esențial“. 

S-ar părea că, de 
la Aulularia lui Plaut, 
la Avarul lui Moliere, e un drum foarte 
scurt, cu atit mai scurt, cu cit în piesa 
dramaturgului francez întîlnim situaţii şi 
replici aproape identice:  similitudinea 
subiectului, celebrul monolog al lui Har- 
pagon, scena  Fuclion-Strobil, respectiv 
Harpagon-La Flèche din actu! I, şi 
multe altele. Ar fi eronat să considerăm 
înså piesa lui Molière ca o prelucrare 
după Plaut; Aulularia i-a servit doar ca 
temă de inspirație. O simplă comparație, 
între realizarea caracterului principal şi 
intriga complicată din Avarul şi piesa lui 
Plaut, ne dovedeşte superioritatea şi ori- 
ginalitatea lucrärii dramatice a scriitorului 
francez față de cea a dramaturgului latin. 
Chiar finalul, destul de artificios prin 
deznodămîntul cu totul neaşteptat şi „fă- 
cut“, cu lungile şi obositoarele sale replici 
explicative, este superior lui Plaut, prin 

C. Ramadan (Harpagon) 


consecvența caracterului personajului prin- 
cipal. 

Euclion este un zgircit şi nimic mai 
mult. În Aulularia întîlnim puţine rezo- 
nanțe sociale. Ulcica cu galbeni e doar 
un pretext pentru dezvăluirea caracterului 
unui singur om. La Molière, lucrurile ca- 
pătă o semnificație mai adîncä. Banul, 
acest „nervus rerum“ al lumii capitaliste, 
este factorul principal care creează situații 
diverse, care aduce fericirea sau neferici- 
rea tuturor personajelor piesei. Cléanthe, 
Marianne, Élise, Valère, Frosine, jupîn 
Simon, jupîn Jacques, Brincavoine, La 
Merluche, comisarul 
şi, mai ales, Harpa- 
gon, sînt împiedicaţi 
sau ajutați în acțiu- 
nile lor de acelaşi 
element, banul. Har- 
pagon este chintesența 
capitalistului. La el, 
mijlocul devine scop, 
frizind chiar patolo- 
gicul. Situațiile şi 
personajele piesei dez- 
văluie o întreagă so- 
cietate, o ţevărie com- 
plicată ce cămătari, 
negustori,  misiţi și 
polițiști, a unui alam- 
bic ce distilează 
aurul. Euclion e un 
bătrin avar şi sărac 
care a găsit într-o 
zi o comoară. Har- 
pagon e un produs so- 
cial; trăsătura sa prin- 
cipală este avariția. 

Dar aceasta nu e 
unica są caracteris- 
tică ; pe lingă marea 
lui pasiune, întilnim la el și rudimente 
de simțăminte: el mai este tată şi chiar 
amorez. Aceste însuşiri dau un personaj 
complex, un om, nu o schemă. Rob al 
pasiunii sale pentru aur, el nu devine mai 
darnic prin iubire, căci chiar atunci cînd 
e măgulit în sentimentele sale de amorez 
bătrîn, el nu lasă să i se smulgă nici un 
ban. Harpagon este urit și disprețuit de 
toți cei care-l înconjoară. El este ocios 
copiilor, servitorilor şi vecinilor săi, iar 
lucrul acesta este de înţeies. Ce lecţie, 
mai umilitoare pentru el și mai instruc- 
tivă pentru toată lumea, decit momentul 
cînd —  întilnindu-se cu fiul său — își 
face meseria de cămătar murdar? Forţa 
educativă rezultă aici din forța demasca- 
toare, caracteristică lui Molière. 

În Avarul întilnim trei povești de dra- 
goste, trei cupluri care își vor găsi, pină 

la urmă, fericirea: Valère şi Elise, Clé- 
anthe şi Marianne, Harpagon şi... caseta 
lui. 

Remarcînd în treacăt interpretările va- 
loroase ale actorilor C. Brezeanu (Valère) 
și G. Carabin (Clanthe) şi cele sub sem- 
nul întrebării, ale Gettei Cibolini (Elise) 
şi Nelly Cutava (Frosine), ne vom ocupa 
de creația lui C. Ramadan, în Harpagon, 
atit pentru faptul că este vorba de perso- 
najul principal al piesei, cît şi pentru mo- 
tivul că — din punct de vedere al reali- 
zării rolului — interpretul se detașează 
de ceilalţi, ca un adevărat maestru al 
scenei. 

Chiar de la prima sa apariție, în dia- 
logul cu La Flèche (scena 3, actul I), 
personalitatea lui C. Ramadan se impune. 
Păstrind linia tradițională a aspectului 
exterior, Harpagon, la Teatrui Armatei, 
este așa cum l-am văzut în stampele care 
ilustrează opera lui Molière: uscăţiv, pa- 
lid, cu priviri iscoditoare şi nervoase, îm- 
brăcat într-un costum ponosit, cu aceleași 
chei zornăitoare la briu, cu mîinile ex- 
presive într-o continuă crispare, cu 9 voce 
șuierătoare și energică, ce parcă vrea să 
contrazică impresia de  șubrezenie fizică, 
cu mersul șovăitor al omului ce se simte 
înconjurat de dușmani şi care e gata ori- 
cind să se întoarcă pentru a se apăra, 
iată imaginea respingătoare a acestui per- 
sonaj. 

Timorat ca nu cumva să i se fure cel 
mai: mic lucru, Harpagon își regăseşte li- 
niștea sufletească abia cînd rămîne singur, 
cînd poate vorbi în voie cu sine însuși, 
deoarece numai în sine are încredere de- 
săvirșşită. 

După scena cu La Fleche, regia (Gh. 
Jora) a găsit o soluție interesantă. Înainte 
de  aparteu, Harpagon îşi priveşte co- 
moara, o miîngiie cu dragoste, apoi o as- 
cunde în grădină. Fără a fi cuprinsă în 
textul original, această scenă este un 
„trouvaille“ regizoral ce subliniază și mai 
precis marea pasiune pentru bani a _ ava- 
rului. Din acest moment și pină la punc- 
tul culminant al piesei — furtul casetei 
—, lucrîndu-şi cu meticulozitate rolul, C. 
Ramadan dezvăluie, pînă în cele mai mici 
amănunte, trăsăturiie personajului pe care-l 
întruchipează.  Iată-l despotic și inuman 
cu copiii săi, ridicol în postura amorezu- 
lui senil, bănuitor și certăreț cu servito- 
rii. Totul este nuanţat și dozat cu măsură. 

Ajungem la punctul culminant al piesei. 
La Flèche, observind locui unde a fost 
ascunsă caseta, o fură, pentru ca prin 
șantaj să-l ajute pe Cleanthe. Lipsa ca- 
setei e descoperită. Mai mult tirîndu-se 
decît mergînd, Harpagon se reintoarce din 
grădină în casă. Ar trebui să ridem, dar 


nu ştim ce ne opreşte: parcă s-a schim- 
bat ceva.  Bătrinul acesta caraghios și 
antipatic a devenit un om care suferă cu 
adevărat. Prezentat odios în toată desfă- 
şurårea acțiunii pînă aci, obţinînd opro- 
briul general, în clipa aceasta, Harpagon 
stirneşte un sentiment de milă. Ce s-a 
întîmplat ? 

Gustave Laroumet — unul din comenta- 
torii lui Molière — explică acest lucru 
în felul următor: „Există două genuri de 
umoriști, umoriștii veseli şi cei melanco- 
lici. Primii: Aristofan, Plaut,  Regnard, 
pot merge foarte departe în dezväluirea 
urîțeniei și micimii umane, căci buna lor 
dispoziție nu este alterată: ei nu observă 
decit contradicţiile amuzante și le arată 
ca atare; risul pe care-l dezlănțuie este 
fără gînd ascuns, ei înșiși luînd parte 
la el. Al doilea gen de umoriști, cum sînt 
Menandru sau  Terenţiu, cuprind dintr-o 
privire partea veselă și cea tristă a aces- 
tor contradicții. 

Am fi de acord cu explicaţia lui Larou- 
met, dacă interpretul lui Harpagon ne-ar 
fi inspirat numai o parte din mila re- 
simțită de autor.Lucrurile se întimplă însă 
altfel. În actul V, cînd toate încurcăturile 
se rezolvă, în scenă rămîne numai Har- 
pagon cu cei zece mii de gaibeni ai săi. 
În ciuda faptului că pe terasă — o altă 
rezolvare regizorală — La Flèche o sărută 
pe Claude, creînd o pată luminoasă, fun- 
dalul rămîne totuși întunecat: fericirea 
lui Harpagon aduce o notă prea tristă. 
De la furtul casetei şi pină la final, nu 
mai avem de-a face cu un bătrin cara- 
ghios, ci cu un psihopat; iar dacă un 
nebun poate fi amuzant cînd îl întîlnim 
pentru prima dată, a doua oară, el tre- 
zeşte în sufletul nostru compasiune. Ceea 
ce spectatorul ar trebui să urască și să 
înfiereze prin hohote puternice ce ris, tre- 
zeşte milă. Nu credem că se poate imputa 
lui C. Ramadan turnura pe care o ia 
interpretarea sa. El își trăieşte cu sinceri- 
tate rolul, şi acest lucru este evident pen- 
tru toată lumea. Credem însă că viziunea 
de ansamblu, linia regizorală este incon- 
secventă ; savuroasa comedie molierescă se 
transformă pînă la urmă în tragedie. 

Imaginea avarului, aşa cum ne-o suge- 
rează incomplet Aulularia ui Plaut, cu 
un contur profund uman, cum apare în 
opera lui Moliere, a căpătat de-a lungul! 
veacurilor interpretări diferite. Fiecare in- 
terpret a creat un Hanmpagon mereu nou. 
Este meritul incontestabil al lui Constan- 
tin Ramadan că, în ciuda inconsecvențţei 
semnalate, a adus pe scena teatrului ro- 
minesc un avar autentic, care convinge 
şi dă de gîndit. 

Eduard COVALI 


Intr-o săptămînă, cu amatorii 


l-am  reîntilnit la sfîrşitul lui septem- 
brie şi, drept orice flori, bizuindu-ne pe 
vrecnicia lor şi a modelului, i-am întîm- 
pinat cu 'cuvinteie spuse într-un prilej si- 
milar de nefericitul prinț al Danemarcei ; 
„Fiţi bineveniţi, maeștrilor ! — le-am spus. 
Ne pare bine că vă vedem sănătoşi; fiți 
bineveniţi, prieteni. O, tu, coleg bătrin, 
de cînd nu te-am mai văzut, ţi s-a cam 
prelungit fața. Vii acum aici ca să mă 
îmbătrîneşti ? Şi tu, fecioară, frumoasă 
îndrăgostită, zău că, de cînd nu te-am 
văzut, te-ai mai apropiat de cer c-o pal- 
mă... Prieteni, fiţi bineveniţi... Şi dati-ne 
o dovadă a talentului vostru. 

Deși obișnuiți să închipuie stări de su- 
flet străine, ummărindu-le între timp în- 
deaproape cu io vedere trează, ei au fost 
de astă dată într-acevăr emoţionați şi, ca 
oricînd, gata să răspundă  rugămințţii 
noastre. 

Amatorismul teatral e vechi. La noi în 
țară, stă la originile teatrului. Astăzi însă, 
e o mișcare ce cuprinde mii de oameni, 
cu afluenţi în mai toate localităţile. 

Numărul teatrelor propriu-zise şi al ac- 
tomilor de profesie a sporit mult la noi, 
în ultimii -ani. Dar dacă luăm bine amin- 
te, ei sint şi vor rămine, cu toate stră- 
daniile, o infimă minoritate în raport cu 
actorii amatori. Pe planul dragostei pentru 
teatru al întregului popor, din punct de 
vedere al practicii imediate, amatorismul 
teatral are importanță primordială. 

O părticică din forța mișcării teatrale 
de amatori — cea mai bună — a putut 
fi văzută la al patrulea concurs pe țară 
al cercurilor artistice ce amatori ale sin- 
dicatelor, ţinut între 28 septembrie şi 7 
octombrie 1956 la București. Muncitori şi 
funcționari sindicalişti din diverse părți 
ale ţării —  romîni, maghiari, germani 
etc. — au recitat poezii, au interpretat 
oral sau cu instrumente bucăți muzicale, 


au cîntat în cor,. au dansat, au jucat o- 
perete sau piese de teatru. 

În privința programelor muzicale, vrem 
să relevăm, ca şi ceilalți spectatori, că au 
fost susținute excelent. Un cuvint şi des- 
pre recitări : cele mai multe au fost reu- 
șite, și trebuie  felicitați amatorii pentru 
succesul cu care continuă o tradiţie care, 
cu excepţia radioului şi a claselor de insti- 
tut, ar rămine altfel deocamdată aproape 
întreruptă. 

Asupra formațiilor de teatru, e greu să 
insişti îndeajuns. În decurs de mai mult 
de o săptămînă, s-au perincat pe scena 
Teatrului C.C.S. bărbaţi și femei de toate 
profesiile şi virstele, de la acei decani ai 
teatrelor de amatori cu (stagiu de peste 20 
de ani, cum sînt citiva actori de la uzi- 
nele „János Herbák“ din Cluj, pină la 
mica elevă Gabriela Jinga din Constanţa. 
Cum şi era de așteptat, efectivul de re- 
zervă al formațiilor de amatori este vast 
şi rare au fost cazurile cînd persoana unui 
anumit actor nu era destul de indicată 
pentru rolul în care a fost cistribuit. 

În ridicarea jocului actorilor amatori 
pînă la nivelul adevăratei arte și-au spus 
cuvîntul îndeosebi oamenii de teatru pro- 
fesioniști care îndrumă formaţiile de ama- 
tori. Sint de menţionat străduințele aproa- 
pe ale tuturor profesioniştilor scenei care 
au instruit aceste formaţii și care semnează 
regia artistică a spectacolelor împreună cu 
colegi de ai lor amatori. Pentru ei, orga- 
nizarea unui spectacol de amatori consti- 
tuie o experiență greu de inlocuit. De ta- 
lentul şi dibăcia lor, atiră trecerea . flă- 
cării şi nu a cenușii de pe scenele profe- 
sioniștilor pe acelea ale amatorilor. 

Au fost, desigur, şi spectacole mai sla- 
be, în care alături de protagonişti izbu- 
titi se aflau și actori care n-au izbutit 
încă să depăşească greutățile începutului 
sau care recurgeau la expediente de joc 
rutinare : se simțea aici lipsa de influență 
sau influența negativă a instructorilor res- 
pectivi. 

Instructorii şi colectivele ce actori au 
ştiut, în majoritatea cazurilor, să rezolve 
bine problema preliminară a unui specta- 
col: alegerea piesei. Concursul a dovedit 
limpede că nu există deosebire esenţială 
între repertoriul efectiv bun pentru clu- 
buri şi cel bun pentru teatrele oficiale. 
S-au reievat formaţiile care, împreună cu 
instructorii lor, şi-au cumpănit bine for- 
tele şi posibilităţile de dezvoltare, şi ba- 
zați pe aceasta, au știut să aleagă piese 
valoroase. 

Cale mai mari succese au fost înscrise 
cu piese bogate în conținut, rominești sau 
străine, clasice și îndeosebi contemporane, 
ce figurează şi în repertoriul teatrelor ofi- 
ciale, ca Năpasta, Piatra din casă, Jocul 
de-a vacanța, Mielul turbat, Oaspetele din 
faptul serii, precum şi cu Viața nouă şi 
Institutorii. Cercurile de teatru laureate 
au oferit spectacole întru nimic inferioare 
unor bune spectacole cu actori profesioniști 
(şi luînd-o uneori înaintea acestora, cel 
puțin în ordine cronologică). Formaţii dis- 
tinse ca fruntașe au prezentat spectacole 
foarte interesante. 

Citadela sfărimată, de exemplu, se poate 
spune că a avut un timbru original în in- 
terpretarea cercului din Buhuşi. Au fost 
originali Matei (Iujinski Sami), Emilia 
(Vamanu Tica) ș.a. Poate fără amploare, 
dar esenţializind cu mijloace simple, Ma- 
ria Oancea (in Bunica) a apărut ca o 
Casandră a familiei Dragomirescu ; lovi- 
turile bastonului ei erau parcă ale destinu- 
lui; publicul privea și asculta înghețat, 
trecînd lesne peste butade și scînteile de 
cuvinte. 

Folosind din plin, cu artă și cu multă 
vervă, avantajele comediei Mielul turbat, 
cercul Sfatului Popuiar Regional Ploești a 
cucerit sala. Între Spiridon Biserică (lo- 
sif Constantin) și Mitică Ionescu (Muscă 
Gheorghe), precum și între Spiridon Bi- 
serică și birocrații de la cabinetul tehnic, 
au fost trasate cu finețe punțile de legă- 
tură și soluţiile de continuitate implicate 
de jocul dublu al tuturora. Spiridon Bi- 
serică nu trece cu capul prin tavan, ci 
rămîne om, un om complex și simpatic. 
Alături de  neuitatul încurcă-lume Toma 
Dumitrescu (Ion Ionescu), inginerui Cris- 
tescu (Horia Borcea) trăiește intens drama 
scumpului care păgubește și a  leneșului 
care aleargă mult. 

Versurile comediei populare Ochiul babei 
au răsunat autentic în gura actorilor de la 
Moinești.  Ceferiștii de la Cluj au dat 
glas unui sarcasm rece, original, la adresa 
părinților unei urbe, prin jocul lor con- 
ştiincios, simplu, în Plicul. 

A fost poate mai puţin realizată Steaua 


84 


jâră nume jucată de echipa Băncii de 
Stat din Iaşi. Faţă de Jocul de-a vacanța 
care (dacă nu e la mijloc numai inter- 
pretarea superioară a cercului Casei de 
Cultură) e mai omogenă, Steaua fără 
nume ridică probleme de interpretare com- 
plexe. Deosebirea de tonuri dominante în- 
tre actul I (satiric, caragialesc) şi cele- 
lalte două (duioase, cam cehoviene) a 
fost rezolvată de amatorii de ia Iaşi prin 
prelungirea, pe cît cu putinţă, a tonali- 
tății din actul I alături de aceea a ac- 
telor următoare. Pare însă posibilă şi o 
mai hotărită anticipare a tonalităţii acte- 
lor II și III încă în decursul actului I. 

Un loc aparte merită piesele din reper- 
toriul străin, clasic sau contemporan, și 
piesele a căror acțiune se petrece într-o 
țară și într-un mediu străine şi reclamă, 
prin urmare, mai multă grijă pentru cu- 
loarea locală și pentru compoziţie: Geor- 
ges Dandin de Molière, Învăţătoarea de 
Bródy Sándor, Căsătoria de Gogol, Viața 
nouă (după poemul pedagogic al lui Ma- 
karenko) şi un act de Horia Lovinescu, 
Oaspetele den faptul serii, cu acțiunea la 
granița franco-germanä ș.a. 

Au fost apreciate îndeosebi Oaspetele în 
faptul serii în interpretarea formației Sin- 
dicatului sanitar din Constanţa şi Viaţă 
nouă, pusă în scenă de formaţia de la 
„Ilie Pintilie '-Ploești, care, mai mult de- 
cit alte formaţii, a pregătit şi realizat 
spectacole folosind cu minuțiozitate mij- 
lcace artistice proprii. 

La alte spectacole, s-au putut remarca 
lipsuri, mai mici sau mai mari: roluri 
recitate cam școlăreşte sau uneori cu voce 
prea puternică sau monoton acută; roluri 
spuse fără participarea mimicii şi a ges- 
turilor ; mișcări stingace; scene nearmoni- 
zate, cin pricina cite unui actor care, do- 
tat cu o mai vie personalitate dar jucind 
rol secundar, tindea să monopolizeze mo- 
mentele scenice etc. Scena Teatrului C.C.S. 
neavind cușcă de sufler, suflerii diverselor 
formaţii stăteau în culise, ceea ce a putut 
îngreuna jocul actorilor, sporindu-le gri- 
jile. 

La mai multe formaţii, chiar dintre cele 
fruntașe, s-a observat un lucru supărător, 
și poate că abia concursul pe ţară l-a pus 
bine în lumină. Este vorba de abaterile 
de la puritatea literară a limbii folosite 
pe scenă. Unele formaţii ardelene sau mol- . 
dovene vorbeau în graiurile respective chiar 
cind faptul era contraindicat in raport cu 
locul acţiunii. În cîteva rînduri, în aceleași 
piese se puteau distinge grai ardelenesc 
şi grai moldovenesc, alternind cu rostiri 
mai literare (poate, ale muntenilor). Mai 
ales uneie tensiuni dramatice se rezolvau 
în dialect. 


Neajunsul acesta nu se poate înlătura 
de la o zi la alta, dar înlăturarea lui 
rămîne o înaltă misiune a formațiilor tea- 
trale, inclusiv a celor de amatori. Că 
lucrul este posibil, o dovedesc numeroșii 
amatori din diverse regiuni care au recitat 
poezii într-o limbă literară corectă. 

Trebuie spus că nici juriul concursului 
și nici publicul din sală n-au tratat echi- 
pele de amatori cu vreo îngăduință deo- 
sebită, de felul aceleia a oamenilor ma- 
turi față de copii sau oamenii slabi. În 
privinţa aceasta, ei au fost preveniţi de 
spectacolul Jocul de-a vacanța, care fi- 
gura printre primele în program. Este în 
piesa lui Mihail Sebastian un eev, Jeff, 
care, iubind-o pe Corina și simțindu-se 
concurat de mai maturul Ştefan, găsește 
îndrăzneala de a-şi înfrunta de la egal la 
egal adversarul. „„Dumneata — spune el 
Corinei — să nu te amesteci între noi, 
bărbaţii !'. Ştefan, care se recunoaște în 
tinereţea lui Jeff, îl iubeşte, dar discută 
cu el dirz, tot „pentru că aşa se vor- 
beşte între bărbaţi”. În dragostea şi stră- 
dania pentru artă, formaţiile de amatori 
nu cerşesc nici ele îngăduinţa, ci reclamă 
din partea noastră cerințe, grijă şi apre- 
ciere deopotrivă cu acelea acordate teatre- 
lor cu: actori profesioniști. Că acesta e 
un adevăr ce-și impune din ce în ce mai 
mult prezenţa, ne-au dovedit-o, spre ma- 
rea noastră satisfacţie, cele mai bune 
spectacole de amatori reunite la București 
în acea săptămină de început de toamnă. 

G. DĂIANU 


Argumentele unui optimist 


Pentru iubitorul de teatru, discuția 
asupra regiei, deschisă în paginile revis- 
tei „Contemporanul“, a constituit, încă 
de la primele articole, un simptom îmbu- 
curător : era semnul unei preocupări pa- 
sionate față de problema principală a 
unei arte care exprimă, prin creaţia la zi 
sau prin confruntări cu operele altor e- 
poci, spiritul contemporan,  supunîndu-l 
— seară de seară — examenului public. 
Alături de caracterul compiex al spectaco- 
lului, această prezență în social a feno- 
menului teatral conferă slujitorilor scenei 
o misiune aparte, pe care cei mai mulți 
au înțeles-o. Teatrul fiind o artă de sin- 
teză, munca preliminară oricărei premiere 
este o muncă de laborator artistic, nu de 
claustrare individuală. Ca atare, ea im- 
plică o etică şi o disciplină care au > 
viață proprie, interesantă atit pentru crea- 
tori, cît și pentru spectatori. Culisele nu 
sint o bucătărie imundă, în care come- 


seanul rafinat, căruia i se servesc pe 
scenă bucate alese, n-ar avea ce căuta. 
Creaţia unui pictor se oferă publicului ca 
operă finită, ca tablou; creaţia unui di- 
rijor este mai puţin grăitoare în faza de 
repetiție decit în faza finală, în execuţia 
simfonică; dar pregătirea unui spectacol 
de teatru — această orchestrație subtilă» 
şi  temerară în care fiecare instrument 
este un om și, mai cu seamă, un artist 
— este tot atit de pasionantă ca şi exe- 
cuția însăși, ca și spectacolul. Iată ce ce 
participarea regizorilor la o discuţie asu- 
pra propriei lor arte a marcat, prin ea 
însăși, o anume conștiință socială și artis- 
tică. 

Dar a participa la discuţie înseamnă a 
recunoaște necesitatea ei, a lua în serios 
problematica propusă și a ţine cont, cu 
tot atita modestie cită competență, de opi- 
niile formulate. Aducind în dezbatere a- 
vintul şi îndrăzneala unei anumite virste, 
vădind un ochi deosebit de critic și un 
oarecare scepticism, sau manifestind încre- 
dere în posibilitățile prezente şi viitoare 
ale regiei noastre, referindu-se la citeva 
noțiuni teoretice care li s-au părut mai 
importante sau vorbind despre stări de 
lucruri concrete, intervenind cu autoritatea 
legitimă de maeștri ai scenei sau academi- 
cieni, toți cei care au participat la această 
discuție au făcut-o cu deosebită seriozi- 
tate. Iată însă că, după toate acestea, 
un articol al maestrului Sică Alexandre- 
scu a venit să dea întregii dezbateri un ton 
nou, o interpretare inedită, caracteristici pe 
care împrejurarea că acest articol a fost 
uitimul nu le anulează. Reţinind, din tot 
ce s-a scris, numai tonul sceptic şi „,sem- 
nalul de alarmă“, Sică Alexandrescu a ri- 
postat cu o superioară veselie, cochetind 
grațios cu probleme, icei și autori. Deși 
se îndoia întrucitva de sinceritatea, spiri- 
tul autocritic și obiectivitatea predecesori- 
lor săi în discuţie, deși le recunoștea, în 
materie de problematică teatrală, doar o 
competență „prin definiție — maestrul 
Sică Alexandrescu era optimist. Nu avem 
motive să fim pesimişti, părea a spune 
diînsul, în timp ce azvirlea cite o piatră 
în grădina fiecăruia. 

Să vedem care au fost argumentele a- 
cestui optimism. 

Realizările regiei romineşti nu trebuie 
cãutate în discuția, în teoria regizorilor, 
ci în practica lor. În sprijinul acestei a- 
serțiuni, era citat John Steinbeck. 

Dar remarca acestui scriitor („artistul 
nu discută, nu caută să dovedească: el 
lucrează“) ni se pare adevărată numai în 
parte. Desigur, artistul nu covedește, nu 
convinge prin discutarea pozițiilor sale 
teoretice, ci prin opera sa. Dar nu e mai 

puţin adevărat că oricărui artist i se ere, 
am spune „prin definiție, o inteligență 
artistică, factor în care luminile rațiunii 
și putinţa explicitării prin concepte a vi- 
ziunii sale precumpănesc. Îndeosebi cînd 
e vorba de regizor, artist prin excelență 
conștient, în aceeaşi măsură poet și teh- 
nician,. pentru care perioada gestației ar- 
tistice înseamnă un exercițiu de deliberare, 
discuții de felu: celei inițiate de ,,Con- 
temporanul“ sînt necesare. Şi, pe urmă, 
a discuta nu înseamnă a vina „izbinzi pe 
hîrtie” ; căci nu se discută de dragul dis- 
cuţiei, ci vizinG o rezolvare practică. Arta 
regizorului nu e o artă de reflexe artis- 
tice care ar izvori dintr-o presupusă și 
genială măduvă a spinării, ci un meșteșug 
de acte conștiente, înălțat la rang artis- 
tic, meșteșug ale cărui metode şi instru- 
mente se cer lămurite. A nega utilitatea 
unei discuții menite să dea expresie ştiin- 
țifică, clară şi distinctă, unor procedee 
încă nu destul de luminate raţional, în- 
seamnă a arunca o piatră în grăcina lui... 
Stanislavski. | 

Realizările regiei romineşti nu trebuie 
discutate decit de cei ce au „cîştigat mai 
intii pe scenă dreptul de a vorbi în nu- 
mele teatrului“. 

După părerea noastră, aceasta este o 
poziție limitativă, alimentată de o regre- 
tabilă prezumție. Într-o discuţie publică, 
numai cei necompetenți și răuvoitori sînt 
nechemați, dar și aceștia — abia după 
ce s-au exprimat ca atare. Teatrul este 
un bun al tuturora; în numele lui, au 
dreptul să vorbească nu numai cei ce-l 
reprezintă cu strălucire, ci şi cei ce-l re- 
prezintă cu modestie, sau cei ce, fără a-l 
reprezenta încă, îl doresc cît mai realizat 
artisticește. Este bine să se știe că, în 
artă, nu există senatori de drept și că 
ceea ce un spectacol excepțional aduce, un 
altul, ratat, poate să anuleze. 

Realizările regiei romineşti trebuie cău- 
tate în munca celor „distinși astăzi pe 
drept cu titlul de maeştri emeriţi , pentru 
Că „regia  rămine o meserie de maturi- 
tate“, 

Bazată pe criteriul exterior al virstei, 
afirmaţia ni se pare riscată. Părerea noas- 
tră este că regia, ca orice altă artă sau 
meserie, este în funcție de maturitatea ar- 
tistică, noțiune care nu este chiar iden- 
tică cu aceea ce maturitate biologică. De 
pe poziția noastră, unde empiric şi ştiin: 
tific nu sînt apanajele unor fiziologii di- 
ferite, ci stadiiie diferite ale unei virste 
intelectuale, nu ni se pare chiar atit de 
simplă și justă delimitarea între regizori 
bătrîni = empirici, pe de o parte, şi re- 
gizori tineri = ştiinţifici, de de altă 
parte. De asemenea, nu ni se pare că e 

cazul să interpretăm contribuţia tinerilor 
în discuție ca o încercare de a înlocui, 
de a uzurpa poziţii obținute pe merit (deși 
fiecare spectacol echivalează cu o detro- 
nare sau cu o restaurare!), ci ca un mo- 
dest aport de spirit înnoitor, contemporan 
cu publicul căruia se adresează spectaco- 
lul. În al treilea rînd, nu socotim de. loc 
că e „cam tirziu” să transformăm o men- 
talitate empirică în una ştiinţifică, mai 
ales că, cu citeva rînduri mai jos, chiar 
maestrul Sică Alexandrescu a recunoscut 
că „toată viaţa învăţăm . Tinăr sau bä- 
trîn, artistul e receptiv față de fenome- 
nul artistic nou, consonant sau chiar re- 
voluționar față de epoca sa. Mai e nevoie 
să spunem că publicul nu merge la teatru 
pentru a vedea spectacole puse în scenă 
de artiști emeriţi, ci pur și simplu pentru 
a vedea spectacole emerite ? 

Realizările regiei rominești trebuie cău- 
tete dincolo de personalitatea covirşitoare 
sau stilul propriu al unui maestru. | 

Părerea noastră este alta. Atit pentru 
a rezolva pozitiv cerința exprimată de 
Dina Cocea (un regizor care să creeze 
climatul moral al teatrului), a lui Miron 
Niculescu (un regizor animator), cît şi 
pentru a fi de acord cu propriile cuvinte 
ale lui Sică Alexandrescu, referitoare la 
necesitatea ,„uceniciei“ artistice, conside- 
răm că problema personalității artistice a 
regizorului nu poate fi lichidată prin for- 
mula : „personalitate nu poți să ai pe 
porunceală“. Discuţiile au scos în evi- 
dențä tocmai necesitatea ca regizorii să-și 
dovedească, să-și impună personalitatea în 
spectacole ; ca maeștrii artei regizorale să 
vină lla această dezbatere cu poziţii teo- 
retice care să reprezinte bazele înseși ale 
orientării artistice de azi; ca fapta și 
cuvîntul lor să constituie adevărate lecţii 
de artă. Să nu se creadă că înțelegem prin 
personalitate statuia uriașă, strivitoare și 
rece, a şefului cu orice preț de școală 
artistică. Nu. Personalitatea, fie că vizează 
sau nu statuarul, are însă un soclu pe 
care îl constituie indiscutabil munca, 
munca serioasă şi onestă, nu întotdeauna 
strălucită, poate, dar în orice caz exem- 
plară. 

Ucenicie regizorală ? Da, desigur. Dar 
lecţiile să fie înseși spectacolele. În ma- 
terie de artă, nu intenţiile, ci realizările 
contează. 

Dar de ce solidarizarea bătrinilor îm- 
potriva tinerilor, ca şi cind ar exista, în 
teatrul romiînesc, două tabere ? Dacă arta 
este o cetate, asediul ei trebuie dat de 
către toţi artiștii, căci, oricum, izbinzile 
sînt deopotrivă personale şi colective. 

De ce alternativa: să-mi caut ucenici 
eu însumi, sau să vină ei la mine? Pro- 


blema ni se pare greşit pusă. Nu s-a re- 
proşat regizorului lipsa de atenţie faţă 
de tineri, în sensul lipsei de legătură per- 
sonală, de la om la om. S-a reproșat 
regizorului lipsa realizării majore, care să 
vorbească de la sine și să se facă ascul- 
tată. Las operele mele să vorbească pen- 
tru mine, pare să spună autorul articolu- 
lui, sugerind un anume succes răsună- 
tor al Naţionalului. E adevărat că operele 
vorbesc, întîi de toate, publicului; dar 
examenul aplauzelor nu se poate com- 
para cu examenul discipolilor. Prin con- 
ținutul său, un spectacol se adresează 
publicului, transmiţindu-i o concepție des- 
pre lume: concepţia autorului piesei. Dar 
prin rezolvarea sa artistică, un spectacol 
se adresează tuturor creatorilor, transmi- 
țîndu-le o metodă de interpretare crea- 
toare: metoda regizorului și a actorului. 
Desigur, marele succes al Teatrului Na- 
tional la Paris ne bucură; căci orice iu- 
bitor de teatru apreciază la justa ei va- 
loare o montare ca aceea a Scrisorii pier- 
dute, menită a pune în lumină elemente 
tradiționale ale regiei rominești, cărora un 
Gusty le-a dat strălucire. Dar acest suc- 
ces nu rezolvă problema regiei romîneşti 
şi nu face de prisos o discuţie ca a- 
ceasta. 

Viața teatrală e în plin progres: sta- 
tistica ne dă cifre impresionante, iar De- 
cada ne-a oferit surprize deosebit de plă- 
cute. 


Credem că nimeni nu contestă dezvol- 
tarea multilaterală a vieții noastre cultu- 
rale. Dar tocmai pentru ca, în această 
arie din ce în ce mai largă, rezultatele 
excepționale — ca acele din Decadă — 
să nu fie ,„sunprize* întimplătoare, ci 
consecințe firești, necesare, ale unei am- 
bianțe culturale, este nevoie ca principiile 
de bază, metodele şi instrumentele muncii 
artistice să fie supuse unei largi dezba- 
teri, este necesar ca maeștrii scenei noa- 
stre să devină îndrumători şi animatori 
ai tinerilor regizori. 

După cum se vede, argumentele opti- 
mismului manifestat de maestrul Sică 
Alexandrescu implică un anume  scepti- 
cism față de utilitatea unei formulări 
ştiinţifice a principiilor, metodelor şi unel- 
telor artei regizorale, un vag complex de 
superioritate, o uşoară mulțumire în fața 
succeselor disparate sau  întîmplătoare şi 
o  grațioasă ușurință de a trece peste 
problemele grave ale disciplinei. Așa cum 
era scris, articolul amintit sugera viziu- 
nea unei piramide, din vîrful căreia, cu 
un suris optimist, autorul invita treptele 
inferioare la  contemplaţie.  lubitorul de 
teatru are însă nevoie, după umila noa- 


stră părere, de articole mult mai puţin... 
piramidale. 

Dincolo de aceste obiecţii, nu putem 
să nu  subscriem 'la rezolvarea pe care 
tov. Sică Alexandrescu a dat-o proble- 
mei  meșteșugului şi artei regizorale sau 
raportului text-spectacol: sînt poziţii jus- 
tificate teoreticește, sortite să dea roade 
bune. Considerăm că în felul acesta, cu 
pătrundere şi seriozitate, trebuiau abor- 
date şi alte chestiuni deosebit de im- 
pertante şi actuale. Discuția asupra re- 
giei nu s-a referit la rolul ce revine regi- 
zorului în evitarea unei stări de lucruri 
extrem de frecvente şi îngrijorătoare: de- 
gradarea, reluarea lipsită de prospețime 
a unui spectacol, viciu de care un teatru 
ca Municipalul nu este scutit (vezi Cum 
vă place). Nu s-a discutat rolul regizo- 
rului în formarea, prin repertoriu şi me- 
tode artistice, a profilului unui teatru, 
carență manifestată chiar de prima scenă 
a ţării noastre. Nu s-a insistat suficient 
asupra faptului că, în lipsa unei viziuni 
regizorale proprii, unitare şi adinci, âc- 
torii nu pot salva un spectacol (vezi 
Regele Lear), după cum nu-l poate salva 
nici  scenograful (vezi Romeo şi Julieta 
la Iași). 

lată numai cîteva din problemele care 
rămîn să fie discutate de acum înainte. 
Căci dacă, în paginile revistei ,,Contem- 
poranul“, odată cu articolul maestrului 
Sică  Alexamdrescu, dezbaterea s-a închis, 
ea continuă încă în culisele și pe scenele 
teatrelor noastre. Nu avem nici un mo- 
tiv să nu manifestăm, în această pri- 
vință, un categoric optimism. Dar, în a- 
celaşi timp, sîntem siguri că argumen- 
tele care sînt menite să-l susțină vor fi 
alteie decit cele citate mai sus. 

St. Aug. D. 


Cuvintul spectatorilor 


Un obicei aproape tradițional a fost 
părăsit ! Spectatorii nu s-au grăbit să-si 
părăsească fotoliile măcar cu citeva secun- 
de înainte de căderea cortinei pentru a 
prinde un loc mai bun la garderobă. Dim- 
potrivă. S-au instalat mai comod în scaune, 
aşteptînd... Luminile s-au aprins, făcînd 
o legătură mai directă între cei care s-au 
aşezat în jurul unei mese pe scenă, în 
decorul piesei Poveste de iubire de C. Si- 
monov. Aveau să înceapă discuţiile la 
primul spectacol de acest gen, organizat 
de redacția revistei noastre la Teatrul de 
Stat din Constanţa. Era cea de a~99-a 
reprezentație cu o piesă care demonstrează, 
prin numărul spectacolelor, succesul ei în 
localitate, ca și în turnee. Ne-a surprins 

de la început un fapt, care nu ținea totuși 
de acea sferă patriarhală a micului pa- 
triotism local: dragostea  concetăţenilor 
pentru teatrul lor. 

O elevă și un muncitor, un colonel și 
un învățător s-au arătat a fi mîndri că, 
în orașul în care altădată instituţiile de 
„cultură“ se opreau la intrarea casinou- 
lui, există astăzi un teatru cu o tradiţie 
de... cinci ani. Au fost interesante şi ob- 
servațiile unor spectatori pasionați, care 
vedeau spectacolui pentru a treia, a patra, 
a cincea oară. 

Actorii așezați în bănci au dat cuvin- 
tul spectatorilor, care — trebuie spus — 
au dovedit gust şi exigenţă. 

Despre piesă, aprecierile au mers în 
jurul aceleiaşi coordonate. Piesa lui Si- 
monov a fost apreciată de către eleva 
Marioara Anastasiu, ca şi de gospodina 
Elena Ivan, pentru problematica ei în- 
drăzneaţă, pentru măiestria cu care dez- 
văluie sufletul eroilor, iar profesoara Şte- 
fănescu s-a oprit în mod special asupra 
construcției personajului feminin din piesă. 
Caldul lirism al piesei, replicile vii, con- 
strucția dramatică sobră a textului au 
fost subliniate pe rînd de către spectatori. 

Un loc important în discuţii l-a ocupat 
aprecierea spectacolului. S-a arătat, de 
pildă, de unii vorbitori (Elena Ivan şi 
profesoara Ştefănescu) că spectacolul a 
cîştigat în greutate artistică și că inter- 
preți ca Zoe Caraman, Cristel Rădulescu 
şi Jean Ionescu au adăugat pe parcurs 
interpretării lor iniţiale. S-au făcut, totuși, 
rezerve asupra rezolvării simpliste a mo- 
mentului nodal din piesă — finalul actu- 
lui I; s-a adus observaţia că regizorul nu 
a ținut mereu seama de catele firești în 
repartizarea rolurilor și a fost criticată 
interpretarea celui mai dificil dintre ro- 
luri: Andrei (C. Mărculescu de ia Ate- 
liereie C. F. R. şi colonelul Ionescu). 

Discuțiile au adus contribuții prețioase, 
supunînd spectacolul unei judicioase ana- 
lize critice (prof. Ciobanu). Şi fără a se 
contesta unele succese efective, s-a arătat 
că spectacolul nu e la un nivel artistic 
mulțumitor (studenta R. Balaban). 

E cît se poate de îmbucurätoare consta- 
tarea că a crescut numărul, dar și, mai 
ales, exigența criticilor... neprofesioniști, a 
zecilor de mii de simpli spectatori. 

Discuţia organizată de revista noastră 
la Constanţa a fost fructuoasă. Au recu- 
noscut-o sincer actorii interpreți (chiar și 
cei criticaţi), regizorul piesei, colectivul 
şi directorul teatrului. 

Începutul a fost făcut. Şi în alte orașe, 
spectatorii vor fi invitați să-şi spună cu- 
vintul. Îi așteptăm... 

Al. P. 

Premii acordate păpuşarilor 


Cu prilejul „„Săptămînii teatrului de 
păpuşi“ din regiuni, care a avut loc la 
începutul lunii octombrie în sala „Orfeu“ 
a teatrului „„Ţăndărică” din Bucureşti, au 
fost distinse: cu premiul I — Teatrul de 
păpuşi din lași și Teatrul de păpuşi din 
Cluj, secția maghiară; cu premiul II — 
Teatrul de păpuși din Craiova; cu pre- 
miul III — Teatrul de păpuşi din Timi- 
șoara şi Teatrul de păpuși din Tg. Mu- 
reş ; cu mențiune — Teatrul de păpuși 
cin Oradea şi Teatrul de păpuşi din Alba 
Iulia. 

Pentru regie, au fost acordate: pre- 


miul I — regizorului Hunyadi András 
de la Teatrul de păpuşi din Cluj, secția 
maghiară ; premiul II — regizorilor Flo- 


rica Teodoru de la Teatrul de păpuşi din 
Timişoara şi Paul Herşcovici de la Tea- 


trul de păpuşi din Tg. Mureş; premiul 


III — regizorilor Horia Davidescu de ua 
Teatrul de păpuşi din Craiova şi Foca 
Manole ce la Teatrul de păpuşi din Iaşi. 

Pentru pictură scenografică : premiul T 
— Alexandru Rusan de la Teatrul ce pă- 
puși din Cluj; premiul II — Eustațiu Gri- 
gorian de la Teatrul de păpuși din Cra- 


iova ; premiul III — Maria Dimitrescu 
de la Teatrul de păpuși din Oraşul Stalin ; 
mențiune — Viorica Groapă de la Tea- 


trul de păpuşi din Iași. 

A fost acordată o menţiune specială 
pentru muzică compozitorului H. Maioro- 
vici. 

Pentru actori-mînuitori s-au acordat: 
premiul I — Constantin Brehnescu de la 
Teatrul de păpuși din Iaşi şi Peter Ianoş 
de la Teatrul de păpuşi din Cluj, secţia 
maghiară ; premiul II — Elena Gherdan 
de la Teatrul de marionete din Arad, Be- 
nedek Desző de la Teatrul de păpuși cin 
Cluj, secția maghiară, Dicina Davidescu 
de la Teatrul de păpuși din Craiova, 
Emil Petcu de la Teatrul de păpuși din 
laşi, Brie Ana Russu şi Elena Voicu de 
la Teatrul de păpuşi din Cluj, secţia ro- 
mînă ; premiul III — Violeta Ticea de 
la Teatrul de păpuși din Craiova, Lukasz 
Bella de la Teatru! de păpuși din Cluj, 
secția maghiară, Ligia Gheorghiu de la 
Teatrul de păpuşi din Craiova, Lucreția 
Agachi de la Teatrul de păpuși din Iaşi, 
Victoria Temelie de la Teatrul de păpuși 
din Orașul Stalin și Simion Petru de la 
Teatrul de păpuși din Timişoara. 

De asemenea, au fost acordate nouă 
mențiuni unor actori-mînuitori. 


> // 
„(Omul care a văzut moartea 
— într-un decor nefericit 


Aliniindu-se teatrelor care n-au deschis 
de fapt stagiunea cea nouă, ci au reluat-o 
în septembrie pe cea veche, Teatru: de 
Stat din Ploeşti a oferit, în continuare, 
publicului său spectacolul Omul care a 
văzut moartea. 

De la ridicarea cortinei, te izbeşte un 
amestec de culori care face să-ţi läcri- 
meze ochii: roşu aprins, verde stins, al- 
bastru leșietic ; perdele roşii ca nişte fețe 
de plapumă, fotolii albastre tapisate cu 
un fel de imprimeu pe stambă, covoare 
verzi de-a lungul şi de-a latul scenei. 
Aşezarea mobilelor e cu totul întîmplă- 
toare, iar în ceea ce priveşte stilurile, în- 
tr-un magazin de consignație te-ai putea 
descurca totuşi ceva mai ușor ca în in- 
teriorul ¿ui Alexandru Filimon — eroul 
a cărui locuinţă e hărăzită de autor mon- 
tării scenice. 

Ce fel de concepţie o fi prezidat la 
alcătuirea acestui interior ? Unii tovarăși 
consideră că, întrucît burghezia se re- 
marcă prin manifestă lipsă de gust, un 
interior burghez trebuie să lase, printre 
altele, și o asemenea impresie. E un 
punct de vedere care se poate discuta 
— oricum însă, sublinierea trivialului în 
gusturile personajelor cere o muncă artis- 
tică migăloasă de compunere şi n-are 
de-a face cu amestecătura oarbă de mo- 
bilier cu singurul ţel de a confecționa 
dizarmonii de linii şi culori. 

Pe de altă parte, decorul e încărcat cu 
multe obiecte inutile. Silit să lucreze pen- 
tru o scenă mică, de club, scenograful n-a 
căutat soluţii de simplificare, cum ar fi 
fost firesc, ci a complicat în chip nefolo- 
sitor.  Renunţind la plafon, el a ţinut, 
totuşi, parcă într-un fel de părere de rău, 
să lase atîrnat dintre perdelele care suge- 
rează tavanul, cogeamite candelabru — po- 
trivit mai degrabă unui salon de dans 
ploeștean din vremea piesei, decît sufra- 
geriei  podgoreanului. 

Privind decorul spectacolului Omul care 
a văzut moartea, la Teatrul de Stat din 
Ploești, îți vine în minte gîndul că toate 
discuţiile care s-au purtat la consfătuirea 
oamenilor de teatru din anul trecut, toate 
materialele apărute în presă, toate obser- 
vațiile critice făcute de toţi cronicarii dra- 
matici în toate ziarele și în toate împre- 
jurările, cu privire la slăbiciunile actuare 
ale scenografiei, n-au ajuns pînă la Plo- 
ești, sau cel puţin pînă la pictorii tea- 
trului (autorul decorului: Toma Gheorghe). 

Şi te cuprinde un regret adinc, dacă 
nu pentru altceva, cel puţin pentru fap- 


tul că  penetraţia ideilor are loc uneori 
atit de greoi pe distanțe geografice atit 
de reduse, cum sînt cei 60 de kilometri 
care despart Ploeștii de Bucureşti. 

V. S. 


Nedumeriri... 


Tovarăşe redactor, 


Vă rog ca, în calitate ce cititor devo- 
tat al revistei dv., să transmiteți pe a- 
ceastă cale nemultumirea de care am fost 
cuprins citind „Programul Radio“. 

Sint unul din nenumärații auditori ai 
posturile de radio, care apreciază reuşi- 
tele emisiuni pentru copii, bine montate, 
frumos ilustrate muzical şi cu Silvia Chi- 
coş în rolul principal. 

Îmi place că autorii acestor emisiuni 
au căpătat un aer, ca să spun așa, „cla- 
sic“. De cite ori se transmite o piesă la 
radio, aştept cu emoție — ca un jucător 
ia „Pronosport“ cu buletinul dinainte — 
ce nume de autor se va transmite. Asta, 
pentru că autorii sint bine cunoscuţi și 
nu se schimbă: O. Pancu-lași, O. Sava, 
Virgil Stoenescu, Mircea  Sintimbreanu, 
E. Jurist, Călin Gruia, specialist în bas- 
me  sfătoase dramatizate... 

Aşa de bine m-am obișnuit cu acești 
tovarăşi, încît mă mir chiar că direcția 
Radiodifuziunii nu le propune să-i anga- 
jeze să lucreze în redacţia pentru copii- 

Vă  închipuiți necumerirea și supărarea 
mea cînd într-unul din programe am citit 

. . t4 . 
negru pe alb „scenariul radiofonic Pustiul 
inflorit de Gh. Popescu. Mă rog, cine e 
acest ilustru necunoscut Popescu și cine a 
permis ca el să-și facă loc în galeria clasi- 
cilor noștri radiofonici ? Îl cheamă Pancu 
sau Stoenescu, Jurist sau Sava? Nu! ÎI 
cheamă Popescu, pur şi simplu... Am în- 
teles să admitem ca, pe lingă autorii mai 
sus citați, să figureze, haide, și un Mark 
Twain, un Dumas, Jules Verne, Dickens, 
dar un Gh. Popescu! E inadmisibil. 

Eu îmi manifest nemulțumirea și, pen- 
tru că e vorba de școlari, propun ca de 
astă dată redacţiei pentru copii să i se 
dea „Nota O la purtare! 

Un cititor radioamator. 
R. Ce 


P. S. Publicăm această notiță cu o rezervă. 
Nu ne-am informat precis dacă Gh. Po- 
pescu nu e pseudonimul vreunuia dintre 
tovarășii „clasici“. În acest caz, facem 
„mea culpa“. (N.R.) 


Tradițiile teatrului indian 


Pentru a înțelege şi aprecia pe deplin 
teatrul indian, de o atit de îndelungată 
tradiție (între Kalidasa și Rabindranath 
Tagore se întind 15 veacuri!) şi a cărui 
renaștere, de o extraordinară amploare, re- 
ține azi atenţia tuturor teatrologilor, este 
absolut indispensabilă cunoaşterea princi- 
piilor sale «estetice, adesea opuse funda- 
mental concepțiilor dramatice occidentale. 
Aceste principii le schițează într-un re- 
cent eseu (The aesthetics of the ancient 
indian drama, în revista ,,World Thea- 
tre“, vo! V, 2, 1956) directorul secției 
de sanscrită a Universităţii din Madras, 
prof. V. Raghavan. 

Înainte de a expune pe scurt aceste 
principii, să amintim cîteva date şi să 
subliniem in primul rînd vechimea teatru- 
lui indian, născut din „misterele“ zeilor 
Krishna şi Shiva. Recent, s-au descoperit 
în grota Sitabanga (India centrală) ur- 
mele celui mai vechi teatru indian cu- 
noscut, datînd din sec. I î. e. n. Pentru 
a menţine vie amintirea eroilor marilor 
epopei, se dezvoltă din cele mai vechi 
timpuri o bogată dramaturgie populară, 
spectacolele fiind legate de anumite ser- 
Þbäri sezoniere şi -avînd loc în aer liber. 
Din sec. II al e. n. s-au păstrat trei 
drame scrise pe foi de palmier, iar cin 
sec. IV, alte 13, în sanscrită. 

Din sec. II sau III datează însă im- 
portanta operă a lui Bharata, tratatul său 
despre arta teatrului, o codificare rigu- 
roasă a condiţiilor genului, așa cum o 
pretindeau culturile prinților.  Injdicaţiile 


numeroase pe care le găsim aici sint cu: 


atît mai preţioase cu cit arată vechimea 
unor norme de creaţie ce s-au păstrat 
timp de multe secole (cum ar fi, de pildă, 
importanța de prim plan acordată ele- 
mentelor liric, muzical și coregrafic). Spe- 
cificațiile, ciudat de dogmatice (există zece 
specii ce reprezentări scenice superioare, 

cinci situații morale, cinci etape şi cinci 
puncte culminante ale acțiunii; eroina are 
20 de grații naturale, putîndu-se afla în 
opt situații față de erou etc.), fac ca acest 
teatru de curte să pară un adevărat joc 
de marionete vii. De altfel, azi, s-au mai 
păstrat urmele acestui teatru aristocrat 
doar în unele genuri de spectacole, în 
Iava, Bali şi Cambodgia. Totusi, pînă în 
zilele noastre se  respeată tradiționalele 
norme de creație dramatică, consemnate de 
Bharata. Le-au respectat, în secoleie IV-V, 
cei mai mari dramaturgi: Kalidasa, în 
cele trei piese ale sale și în special în 
capodopera sa, care-l entuziasmase atîta 
pe Goethe, Shakuntala; Shudraka, auto- 
rul acelui inteligent şi spiritual amestec 
de melodramă şi fantezie: Căäruța de ar- 
gilă (Vasantasena),  piepa! indiană cea 
mai interesantă și mai tipic construită; 
sau, în fine, Bhavabhuti, un fel de 
Shakespeare indian, amatorul contrastelor 
şi dramaturgul emoţiilor violente pînă la 
teroare. ý 

Dar literatura sanscrită se încheie prin 
anul 1200, din cauza invaziilor străine, şi 
totodată și teatrul de curte. De la această 
dată nu se mai poate vorbi de o literatură 
indiană, ci de o serie de literaturi în 
vreo 17 limbi vorbite în India. Dintre 
aceste literaturi cea bengaleză este ilus- 
trată de numele lui Rabincranath Tagore 
(1864—1941), a cărui dramaturgie este 
prezentată în revista sus-amintită, în suc- 
cintul articol al prof. Amar Mukerji, spe- 
cialist în teatrul lui Tagore. Perioada a- 
cestui mare scriitor este perioada cînd în- 
cepe o masivă mişcare de regenerare dra- 
matică pe baza principiilor fundamentale 
tradiționale, la care se adaugă un ele- 
ment nou: tendința spre realism, spre 
descrierea vieții poporului şi abordarea 
directă a problemelor sale de viață. În 
acest sens, la festivalul național din 1954 
de la Bombay (oraş ce are şi un teatru 
în aer liber de 7000 de Jocuri) la care au 
fost prezentate peste 700 de piese de 


către teatre ce au jucat în 14 limbi din 
cele vorbite în India, s-a remarcat tea- 
trul în limba marathi (cf. G. S. Khosla, 
A brief survey of the national drama 
festival, şi V. Y. Gadgil şi_ V. Mane, 
The story of the marathi stage, ibidem), 
care a luat primul premiu de spectacol 
tradițional şi care, în India, a fost prin- 
tre teatrele ce au deschis pentru întîia 
dată femeii accesul pe scenă — și dsta 
abia prin 1930 ! 

Vorbind despre această renaştere, pre- 
şedintele Centrului Indian de Teatru (ce 
grupează peste 200 de asociații dramatice 
din toată India) precizează că mişca- 
rea caută să favorizeze larg tradiţiile 
şi stilurile locale. „Teatrul este o sinteză. 
Toate artele se integrează aci, de la lite- 
ratură la arhitectură, de la dans la mu- 
zică, şi din această sinteză își trage 
el un dinamism excepțional“ (Kamaladevi 
Chattopadhyay, Future of the indian thea- 
tre, ibidem). Ceea ce nu înseamnă însă 
cîtuşi de puţin că reluarea firului tradi- 
ției ar implica dispariţia de pe afişe a 
dramaturgiei occidentale. Numai ia New- 
Delhi există 5—6 companii teatrale care 
joacă în special piese europene, şi în re- 
pertoriul lor găsim numele lui Sofocle 
sau Jean Anouilh, Molière sau Garcia 
Lorca, Ibsen sau Priestley, Tolstoi sau 
Sartre, Gogol sau Shaw, Cehov sau 
Strindberg (European plays of the Indian 
Stage, ibidem). Un strălucit interpret al 
lui Shakespeare, de piidă, este Prithvi 
Raj, care-şi are compania sa de teatru, 
unde joacă împreună cu fiul său, Raj 
Kapur. 


* 


Dar nici cititorul, nici spectatorul străin 
nu vor putea înțelege sensul noii mişcări 
dramatice şi nu vor putea pătrunde esența 
valorilor dramaturgiei indiene, fără a-i cu- 
noaşte traciționalele norme de creație, ex- 
unde joacă împreună cu fiul său, Raj 
puse pe scurt în eseul sus-menţionat. 

Vedanta, unul din principalele şase 
sisteme filozofice hinduse, concepe crea- 
ţia lumii ca un „joc“ al Demiurgului, iar 
viața — ca o misterioasă dramă. De ase- 
menea factorul, creator, Supremul Artist, 
este väzut de imaginația vechilor inzi şi 
într-o altă ipostază, ca Dansatorul Su- 
prem, al cărui dans cosmic ritmează naş- 
terea şi moartea lumilor, ritmează însuşi 
mersul vieţii. 

Analogia dintre acest „joc“, care e lu- 
mea şi viaţa, jocul Supremului Artist, şi 
teatru se va impune ca o obsesie per- 
manentă dramaturgului indian de-a lungul 
veacurilor. Aceeaşi analogie ne permite 
să înțelegem mai bine problema răului și 


Fata cu oglindă — Figură de la Bhuvanes- 
var, sec. X 


a suferinței — într-o piesă tristețea fiind 
un ingredient tot atit de indispensabil ca 
şi bucuria, pe amindouă spectatorul sa- 
vurîndu-le cu aceeași seninătate, întrucît 
viața i se arată a fi simplu „joc al Su- 
premului Artist”. Şi, întrucît acesta este 
conceput ca suvsa adevărului, binelui și 
frumosului, preocuparea artistică (fie în 
calitate de creator, fie de spectator) în- 
seumnă practicarea unei adevărate metode 
de concentrare, de contemplare şi de 
uniune cu esența divină. Din această con- 
templație artistică  ţișnesc  inefabila bu- 
curie, pacea, echilibrul interior, beatitudi- 
nea spirituală. Ocupațiile zilnice, grijile 
şi necazurile îl asaltează pe om din toate 
părțile,  întunecîndu-i "luminile interioare 
— pe care arta i le reaprinde. După es 
tetica indiană, țelul teatrului, ca și al 
altor arte, este de a ajuta omul să-și 
cucerească liniştea spirituala. 

În consecință, mai mult decît realiza- 
rea unui studiu de caracter, dramaturgul 
indian îşi propune sugerarea unei emoții 
calme, a unei beatitudini pe care ţi-o dă 
înțelegerea adincă a lucrurilor. Oricare ar 
fi sentimentul particular ce animă o piesă 
sau un personaj (iubirea, durerea, ura 
etc.), cînd acest sentiment atinge şi pune 

Scenă din spectacolul cu piesa ,,Bhau Bandki‘‘ 


de Krishnaji Prabhakar Khadilkar, în interpre- 


tarea formației Marathi Sahitya Sangh din Bombay, la Festivalul Naţional de Dramă din New-Delhi 


stăpinire pe sufletul spectatorului, el dă 
naştere unei stări ce delectare superioară, 
de bucurie spirituală. 

Căutind să creeze climatul unei emotii 
de armonie, dramaturgul indian se pä- 
zeşte de orice vulgarizare sau de orice 
dezechilibru al caracterelor din piesă. Me- 
reu preocupat de a dezvolta şi alimenta 
la spectator acea stare de beatitudine și 
plenitudine spirituală, personajele și peri- 
pețiile îl vor interesa mai puţin pentru 
ele însele, cît ca vehicule ale acestor 
stări. lar cît privește „regulile unități- 
lor“, doar „unitatea de emoție“ îl preo- 
cupă, unitatea de timp și de loc pä- 
rindu-i-se de interes absolut secundar și 
inaplicabile în aceste zboruri me care le 
efectuează el de la imanentul datelor ma- 
teriale ale  subiectuiui la  transcedentul 
sensurilor, și de la o perioadă de timp 
la alta, zboruri în care se complace atita 
imaginaţia indiană. 

Intriga însă trebuie atent construită, în 
acest punct  respectindu-se  scrupulos in- 
dicațiile minuţioase și precise ale teoreti- 
cienilor  teatruiui sanscrit. Dar utiliza- 
rea temelor tradiționale și respectul scrupu- 
los al regulilor n-au împiedicat pe un 
Kalicasa să-și depăşească modelele, graţie 

inventivitäții sale şi nici, peste 1500 de 
ani, pe un Tagore să le reactualizeze fără 
să cadă totuși într-o simplă pastişă. 

Același ideal de a preschimba haosul 
în armonie și tulburarea în linişte face 
ca „tragedia să nu poată fi concepută 
în teatrul sanscrit. Desigur, elementul 
tragic este integrat, dar nu găsim aci o 
„tragecie în sensul cunoscut nouă al 
cuvîntului. În concepția indiană, viaţa 
noastră actuaiă reprezentind doar unul din 
actele unei piese lungi, cu multe alte acte 
în continuare de-a lungul cărora sufletul 
omului evoluează spre perfecțiune, nici 
moartea, nici răul, nici menorocirea din 
viața prezentă, departe de a putea con- 
stitui punctul final, nu sînt decit sim- 
ple incidente, pe calea acelei „realizări 
ce sine“ şi a acelei beatitudini spiri- 
tuale pe care caută să le stimuleze sau 
să le creeze și teatrul. 

Dar aspiraţia spre beatitudine nu ex- 
clude, aci, intenția de a trezi simțul mo- 
ral al spectatorului. Dimpotrivă: un vechi 
dicton spune că o piesă inspirată dim 
Ramayana trebuie să te îndemne sł 
mergi pe urmele lui Rama, mu ale lui 
Ravana. Niciodată într-o piesă nu trebuie 
să oferi spectacolul virtuţii  sucombind 


sau al răului triumfind — fapt ce nu 
face decit să demoralizeze —, nici cortina 
să nu cadă pe o scenă cu cadavre, pentru 
ca spectatorul să n-aibă impresia că vine 
de la cimitir. Un erou virtuos biruind 


forţele răului — iată tema preferată a 
vechiului teatru sanscrit. Firește că acest 
teatru cunoaște specii variate — comedii 


de moravuri (ca  Vasantasena, amintită 
mai sus), monologuri, farse, opere lirice 
etc. Dar primul loc îl ocupă Grama eroică, 
cu un erou epic exemplar. Acţiunea se 
concentrează asupra acelor aspekte ale 
temei ce oferă posibilități emotive mai 
puternice, abținîndu-se de la elementul 
pur spectacular, apreciat doar de copii și 
de spiritele puţin evoluate. Tema epică 
e combinată apoi şi cu episoade de dra- 
goste. Dar şi în reprezentarea  iubizii 
drama sanscrită îşi are canoanele ei, ilus- 
trate şi de Kalidasa. Din cele două faze 
ale iubirii pe care le recunoaşte teatrul 
indian, întîlnirea şi despărțirea — pre- 
zentul, momentul de stabiiizare fiind ab- 
sent cu desävîrşire sau nespus ce tranzi- 


toriu — prima e tratată cu multă discre- 
ție, pudoare şi finețe, dar dramatur- 
gul o preferă pe a doua, pentru că ea 
implică acea intensitate a dorinței și su- 
ferințtei ce conferă o calitate spirituală 
aspectului material al faptului brut. 
Scena indiană explorează virtuțile sim- 
bolului şi ale convenției. Ea n-are nevoie 
deci nici ce complicate efecte de scenă, de 
decoruri şi alte accesorii. Spectacolul in- 
dian preferă implicitul explicitului, pune 
accentul pe latura esențială a lucrurilor 
mai mult decît ipe aparențele lor. Cit des- 
pre decor, indicațiile rezultine din dia- 
log, cîntecul și în fine jocul însuși sînt 
suficiente pentru a crea acest decor în 
imaginaţia  spectatoruiui. Pentru a sugera 
o acțiune, interpretul face apel mai puţin 
la accesorii cit la instinctul său artistic 
— condus fiind, bineînțeles, și de un 
amănunțit cod de atitudini şi de gesturi. 
Urmînd metoda prescrisă de Bharata, ac- 
torul urcă pe cal fără cal sau urcă scări 
pe o scenă perfect plană. E capabil să 


Scenă din spectacolul cu piesa sanscrită  ,,Shakuntala“* de Kalidasa în interpretarea formației 
Brahman-Sabha din Bombay, la Festivalul Naţional de Dramă din  New-Delhi, 1954 

reprezinte orice act printr-o mimică per- 
fectă și de mare efect. 

Muzica deține un loc important în a- 
ceastă artă de sugestie, fiind larg utilizată 
fie pentru a crea atmosfera, fie cu simplul 
rol ce indicație scenică. Proza alternează 
firesc cu versurile, acestea precumpănind 
cînd momentui sentimental se intensifică. 
În fine, alături de lirism, mimică și mu- 
zică, dansul intră de asemenea ca ele- 
ment Component de bază în drama in- 
diană. 

Principiile esteticii teatrului clasic, 
schițate de prof. Raghavan şi la care se 
reîntorc azi ades dramaturgii chiar cînd 
abordează teme luate din contemporanei- 
tate, au fost larg preluate şi de Rabindra- 
nath Tagore. Mai puțin în piesele din 
prima fază a creației sale, influențate ce 
Shakespeare şi în care tragicul pasiunilor 
excesive este lucrat oarecum cu tehnica 
dramei romantice, cît în „dramele anotim- 
purilor”. Ciclul primăverii, Sărbătorile 
toamnei, Ultimele ploi etc. sint drame 
simbolice şi muzicale, în care restringerea 
maximă a acţiunii, tehnica aluziei și su- 
pestiei, profuziunea  cîntecelor, dansul re- 
liefind momentele dramatice, accentul pus 
pe stările sufletești, mistica naturii sint 
tot atitea caractere proprii dramei clasice 
indiene, în acelaşi timp valorificate fiind, 
proiectate pe o tematică nouă, și de tea- 
trul modern indian. 

Ovidiu DRIMBA 


: . "41 
„„Orizonturi noi 


Cititorului preocupat de problemele fun- 
damentale ale dezvoitării culturale din 


U.R.S.S., presa sovietică — îndeosebi cea 
de specialitate — îi transmite ecoul mul- 


telor și însuflețitelor discuţii ce se poartă 
astăzi în lumea creatorilor de artă şi li- 
teratură, atit pentru elucidarea cauzelor 
care au determinat, pe alocuri, o rămi- 
nere în urmă față de pasul înaintării vie- 
ţii, cît și pentru indicarea de noi soluţii, 
de noi căi în viitor. Pe această linie, 
a tribunei publice de ia care oameni de 
cultură își spun sincer, fără ocolișuri sau 
menajamente, punctul de vedere, se si- 
tuează şi articolul „Orizonturi noi“ de 
G. Gheorghievski, publicat în nr. 8 al 
revistei sovietice „Teatr“. În cele ce ur- 
mează, redăm în rezumat şi prin extrase 
cuprinsul articolului,  trimițind cititorii 
noștri la lectura lui integrală în nr. 5- 
1956 al publicaţiei „Probieme de teatru 
şi cinematografie“, redactată de Institu- 
tul de Studii  Romîno-Sovietic al Aca- 
demiei R.P.R. 

Deşi autorul are o specialitate bine de- 

finită — «e regizor principal al Teatrului 
de Dramă din Stavropol — el nu-și cir- 
cumscrie tema exclusiv la problemeie vieţii 
teatrale. Nu e mai puţin adevărat că ar- 
ticolul reprezintă, într-un fei, o sinteză 
a  considerațiilor inspirate autorului de 
Gesfäşurarea mai multor consfătuiri şi con- 
ferințe unionale pe ramuri de creație tea- 
trală, ținute la Moscova în primăvara a- 
cestui an. Începînd prin a preciza că 
„trăim şi luoräm în epoca celui de al 
XX-lea Congres al partidului“, moment 
de extraordinară räspîntie care a deschis 
țării orizonturi noi, G. Gheorghievski se 
întreabă : „Avem oare dreptul să trăim 
după Congres... ca și pînă la el?“ și 
răspunde „Nu. Este, deci, vorba de mai 
mult decit de stabilirea „punctelor nevral- 
gice (după propria-i expresie) în fiecare 
sector de creaţie și în nici un caz nu e 
vorba de „răfuieli' sau „trageri la răspun- 
cere“ personale, de găsirea unor „tapi 
ispășitori (cum prea adesea s-a procedat 


“în trecut). E vorba de purificarea, de 


schimbarea fundamentală a atmosferei de 
creație și, în consecinţă, a atitudinii crea- 
torilor înşişi, de o „defrișare a solului 
înainte de a-l “face roditor“. 

În continuare, autorul articolului enu- 
mără, în fond, cele mai grave din aba- 
terile de la principiile leniniste ale îndru- 
mării partinice a artei, devieri care au 
dus, în trecut, la „căderea în dizgra- 
ție” a destui creatori, la o vremelnic 
„scoatere din circulaţie“ chiar şi a unor 
scriitori ca Leonov și Kron. „Multă vre- 
me — spune autorul — „rätäcirile“ ar- 
tistice au fost confundate la noi cu gre- 
şeala politică“. Dar dacă iresponsabilă a 
fost ușurința cu care s-au atribuit adesea 
calificative peiorative sau de-a dreptul de- 
făimătoare, tot atît de grav ar fi să se 
cadă acum în extrema opusă. „Se înţe- 
lege că nu e vorba de amnistierea greșe- 
lilor ideologice, de teza neprincipială „,to- 
tul e permis“. În artă, lupta ideologică 
s-a purtat, se poartă şi se va purta îm- 
potriva a tot ce este dușmănos... Este 
vorba de dreptul artistului de a-și recu- 
noaște greșeala, dacă a săvirșit-o, de a-și 
da seama de ea, fără invective și „bită ... 
E vorba... de restabilirea garanţiilor de- 
mocratice în artă... Orice artist riscă. Așa 
și trebuie să fie, așa-i profesiunea noastră. 
Dar profesînd-o, artistul cinstit trebuie să 
fie sigur că nu-şi riscă reputația de ce- 
tățean, că nu va deveni suspect politic, 
că nu-și poate pierde posibilitatea de a: 
lucra în domeniul artei, chiar după un 
mare insucces“. Ce argument mai puternic 
s-ar putea găsi în sprijinul spuselor de 
mai sus, decît evocarea atitudinii lui 


Lenin în probleme similare, a lui Lenin 
„luptător intransigent pentru  convingerii:e 
sale“ care însă... „nu şi-a impus nicio- 
Gată gusturile sale artistice în calitate de 
directive și normative pentru toți oamenii 
de artă și n-a discreditat nici un om care 
greşise în probleme de artă. 


„De ce ne aplaudă spectatorul ?“ În- 
trebarea aceasta, figurînd în subtitlu, ne 
introduce în miezul problemelor teatrale. 
După ce arată că sistemul lui Stanislavski, 
fetişizat în litera lui, a fost transformat 
într-o „,sperietoare de ciori cu ajutorui că- 
reia sînt discreditați în artă toţi cei ce 
caută să meargă pe altă cale“, Gheor- 
ghievski spune clar că greșelile săvîrșite 
în trecut au generat la spectatori „„perce- 
perea convenţională“. Publicul „s-a de- 
prins să considere teatrul drept domeniul 
întîmplărilor convenţionale, al eroilor .,sin- 
tetizați pînă la schemă... lată, însă, că 
schimbarea de atmosferă s-a făcut sim- 
țită şi aci: încă din toamha trecută, pu- 
blicul a început pe neașteptate să protes- 
teze : „spectatorii s-au pus în grevă” ho- 
tărîți şi energici. În toate orașele, ca şit 
cum s-ar fi vorbit, oamenii au înceta: să 
mai înghită „tot ce li se prezintă". In- 
diciul e  îmbucurător şi alăturat succe- 
sului de care necontenit s-au bucurat ope- 
rele sincere, îndrăznețe, substanțiale şi cu 
adevărat artistice —  Ploşniţa, Într-un ceas 
bun, O chestiune personală — trebuie să 
constituie pentru creatori un impuls fe- 
ricit. „Partidul cere artei să discute, pe 
larg şi cinstit, cu poporul“. 

Articolul se încheie cu o notă optimistă, 
de aitfel în spiritul poziției sincere şi active 
pe care se situează de ua început. Criza 
teatrului e o problemă „scornită, spun 
Gheorghievski, după cum greşită e ten- 
dinţa unora de a tinji cu „înduioșare” 
după  „inegalabilul' teatru din  per'oada 
1920—1930. În artă, ca şi în îstorie, lu- 
crunile nu stau pe loc şi nici nu evolu- 
ează în cerc. Astăzi, se poate și trebuie 
să se facă mai mult, mai bine decit ieri. 
Criză era „cînd mulţi dintre noi căpă- 
tam premii pentru o artă mediocră... cînd 
pictori meșteșugari, regizori fără idei şi 
teatre fără personalitate se simțeau în 
artă ca peştele în apă“, şi nu astăzi, „cînd 
sîntem evident nemulțumiți de noi, când 
am început din nou să fim extrem de 
exigenţi faţă de noi înşine şi de ceilalți. 

„Înclin să consider drept un fapt po- 
zitiv şi sălile goale la spectacolele proaste. 
Cred că acest protest al spectatorilor este 
mai încurajator decît coada de duminică 
la piesa „,Banii , jucată de Teatrul Mic. 
Repet că vom avea încă mult de-a face 
cu perceperea convențională, cu succesul 


schemelor obișnuite, lesne de înţeles, însă 
această „selecţie naturală“ a tot ce este 
viabil în artă nu ne mai permite să trăim 
„pe datorie“. Ea va spori simtul de răs- 
pundere al tuturor celor ce lucrează în 
domeniu! teatrului'  — conchide autoruk 
articolului. 


Stiri din... 
kde Ke ARD A 


4 Prezidiul organizaţiei din Moscova 
a Uniunii Scriitorilor sovietici a hotărît 
să editeze la începutul anului 1957 un al- 
manah intitudat Peisajul teatral al Mos- 
covei. 

Almanahul va cuprinde piese ale dra- 
maturgilor din Moscova, articole consa- 
crate problemelor teatrului contemporan, 
diverse puncte de vedere ale dramaturgi- 
lor și maeştrilor scenei. Unui dintre ca- 
pitolele almanahului, „Dramaturgul și 
viaţa, va dezbate problemele creației dra- 
matice. Un loc important va reveni ma- 
terialului memorialistic, scrisorilor  nepu- 
blicate şi însemnărilor apartinind marilor 
actori, regizori şi dramaturgi. 

Pentru redactarea almanahuiui, a fost 
constituit un colectiv în rîndurile căruia 
vor lucra A. Stein, A. Arbuzov, V. Ro- 
zov, regizorul V. Plucek, criticul A. Ka- 
raganov, actorul S. Obrazțov și alţii. 

$ Teatrul de operă, balet şi dramă 
al R.S.S. Moldovenești a inclus în pla- 
nul său de repertoriu pe anul 1956—1957 
piesele Machbeth de Shakespeare, Citadela 
sfărimată de Horia Lovinescu și o dra- 
matizare Ochiul babei după Soacra cw 
trei nurori de I. Creangă. 

4 Teatrul de dramă rus ,„„Maiakovski” 
din  Stalinabad a prezentat in premieră 
unională noua piesă a lui Nazim Hikînet: 
A existat oare Ivan Ivanovici? 

$ La invitaţia Ministerului Culturii 
al U.R.S.S., în cursul lunii februarie 11957 
va sosi la Moscova cunoscutul regizor 
iugoslav Boian Stupița. Cu acest prilej, 
el va monta pe scena ,,Mossovietului” cu- 
noscuta comedie Dundo Maroe a clasicuiui 
Marin Drijici. 

9 Cu prilejul turneului întreprins în 
Uniunea Sovietică, Teatrul Naţional Popu- 
lar din Paris a prezentat la Moscova și 
Leningrad un ciclu de spectacole cu Don 
Juan de Moliere, Marie Tudor de Victor 
Hugo şi Triumful dragostei cae Marivaux. 

Reprezentaţiile formaţiei conduse de Jean 
Vilar au stimit un viu interes în rindu- 
rile spectatorilor sovietici, întreaga presă 

consacrind ample cronici spectacoleior an- 
samblului francez. În comentariile lor, 
ziarele sovietice relevă în unanimitate 
înalta ţinută artistică a spectacolelor, ad- 
mirabila interpretare a actorilor francezi, 
<ît şi „montarea care se distinge prin 
simplitate,  laconism şi  sobrietate. Spec- 
tacolul se joacă fără decoruri, pe un po- 
dium, în spatele căruia se află un al 
doilea podium puţin înclinat. Pe măsura 
necesităților, sînt aduse în scenă scaune 
şi mese, ca şi celelalte rechizite minimale. 
Nimic în plus în măsură să distragă a- 
tenția spectatorului de la piesă şi actori... 
Totodată, trebuie menționat extraordina- 
rul joc de lumini“ (din cronica lui S. Mo- 
kulski, „,Sovetskaia Kultura“ nr. 109 — 
1956). 

9 În cursul lunii septembrie, un an- 
sambiu al Teatrului academic de artă 
„M. Gorki“ a efectuat un turneu la Ar- 
hanghelsk. Cu acest prilej, au fost pre- 
zentate piesele Ultima jertfă de A. Os- 
trovski, Micii burghezi, de M. Gorki, În- 
vierea după romanul lui A. Tolstoi, Soțul 
ideal de O. Wilce, toate figurînd în re- 
pertoriul permanent al M.H.A.T.-ului. În 
afara acestor spectacole, ansamblul 
M.H.A.T.-ului a prezentat în premieră 
piesa Prietenul uitat de A. Salînski. 

În cursul aceleiași luni, o formaţie a 
Teatrului academic a poposit în  Ceho- 
slovacia, unde a oferit un ciclu de spec- 
tacole. 

Printr-o  hotărire a Consiliului de 
Miniștri al U.R.S.S., între 15 august 1956 
şi 15 iulie 1957 se va desfășura un con- 
curs pentru cea mai bună piesă decicată 
aniversării a 40 de ani de la Marea 
Revoluție Socialistă din Octombrie. 

Concursul, organizat în strinsă colabo- 
rare cu Uniunea Scriitorilor sovietici şi 
Societatea Teatrală Rusă, este menit, 
după cum se arată în hotărîrea Consi- 
fiului de Miniştri, să stimuleze activi- 
tatea creatoare a  dramaturgilor sovietici. 
să promoveze noi talente în domeniul 
dramaturgiei şi să contribuie la făurirea 
unor importante opere dramatice reflectind 
viaţa şi activitatea oamenilor sovietici în 
toate etapele construirii comunismului. 

$ Cercetarea cît de sumară a reperto- 
riului teatrelor sovietice pe anul 1956- 
1957 impune atenţiei prezența în reper- 
toriu a unui considerabil număr de lu- 
crări ale dramaturgiei sovietice: O sin- 
gură noapte de B. Gorbatov și Primăvara 
fratelui mai mic de G. Priece la Teatrul 
Mic, După despărțire de Fraţii Tur la 
Teatru! ,„Vahtangov , Sonetul lui Petrarca 
de N. Pogodin şi Hotel Astoria de A. 
Stein la Teatrul „Maiakovski“, Fata de 
la fabrică de A. Volodin și Prietenul meu 

de N. Pogodin la Teatrul Armatei So- 
vietice ; Fachir pentru o oră de V. Dîiho- 
vicinii şi M. Slobodski la Teatrul de 
dramă şi comedie, sau S-a născut un om 
de K. Finn la Teatrul de dramă și co- 
medie — iată doar cîteva titluri din lun- 
gul şir de piese ale dramaturgilor sovietici, 
pe care spectatorii Moscovei vor avea pri- 
lejul sä le vizioneze în cursul acestei sta- 
giuni. Un loc important în actualul re- 
pertoriu revine şi dramaturgiei clasice si 
străine. Astfel, Puterea întunericului de 
Tolstoi şi dramatizarea după Satul Ste- 
pancikovo a lui Dostoievski (Teatrul Mic), 
dramatizarea după Idiotul de Dostoievski 
(Teatrul „,Vahtangov ), Hamlet de Shake- 
speare (Teatrul ,„Vahtangov“), Henric 
al IV-lea de Shakespeare, Evantaiul La- 
dy-ei Windermere de O. Wilde, Stilpii so- 
cietății şi Nora de H. Ibsen (Teatrul Mic), 
alături de Filumena Marturano a lui E- 
duardo de Filippo (Teatrul ,Vahtangov“), 
Generalul Washington şi vrăjitoarea apelor 
de H. Fast şi Oameni simpli de Shaw 
(Teatrul Armatei Sovietice) vor vedea 1u- 
mina rampei în cursul acestui an. 

Este interesant ce menţionat că Teatrul 
Armatei Sovietice va monta în cursul a- 
cestei  stagiuni comedia lui Tudor Mu- 
șatescu Titanic vals. 

$ Studioul de televiziune din Lenin- 
grad a transmis o dramatizare după cu- 
noscuta povestire a lui F. M. Dostoievki 
Nopti albe. În cadrul viitoarelor sale 
emisiuni de teatru, studioul va trans- 
mite Strigoii de H. Ibsen, Casa inimilor 
sfărimate de B. Shaw și altele. 


Finlanda 


4 Problematica socială ocupă un loc 
din ce în ce mai important în lucrărtle 
dramaturgilor finlandezi.  Cercetind cu a 
tenție realitatea, autorii dramatici surprind 
aspecte semnificative și caracteristice unei 
lumi în care aurul nu și-a pierdut încă 
strălucirea şi nici puterea distructivă asu- 
pra conştiinţei oamenilor. 

Tinereţea  dezrădăcinală, piesa ce debut 
a scriitorului Martti Kainulainen, mon- 
tată pe scena Teatrului Muncitoresc din 
Tampere, descrie dificultățile pe care le 
are de întîmpinat un tînăr ieșit din în- 
chisoare şi dornic să-şi refacă viața. 

Atacînd o temă atit de delicată și fără 
îndoială că în aceasta constă unul din 
principalele merite ale lui Kainulainen — 
dramaturgul se mulțumește însă a descrie 
faptele în sine, rezolvînd tragica soartă 
a eroului său printr-o dragoste puternică 
— miraculos remediu al tuturor rănilor. 

În tot cazul, piesa lui Martti Kainulai- 


nen, chiar dacă nu sugerează soluţii şi nu 
dezvăluie pregnant rădăcina acestor reje, 
rămîne un impresionant document de viaţă 
şi o pledoarie pentru dreptul la fericire 
al oameniior. 


R. Cehoslovacă 


$ Anul acesta, şcoiile superioare de 
teatru au fost în întrecere: Obiectivul: 
realizarea celui mai bun spectacol în cin- 
stea Congresului al IV-lea al studenţilor, 
care a avut loc la Praga. Cite trei dele- 
gați din partea fiecărei unități au consti- 
tuit juriul. Școlile s-au prezentat la con- 
curs cu cite două spectacole. Premiu: I 
a fost atribuit Școlii superioare de teatru 
din Praga, pentru spectacolul cu piesa 
Într-un ceas bun de Rozov, şi ansamblului 
şcolii de teatru din Brno, care a jucat 
Pădurea de Ostrovski. 

$ Teatrul sătesc a înscris în reperto- 
riul său tragedia Antigona de Sofocle. La 
prima vedere, o faptă necugetată. Dar 
reacția publicului a  covedit că alegerea 
piesei este judicioasă; primele spectacole, 
date în comunele din nord-estul Boemiei, 
au fost urmărite cu adevărată pasiune de 
spectatori. 

4 Repertoriul teatruiui din Praga pen- 
tru stagiunea în curs prezintă două par: 
ticularități ce se cuvin a fi relevate. Prima 
este aceea a locului considerabil rezervat 
unor dramaturgi autohtoni care, spre deo- 
sebire de Stehlik și Kohout, încă nu și-au 
cîştigat un renume internațional. Astfel, 
Teatrul Realist va prezenta o comedie de 
Spacil şi Pasek Eu nu sînt el, Teatrul 
de cameră oferă spectatorilor o piesă nouă 
de Neff, Bancnota de 100 de coroane. 
Colectivul Teatrului „Jiri Wolker“ anunţă 
că va pune în scenă lucrările a trei au- 
tori tineri, iar Teatrul „Kolin' va juca 
prima piesă a lui K. Dobes O zi de ne- 
uitat, consacrată evocării figurii lui J. K. 
Tyl. 

A doua particularitate este prezența pe 
afişele teatrale, a unor nume de autori 
străini ale căror lucrări n-au văzut pînă 
acum lumina scenei în R. Cehoslovacă. 
Printre acestea, sînt Eduardo de Filippo, 
Lilian Hellman şi Sartre. 

Printre autorii străini figurează şi Na- 
zim Hikmet, B. Brecht, Pogodin, Arbu- 
zov şi Kirițescu cu Gaiţele. 


Italia. 


$ Libertatea de Carlo Terron este po- 
vestea tristă a unui copil, Memmo Spe- 
ranza, hoţ de jucării, împins spre nele- 
giuire doar din dorința de a gusta bucurii 


7. — Teatrul nr. 7 


pe care viața se încăpăținează să i ie re- 
fuze. Într-o zi, întîmplarea face ca el să 
fure unei bătrine un ceas ornat cu un 
minunat clopoțel. Afliad că- furase bătri- 
nei singurul bun pe care-l mai avea ea, 
Memmo Speranza este cuprins de remuș- 
cări şi decide să se pedepsească singur: 
el se condamnă la un an de regim celu- 
lar. După un timp, Memmo va reveni 
la închisoare, tot de bună voie, pentru 
furtul unei mingi. De astă dată, autocon- 
damnarea e mai mică: doar ce trei luni, 
deoarece mingea fusese furată de la o 


fetiță bogată, astfel că paguba pricinuită 


prin furt era neglijabilă. 


Redind aspecte de un pregnant drama- 
tism din viaţa unui copii nenorocit, dra- 
maturgul profilează în prim plan condi- 
ţia umană sănătoasă a acestor dezrădă- 
cinaţi, condamnaţi la veşnică mizerie de 
legile societăţii în care trăiesc. 

Libertatea de Carlo Terron figurează în 


repertoriul Teatrului „Minimo“ din Bo- 
logna. 


$ Adio, arbore! este titlul unei noi 
piese a dramaturgului Aldo Nicolai, pre- 
zentată pe scena Teatrului „Pirandello“ 
din Roma. Acțiunea se desfäşoară într-un 
orășei italian în anul 1928, în noaptea 
din ajunul crăciunului. O familie mult 
încercată de mizerie se adună în jurul 
tradiționalului brad: bătrina mamă, care 
după sinuciderea soțului continuă să ducă 
o viață încărcată de nevoi; o fiică ajunsă 
aproape în pragul maturității; Lucio, un 
băiat de 15 ani, plin de entuziasm și 
optimism ; o altă fiică Nanda, măritată 
pentru bani cu un om pe care nu-l iu- 
beşte, şi Nanni, un pierce-vară care n-a 
pregetat să  falsifice un cec pentru a-și 
plăti o datorie. Bradul împodobit sărbă- 
torește, cina mai îmbelșugată ca altă dată, 
prezența întregii familii dau o notă de so- 
iemnitate acestei seri. Reuniţi în jurul bra- 
dului, membrii familiei își evocă amin- 
tirile, gîndurile,  frămintările. Plin ide 
groază, Lucio află pentru întiia dată ade- 
văratele motive ce l-au împins pe tatăl său 
la moarte, ca și întregul adevăr asupra 
fratelui său Nanni, de care se simțea 
legat printr-o puternică dragoste. Adevă- 
rul, crudul adevăr rănește adînc inima 
adolescentului. El fuge din casă, amenin- 
ind cu sinuciderea. Furtuna se linişteşte 
însă. Lucio se reîntoarce, dar curăţenia și 
candoarea sa, simbolizate prin bradul ale 
cărui lumini pălesc treptat, sînt  frinte 
pentru totdeauna. Contactul brutal cu rea- 
litatea spulberă frumoasele sale iiuzii des- 
pre viaţă. 

Adio, arbore! de Aldo Nicolai a tre- 
zit un viu ecou în cercurile largi ale spec- 


97 


tatorilor italieni. Nu trebuie să ne mire 
că această piesă, care dezbate o proble- 
matică profund socială, s-a bucurat de 
cisprețul presei capitaliste. Un singur ziar 
„Giustizia“, din Roma, a inserat o pre- 
zentare a spectacoiului, din care spicuim 
doar o caracterizare: „Piesa este impreg- 
mată cu un umanitarism profund...“ 

Într-adevăr, prea puţin şi prea lapidar, 
față ce sensurile atit de bogate ale pie- 
sei... 

$ În actuala stagiune, compania „Vit- 
torio Gassman“ reprezintă la Teatrul Qui- 
rino, Othello. Rolul titular şi rolul lui 
Iago sînt deținute alternativ de Gassman 
şi Salvo Randone. În repertoriul teatrului, 
figurează și piesa Ornifle de dramaturgul 
francez  Anouilh. 

$ De curind a luat ființă la Milano, 
sub conducerea lui Enzo Ferreira nn nou 
teatru „de repertoriu“: „Il Convegno“. 
Noua formație și-a alcătuit un repertoriu 
însumînd înceosebi piese mai puțin ju- 
cate pînă acum în Italia. Astfel, „Il 
Convegno“ va prezenta Hamlet de Ri- 
cardo Bacquali, Minunata de Cezaro 
Meano, Electra de Giraudoux, Școala pä- 
rinților de Anouilh şi altele. 


Austria 


4 „Burgtheater“ din Viena a luat în 
studiu traducerea lui Friedrich  Schreyvo- 
gel după piesa Păsările lunii de Marcel 
Aymé, care ţine afișul de doi ani la 
Paris şi a prilejuit un succes răsunător 
Teatrului „Atelier“. 


Rr. Bulgaria 


$ Ministerul Culturii, în colaborare 
cu Comitetul Central al Sindicatelor sa- 
lariaţilor din instituţiile de artă, a orga- 
nizat un curs de calificare, cu durata de 
14 zile, pentru conducătorii atelierelor de 
croitorie de pe lingă teatrele din ţară. 
Programui cursului - prevedea prelegeri zil- 
nice, în cursul dimineţii asupra istoriei 
costumului de teatru. Li s-a vorbit 
cursanților despre îmbrăcămintea din an- 
tichitate, din evul mediu, cin renaștere 
și, treptat, din epocile succesive pină în 
zilele noastre, despre îmbrăcămintea di- 
versă a popoarelor asiatice, despre portul 
național bulgar ş. a. Prelegerile au fost 
însoțite de proiecții și audienții au avut 
posibilitatea să examineze manechine cos- 
tumate, schițe, croieli etc. Orele de după 
amiază au fost rezervate lucrăriior prac- 
tice. 

Anglia 

Leonard Irwin, autor a numeroase 
comedii şi farse uşoare, a abandonat re- 
cent domeniul său de preocupare, abor- 
dind un nou gen: al pieselor cu impli- 
cații din realitățile sociale ale Angliei 
contemporane. Scriind Salariul Evei, Leo- 
nard Irwin nu s-a dovedit numai un cu- 
noscător al problemelor ce frămîntă ma- 
rea masă a poporului engiez, ci şi um 
purtător al intereselor clasei muncitoare 
engleze, un propagamdist al unității ei în 
lupta pentru o viață mai luminoasă. 

Acțiunea piesei se desfășoară într-o 
uzină de construcții mecanice din nordul 
Angliei, al cărei proprietar, J. C. Gradley, 
se bucură de faima de om dur şi neînțe- 
legător. O tinără salariată a uzinei, Eva 
Tattersoll, îi cere mărirea salariului pînă 
ia cuantumul plătit unui bărbat care în- 
deplinește aceeaşi muncă. Cererea fiind 
respinsă, Eva Tattersoll demisionează. Da- 
torită însă secretarei patronului, unui alt 
salariat, unui  contramaistru şi propriei 
sale mame, ea revine la lucru, înţele- 
gind că este mai indicat să lupte alături 
de alți muncitori pentru izbinda dreptăţii, 
cecit să se războiască de una singură cu 
patronul pentru obținerea unui avantaj 
personal 

Salariul Evei a văzut lumina rampei 
pe scena Teatruiui Coliseum din Oldham, 
din iniţiativa Companiei Oldham Reper- 
tory Club. 

Este interesant de menționat că noua 
piesă a lui Leonard Irwin a trezit nu- 
meroase ecouri în presa engleză. Astfel. 
„Manchester Guardian“ sonia: ,„.. piesa 
are numeroase calităţi, în măsură să ex- 
plice alegerea ei de către formația de la 
Oldham“, în timp ce „Manchester Eve- 
ning News“, analizind pe larg specta- 
colul, conchidea: „O piesă bună... Leo- 
nard Irwin s-a îndepărtat în mod volun- 
tar de comedie şi farsă pentru a me dărui 
o piesă de idei“. 

$ Ultima piesă a lui Arthur Miller, 
Vedere de pe pod, a avut darul să stir- 
nească un sentiment de ritoasă indignare 
printre membrii comisiei britanice de cen- 
zură, care au interzis reprezentarea în pu- 
blic a lucrării. Drept care, Miller a de- 
clarat că va aduce neînsemnate modifi- 
cări piesei, în așa fel încît să facă posi- 
bilă reprezentarea ei în condițiile şi cu 
miăjloacelg „teatrelor de cluburi“ (Arts 
Theatre, spre pildă), pentru membrii coti- 
zamți ai acestora. Este unica moalitate 
de a se eschiva de ia rigorile unei dis- 
poziții obtuze, căci puterea cenzorilor îm 
cauză se opreşte în pragul sacrosanctelor 
cluburi. 


R. D. Germană 


4 Inspirindu-se din renumitul roman 
al ui Victor Hugo, Omul care ride, dra- 
maturgul Günther Weisenborn, din Ger- 
mania de vest, a scris piesa Omul fără 
chip (titlul original Das verlorene Ge- 
sicht). El reia aci tema „lipsei de chip, 
a imposibilității de a-şi afirma personali- 
tatea, pe scurt: a lipsei de drepturi ele- 
mentare, în care se zbat împilaţii şi sä- 
racii în lumea orinduirilor nedrepte. Fap- 
tul că intriga piesei ne transportă în 
Londra anului 1710, sub sceptrui apăsă- 
tor al reginei Anne şi că eroul, Lofter, își 
duce traiul printre saltimbacii din pieţele 
publice şi tîrguri nu slăbeşte cu nimic 
din rezonanța socială actuală a piesei. 

Prezentată în premieră pe întreaga Ger- 
manie simultan la două teatre din vest: 
„Schlossparktheater”' din Berlin şi Tea- 
trul din Mannheim, piesa, deservită de 
regie, a fost întimpinată cu rezerve din 
partea publicului și a presei. Acum, însă, 
în interpretarea ansambluiui Teatrului de 
Stat din Dresda -şi în regia lui Hannes 
Fischer, piesa şi-a recăpătat adevăratul 
„chip“ şi se înscrie ca o reușită certă în 
palmaresul Teatrului din Dresda. 


$ De altfel, acest teatru scontează și 
o altă izbindă artistică în cursul acestei 
stagiuni : îi revine cinstea unei premiere 
mondiale. Este vorba de o piesă a renu- 
mitului romancier Lion . Feuchtwanger, in- 
titulată Văduva Capet care, după cum 
indică şi numele, evocă zilele patetice şi 
frămîntate ale revoluţiei franceze. 

$ Pe iingă Teatrul Municipal din 
Magdeburg, a luat ființă un consiliu pe- 
dagogic, compus din învăţători şi membri 
ai corpului didactic superior. Acest con- 
siliu se ocupă de organizarea unor confe- 
rințe şi simposionuri care să ușureze pu- 
blicului de adolescenți înțelegerea piese- 
lor din repertoriul teatrului. De aseme- 
nea, consiliul pedagogic a stabilit un 
vast program de activitate prin care ur- 
măreşte să-i familiarizeze pe tineri cu pro- 
blemele generale aie creaţiei dramatice şi 
scenice. 


$ Ansamblul teatral studențesc al Uni- 
versității „Humboldt“ din Berlin a între- 
prins un turneu, în cursul căruia a vi- 
¿ zitat o seamă de universități aflate de 
ambele părţi ale liniei de demarcaţie în- 
tre cele două Germanii. Piesa: aleasă pen- 
tru acest turneu a fost o farsă suculentă 
scrisă în tinereţea lui de regretatul! Ber- 
tolt Brecht: Om e om, lucrare în care 
înzestratul om de teatru satiriza, la mo- 
dul bufon, militarismul antiuman. Actua- 
litatea stringentă a piesei si ardoarea ti- 


nerilor interpreți, rîvna cu care au muncit 
la realizarea spectacolului sub conducerea 
lui Claus Kiichenmeister, el însuşi for- 
mat la şcoala lui Brecht, au asigurat ca- 
litatea  reprezentațiilor şi — fireşte — 
succesul lor. 


Belgia 


$ Universitatea din Bruxelles a orga- 
nizat o expoziție consacrată vieții şi crea- 
tiei lui Maxim Gorki. 


Fran fa 


$ Parcurgîind listele de repertoriu ale 
unor teatre pariziene în stagiunea 1956/57, 
întîlnim numele lui Marcel Pagnol, al că- 
rui succes, Topaze, este reluat la Gymnase 
în interpretarea lui Arletty şi Fernand 
Gravey, şi care figurează de asemenea pe 
afișul teatrului Bouffes-Parisiennes cu Fa- 
bien (această piesă are drept cadru un fel 
de tirgul moşilor al nostru — un parc 
cu atracțiuni, „luna-park ). La studioul 
Champs-Elysées, îşi face debutul în ale 
dramaturgiei romanciera Margueritte Du- 
ras. Titlui piesei: Scuarul; personajele : 
o tînără slujnică doritoare să devină „un 
om ca toți oamenii“ şi un voiajor de co- 
merț, obosit de o viață meschină şi re- 
semnat. Interpreta feminină este una din 
elevele cele mai iubite ale lui Dullin : 
Retty Albertini. 

Teatrul Marigny prezintă, în regia lui 
I. P. Grenier, comedia Nemo ce Al. Ri- 
vemale ; rolul principal feminin este deti- 
nut de Neliy Vignon. 

La teatrul La Madeleine, Pierre Blan- 
chard împrumută prestanța sa şi farmecul 
său de cuceritor cu timplele cărunte „prin- 
tului adormit“, eroul feeriei moderne cu 
același titlu a lui Terence Rattigan. Prin- 
țul adormit a ţinut cu succes afișul la 
Londra în stagiunea trecută şi acum e în 
curs de realizare versiunea cinematogra- 
fică, avind ca interpreți pe Laurence Oli- 
vier şi Marilyn Monroe. 

Ansambiuul lui Vilar, înapoiat din tur- 
neul său în U.R.S.S. și în ţările 'scandi- 
nave, a reluat, după o scurtă şi bineme- 
ritată odihnă, seria spectacolelor cu Ne- 
bunul de Platonov,  recescoperita lucrare 
a lui Cehov. În sfîrșit, la finele uiunii, 
teatrul „Atelier“ va prezenta publicului 
său noua piesă a lui Felicien Marceau, 
Oul (regia: A. Barsacq) în care e vorba 
despre un om amărit, căruia nimic „nu-i 
merge“ în viață, pînă ce descoperă “un 
„truc“, cu ajutorul căruia îşi îmbunătă- 
țeşte condiţiile de existenţă... 

4 Scriitorul Jean Anouilh asumă regia 
piesei sale Dineu cu personalităţi pe care 
"o va monta în cursul acestei stagiuni la 
teatrul Montparnasse Baty. 

4 Cunoscutul actor Pierre Brasseur va 
asuma cu începere din luna ianuarie func- 
ţia de director artistic al teatrului „Athe- 
née“. Prima montare realizată sub ,„ ba- 
gheta“ lui va fi o adaptare — ah, adap- 
tările! — după Femeia îndărâtnică de 
Shakespeare, realizată de Audiberti şi a- 
vind ca interpretă principală pe Suzanne 
Flon. 


EEN. 


4 Organizația pentru problemele tine- 
retului de pe lingă Municipalitatea ora- 
șului New York a propus să i se ceară 
scriitorului Arthur Miller să scrie o piesă 
despre criminalitatea în rîndurile minori- 
lor. Alegerea organizaţiei s-a lovit însă de 
împotrivirea Legiunii americane şi a Uni- 
unii catolice a veteranilor ce război, care 
au respins propunerea sub motiv că dra- 
maturgul american este cunoscut pentru 
„convingerile sale de stinga. 


Elveția 


$ ...Și lumina în beznă străluceşte ce 
L. Tolstoi, una din piesele mai puţin cu- 
noscute ale marelui scriitor rus, publicată 
pentru prima oară abia după moartea, lui, 
a fost recent montată de „,Schauspielhaus" 
din Zürich. 


R. E. Albania 


9 În cursul trecutei stagiuni, specta- 
torii albanezi au avut prilejul să facă 
cunoștință cu două lucrări ale dramatur- 
giei romîne. O noapte furtunoasă de I. L. 
Caragiale a fost montată pe scena Tea- 
trului „A. Moissi , în timp ce Teatrul 
Popular a reprezentat Mielul turbat de A. 
Baranga. 


908 A i Jugoslavia 


$ Viaţa teatrală din Iugoslavia se des- 
făşoară sub semnul unei intense colabo- 
rări internaționale. Astfel, pe lingă faptul 
că repertoriu! teatral însumează, alături 
de lucrările dramaturgiei iugoslave clasice 
și moderne, o seamă de opere ale drama- 
turgiei ruse și sovietice, franceze, engleze, 
italiene, americane, scenele din Belgrad, 
Zagreb, Liubliana găzduesc ades colective 
teatrale străine, aflate în turneu în lugo- 
slavia. În afara Teatrului Academic ce 

Artă, al cărui turneu a stirnit un viu in- 
teres, spectatorii iugoslavi au avut prilejul 
să vizioneze citeva spectacole oferite de 
ansamblul Teatrului Naţional Grec şi de 
Piccolo Teatro din Milano. 

La rindul lor, teatrele iugoslave între- 
prind dese turnee în străinătate, populari- 
zind în acest fel realizările artei teatrale 
naționale. În cursul verii trecute, Teatrul 
Naţional din Stipsk a poposit pentru un 
ciclu de spectacole în oraşele regiunii ma- 
cedonene din Bulgaria, în timp ce un 
ansamblu al Teatrului de operă şi balet 
din Croaţia a efectuat un turneu în Re- 
publica Federală Germană. 

Şi pe linia activităţii teatrale de ama- 
tori, schimburile dintre Iugoslavia şi cele- 
lalte ţări înregistrează o frecvență cres- 
cîncă.  Astfei, la Festivalul Internaţional 
al teatrelor de tineret din oraşul Parma, 
Iugoslavia a fost reprezentată de ansam- 
blu! artistic al stucenţilor din Zagreb. 

9 În cursul actualei stagiuni, la Bel- 
grad se va deschide un nou teatru: 
„Scena 212“. Noua sală, avînd o capaci- 
tate de numai 212 locuri, nu va gäzdui 
o formație permanentă, spectacolele urmîùd 
a. fi susținute de actorii celorlaite teatre. 

$ Într-un cadru solemn, a avut loc la 
Belgrad inaugurarea noului local al tea- 
trului pentru copii ,Boşco Buha“. Deşi 
înființat în 1952, teatrul n-a dispus de un 
local propriu, ceea ce nu l-a împiedicat 
să-şi cîştige o largă popularitate printre 
micii spectatori. 

Odată cu instalarea în noui local, tea- 
trul va prezenta spectacole zilnice. De 
două ori pe säptämînä, Teatrul ,Boşco 
Buha“ va organiza spectacole pentru ti- 
neret, 


Grecia 


4 Situația grea în care se zbate o 
mare parte a poporului grec a inspirat 
dramaturgului Notis Perjalļlis subiectul 


noii sale piese: Fata cu panglici. 


Eroii lucrării sînt șomerii, oamenii fără 
căpătii ce populează cartierele periferice 
ale orașelor grecești, așteptind în porturi 
prilejul de a cîştiga prin muncă cinstită 
o bucată de piine. Unul dintre aceştia, 
tinărul Vayas, are fericirea să  întilnea- 
scă marea dragoste și, pentru scurt timp, 
viața sa dobindește un nou sens, un nou 
ideal. Dar poezia e de scurtă durată: 
pentru a putea trăi cu femeia iubită, 
Vayas trebuie să-și caute un adăpost. Și 
atunci, tinărui începe o luptă disperată 
împotriva  imposibiliălui : găbirea cîtorva 
bucăți ce tablă ondulată, necesare înjghe- 
bării unui modest cuib. 


Fata cu panglici a fost prezentată de 
formaţia Teatrului Elen Popular, pe scena 
Teatrului  Muntcipal din Pireu. Nume- 
roasele cronici apărute în presa greacă au 
fost unanime în a aprecia sensurile pro- 
fund umane ale piesei care, după cum 
scrie cronicarul dramatic al- ziarului „A- 
cropolis”, „prezintă un amalgam de idiiă 
romantică şi  melodramă, piesă socială, 
dramă poetică şi tragedie“. 

$ Teatrul Bunnellis a prezentat re- 

cent în premieră Tineri de însurat de H. 
Bakopolos şi P. Vassiliadis, o savuroasă 
comedie care satirizează un vechi obicei, 
răspîndit şi astăzi în păturiie largi ale 
populației elene, şi care interzice unui 
frate să se însoare înainte de a-şi fi 
măritat sora. 
Subiectul comediei este centrat în jurul 
peripeţiilor a doi tineri, dornici să se în- 
soare fiecare cu sora celuiialt. Ştiindu-și 
surorile nemăritate, nici unul dintre ce: 
doi tineri nu îndrăznește să-și mărturi- 
sească dragostea, fiecare dintre ei strădu- 
indu-se să găsească în taină un mire po- 
trivit pentru respectiva soră. Cele două 
surori, mai  întreprinzătoare decit frații 
lor, se mărită pină la urmă, cu soţii pe 
care cei doi frați i-au căutat cu atita 
rîvnă, în timp ce eroilor comediei nu le 
rămîne decît să-și deplingă iluziile spul- 
berate din cauza unui obicei străvechi. 

Presa elenă a salutat premiera noii co- 
medii, subliniind că „sfîrşitul ei este deo- 
sebit de spiritual şi mai ales „evită for- 
muia consacrată a „happy-end -ului, folo- 
sită cu predilectie de dramaturgi (zia- 
rul „„Ethnos*). 

4 În cadrul Festivalului de artă dra- 
matică de la Epidaur, au fost repre- 
zentate anul acesta Medeea de Euripide, 
Antigona şi Oedip rege de Sofocle. Con- 
ducerea Festivalului a fost încredinţată 
cunoscutului regizor Alexandros  Minotis, 
iar interpreţii cei mai de seamă au fost 
Katina Paxino (Medeea) și Tanos Kaţo- 
polos (Iason). 

Străvechiul teatru din Epidaur datează 
din secolul al VI-lea î. e. n. Situat în- 
tr-o regiune de coline. veşnic verzi, aco- 
perite cu livezi de portocali şi măslini, 
sub un cer de un senin neclintit, el adă- 
posteşte lesne 14.000 spectatori, sau — 
dacă adăugăm locurile în picioare — chiar 
20.000. Construit din rocă cristalină, ase- 
mănătoare cu marmura, teatrul are o 
acustică ideală: zgomotul produs de a- 
prinderea unui chibrit pe scenă se cis- 
tinge clar chiar şi de către spectatorii 


aşezaţi în ultimul rînd de gradene, iar 
aruncarea unei monete metalice produce 
un sunet de clopoțel. Vizibilitatea este 
de asemenea perfectă. 


Etiopia 
@®@ La Addis-Abeba, şi-a deschis porțile 


primul teatru abisinian. Sala, cu o capa- 
citate ce 1200 de locuri, poate fi folosită 
şi ca cinematograf cu ecran normal și 
ecran lat. 


Japonia 


$ Pe scena teatrului Haiyu-za, a avut 
recent loc premiera piesei Vindtoare de 
sclavi de Kimifusa Abe. Deși lucrarea a- 
bordează un subiect cu implicaţii din do- 
meniul fantasticului, ea se impune ca o 
caustică satiră la adresa societăţii japo- 
neze moderne. 

Subiectul ei poate fi rezumat în felu: 
următor : un fost oștean încearcă o serie 
de experiențe de vindecare a bolilor prin 
magnetism. Unele rezultate obţinute îi 
creează o faimă puţin obișnuită și drept 
urmare, 0 avere apreciabilă. Nemulțumit, 
totuși, de situația sa materială, fostul oș- 
tean cumpără de la șeful unei expediţii 
de explorare a Oceanului Pacific, o ciu- 
cată ființă: jumătate om, jumătate mons- 
tru, înzestrată cu puteri magnetice excep- 
tionale. După cîteva luni, faima oșteanului 
şi a monstrului ajunge atit de mare, încît 
guvernu! le solicită concursul pentru în- 
făptuirea anumitor acțiuni politice. Dar 
măsurile preconizate de guvern contravin 
intereselor muncitorimii japoneze și aceasta 
organizează o largă acțiune de protest îm- 
potriva guvernului și a  miraculosului 
monstru. Cu acest prilej, se descoperă că 
ciudata ființă nu-i altcineva decît un abil 
escroc deghizat. Odată destrămat mitul 
monstrului, se stinge și aureola creată în 
jurul stăpinului său. 


Ceylon 


$ Teatrul „Tamil drama” din Colombo 
a prezentat recent în premieră piesa ui 
Oscar Wilde Ce inseamnă să fii onest. 
Traducerea piesei în limba tamilă (una 
dintre cele două limbi vorbite în Ceylon) 
este datorită scriitorului Samuganatan. 

Același teatru va prezenta și piesa Prin- 
tesa din Padua de O. Wilde în traducerea 
aceluiași scriitor, care va asigura de astă 
dată şi direcția de scenă. 

Australia 


$ Teatrul Nou din Sidney a prezentat 
recent în premieră piesa Raiul din Ocea- 
nul Pacific de D. Kewsuck. Piesa descrie 
dirza rezistență pe care o opun locuitorii 
unei mici insule din largul Oceanului Pa- 
cific, încercărilor de a se experimenta în 
preajma insulei un nou tip de bombă cu 
hidrogen. Disperaţi, ştiindu-şi insula ame- 
nințată, uocuitorii ei lansează un călduros 
apel către toate popoarele lumii, pentru 
a opri experiența şi a salva astfel insula. 

Citeva zile după premieră, ziarul ,„Tri- 
bune“ cin Sidney a publicat un interviu 
al lui R. Dixon, preşedintele Partidului 
Comunist din Australia, pe marginea pie- 
sei Raiul din Oceanul Pacific. 

„Teatrul Nou — a declarat R. Dixon 
— merită toate feiicitările pentru monta- 
rea acestei piese. În viitorul apropiat, a- 
mericanii vor începe o serie de experiențe 
cu bomba atomică și cu bomba cu hidro- 
gen în largul Oceanului Pacific, în timp 
ce englezii vor efectua experiențe asemă- 
nătoare în regiunea insulelor Monte Bello, 
situate în nord-vestul Australiei. Aceste 
experiențe prezintă un mare pericol pen- 
tru poporul australian, cît și pentru cele- 
lalte popoare ce locuiesc în arhipeiagurile 
Oceanului Pacific şi Oceanului Indian... 
Piesa Raiul din Oceanul Pacific a apărut 
tocmai la timp,  dobindind o importanţă 
națională“. 


Ar sentina 


$ Asociația criticilor dramatici din 
Buenos Aires, al cărei preşedinte este Ed- 
mundo Guiburg, a atribuit premiile sale 
pe 1955. Ele sînt următoarele: „„piesă de 
teatru originală“ — Doi tăciuni de S. 
Eichelbaum, „piesă de autor străin“ — 


Vrăjitoarele din Salem de A. Miiler (ver- 
siune spaniolă) ; „interpretare“ — Maria 
Luisa Robledo (pentru rolul Medeii în 
tragedia cu acelaşi nume a lui Euripide) 
şi Inda Ledesin; regie — Armando Disce- 
polo; „ce! mai bun speetacol dat de o 
trupă străină: Barabbas ce Ghelderode 
în interpretarea ansamblului Teatrului Na- 
țional din Bruxelles. 

Deşi producția dramaturgiei naționaie a 
fost cantitativ destul de importantă (88 
lucrări), calitativ, nivelul este în general 
sub așteptări. Doi tăciuni, lucrarea pre- 
miată, este o dramă a cupidității claselor 
de mijloc americane, reprezentate în piesă 
de doi soţi pe care patima banului îi face 
să se consume lent, ca doi tăciuni ce 
mocnesc într-un foc stins. Textul intere- 
sant a fost deservit de o interpretare sla- 
bă, de amatori. Teatrul independent „,La 
Mascara“ a reprezentat cu succes o piesă 
de Augustin Cuzzani Centrul înainta a 
murit în zori. 

Subiectul ? Ca să-şi poată achita dato- 
viile, un ciub ce fotbal vinde unui colec- 
ționar de obiecte rare pe cel mai bun ju- 
cător, centrul înaintaș. Noul „proprietar 
îşi plasează achiziția în muzeul lui per- 
sonal, unde se mai află — printre alte 
„obiecte rare“ — mun actor interpret al 
lui Hamlet şi o dansatoare. Fotbalistul se 
îndrăgosteşte de dansatoare, ucide pe ac- 
tor, în care vede un rival, și fuge cu iu- 
bita lui. Dar proprietarul ambilor sezisează 
justiția şi fotbalistul e condamnat la 
moarte. Calificată de însuși autorul ei 
„farsă amară“, piesa lui Cuzzani e oglin- 
da unei lumi absurde, în care totul e de 
vînzare. 

9 După ultimele constatări, dramatur- 
gii străini spre care se îndreaptă prefe- 
rințele publicului argentinean sînt Miller, 
Ugo Betti şi Crommeiynck. 


Incoronarea unei opere 


Nu de mult, a apărut în librării volu- 
mul I din Opere alese*, de Mihail Se- 
bastian. Volumul cuprinde cele patru pie- 
„se: Jocul de-a vacanţa, Steaua fără nume, 
Insula, Ultima oră, o dramatizare — Nopți 
fără lună — după romanul cu același 
titlu de John Steinbeck, Jurnal de creaţie 
Ja piesa „Jocul de-a vacanța“, o nuvelă 
inecită Deschiderea stagiunii, precum şi o 
serie de cronici dramatice publicate prin 
revistele vremii. De astă dată, editorii 
— volumul a fost scos de E.S.P.L.A. — 
nu s-au prea grăbit. O prudență neînţe- 
leasă i-a făcut să amîne pînă acum în- 
coronarea unei opere maturizată cu mult 
înainte de a primi botezul ediţiei defini- 
tive. Fiindcă piese ca Ultima oră sau 
Steaua fără nume se joacă la moi de mult, 
ele sint valori consacrate ale teatrului 
nostru, publicul de peste hotare le apre- 
ciază, ba chiar la paralele mai joase ori 
mai înalte, printr-un efect de perspectivă 
care suprimă detaliile, firesc unghiurilor 
de vedere mari, au ajuns să constituie 
— alături de O scrisoare pierdută sau 
O noapte furtunoasă — adevărate modele 
ale dramaturgiei romînești. De altminteri, 
includerea unei piese de Mihail Sebastian 
în repertoriul care ne-a reprezentat țara 
la Festivalul Mondiai de Artă Dramatică, 
tinut astă vară la Paris, dovedește cu 
prisosință lucrul acesta. 

Ediţia este îngrijită de criticul drama- 
tic Vicu Miîndra, care semnează în ace- 
laşi timp și un judicios studiu introduc- 
tiv. Incicația de pe contrapagina copertei 
interioare, însă — Ediţie îngrijită, cu un 
studiu introductiv, de Vicu Mindra — 
este atit de sibilinică, încît cititorul nu 
mai ştie ce să creadă: cine a îngrijit 
ediția şi cine e autorui studiului, presu- 


* Mihail Sebastian, Opere alese, Teatru, 
E.S.P.L.A., 1956. 


cărţi BAAARAL: 


punind că ediţiile nu se îngrijesc neapă- 
rat cu studii introductive şi că editura 
n-a ţinut să ne atragă atenția că ediţia 
aceasta este o ediție cu adevărat îngri- 
jită. Folosind un bogat material documen- 
tar, studiul izbuteşte să surprindă aproape 
tcate — particularităţile dramaturgiei lui 
Mihail Sebastian. Interesantă îndeosebi ni 
s-a părut analiza caracterului scenic al 
scrisului lui Sebastian, desprins cu price- 
pere din cîteva exemple luate din roma- 
nele De două mii de ani și Accidentul. 
De aceea, ni se pare bizară întrebarea 
criticului, pusă chiar cu o certă îndoială, 
dacă orientarea lui Mihail Sebastian spre 
teatru n-ar fi putut să însemne „o ce- 
dare în faţa frivolității şi dacă această 
preocupare nu era cauzată mai mult de 
„atmosfera culiselor, decit de tainele mi- 
nunate ale scenei“. 

Cu multă competență sînt scoase la 
iveală aspectele sociale ale pieselor. Poate 
că uneori studiul are un prea puternic 
accent sociologistic, în dauna valorilor psi- 
hologice. O cercetare mai amănunțită cri- 
tică, nu  expozitivă, a personajelor, a 
măiestriei cu care sînt construite piesele, 
a dialogului, a stilului, a factorilor este- 
tici, într-un cuvint, desigur că n-ar fi stri- 
cat. 

Revelatoare pentru cititorul de astăzi 
sînt cronicile dramatice publicate în re- 
vistele „Rampa“ şi „„Viaţa Romînească“. 
Ele ne arată un scriitor înzestrat cu o 
mare capacitate de discernămint, un scrii- - 
tor combativ, inamic al curenteior moder- 
niste, al „tehnicii teatrale” substituită ac- 
tului creator, un luptător pentru „,renaș- 
terea literaturii noastre dramatice”. Nu 
înţelegem însă de ce Jurnalul de creație 
la „Jocul de-a vacanța“ a fost tipărit 
trunchiat şi ce criteriu a prezidat la ale- 
gerea fragmentelor. În prefață, nu ni se 
spune nimic. Şi nici despre o frază o- 
misă la pagina 8l, rindul 23 — piesa 
Jocul de-a vacanța (în ediția veche, 
pagina 64, rindul 19). Fraza sună aşa: 

„Dacă -ai ști ce mare lucru este să nu 
aștepți nimic...“ şi face parte dintr-o re- 
plică a lui Ştefan Valeriu şi, după pă- 
rerea noastră, omiterea ei nu are de loc 
carul de a-l transforma pe acest tînăr 
sceptic într-un erou pozitiv. 

Prima impresie pe care ţi-o dă lectura 
cărții este trăinicia ei literară. De multe 
ori, despuiat de artificiile scenei, de voce, 
gest, decor, textul dramatic păleşte, căpă- 
tind luciri moarte, ca o nestemată falsă 
la lumina crudă a zilei. Aici însă, dialo- 
gul, replica, stilul, de o mare acurateţă și 
distincție artistică, poartă în ele virtuți 
intrinseci,  incandescenţele reci ale dia- 
mantului, gata oricind să crească, să a- 
runce văpăi în bătaia luminilor rampei. 
Totul e mecesar, autentic, prins în foca- 
rul unei intuiţii juste, dominată de clari- 
tate şi măsură — ce-i drept, uneori cu 
o sublimare a concretului, cu o luciditate 
frigidă, care dă emoției un ton discursiv 
— iar armonia construcției şi mişcării 
dramatice posedă în ea precizia unui oro- 
logiu. În această privință, admiraţia pe 
care Mihail Sebastian o avea pentru scri- 
sul lui Caragiale nu-i de loc întîmplă- 
toare. Caragiale trimitea de la Berlin te- 
legrame pentru o virgulă; Mihail Sebas- 
tian se declara mulțumit cind scria într-o 
zi trei pagini. Cit de laborioasă este cre- 
atia sa, ce spirit de răspundere scriito- 
ricească Îl însufletea se vede limpede din 
notele la piesa Jocul de-a vacanța. Pen- 
tru- autorii noștri dramatici în viaţă, exi- 
gența aceasta nu poate fi decit un îndemn. 

Despre teatru! lui Mhail Sebastian s-a 
scris mult. Critici şi cronicari dramatici, 
cu mai adincă sau periferică pătrundere. 
i-au analizat piesele, arătîndu-le semnifi- 
cațiile sociale, politice. Mai cu seamă a- 
supra caracterului lor social au stăruit, 
ocolind uneori finețile meşteşugului. Tema 
majoră ar fi condiția intelectualului onest, 
naiv îndrăgostit de munca lui, exilat în 
mijiocul unei societăți prost întocmite, 
contradicţiile dintre năzuințele sale nobile 
șI inerția, insanitatea morală a mediului 
în care respiră. Marin Miroiu, profesorul 
de astronomie, Alexandru Andronic, pro- 
fesorul ide istorie, sînt victimele inocente 
ale absurdului organizat. În jurul acestei 
teme se  polarizează tragicomicul existen- 
telor larvare de funcționari sedentari na- 
vigînd în închipuire prin Oceanul Pacific 
sau pe lingă Insulele Azore, mediocritatea 
vieții de provincie, grotescă în dezumani- 
zarea ei, dorința de evadare, de orizon- 
turi libere, prin toate acestea fiifiind 
discret, uneori, ca un înger revelator — 
Femeia. Nadia, Mona, Corina... 

Există însă în piesele lui Sebastian și 
ur aspect mai puţin subliniat, determinat 

tocmai de împrejurările politico-sociale în 
care au fost scrise şi pe care le reflectă: 
pasiunea, poezia cunoaşterii, ce forțează 
realul, deschizind porțile mirifice ale po- 
sibilului, ca o reacţie față de uritul și 
limitele sufocante ale orinduirii burgheze ; 
nostalgia înaripată a unor tărîmuri ideale, 
a ordinii cosmice, a trecutului istoric in- 
trat în legendă, setea de puritate, de iu- 
bire, porniri care îi transfigurează eroii, 
dîndu-le o dimensiune secretă, salvatoare, 
dimensiunea adevăratei umanităţi, a unei 
lumi sănătoase. 

Constantin ȚOIU 


Actorul simplităţii umane” 


Sd cunosc zeci şi sute de istorioare veni- 
noase, pline de un ridicol savuros, care îşi 
trag seva din viaţa monocromă a unor ac- 
tori care s-au mulțumit timp de peste 40 
de ani să joace numai un anumit gen de 
roluri. Ajungeau să se simtă pe scenă ca la 
micul dejun în vacanţă, cînd poţi să-ţi bei 
cafeaua cu lapte în halat și papuci. Dar 
mai poate fi socotit autentic om de teatru, 
meșteşugarul jumătate escroc, jumătate in- 
conştient, înarmat cu vreo două sau trei 
formule actoricești împrumutate fără scrupul 
de la gloriile teatrale pe care le-a văzu: 
jucînd, care se urcă pe scindurile scenei ca 
ani şi ani de zile să spună „vorbe, rămi- 
nînd mereu aceeași figură ștearsă, fără ca 
omul din sală să simtă că s-a întilnit cu 
Hamlet, Pantalone, Trigarin sau Figaro ? 

În Arta Poetică Horaţiu spunea în două 
versuri : 


Si vis me flere, dolendum est 
Primum ipsi tibi... 


Horaţiu nu se adresează în exclusivitate 
poetului. El poate fi și un îndrumător al 
actorului : „Dacă vrei să emoţionezi, începe 
prin a fi însuți emoționat !...“ 

Despre un mare interpret care a înțeles 
cu pasiune și probitate misiunea sa de actor 
şi cetățean, ne vorbește H. Hensonski, în 
monografia Boris Vasilievici Șciukin (1894— 
1939). 


Coerede al unei bogate tradiții teatrale 
realiste, actorul Șciukin își începe viața de 
creator într-un moment crucial în existența 
întregii Rusii. În faţa tinărului student in- 
giner Șciukin, care vrea să se dedice scenei, 
stau sarcini mult mai complicate decit s-au 
ridicat cîndva în calea marilor lui înaintași. 
Noua Rusie sovietică își croiește o altă 
soartă și pe arena istoriei a apărut un nou 


* H.  Hersonski, Boris Vasilievici  Şciukin 
— Drumul unui actor. Editura Iskusstvo, Mos- 
cova. 


erou animat de patos revoluționar, de ro- 
mantism, de colorație revoluționară, care 
şi-a -cucerit dreptul la viață și acum cere 
dreptul la transpunerea scenică. Acest nou 
erou al istoriei și al vieții trebuie să urce 
pe scenă cu d vigoare corespunzătoare celei 
pe care a avut-o în momentul înfăptuiri 
Marii Revoluții, precum și în anii războiului 
civil. Această sarcină grea şi de răspundere 
şi-o ia cu o deosebită grijă asupră-şi acto- 
rul Şciukin, elevul lui Evghenii Vahtangcv. 

Folosind un bogat și serios material do- 
cumentar, H. Hersonski izbuteşte să stră- 
bată, împreună cu lectorul monografiei, 19 
ani de carieră actoricească frămîntată, splen- 
didă și rodnică. Șciukin trebuie situat prin: 
tre promotorii cei mai importanți ai noii 
metode realist-socialiste de interpretare. În 
1925 B. V. Şciukin interpretează primul rol 
de bolșevic-țăran în dramatizarea Virireia 
de Lidia Seifullina. Virineia fusese refuzată 
de mai multe teatre moscovite. Nimeri nu 
se simțea capabil să ducă la bun sfîrşit 
sarcina actoricească şi cetățenească aşezată 
pe umerii lui Pavel Suslov. Regizorul A. D. 
Popov îi propune lui Şciukin rolul Pavel 
Suslov, şi împreună actor și regizor, doi 
autentici pionieri, încep să caute drumul 
spre esența umană a bolșevicului-țăran, sol- 
dat proaspăt demobilizat, care votează lis.a 
a cincea a bolșevicilor şi izbutește să o tre- 
zească la viață pe Virineia. Rolul principal 
nu era al lui Pavel Suslov; textul avar 
făcea impresia că nu poate oferi interpretu- 
lui mai nimic pentru o mare creaţie. Şi cu 
toate acestea, marele talent al actorului, 
precum şi adinca lui înțelegere a oamenilor 
de felul lui Pavel Suslov îl conduc spre 
una din cele mai mari biruințe ale artei 
intenpretative sovietice.  Lirismul, gingäşia, 
dragostea față de femeia iubită izbutesc să 
străbată! datorită artei lui Șciukin de sub 
carapacea de severitate și bărbăție cu care 
s-a înarmat și acoperit Pavel Suslov. Ome- 
nescul autentic și nobil nu poate fi învins 
de sărăcia de replici. A. V. Lunacearski în- 
scrie pe bună dreptate creaţia lui Şciukin 
printre primele succese reale ale artei inter- 
pretative sovietice. 

Peste 2 ami Şciukin va avea de redat un 
alt bolșevic, pe tovarășul Anton din Bur- 
sucii lui Leonid Leonov. Temîndu-se să nu 
se repete, să nu fie un nou Pavel Suslov, 
actorul Șciukin caută un chip nou și o per- 
sonalitate deosebită pentru Anton. L. Leo- 
nov mărturiseşte, după 13 ani, impresia co- 
vîrşitoare pe care i-a produs-o actorul. 
Transformarea era atit de completă, încît 
scriitorul nu l-a mai recunoscut pe Şciukin. 

Aceeași exigentă, flacără şi imensă serio- 
zitate îl conduc pe Șciukin spre roluri tot 
mai grele și mai complexe: Berseniev din 
Ruptura lui Boris Lavreniev, Polonius din 
Hamlet, Buliciov din Egor Buliciov de M. 


Gorki. Dar apogeul carierei actoricești a 
marelui interpret - Șciukin trebuie considerat 
momentul în care-și simte maturitatea sce- 
nică pentru a se putea incumeta să-l joace 
în teatru și film pe Lenin. Din 1937 pînă 
în 1939 Şciukin creează chipul lui Lenin în: 
filmul Lenin în Octombrie, în regia lui 
Romm, același rol în spectacolul Omul cu 
arma de Pogodin, precum și filmul Lenin: 
în 1918, în regia lui Romm. 

Realizarea lui Şciukin este magistrală, 
tocmai fiindcă marele actor și-a propus să-l 
prezinte pe Lenin cît mai simplu, cît mai 
uman. Un conducător de tip nou, care-și 
pune viața, energia și sclipirea genială în 
slujba umanității, este cu atit mai convin- 
gător și mai impresionant, cu cit este mai 
simplu şi mai apropiat fiecăruia dintre spec- 
tatori. Evitind tot ce ar fi putut îngreuna 
personalitatea lui Lenin, Șciukin a luptat cw 
mijloacele sale actoricești duse pină la li- 
mita rafinamentului, ca să poată dovedi po- 
tențialul de dragoste față de oameni, care a 
fost tezaurul cel mai de seamă al marelui 
gînditor şi revoluţionar. 


Această monografie poate interesa în egală 
măsură pe profani cît şi pe oamenii de tea- 
tru. Hersonski a insistat cu inteligență și 
spirit de selecție asupra metodelor de lucru 
folosite de actor, consacrind un loc de sea- 
mă căutărilor creatoare și pasionate pentru 
descoperirea adevărului și a frumuseţii in- 
trinsece a personajelor interpretate. 

Zecile de roluri create de Șciukin izbu- 
tesc să uimească prin diversitatea și com- 
plexitatea lor... 

Monografia lui Hersonski valorifică oma- 
gial o excepțională viață de creator, dedi- 
cată fără nici o rezervă slujirii teatrului şi 
ideilor înaintate, nobile, pe care le promo- 


vează arta teatrală în Uniunea Sovietică. 
Maria VLAD 


Comedia unei tragedii 


În teatru, îndrăzneala și actualitatea 
sînt două noţiuni inseparabile. Nu poate 
fi cu adevărat actuală o piesă lipsită de 
îndrăzneală.  Aşa-numitele „piese pe teme 
actuale“, care de fapt „rezolvă probleme 
gata rezolvate, frămîntă pasiuni de mult 
stinse, ţintesc cu săgeți de hirtie în ina- 
mici de  vată, acele piese care, intr-un 
cuvint, cern cu sita apă chioară, nu dau 
cituşi de puţin sentimentul că pe scenă 
evoluează oameni şi conflicte ale «epocii 
noastre. 


lată de ce ne produce atita satisfacție 
o operă cu adevărat actuală, cum este 
piesa lui Nazim Hikmet A existat oare 

Ivan Ivanovici?! Din punct de vedere 
teoretic, problema cultului personalităţii a 
fost, desigur, clarificată. Procesul viu însă, 
transformările contradictorii ale sufletului 
omenesc oferă abia acum un vast teren 
cercetării psihologice și artistice. Aştep- 
tăm încă de la creatorii de artă — spe- 
cialişti în „ştiinţa omului” — răspunsuri 
la întrebarea atit de arzătoare: ,,Cum de 
a fost posibil ?...' şi, de aci, la o ches- 
tiune şi mai amplă: „Cum se poate, în 
general, ca un conducător valoros şi cin- 
stit să cadă pradă înfumurării, birocratis- 
mului, să uite de popor şi să se rupă 
de el?“ 

Tovarăşul Petrov = eroul principal al 
piesei lui Hikmet — este un om minu- 
nat și un conducător admirabil: el pre- 
țuieşte oamenii înainte de orice, detestă 
hirțoagele şi  formalitățile inutile, consi- 
deră că un comunist este dator să ia pri- 
mul asupra isa greutăţile, face din viața 
sa personală întruchiparea fidelă a prin- 
cipiilor sale, se poartă prieteneşte cu sub- 
alternii, e săritor, drept şi inimos. Înși- 
ruirea calităților sale ar putea continua, 
dar la ce bun? Sint însușiri fireşti, cît 
se poate de firești. Cum ar putea fi alt- 
fel un adevărat comunist ? 


Ca orișicare, Petrov are și micile sale 
slăbiciuni omenești. Îi plac elogiile. Cu- 
vintele de laudă îl stingheresc, dar îl şi 
incintă. Pină aci, nimic rău. Cărui om, 
pe lumea asta, nu-i face plăcere să fie 
stimat și apreciat ? 

Petrov are însă un dușman de moarte 
— pe Ivan Ivanovici. Acesta caută să-l 
doboare, să-l distrugă cu orice preț. Dar 
cum ? Ce cale să aleagă? Unde e punc- 
tul vulnerabil al excelentuiui tovarăș Pe- 
trov? Ei bine, aţi ghicit: este amorul 
propriu. 

Și-a ales bine ţinta, vicleanul Ivan 
Ivanovici. Căci forța comunistului — o, 
cît de bine știa Petrov acest lcuru —, 
forța comunistului stă în aceea că pune 
mai presus de orice interesele poporului. 
El este mare cîtă vreme dă totul cauzei 
comune ; devine mic şi neînsemnat în clipa 
în care propria persoană ar trece pe pri- 
mul pian. Rupe-l pe conducătorul comu- 
nist de mase şi nu va mai rămîne din- 
tr-insul decit o biată jucărie. 

Dar cum va izbuti Ivan Ivanovici să 
facă asta? Doar nu e lucru ușor să izo- 
lezi pe un comunist de popor. Microbul 
trebuia strecurat tiptil, pe nesimţite. Din 
fum de tămiie se naşte fără veste mul- 


1 Nazim Hikmet, A existat oare Ivan Iva- 
-novici ?, traducere de Emma Beniuc, în ,,Viaţa 
"Romînească'“, nr. 7, 1956. 

țumirea de sine;  automulțumirea devine 
treptat îngîmfare ; îngimfarea e numai la 
un pas de ambiţie; iar ambițiosul, fără 
măcar să-şi dea seama, ajunge un tiran. 
Organismul se descompune moleculă cu 


- moleculă, lent, fără zbucium, ca o sanie 


alunecînd la vale. Iar călătorul moțăie la 
cîirmă şi nu observă cît de jos a ajuns. 

Orice practică îşi creează teoria ei. Şi 
iată că vorbele cele mai obișnuite ale to- 
varășului Petrov nu mai sînt vorbe obiș- 
nuite, ci expresii nepieritoare; expresiile 
se prefac în fraze grandioase; frazele de- 
vin lozinci universale ; lozincile se trans- 
formă în maxime profunde şi memora- 
bile... lar toată această vorbărie produce 
un haos ameţitor, în mijlocul căruia min- 
tea este cuprinsă de o dulce amorțeală. 
Totul se răvășeşte și se tuibură şi, ca 
într-un panopticum, noțiunile se răstoarnă 
cu capul în jos. Politetea e repudiată ca 
vlăstar al familiarismului, în schimb gro- 
solănia capătă numele măgulitor de auto- 
ritate.  Rigiditatea e confundată cu con- 
secvența,  ciletantismul — cu  înțelepciu- 
nea. În fine, lingușirea e luată drept de- 
votament. Nu mai conteaza faptele, ci eti- 
cheta. Conținutul ideilor se dezvoltă în 
forma lor exterioară. Adevărul este jertfit 
aparențelor. 

Cine se simte bine în această atmosferă 
îmbicsită ? Se simte bine slugarnicul se- 
cretar, în dorinţa intimă de a se institui 
la rîndul său șef despotic peste alții mai 
mici.  Ţubilează și „omul cu pălăria de 
pai“, demagog şi încurcă-lume, pe care-l 
caracterizează zicala: ,,Gura  trăncănește, 
capul  lincezeşte“'.  Extazul pentru vorbe 
goale şi închistarea în dogme constituie 
mediul ideal pentru parvenirea  minţilor 
sterpe şi a savantlicului ieftin. Aşadar, 
omul cu pălăria de pai lucrează intens la 
o cizertație intitulată: „Importanța sem- 
nelor de punctuație în aforismele nemu- 
ritoare ale tovarășuiui Petrov“. 

În acest timp, „omul cu șapcă , perfect 
lucid, e furios.  Dactilografa e mîhnită, 
fără să priceapă prea bine ceea ce se pe- 
trece. Nu z-ar putea spune că însuși Petrov 
respiră cu deplină satisfacție acest aer vi- 
ciat. Toate astea îl chinuiesc și pe el, dar 
le face cu convingerea oarbă că ele slujesc 
revoluţiei. El vatămă, cu sentimentul sincer 
de a se sacrifica. Şi, în fond, să nu uităm 
că bunul, simpaticul nostru tovarăș Petrov 
este o victimă, o victimă mefericită a lui 
Ivan Ivanovici. 

Dar cine este Ivan Ivanovici? a exis- 
tat oare Ivan Ivanovici ? Tot timpui l-am 
văzut agitindu-se, dar la sfîrşit, cînd e 
chemat să dea socoteală, ia-l de unde 
nu-i. Nimeni nu eştie cine este şi unde se 
află acest misterios Ivan Ivanovici. Există 


un singur indiciu — şi anume că seamănă 
mult la față cu Petrov. Între Petrov și 
Ivan Ivanovici există o ciudată simbioză: 
cînd îl loveşti în cap pe Ivan Ivanovici, 
cucuiul apare pe fruntea lui Petrov. Ei, 
asta-i bună! Te pomeneşti că Ivan Îva- 
novici n-o fi cecît un fel de alter ego al 
lui Petrov, o întruchipare a slăbiciunilor 
acestuia. Autorul ne lasă să ne mai gîn- 
dim şi singuri. 

Şi acum, o ultimă întrebare despre a- 
ceastă piesă plină de întrebări. Să fie 
oare o comedie sau o tragedie ? Să ridem 
de Petrov, ori să-l plingem? 

Un om care nu-şi dă seama pe ce lume 
se află e îndeobşte caraghios. Cînd însă 
acest om e un conducător și poartă o 
răspundere socială, pierderea busolei e nu 
numai ridicolă, dar şi tragică. 

lată de ce cred că piesa lui Nazim 
Hikmet ar putea fi numită comedia unei 
tragedii. 

Andrei BĂLEANU 


O carte de specialitate destinată 
artiştilor amatori” 


In Franţa, se poate spune că pasiunea 
pentru teatru „a trecut rampa“. În această 
țară, care, de-a lungul istoriei teatrului, a 
fost incontestabil leagănul atitor şi atitor 
deschideri de drumuri şi curente împrospă- 
tătoare — dar și cuibarul multor derogări 
şi excese formaliste — și în care cultura 
teatrală a atins un nivel deosebit de înalt, 
a crescut alături de teatrul „cult“, profe- 
sionist, un teatru de amatori cu sănătuase 
veleități artistice. Numărul mare al fór- 
mațiilor şi asociaţiilor de amatori, răspin- 
dite pe tot cuprinsul Franţei şi avind la ac- 
tivul lor succese certe, a impus cu timpul 
strîngerea lor înăuntrul unor organisme 
centrale, care să le înregistreze şi să le 
înlesnească activitatea pe diversele planuri 
— fireşte, evitindu-se abuzul de centralism 
care ar fi înăbușit inițiativa proprie, ori- 
ginalitatea și prospețimea efortului amato- 
rilor. De asemenea, a luat ființă un Co- 
mitet internațional al Federaţiilor teatrale 
de amatori de limbă franceză, al cărui pre- 
şedinte, Jean-Jacques Bernard, ne oferă în 
cuprinsul cărții de care ne ocupăm, o con- 
cisă și totuși amănunțită expunere asupra 
activității tuturor acestor formaţii. Datele 
pe care le citează justifică prin ele însele 
preocuparea de a pune o lucrare de spe- 


* G. Baisse et J. Robin.  Maquillages et 
Perruques au Théâtre. Préface de J. L. Bar- 
rault. Machiaj şi peruci în teatru. Prefaţă de 
J.-L. Barrault), ed. Librairie théâtrale, Paris, 
954. 


cialitate la îndemiîna „tinerilor artişti ama- 
tori“ — cum se precizează în Cuvîntul 
înainte — aceștia alcătuind o categorie de 
cetățeni impresionant de numeroasă şi de 
componență diversă. Cît despre alegerea te- 
mei, ni se pare indicat să-l trimitem pe 
cititor la prefața în care J. L. Barrault îi 
lămureşte importanța, în ipoteza în care ar 
mai fi nevoie s-o facă. Arta machiajului — 
spune el — nu constă în simpla aplicare 
a diferitelor creme, pete de culoare, cica- 
trice artificiale etc., ci, mai ales, „în a 
zugrăvi cu adevărat pe propriu-ți chip alt 
chip, care este acela al personajului“. 

Dar, mai întîi, să fie oare imperios ne- 
cesar machiajul în teatru ? Anii din urmă 
au înregistrat, în Occident, şi moda actori- 
lor nemachiaţi, a unei „reveniri la natural” 
— în realitate, doar un naiv teribilism, 
cînd nu-și asumă cu factice gravitate ran- 
gul de principiu, degenerind într-un forma- 
lism „à rebours“. Pesemne că problema este 
totuși destul de des ventilată printre oa- 
menii de teatru francezi, dacă şi autorii 
cărții pe care o recenzăm au socotit de 
datoria lor să-i consacre un capitol. Ar- 
gumentele lor în favoarea machiajului sînt 
de ordinul exemplificărilor practice: Sig- 
noret, Berthe Bovy, Dullin, Barrault, nume 
cunoscute şi preţuite de iubitorii de teatru 
din Franţa, ca şi dinafara hotarelor ei, 
nu numai că au preconizat utilitatea gri- 
mei, dar s-au și străduit să-i stăpinească 
sive. Maeştri ai întrupării scenice a perso- 
najelor de dramă şi comedie, ei au fost 
totodată virtuozi ai machiajului, consfinţin- 
du-i, prin propria lor activitate, rostul și 
valabilitatea. | 

Proces complex, machiajul ţine de pic- 
tură — prin utilizarea jocului de umbre, 
valorificarea luminii şi a coloritului — pre- 
cum şi de sculptură, prin putinţa de a mo- 
difica fizionomia (modelarea bărbiei, a na- 
sului etc.) ; el presupune cunoștințe se- 
rioase despre anatomia obrazului, despre 
flexibilitatea musculaturii lui.  Subordonat 
fiind în întregime țelului de re-creare a 
unei personalități imaginate de dramaturg 
şi a cărei viaţă psihică ne este comunicată 
şi prin mijlocirea mimicii feţei, machiajul 
pretinde permanenta stuciere a posibilităţi- 
lor de expresivitate pe care le oferă jocul 
musculaturii. Pe de altă parte, operaţia de 
machiere reduce într-un fel chipul omenesc 
la situația de material brut, urmînd să fie 
modelat și finisat. Instrumentul — în speţă, 
fardurile — îşi are şi el proprietăţile, valen- 
tele și legile sale specifice, înăuntrul cărora 
acționează ; reflecţia, de pildă, joacă aci un 
mare rol: în funcţie de ambianța (sumbră 
sau luminoasă) pe care voim să o obținem, 
trebuie alese culori cu capacitate de re- 
flecție mai mare sau mai mică. Se cer cu- 

noscute proprietățile fizice ale fardurilor şi 
este necesară analiza fiziologică a reacției 
omului față de diversele lumini, culori, pen- 
tru ca tușele să fie aplicate la punctele și 
cu intensitatea adecvate. 

Pentru a putea oferi cititorilor o expu- 
nere clară şi de sinteză asupra tuturor a- 
cestor aspecte ale problemei machiajului, 
G. Baisse și J. Robin au recurs la colabo- 
rarea unor specialiști în materie de chirur- 
gie estetică, kineplastie și pedagogie plas- 
tică. Textele lor, ilustrate fie de fotografii, 
fie de desene și scheme, au calitatea de 
a pune ordine în noianul, la prima vedere 
copleşitor, de cunoştinţe generale pe care 
le presupune măiestria machiajului, de a 
le grupa pe categorii și de a le indica axa- 
rea. În așa fel, încît completate cu un ca- 
pitol mai curînd informativ — „Impresii 
asupra machiajului cinematografic” —, =le 
alcătuiesc un mic manual, accesibil oricărui 
amator, pregătind totodată terenul pentru 
partea următoare a cărții, care conține in- 
dicaţii de ordin practic. 

Aci, principalul îl formează o serie de 
ilustraţii, în majoritate fotografii de format 
mare şi neretușate, înfățișînd diverse , ti- 
puri“ consacrate, curente în repertoriul for- 
maţțiilor de amatori: Harpagon, Don Qui- 
jote, june prim, jună primă, vagabond, 
corsar etc. Toate sînt însoţite de indicații 
precise și minuţioase de machiaj. Rezol- 
varea ni se pare a fi de inspiraţie fericită, 
simplă şi — hotărît — operativă. Nu în- 
cape îndoială că, mai ales după parcurge- 
rea atentă a textelor premergătoare, artis- 
tul amator dispune aci de un bun îndreptar 
în ce priveşte transformarea sa fizionomică. 
Firește, rămîne să-și aducă și el aportul 
creator, adaptind indicaţiile generale la spe- 
cificul chipului propriu și la interpretarea 
pe care el însuşi o dă personajului. 

Ultima parte a cărţii e mai toată for- 
mată din material ilustrativ: „Peruci“, 
(de la egipteni pină în 1895) şi ,,Coafuri 
moderne“ (din 1900 pînă în zilele noastre); 
succintele texte lămuritoare sînt calculate 
spre a nu împovăra memoria și nu dau 
decit strictul necesar pentru o mai lesni- 
cioasă orientare. 


Dialog în jurul scenografiei” 


Lucrarea lui Guido Frette, deşi eclectic 
construită, vădeşte o certă conștiinciozitate 
în alegerea și cintărirea aspectelor diverse 


* Guido Frette, Décors de théâtre 1909—1954 


(Decoruri de teatru 1909—1954), ed G.G. Gör- 


lich, Milano, 1955. 

ale fenomenului scenografic. Ea se deschide 
cu un index al numeroşilor scenografi care- 
s-au manifestat de-a lungul primei jumătăţi 
a secolului nostru şi de care textele lucrării 
fac pomenire. Nu e mai puţin adevărat că 
eclectismul își spune cuvintul — să spunem : 
îşi arată colții? — şi că alăturarea unor 
nume ca P. Picasso, F. Léger sau G. Wa- 
kewitch de acelea ale lui Giorgio de Chi- 
rico, Jean Cocteau, Salvador Dali sau An- 
dré Derain, învălmășite fără distincții clare, 
nu poate fi socotită întimplătoare. 

La drept vorbind, ni se oferă aci un ori- 
ginal dialog asupra scenografiei, în cuprin-- 
sul căruia  interlocutorii — Guido Frette, 
Nicola Benois, Emanuele Luzzati, Mario: 
Vellani Marchi, Guido Marussig şi Gianni 
Vaguetti — își aruncă replicile, fără a-şi 
răspunde, lăsîndu-ţi ţie, lector, latitudinea. 
de a cerceta pe îndeletă spusele lor, înainte- 
de a trage — sau nu — o concluzie. 

Scenografia — creatoare de „cadru sau 
de „climat“ ? 

Scenograful — decorator sau constructor ? 

lată cele două întrebări axiale în jurul 
cărora gravitează dialogul. Le găsim for- 
mulate explicit în interesantul studiu al lu: 
Frette, intitulat „Nașterea și evoluţia sceno- 
grafiei“, iar intervenţiile succesive ale celon-- 
lalţi autori dau la rîndul lor răspuns, fie- 
care în felul ei, întregindu-se una pe alta. 
Studiul lui Frette este, fără îndoială, cel 
mai temeinic şi documentat dintre toate 
celelalte ale volumului; de altfel, e sin- 
gurul în a cărui orbită intră, într-o mä- 
sură importantă, istoricul scenografiei din: 
alte ţări decit Italia. Fireşte, el mentio- 
nează primatul deţinut de meșterii italieni 
— unii formînd adevărate dinastii de deco- 
ratori de teatru — în seicento și settecento : 
Torelli, supranumit „marele mag” şi fami- 
liile Galli și Bibbiena. Dar, de la predo- 
minanța elementului italian în scenografia 
incipientă a acelui seicento, pe care Frette 
îl denumește secolul „invenţiei teatrale“, se- 
colul hiperbolice şi în care abundă pe scenă 
apariţiile, vrăjitoriile, mașinăriile complicate, 
trecînd prin romantism, care „se străduieşte 
să imprime sentiment“ scenografiei, să o 
facă să fie „participantă la acțiune, şi a- 
jungînd la epoca noastră, Frette desfăşoară 
înainte-ne o frescă bogată de căutări și 
soluţii, în alcătuirea căreia figurează Craig, 
Appia, Copeau, Erler, Reinhardt, Fuchs, 
Stanislavski, Meyerholdt și Dancenko. Pină. 
la urmă, ostenit parcă, Frette se oprește 
asupra dublului semn de întrebare despre 


are am mai vorbit şi cedează locul altor 
„interlocutori“. „Totul să fie pictat“, afirmă 
<u hotărire Marchi, pe cînd G. Marussig, 
în ale sale ,,Ginduri despre scenografie”, 
se declară, fără ocol, partizan al scenei 
construite. Punctelor de vedere exclusive 
«şi opuse reproduse mai sus, vine să le răs- 
pundă G. Vaguetti: e prost scenograf — 
“spune el în esență — acela care încearcă 
să-şi impună stilul său „inamovibil“ (pic- 
tural sau constructiv), uitind că, şi sub acest 
aspect, stilul personal trebuie adaptat sti- 
lului lucrării reprezentate. De fiece dată 
în parte, cele mai indicate sint mijloacele 
care-i permit în mod optim scenografului 
„Să extragă, în sinteză, rădăcina adincă a 
epocii..." De altfel — făcînd acum ecou 
celuilalt semn de întrebare — aceasta este 
şi unica modalitate de a evita un alt risc: 
fie de a covirşi actorii, în speţă, perso- 
najele, cu prezența omnipotentă a unui de- 
cor „în sine“, neadaptat la spiritul piesei, 
fie de a crea doar un cadru, o ramă lip- 
sită de prezență proprie, de „participare 
vie“ la acţiune. Cind scenografia „,debor- 
dează“, arta teatrală în ansamblu are de 


suferit, dar ea trebuie să se afirme creînd 
climatul, să trăiască prin personaje şi cu 
ele.. 

Partea ilustrativă a volumului este bo- 
gată şi de o execuţie ireproşabilă. 

Cu atit mai izbitoare ne apare princi- 
pala şi grava deficiență a cărţii, care se 
desprinde chiar de la parcurgerea primelor 


pagini. Rusia —' spune G. Frette — „este 
una din marile patrii ale revoluţiei scenice 
contemporane. Desigur — dar de ce a- 


ceastă eronată limitare în timp, în ce pri- 
veşte U.R.S.S.? Nu ne înșelăm, cartea este 
intitulată : Decoruri de teatru 1909— 1954 ? 
Atunci, ce rost are să se treacă cu atita 
ușurință peste aportul scenografiei sovie- 
tice actuăle ? O mai serioasă documentare 
și în această privinţă ar fi ferit pe documen- 
tatul redactor al cărţii de o atare supără- 
toare omisiune. Așa însă, avem impresia 
că ni se pune înaintea ochilor o oglindă 
minunat șlefuită, dar a cărei suprafaţă, 
oblicind brusc, nu reflectă decit în parte 
obiectul. 


T. STAICU 


Biribuna 


Într-o scrisoare trimisă redacției noas- 
tre, Ion Vasiliu din Tirgovişte se pre- 
ocupă de problema unui „Teatru al na- 
tiunilor“ — idee sugerată de articolul lui 
W. Siegfried „Paris, iunie 56“ din nr. 4 
al revistei noastre. 

„Am limpede viziunea acestui teatru al 
naţiunilor — sinteză a lumii întregi, în 
care să  răsune, în zeci de graiuri şi idio- 
muri, o singură patetică chemare a omului 
descătușat și a artei sale către viață“ — 
scrie corespondentul nostru. 

Ideea creării unui Teatru al națiunilor 
nu este nouă şi deseori ea a fost expri- 
mată de numeroşi oameni de teatru. 

Într-un număr recent al revistei ,Le 
Théâtre cans le monde“, editată de Insti- 
tutul Internațional de Teatru, cu spriji- 
nul U.N.E.S.C.O., A. M. Julien, direc- 
torul general al Festivalului de la Paris, 
semnează un articol dedicat acestei ppro- 
bleme : 

„Un Teatru al naţiunilor ar răspunde 
azi celor mai înalte aspirații ale idealu- 
lui uman artistic şi totodată necesităților 
unei arte care nu se mulțumește să fie 
națională“. Arătînd că a venit momentul 
aplicării în practică a acestui vechi pro- 
ject, A. M. Julien indică jaloanele con- 
cretizării sale. Întreg articolul este o cal- 
dă pledoarie pentru schimbul liber de 
experiențe şi idei şi sugerează posibilitatea 
evitării „crizei teatrale“, existente în Apus, 
prin existența acestui organism viu şi plu- 
riform, care va avea suficiente forţe scrii- 
toriceşti, regizorale şi artistice capabile să 
hrănească toate genurile şi cerințele. 

Un Teatru al naţiunilor ar exercita o 

influență favorabilă asupra producţiei dra- 
matice, şi o va face pe planul cel mai 
larg, atingînd toate modurile de expresie. 
Acest teatru va fi și un important factor 
pe calea apropierii între popoare, căci 
„confruntarea pură şi simplă, leală, fără 
spirit de competiţie, la care ar fi admise 
toate valorile — cu condiţia de a fi va- 
lori — poate să realizeze mai mult ca 
o sută de hirtii, ca o mie de conferințe 
ca o sută de mii de poziții“. Analizind 
rezultatele admirabile aie Festivalului de 
la Paris, care a realizat o întîlnire crea- 
toare între teatrele lumii, A. M. Julien 
propune ca viitorul edificiu al scenei na- 
țiunilor să se ridice la Paris. 

Idei similare exprimă și corespondentul 
nostru. El me scrie că «...unui teatru ab 
națiunilor, cu conţinutui frămîntat în sin- 
ceritate şi respect reciproc, îi surid toate 
şansele acolo, în inima ţării care cea din- 
tii şi-a urcat tiranii pe eșafod şi unde 
Plancher-Valcour, în momentul căderii 
Bastiliei, sfișia cortina,  lansînd strigătul 
„Vive la liberté !'». 

Un astfel de Teatru al naţiunilor, la 
care ar participa şi ansambluri din ţara 
noastră, este considerat de corespondentul 
nostru drept unul dintre mijloacele impor- 
tante de afirmare pe plan mondial a dra- 
maturgiei și artei scenice romîneşti. 

Pe bună dreptate, spune corespondentul 
nostru în încheierea scrisorii sale: ,Tre- 
buie să  convenim optimişti că nici un 
teatru de pe glob n-a fost întîmpinat cu 
un entuziasm mai total și n-a cucerit a- 
plauze încă de la actul premergător fun- 
dării lui, ca Teatrul naţiunilor. 

27 decembrie 1816 e o dată memorabilă în istoria teatrului romînese 
— data primei reprezentații de teatru în limba naţională. 

Într-o „epocă de străinism , G. Asachi — om de cultură adincă și 
multilaterală : pictor și arhitect, filozof şi matematician, istoric, poet și 
dramaturg, reuşeşte să înființeze un teatru de societate, cu o trupă de 
diletanţi, alcătuită din tinerii iubitori de cultură din „protipendadă, Cu 
concursul acestora, ei pregăteşte reprezentaţia pastoralei Mirtyl şi Chloe 
ce Gessner și Florian. 

Piesa, tradusă de Asachi, a fost jucată în casele hatmanului Costache 
Ghica, în interpretarea Elenei Şubin (Chloe), prințului Ghica (Mirtyl) şi 
a lui C. Sturza în rolul ui Lysis, „închinătorul” zeului Amor. Traducerea era desigur 
imperfectă, subiectul — naiv, conflictul dramatic — inexistent, dar reprezentația a risipit 
neîncrederea în potenţele artistice ale limbii romiîne, prejudecată cultivată de boierimea 
reacționară, în scopul de a împiedica dezvoltarea culturii şi a literaturii naţionale. Sufletul 
tinerilor patrioți a vibrat la auzul verbului literar rominesc. „Inimile s-au încălzit și auzul 
a început a se domestici cu limba ce pe atunci se numea dialect! — scria Asachi în 
„Precuvîntare” la ediţia cin 1854 a pastoralei, adică aproape trei decenii mai tirziu, avind 
înaintea ochilor perspectiva trecutelor lupte pentru afirmarea limbii naţionale. 

Ecoul primei reprezentații în limba romînă s-a prelungit și dincolo de granitele ţării, 
fiind consemnat în capitolul „Les Roumains“ din ediția opereior complete ale istoricului 
francez Edgar Quinet (Paris, 1857). 

Reprezentația, care a însemnat primul pas pe calez dezvoltării teatrului romînesc, a 
fost precedată de o „închinare“ în versuri datorită lui G. Asachi — străbătută de un cald 
și vibrant patriotism, arătînd semnificația morală a teatrului şi marcînd un moment nou 
în afirmarea literaturii naţionale. 


Acum şase decenii (1 cecembrie 1896), a avut loc inaugurarea noii construcții a 
Teatrului Naţional din lași — datorită strădaniilor depuse de primarul orașului, scriitorul 
N. Gane, şi contribuţiei materiale a populaţiei ieșene, însuflețită de tradiţia marii arte 
realiste a lui M. Millo, ctitorul teatrului moldovean cu aproape o jumătate de secol în urmă. 

Arhitectura noului teatru nu oferea numai o incomparabilă ameliorare a condiţiilor 
de muncă artistice şi o satisfacție dată publicului ieșan, constant susținător al artei dra- 
matice naționale. Construcția arhitecţilor vienezi Helmer şi Felner asigura un spaţiu larg 
într-un cadru de înaltă realizare artistică, folosind elementele stilului baroc modernizat, cu 
admirabile ornamentaţii plastice şi oferind o acustică desăvirşită spectacolelor. 

Reprezentația de deschidere a stagiunii a constituit o evocare a perioadei de luptă 
eroică de la începuturile dramaturgiei şi teatrului rominesc. Cu concursul actorilor St. 
Dragomir, P. Sturza, Aglae Pruteanu ş.a., spectacolul a început cu sceneta ocazională: 
Deschiderea teatrului de N. Volenti şi a continuat cu prezentarea a trei lucrări dramatice, 
care ofereau o privire retrospectivă asupra dezvoltării dramaturgiei naţionale: Un poet 

romantic ce M. Millo, Muza de la Burdujeni de C. Negruzzi şi un act din Fintina 
Blanduziei de V. Aiecsandri. 

Director de scenă și regizor al teatrului era N. Borelli, care a fost şi un îndrumător 
al trupei ieşene şi un devotat al scenei romîneşti, elogios evocat în amintirile marilor actori 
ai vremii (P. Sturza, Aglae Pruteanu) ; iar printre actori se impunea numele lui M. Arce- 
leanu, State Dragomir, Vlad Cuzinschi, P. Petrone, Em. Manoiiu, Verona Almăjan, Athena 
Georgescu, El. Lascu, Aglae Pruteanu ş.a.. 


De la moartea lui I. Stânescu-Papa — fruntaş al Teatrului Naţional 
din Cluj, unul dintre actorii care s-au impus printr-o muncă perseverentă 
și un devotament necondiționat în slujba teatrului -romînesc — se împli- 


nesc, la 1 decembrie, 30 de ani. Actor apreciat al Teatrului Naţional din 
Craiova pină după încheierea primului război mondial, Stănescu-Papa a 
răspuns entuziast apelului adresat ce Zaharia Birsan în anul 1919, venind 
să întărească cu experiența-i bogată și cu talentul său, forţele artistice ce 
urmau să contribuie la afirmarea artei dramatice naţionale în Ardeal. 

Stănescu-Papa a fost în primul rînd un actor de comedie, excelent 
interpret al personajelor lui Caragiale (Trahanache, Jupîn Dumitrache), 
sau Gogol (Amos Feodorovici din Revizorul). În Jiitner (Heidelbergul de altădată de Mayer- 
Förster), în Prell (Institutorii de O. Ernst) sau în rolurile comice din teatrul bulevardier 
— el era tot atît de autentic ca şi în rolurile de cramă și tragedie (Luca din Azilul de 
noapte), Piotr Sorin (Pescăruşul), Regele (Hamlet), Calpurnianus (Messalina de A. Will- 
brand), Dragomir spătarul (Vlaicu-Vodă), Cristian Adams (Punctul negru de Klabund), 
dr. Micu (Ciuta de V. I. Popa). 

Sinceritatea jocului său se îmbina cu pătrunderea psihologică a situaţiilor şi cu con- 
turarea realistă a personajelor, într-o interpretare profund umană. 

Pe lingă calităţile sale de actor dramatic, Stănescu-Papa a fost și un director de 
scenă inventiv şi iscusit, punîng în scenă, timp de șapte ani, la Teatrul Naţional din Cluj, 
spectacole remarcabile, printre care menţionăm comediile lui Caragiale O noapte furtunoasă 
şi O scrisoare pierdută, apoi Piatra din casă de V. Alecsandri și Punctul negru. 

